
INTRODUCERE 


De ce avem nevoie de aceasta carte? 


Dacă m-aş aşeza şi mi-aş spune: „Am nevoie deo 
idee aici [inserează domeniul unde există nevoia 
propriu-zisă]”, ce ar trebui să fac? 


Aş putea să fac cercetare şi să găsesc logic o 
nouă idee. 

Aş putea să împrumut sau să fur de la alţii o idee 
folosită. 

Aş putea să stau aşezat şi să mă joc cu degetele, 

sperând să-mi vină inspiraţia. 

Aş putea să-i cer unei persoane creative să 

producă o idee pentru mine. 

Aş putea aduna în grabă un grup pentru 

brainstorming. 


Sau aş putea aplica în linişte şi sistematic o 
tehnică intenţionată a gândirii laterale (cum ar fi 
tehnica cuvântului aleatoriu). Si, în 10-20 de 
secunde, ar trebui să am nişte idei noi. 


în urmă cu aproape jumătate de secol, am început 
lucrul în domeniul gândirii creative. Este timpul 
să pun lucrurile în ordine şi să le aduc la zi. Vreau 
să clarific şi să reformulez diferite tehnici care au 
fost folosite în alte scopuri şi trunchiate de-a 
lungul timpului. Este momentul să aplic uriaşa 
experienţă acumulată în perioada în care am 
predat gândirea creativă în mai multe ţări şi în 
diferite culturi, în afaceri, educaţie, guvernare şi 
în alte zone ale societăţii. 


Ce s-a întâmplat în ultima jumătate de secol în 
acest domeniu important? în unele direcţii s-au 
întâmplat foarte multe lucruri, în altele, foarte 
putine. 


În 1969, am scris o carte cu titlul The Mechanism 
of Mină-, în care am descris cum ar putea acţiona 
reţeaua de nervi din creierul uman ca un sistem 
informaţional cu autoorganizare. La acea vreme, 
aceste idei erau cumva ciudate. Azi, ele sunt 
concepţii principale despre creier şi o disciplină 
academică distinctă s-a dezvoltat pentru a studia 


comportamentul sistemelor cu autoorganizare. 
Una dintre cărţile mele recente (J am Right, You 
are Wrong—) are introduceri scrise de trei 
fizicieni laureați ai Premiului Nobel. Computerele 
reţelei neuronale se bazează pe aceleaşi principii. 
Astfel, ştiinţa a ajuns din urmă ceea ce a fost un 
model conceptual. 


Puţini oameni, foarte puţini, ştiu că există o 
necesitate absolut matematică pentru 
creativitatea umană datorită modului cum 
lucrează percepția umană, ca un sistem 
informaţional cu autoorganizare. Acest sistem 
cere creativitate şi, în egală măsură, provocare. 


Există acum un interes mai mare pentru gândirea 
creativă decât în urmă cu jumătate de secol. 
Aproape fiecare afacere importantă îşi face 
reclamă ca fiind o „companie creativă”. Există o 
cantitate uriaşă de mărturii verbale în privinţa 
importanţei cruciale a creativităţii, dar experienţa 
mea a arătat că acestea nu sunt însoţite de vreun 
efort serios de a folosi creativitatea. 


De-a lungul ultimei jumătăţi de secol, afacerile s- 
au implicat în trei proiecte importante. A fost 
proiectul de reorganizare, care a inclus achiziţii, 
fuziuni, preluări cu capital împrumutat, divizări 
etc. Dezvoltarea şi profitabilitatea urmau să vină 
din creşterea în urma cumpărării. Bancherii sunt 
cei care au prosperat, aşa cum s-a întâmplat şi cu 
puţine dintre noile structuri. 


Apoi a existat reducerea costurilor, un proiect 
care încă funcţionează. Dacă ai putea să tai 
costurile, bilanţul tău ar arăta mult mai bine. 
Costurile reduse sunt ceva la care poţi umbla. Poți 
vedea îndeplinirea obiectivelor şi a măsurilor. 
Profitul se îmbunătăţeşte. Dar vine un timp când 
profitabilitatea dispare şi reducerile suplimentare 
scad puterea. 


Ultimul joc a fost calitatea (şi serviciul de 
asistenţă a clienţilor). Acesta este un proiect 
lăudabil, care necesită din plin gândire creativă. 


Dar ce se întâmplă când ai o organizaţie puternică 
şi competentă? Ce urmează să facă această 
organizaţie puternică şi competentă? Ce se 
întâmplă când concurenţii tăi sunt la fel de 


puternici şi de competenţi ca tine şi când eficienţa 
costului nu mai este un avantaj unic? Cei mai 
competenţi directori executivi ştiu acum că 
principala speranţă este creativitatea. Chiar şi 
economia Japoniei şi cea a Germaniei, care au pus 
un accent corect, deosebit de puternic, pe calitate 
şi pe excelenţă, încep acum să arate un interes 
extraordinar pentru creativitate. 


Din nefericire, foarte puţine guverne 
conştientizează că schimbarea legată de 
creativitate este la fel de importantă pentru ele, 
aşa cum este pentru afaceri. Este nevoie de 
moduri de acţiune mai bune şi de noi concepte în 
serviciile guvernamentale. Guvernele din 
Singapore, Malaysia, Australia şi Canada acordă o 
atentie din ce în ce mai mare acestei nevoi. Altele 
cred în continuare că este suficientă reducerea 
costurilor. Publicul ar trebui să aştepte mai mult 
decât reducerea costurilor. Toate guvernele au 
nevoie de un Minister al Gândirii. 


De abia de curând a fost introdusă predarea 
gândirii ca abilitate, iar educaţia face cu adevărat 
foarte puţin în privinţa predării gândirii creative. 
Există presupoziţia că procesul creativ ar aparţine 
lumii „artelor” şi că ar fi, oricum, o chestiune de 
talent. Această viziune este foarte învechită, parcă 
ar fi medievală. 


Restul societăţii nu este etichetat de obicei după 
modul în care face, de fapt, să se întâmple 
lucrurile şi se mulţumeşte cu descrierea şi 
raţionamentul. 


Totuşi, există un grup tot mai mare de indivizi în 
toate domeniile care începe să înţeleagă că 
viitorul are nevoie de o gândire mai bună şi că ea 
are nevoie de creativitate. 


Există câteva motive foarte bune pentru care nu 
am dat suficientă atentie creativităţii. 


Primul şi cel mai puternic motiv este că fiecare 
idee creativă valoroasă trebuie să fie întotdeauna 
logică, privind retrospectiv. Dacă, privind 
retrospectiv, o idee nu a fost logică, nu am avea 
cum să vedem valoarea acelei idei şi ar fi pur şi 
simplu o idee „nebunească”. Dacă fiecare idee 
creativă valoroasă s-a dovedit a fi într-adevăr 
logică, atunci este firesc să presupunem, şi să 


pretindem, că s-a ajuns la acea idee folosindu-se 
în primul rând logica şi că ar fi fost inutilă 
creativitatea. Acesta este motivul principal pentru 
care, din punct de vedere cultural, nu am acordat 
niciodată suficientă atenţie creativităţii. Aş spune 
că peste 95% dintre savanții lumii împărtăşesc 
încă această viziune. Din nefericire, ea este întru 
totul greşită. 


într-un sistem informaţional pasiv (sistem extern 
organizat) se pretinde, pe bună dreptate, că orice 
idee care este logică retrospectiv trebuie să fie 
accesibilă în primul rând logicii. Dar într-un 
sistem informaţional activ (sistem autoorganizat) 
nu se întâmplă aşa. în acest caz, asimetria 
modelelor înseamnă că o idee poate fi logică şi 
chiar evidentă retrospectiv, dar la început, ea este 
invizibilă logicii. Din păcate, această caracteristică 
poate fi vizibilă doar acelora capabili să renunţe la 
paradigma sistemelor organizate extern în 
favoarea paradigmei sistemelor autoorganizate. 
Voi mai discuta în carte despre această 
caracteristică. Cei mai mulţi oameni nu sunt 
dispuşi sau sunt incapabili să schimbe această 
paradigmă şi, astfel, ei vor crede mereu în 
suficiența logicii. 


Apoi, sunt cei care cred în importanţa şi în 
realitatea creativităţii, dar care pretind că nu se 
poate face nimic în acest sens. Aceşti oameni cred 
că procesul creativ este o chestiune legată de un 
talent mistic, pe care unii îl au şi alţii nu. Aici 
apare o confuzie considerabilă, între creativitatea 
artistică (care adesea nu este creativitate) şi 
abilitatea de a schimba concepte şi perceptii. 
Există o credinţă asemănătoare că ideile noi 
depind de o combinaţie întâmplătoare de 
evenimente şi de circumstanţe şi că asemenea 
confluenţe nu pot fi planificate. Concepţia 
generală aici este că ideile apar întâmplător şi vor 
continua să apară astfel şi că nimic nu poate fi 
făcut şi că nici nu trebuie să se facă nimic legat de 
asta. 


Singurul lucru de făcut este să găseşti oameni 
creativi şi să-i încurajezi. 

Există tot mai mulţi oameni care cred că abilităţile 
gândirii creative pot fi îmbunătăţite prin efort şi 
atenţie directe. Aici apar două probleme. 


Pentru că inhibiţia - frica de a nu avea dreptate şi 
frica de a face greşeli - previne asumarea riscului 
creativităţii, există credința că înlăturarea 
inhibiţiilor este suficientă pentru ca o persoană să 
devină creativă. înlăturarea inhibiţiei a devenit o 
temă dominantă, mai ales în America de Nord, şi a 
împiedicat dezvoltarea metodelor adecvate pentru 
dezvoltarea gândirii creative. Sunt făcute eforturi 
pentru a elibera o persoană de inhibiţii, astfel 
încât creativitatea naturală să aibă ocazia să se 
manifeste. Acest fapt susţine un nivel de 
creativitate moderat. Creierul nu este proiectat să 
fie creativ, astfel că eliberarea lui de inhibiţii nu îl 
face creativ. Dacă iei piciorul de pe frână când 
conduci o maşină nu înseamnă că eşti un şofer 
iscusit. Mă voi întoarce asupra acestei idei mai 
târziu. 

Ne trec prin minte acum daunele considerabile 
aduse de conceptul de „brainstorming”. Acesta a 
fost o încercare autentică şi utilă pentru a oferi un 
cadru mai relaxat în care să fie generate idei fără 
teama imediată de respingere. Intenţia a fost 
admirabilă şi unele dintre principiile ce stau la 
baza acestui concept sunt solide. Din nefericire, 
brainstormingul a devenit sinonim cu efortul 
creativ intenționat şi a blocat dezvoltarea 
abilităţilor autentice ale gândirii creative. 


Aceia care doresc să folosească intenţionat 
creativitatea cred că 
» 
procesele (slabe) ale  brainstormingului sunt 
suficiente. Alţii, care ar putea fi motivaţi să 
dezvolte abilităţi ale gândirii creative, sunt opriţi 
de abordarea „la întâmplare” a brainstormingului. 
Presupunerea că, dintr-o efervescenţă a gândirii, 
ar fi posibil să apară o idee care ar putea fi utilă 
are valoare în lumea publicităţii (unde îşi are 
originea), dar una mult mai mică acolo unde 
noutatea nu este în sine o valoare suficientă. 


Este dificil să  condamni  brainstormingul, 
deoarece are o oarecare valoare şi uneori produce 
rezultate; dar, din experienţa mea, este învechit şi 
ineficient. Putem face mult mai mult cu ajutorul 
tehnicilor sistematice intenţionate. Creativitatea 
nu trebuie să fie un proces de grup, cum este 
brainstormingul. Un individ poate fi chiar mai 


creativ singur - dacă deţine abilităţile potrivite. 

în loc de brainstorming, aş putea propune 
conceptul de „brain- *** 

sailing”- pentru a sugera un proces controlat 

intenționat în 

care putem schimba cursul după cum dorim, în loc 

să fim azvârliţi într-o „furtună”. 


Ideea că gândirea creativă intenţionată trebuie să 
fie „nebună” sau „excentrică” pentru a fi eficientă 
este asociată cu  brainstormingul. Ideea de 
nebunie presupune o înţelegere total greşită a 
naturii creativităţii şi este încurajată de cei care 
nu cunosc adevărata natură a provocării. Pentru 
că provocarea este diferită de experiența 
obişnuită şi pentru că orice este „nebunesc” este, 
de asemenea, diferit de experienţa obişnuită, se 
presupune că acestea două sunt acelaşi lucru. 


Trebuie spus că mare parte a problemei este 
determinată de calitatea slabă a actului didactic al 
multora dintre cei care predau gândirea creativă. 
Deoarece gândirea creativă nu pare să solicite nici 
logică, nici experienţă, oricine poate să intre pe 
acest teren. Sunt împrumutate tehnici şi procese 
de ici, de colo, fără o înţelegere completă a 
utilizării lor adecvate. Rezultatul este un „expert” 
instant al gândirii creative. Mulţi clienţi sunt 
convinşi că aceasta este abordarea corectă a 
gândirii creative şi mulţi alţii sunt descurajaţi. 
Rezultatul general este că gândirea creativă este 
devalorizată şi că nu este tratată serios. Este 
privită ca un truc periferic, care poate avea un 
succes întâmplător. 


Pentru toate motivele solide menţionate aici, 
creativitatea nu ocupă încă locul central pe care l- 
ar merita. Pe scurt, unii sunt convinşi că logica 
este suficientă. Alţii cred că a fi creativ este o 
chestiune legată de talent sau de şansă şi că nu 
poate fi făcut nimic intenţionat în legătură cu asta. 
Şi mai există categoria celor descurajaţi de 
abordările „nebuneşti” care reflectă creativitatea 
disponibilă. 

Am inclus în mod intenţionat cuvântul „serioasă” 
în titlul acestei cărţi pentru a mă îndepărta de 
ideile „nebuneşti” ale creativităţii. în această 
carte, intenţionez să prezint tehnici intenţionate şi 
sistematice care pot fi folosite într-o manieră 


formală atât de indivizi, cât şi de grupuri. Aceste 
tehnici se bazează în mod direct şi logic pe 
conduita percepţiei umane ca sistem cu 
autoorganizare de creare a modelelor. Nu e nimic 
mistic legat de ele. Trebuia să scăpăm de ideea 
vagă şi mistică despre creativitate, aşa că am 
inventat termenul de „gândire laterala", cu 
aproape jumătate de secol în urmă. Gândirea 
laterală este preocupată în mod special de 
schimbarea conceptelor şi a percepţiilor. 


Unii vor fi îngroziţi de ideea de creativitate 
„serioasă” şi o vor vedea cel mult ca pe o 
contradicţie de termeni. Pentru asemenea oameni, 
creativitatea înseamnă să fii liber să-ţi petreci 
timpul făcând ceva fără un scop anume, în 
speranţa că, într-un fel, va apărea o idee nouă. 
Este adevărat că, pentru a fi creativi, trebuie să 
fim eliberaţi de constrângeri, de tradiţie şi de 
istorie. Dar această libertate poate fi obţinută mai 
eficient folosind anumite tehnici intenţionate, nu 
doar sperând să fii liber. Un dosar curat este o 
cale mai bună de a ieşi din închisoare decât 
dorinţa de a fi liber. 


Unii cred că metodele sistematice şi intenţionate 
nu pot duce la creativitate din cauza faptului că 
orice structură va limita imediat libertatea. Acesta 
este un nonsens. Există, într-adevăr, structuri 
restrictive, cum ar fi liniile de cale ferată şi 
camerele încuiate. Dar multe structuri sunt 
eliberatoare. O scară este o structură eliberatoare 
care îţi permite să ajungi în locuri unde altfel nu 
ai avea acces. O ceaşcă, sau un pahar, este o 
structură eliberatoare care ne permite să bem 
într-un mod mai comod. Dar ceaşca nu ne forţează 
alegerea de a bea. Semnul matematic este o 
structură eliberatoare care ne permite să facem 
multe lucruri pe care altfel nu am putea niciodată 
să le facem. Aşadar, nu există nimic contradictoriu 
legat de tehnicile sistematice care ne eliberează 
pentru a dezvolta noi concepte şi percepții. 


Eu consider gândirea creativă (gândirea laterală) 
ca fiind un tip special de tratare a informaţiei. Ar 
trebui să-şi ocupe locul printre celelalte metode 
ale noastre de prelucrare a informației: 
matematică, analiză logică, simulare 
computerizată etc. Nu trebuie să fie nimic mistic 


legat de ea. Ar trebui să fie o stare normală a 
lucrurilor situaţia în care o persoană are intenţia 
de a genera o idee într-un anumit domeniu şi 
foloseşte sistematic o tehnică a gândirii laterale. 


în carte, voi acoperi trei abordări generale ale 
gândirii laterale: 


1. contestare; 
2.alternative; 
3.provocare. 


în fiecare domeniu, există metode şi tehnici care 
pot fi învăţate, experimentate şi aplicate. Povestea 
lui Peter Ueberroth şi a Jocurilor Olimpice din Los 
Angeles ilustrează cum pot fi învăţate şi aplicate 
aceste tehnici. Peter Ueberroth a învăţat prima 
dată despre gândirea laterală când a fost gazda 
mea, atunci când am tinut un discurs de nouăzeci 
de minute la Organizaţia Tinerilor Preşedinţi din 
Boca Raton, Florida, în 1975. Nouă ani mai târziu, 
potrivit interviului său din Washington Post, a 
folosit gândirea laterală pentru a genera noi 
concepte, care au dus la un succes răsunător al 
Jocurilor Olimpice din Los Angeles. 


Vreau să clarific că, în timp ce această carte poate 
deveni una de referinţă în privinţa gândirii 
creative, scopul meu nu a fost să expun principiile 
„predării” gândirii creative. Acest lucru nu este 
ceva ce poate fi făcut cum se cuvine într-o carte, 
pentru că solicită experienţă şi îndrumare 
interactive. Voi organiza sesiuni de instruire 
academice pentru cei care vor să înveţe cum să 
predea gândirea creativă. Aceasta este o carte a 
utilizatorilor, care să-i ajute pe cei care vor să 
folosească gândirea creativă pentru sine. 


Am elaborat acest volum pentru trei categorii de 
cititori. 


1.Pentru cei care îşi dau seama de 
importanţa creativităţii şi vor să ştie ce 
poate fi făcut în legătură cu ea. 

2.Pentru cei care s-au considerat 
dintotdeauna ca fiind creativi şi vor să-şi 
sporească abilitatea creativă. 

3.Pentru cei care nu înţeleg deloc de ce e 
necesar să fii creativ. 


Sunt conştient că este improbabil ca ultima 
categorie menţionată să cumpere cartea din 
prima. Pentru ca ei să înţeleagă mai bine 
creativitatea, singura speranţă este ca o persoană 
să le prezinte cartea pentru a le arăta ce este 
gândirea creativă şi de ce este importantă. 


în acest moment, aş vrea să fac distincţia dintre 
două tipuri de rezultat creativ. De obicei, credem 
că gândirea creativă va găsi o idee nouă care 
presupune un fel de risc. Poate fi o investiţie de 
timp, bani, energie şi o bătaie de cap înainte ca 
ideea să se  amortizeze. Mulţi oameni şi 
majoritatea companiilor au o reticenţă faţă de 
această investiţie de timp, bani, energie şi bătaie 
de cap, chiar dacă ştiu că asemenea investiţii sunt 
esenţiale pe termen lung. Dar acesta este doar un 
tip de rezultat al creativităţii. Există, de 
asemenea, un altul complet diferit. 


Celălalt tip al rezultatului creativ se referă la 
situaţia în care o idee are sens imediat. Poţi 
constata de-ndată că noua idee va funcţiona şi că 
vei economisi bani sau timp ori va oferi un alt 
beneficiu. Dă-mi voie să ilustrez asta cu un 
exemplu foarte simplu. 


Adună numerele de la 1 la 10. Sarcina nu este 
dificilă şi ar trebui să obţii răspunsul 55. Acum 
adună numerele de la 1 la 100. Din nou, sarcina 
nu este dificilă, dar este foarte obositoare şi ai 
putea să faci greşeli. Acum imagineazăcţi 
numerele de la 1 la 100 scrise pe linie, cum e 
sugerat mai jos: 


1 2 3...98 99 100 


Acum repetă numerele de la 1 la 100, dar scrie-le 
invers, sub primul set de numere, aşa cum se 
arată mai jos: 


1 2 3...98 99 100 
100 99 98 321 


Dacă aduni fiecare pereche, vei obţine mereu 101. 
Trebuie să fie aşa deoarece, pe măsură ce 
înaintezi, sus numerele cresc cu unu şi jos 
numerele descresc cu 1, aşa că totalul trebuie să 
rămână acelaşi. Astfel, totalul este 100 x 101. 
Acesta este, bineînţeles, dublul totalului de care 
avem nevoie, pentru că am folosit două seturi de 


numere de la 1 la 100. De aceea, împărţim la 2 şi 
obţinem 50 x 101 sau 5050. Această metodă nu 
este doar foarte 


rapidă, ci are şi o probabilitate mică de a face 
vreo greşeală. Pe scurt, este o cale mai rapidă şi 
mai bună de a aduna numerele de la 1 la 100. 


Privind retrospectiv, metoda este perfect logică. în 
practică, foarte puţini oameni o folosesc. 


O altă abordare ar putea fi „plierea” numerelor 
asupra lor însele astfel: 


5049 48 ... 32 1 
5152 53 98 99 100 
Aceasta dā 50 x 101 sau 5050. 


Nu am pretenții legate de creativitate aici, 
deoarece acest tip de abordare ar putea fi obținut 
cu gândire creativă sau prin vizualizare. Ceea ce 
subliniez în această situație este că noua abordare 
este vāzutā imediat ca fiind valoroasā. Nu este 
implicat niciun risc. 


Sunt momente când gândirea creativă poate 
produce acest tip de rezultat: o idee care are 
imediat sens. Ceea ce este logic retrospectiv nu 
înseamnă că ar fi putut ajunge la logică prospectiv 
(aşa cum am precizat şi cum vom vedea din nou 
mai târziu). 


Aceasta este o idee importantă, deoarece unul 
dintre scopurile principale pentru utilizarea 
gândirii creative este de a găsi modalităţi mai 
bune de a acţiona. Ar fi greşit să presupunem că 
gândirea creativă înseamnă doar risc. 
Creativitatea înseamnă, de asemenea, revelaţie şi 
percepții noi care au sens imediat. 


Această carte este structurată în trei părți: 


Partea I: Nevoia de gândire creativă 
Partea a Il-a: Gândirea laterală. Instrumente şi 
tehnici 


Partea a Ill-a: Aplicarea gândirii creative 

Nu este nimic mai minunat decât să te gândeşti 
la o idee nouă. 

Nu este nimic mai grozav decât să vezi că o idee 

nouă funcţionează. 

Nu este nimic mai util decât o idee nouă care 

serveşte obiectivului tău. 


Note: 

* Simon&Schuster, New York, 1969 şi Jonathan Cape, Londra, 
1969, acum disponibile la Penguin Books, Londra. (N. a.) 

** Viking/Penguin, New York, 1991 şi Londra, 1990. (N. a.) 

*** A naviga printre idei. (N. trad.) 


PARTEA I 


NEVOIA DE 
GÂNDIRE CREATIVĂ 


Valorile de ui 


CE TIPURI DE BENEFICII sper că ar putea să 
obţină cititorii lecturând această carte? în cazul 
oricărei cărţi, ar putea fi bucuria timpului 
petrecut citind o carte. Ar putea fi vorba de câteva 
noi revelații. Sau de confirmarea unor idei. 


Scriind această carte am avut în vedere trei 
niveluri intenţionate de valoare ce poate fi 
reţinută. Dacă această carte îndeplineşte sau nu 
aceste obiective este o altă problemă. 


Cele trei niveluri sunt: 


1.înţelegerea naturii şi a logicii creativităţii; 

2.dorinţa şi intenţia de a face un efort 
creativ; 

3. instrumente, tehnici şi metode specifice. 


înţelegerea naturii şi a logicii 
creativitaţii 

Creativitatea este un subiect complicat, neclar şi 
pare să se întindă de la conceperea unui nou 
capac pentru pasta de dinţi la scrierea Simfoniei a 
Cincea de câtre Beethoven. O mare parte a 


dificultății apare direct din cuvintele „creativ” şi 
„creativitate”. 


La cel mai simplu nivel, „creativ” înseamnă a 
produce ceva ce nu era acolo înainte. într-un fel, 
„a crea dezordine” este un exemplu de 
creativitate. Dezordinea nu era aici înainte şi a 
fost produsă. Apoi îi atribuim rezultatului o 
anumită valoare, aşadar lucrul „nou” trebuie să 
aibă o valoare. în acest moment, putem vorbi de 
creativitate artistică, fiindcă ceea ce artistul 
produce este nou şi are valoare. 


Avem acum ideea că rezultatul creativ ar trebui să 
fie „evident” şi „simplu”. Trebuie să aibă ceva unic 
şi rar. S-ar potrivi aici măiestria ieşită din comun. 


Când introducem concepte ca „imprevizibil” şi 
„Schimbare”, emerge o viziune diferită asupra 
creativităţii. 


Unii artişti sunt „stilişti eficienţi”. Asemenea 
artişti au un stil al percepţiei şi un stil al 
exprimării care pot avea o valoare ridicată. Ei 
lucrează în acest stil. Din moment ce ceea ce este 
făcut azi nu este o repetiţie a ceea ce s-a făcut 
ieri, este vorba despre ceva nou şi despre ceva cu 
valoare ridicată. Aşa că, pe bună dreptate, numim 
creativi asemenea artişti. Dar lipseşte elementul 
schimbării. 

Cuvântul brut „creativitate” acoperă o gamă largă 
de diferite abilităţi. în această carte, nu mi-am 
propus să vorbesc despre creativitatea artistică. 
Mi-au spus dramaturgi, compozitori, artişti, poeţi 
şi cântăreţi de muzică rock că ei folosesc uneori 
tehnicile mele de gândire laterală. Este o plăcere 
să auzi aşa ceva, dar nu îmi propun să 
îmbunătăţesc abilităţile creativităţii artistice ca 
atare. Sunt preocupat în mod specific de abilităţile 
creative necesare pentru a schimba concepte şi 
perceptii. 


Putem privi creativitatea ca pe o enigmă. Sunt 
produse noi idei sclipitoare şi nu ştim cum apar. 
Putem studia şi analiza comportamentul 
oamenilor creativi, dar asta nu ne va spune foarte 
multe, deoarece astfel de oameni nu sunt nici ei 
întotdeauna constienti de ce anume a declanşat 
ideea sclipitoare. 


Prefer să observ direct modul în care funcţionează 

sistemele . 
informaţionale cu autoorganizare. Acestea sunt 
sisteme de modelare. Ele fac şi utilizează modele. 
Dintr-o analiză a 


comportamentului Şi a comportamentului 
potenţial în asemenea sisteme, putem obţine o 
imagine foarte clară a naturii creativităţii. Dintr- 
odată, caracterul mistic al creativităţii se 
estompează. Putem înțelege cum lucrează 
creativitatea. Putem înțelege, de asemenea, cum 
am putea concepe tehnici pentru a creşte 
posibilitatea apariției unor idei noi. într-un fel, 
ajungem să pătrundem „logica” creativității. 
Aceasta este logica sistemelor de modelare, aşa 
cum vom vedea într-un capitol viitor. Nu este 
solicitat vreun act de credinţă sau vreun sens 
mistic. Nu existā nicio cutie neagrā misterioasă pe 


care să scrie: „Aici se întâmplă totul.” Este 
dezvăluită esenţa creativităţii (sau, mai bine spus, 
gândirea laterală). 


Cu multi ani în urmă, am tinut un discurs în fata a 
1 200 de doctori în filozofie, care lucrau pentru 
compania 3M din Minneapolis. Cred că erau, 
majoritatea, din departamentul de cercetare. 
După aproximativ opt ani, un director din 
departamentul de cercetare i-a spus unui prieten 
de-ai mei că acel discurs a avut un efect mai mare 
asupra gândirii în cercetare decât orice altceva 
făcuseră vreodată. Publicul a fost compus din 
tehnicieni: ingineri electronişti, fizicieni, oameni 
de ştiinţă specializaţi în echipamente, chimişti etc. 
Asemenea oameni tind să creadă că procesul 
creativ este ceva firesc pentru cei care lucrează în 
publicitate, producători, oameni de marketing, 
designeri, dar nu este necesară acolo unde există 
legi şi valori fizice care să ghideze 
comportamentul. Totuşi, odată ce au putut să 
vadă  „logica” creativităţii drept conduită a 
sistemelor de modelare, atitudinea lor s-a 
schimbat pentru totdeauna. 


Acesta este un punct de vedere important, 
deoarece există mulţi oameni care chiar înţeleg 
valoarea noilor idei creative, dar nu sunt pregătiţi 
să accepte nevoia de creativitate, dacă această 
nevoie rămâne la un nivel al competenţei. Dar 
odată ce ei sesizează adevărata necesitate logică 
pentru creativitate - explicată într-un mod logic -, 
atunci îşi schimbă radical atitudinea. 


înţelegerea logicii creativităţii nu te face ea însăşi 
mai creativ, dar te face conştient de necesitatea 
creativităţii. Explică, de asemenea, cum au fost 
elaborate anumite tehnici creative şi arată de ce 
tehnici aparent ilogice sunt, de fapt, destul de 
logice în interiorul logicii sistemelor de modelare. 
Mai presus de toate, înţelegerea logicii 
creativităţii motivează o persoană să întreprindă 
ceva în privinţa creativităţii. 


Unii oameni pretind că nu sunt interesaţi de 
logica creativităţii şi sunt nerăbdători să continue 
folosind tehnici practice. Aceasta este o greşeală, 
deoarece nu vei folosi instrumentele eficient decât 
dacă ştii ce se ascunde în spatele elaborării 
fiecăruia. Acei instructori care tratează tehnicile 


creative ca pe o geantă cu unelte potrivite nu ar 
trebui să fie surprinşi dacă elevii lor ajung să 
privească tehnicile ca pe simple scamatorii. 


Concentrarea şi intenţia 


Motivația este al doilea element de care trebuie să 
tinem cont. l 

O persoană îşi manifestă voința de a se opri, de a- 
şi concentra atenția asupra unei idei şi apoi de a- 
şi propune să folosească gândirea laterală. în 
acest moment, ar putea să nu fie implicate tehnici 
specifice. E nevoie doar de investiţie în timp, efort 
şi concentrare. Există intenţia de a descoperi o 
idee nouă. 


La o recepţie în Australia, la Melbourne, a venit la 
mine un tânăr şi s-a prezentat ca fiind John 
Bertrand. Mi-a povestit cum a fost căpitan de vas 
în cursa de iahturi din 1983 pentru Cupa Americii. 
Cupa nu fusese niciodată câştigată, în istoria ei de 
130 de ani, de concurenţi de altă naţionalitate. 
John Bertrand mi-a spus cum el şi echipajul său s- 
au concentrat în toate momentele şi şi-au propus 
să găsească idei noi. Una dintre ele a fost 
schimbarea designului chilei. Pentru prima dată în 
istorie, Cupa Americii a fost luată din Statele 
Unite. Acesta este un exemplu clasic de voinţă de 
a găsi idei noi, voinţa de a folosi gândirea laterală. 


O altă poveste vine tot din Australia. A fost spusă 
unui prieten de-ai mei de câtre fondatorul 
companiei Red Telephone. 


Telefoanele roşii erau unele publice, întreţinute la 
un standard înalt, şi deţinute de o companie 
privată, care a fost cumpărată de Australian 
Telecom. Dificultatea a constat în faptul că, în 
Australia, apelurile locale nu erau cronometrate; 
pentru acelaşi cost iniţial, un utilizator putea vorbi 
pentru O perioadă, practic, nelimitată. 
Convorbirile lungi ar fi redus venitul companiei 
Red Telephone, din moment ce telefoanele ar fi 
fost ocupate, iar cei care doreau să efectueze mai 
multe apeluri scurte nu puteau. Compania obținea 
venit pentru fiecare apel, dar asta indiferent de 
durata convorbirii. Cred că fondatorul ei a găsit 
prima mea carte despre gândirea laterală şi şi-a 
stabilit obiectivul de a determina oamenii să 


efectueze apeluri telefonice mai scurte. Limitarea 
apelului sau solicitarea unei plăţi suplimentare au 
fost excluse, pentru că asemenea abordări ar fi 
pus Red Telephone într-o postură dezavantajoasă 
în comparaţie cu alte companii de telefonie. 


într-un final, el a găsit o abordare nouă. A reuşit 
să-i convingă pe cei care făceau receptoarele de 
telefon să pună mult plumb în ele. Acest lucru 
făcea receptorul greu şi convorbirile lungi 
deveneau foarte obositoare. Evident, ideea a 
funcţionat. 


Chiar şi atunci când nu sunt folosite tehnici 
specifice gândirii laterale, există o valoare ridicată 
în simplul act de a lua un moment de pauză cu 
scopul de a găsi idei noi şi o cale inedită de a 
acţiona. 


O asemenea motivaţie apare dintr-o înţelegere a 
posibilităţii noilor idei şi dintr-o înţelegere a 
potenţialului creativ al minţii umane. 


în multe situaţii, nu vei fi capabil să găseşti o idee 
nouă, dar, pe termen lung, obiceiul de a-ţi acorda 
timp şi de a depune efort pentru a identifica o idee 
nouă va fi răsplătit. 


Metodele şi tehnicile 


După parcurgerea părţii centrale a acestei cărţi, 
cititorul va fi echipat cu câteva instrumente 
specifice, care pot fi folosite în mod sistematic şi 
deliberat pentru a produce idei noi. Bineînţeles, 
abilitatea de folosire a unor asemenea 
instrumente va depinde de practică. Cu cât 
instrumentele sunt folosite mai mult, cu atât 
utilizarea va deveni mai abilă. Este de asemenea 
adevarat că unii oameni vor fi mai buni la folosirea 
instrumentelor decât alţii. Aşa se întâmplă mereu 
cu abilităţile. Totuşi, oricine îşi propune să 
dobândească asemenea abilităţi poate atinge un 
nivel însemnat al abilității creative. 


Vreau să accentuez din nou că instrumentele sunt 
intenţionate 


şi pot fi folosite sistematic. Nu este o chestiune de 
inspiraţie, sau de stare de spirit, sau de a fi 
„superior” din punct de vedere creativ. Poţi folosi 
instrumentele într-un mod la fel de calculat ca 


atunci când aduni o coloană de numere. 


De-a lungul timpului, mulţi oameni foarte creativi 
mi-au spus că se bazează, de obicei, pe propriul 
talent creativ pentru ideile noi. Dar atunci când 
vor o idee de excepţie, mai bine o găsesc utilizând 
în mod organizat unele dintre instrumente decât 
bazându-se pe talentul natural. Aceasta este, de 
asemenea, experienţa mea. Ori de câte ori 
folosesc tehnici în mod sistematic şi deliberat, de 
obicei mă surprind pe mine însumi cu o idee pe 
care nu am avut-o înainte niciodată. Aşa că aceste 
instrumente nu sunt doar sprijin pentru aceia care 
nu pot să se pună în mişcare, ci tehnici utile chiar 
şi pentru cei superiori din punct de vedere creativ. 
Este corect să adaug că e nevoie de disciplină şi 
de efort în folosirea lor atunci când mintea ta este 
deja plină cu posibile idei. 


Mulţi specialişti în domeniu privesc creativitatea 
dintr-un punct de vedere stimulant. Dacă scapi de 
inhibiţii, vei fi creativ. Dacă înveţi să-ţi foloseşti 
emisfera dreaptă a creierului, vei fi creativ. Dacă 
ai încredere în intuiţia ta, vei fi creativ. Dacă intri 
într-o stare teta, vei fi creativ. Dacă ajungi la un 
„vârf” creativ, vei fi creativ. Accentul este pus pe 
stări modificate de conştiinţă. Din când în când, 
aceste stări modificate ale conştiinţei pot avea un 
efect creativ, dar acelaşi efect poate fi produs într- 
o manieră mai sigură şi mai sistematică folosind 
instrumente intenționate. O stare mintală 
modificată poate produce într- adevăr o 
provocare, însă provocările pot fi produse la 
comandă, folosind instrumente stimulatoare şi 
cuvântul PO. 


De când am conceput instrumentele de bază ale 
gândirii creative cu mulţi ani în urmă, ele au fost 
plagiate, împrumutate şi modificate, de obicei fără 
permisiune şi recunoaştere. Nici chiar instituţii 
prestigioase din domeniu nu s-au dat înapoi să 
împrumute metode şi materiale fără citarea 
sursei. De exemplu, cuvântul PO este acum folosit 
peste tot. 


Unul dintre obiectivele acestei cărți este de a 
clarifica instrumentele astfel încât puterea 
fundamentală a fiecăruia să fie clară şi diferitele 
accesorii să fie înlăturate. 


Aşadar, cititorul ar trebui să poată învăţa câteva 
tehnici de bază ale gândirii laterale. Totuşi, este 
necesară motivaţia de a le practica şi dorinţa de a 
le utiliza. Remarcabilă în cazul lui Peter 
Ueberroth a fost motivaţia sa puternică (şi poziţia 
de lider). Este inutil să înveţi instrumentele dacă 
nu le vei aplica niciodată. 


Unele metode, cum ar fi cele Şase pălării 
gânditoare, sunt acum folosite peste tot de către 
companii importante şi au schimbat conduita 
gândirii acestor companii. 


Cea de-a treia parte a cărţii prezintă modul în 
care poate fi pusă în practică gândirea creativă şi 
ia în considerare structuri şi cadre pentru o 
utilizare mai facilă a instrumentelor creative. 


Necesitatea teoretică pentru 
creativitate 


UMORUL ESTE, DE DEPARTE, cel mai 
semnificativ comportament al creierului uman. 


Am spus asta de multe ori înainte şi o scriu din 
nou fără nicio intenţie de provocare. Mă refer 
literalmente la el. Umorul indică, mai bine decât 
orice alt comportament mintal, natura sistemului 
informaţional care dă naştere percepţiei. Acesta 
este un sistem informaţional cu autoorganizare. 


Umorul nu doar indică natura sistemului cât se 
poate de limpede, dar arată, de asemenea, cum 
percepțiile stabilite într- un mod pot fi 
reconfigurate rapid în alt mod. Aceasta este 
esenţa creativităţii şi o voi explora mai târziu în 
capitolul de fată. 


Neglijarea umorului de către filozofi, psihologi, 
informaticieni şi matematicieni tradiţionali arată 
clar că aceştia au fost 


preocupaţi de sistemele informaţionale organizate 
extern, pasiv. Foarte recent, matematicienii au 
devenit interesați de sistemele nelineare şi 
instabile (haos, teoria catastrofelor etc.). 


Trebuie să facem distincţia între două tipuri 
cuprinzătoare, generale, de sisteme 
informaţionale: sisteme pasive şi sisteme active. în 
sistemele pasive, informaţia şi suprafaţa de 
înregistrare a informaţiei sunt inerte şi pasive. 
întreaga activitate vine de la un organizator 
extern, care face legături între informaţii şi le 
deplasează. într-un sistem activ, informaţia şi 
suprafaţa sunt active, iar informaţia se 
organizează singură, fără ajutorul unui 
organizator extern. De aceea, aceste sisteme sunt 
numite cu autoorganizare. 


Imaginează-ţi o masă pe care este aşezat un 
număr de bile mici (de pildă, rulmenţi cu bile). 
Primeşti sarcina de a le aşeza pe două linii 
ordonate. îţi propui să faci asta. Tu eşti 
organizatorul extern. Figura 1.1 şi Figura 1.2 (vezi 
pagina 29) arată ce a fost înainte şi ce este după 


activitatea ta de organizare. 


Presupune că, în locul unei mese netede, au fost 
două şanţuri, cum este ilustrat în Figura 1.3 
(pagina 29). Dacă ar fi să arunci bilele pe masă în 
mod aleatoriu, acestea ar forma în totalitate ele 
singure două linii ordonate la baza şanţurilor. în 
cel de-al doilea model, nu ai acţionat ca un 
organizator extern. Nu a fost nevoie, pentru că 
acesta este acum un sistem cu autoorganizare. 


Bineînţeles, ai putea protesta afirmând că 
realizatorul şanţurilor este adevăratul organizator 
al sistemului. Acest lucru este evident corect. Dar 
presupune că bilele anterioare au modelat, prin 
impactul lor, aceste şanţuri. Atunci avem un 
sistem adevărat cu autoorganizare. 


Nu e nevoie să căutăm prea departe un exemplu 
al unui astfel de sistem. Căderea ploii pe un teren 
va forma, în cele din urmă, şuvoaie, râuri şi văi. 
Odată ce acestea s-au format, viitoarele 
precipitații vor fi canalizate de-a lungul acestor 
râuri şi văi. Astfel, ploaia interacționează cu 
terenul, formând canale care afectează apoi modul 
în care viitoarea ploaie este colectată şi 
organizată. 


Figura 1.1 


Figura 1.2 

în 1969, am confruntat modelul format pe un 
şervet pe care sunt turnate linguriţe cu cerneală 
cu cel alcătuit într-o farfurie cu gelatină în care 
erau puse linguriţe de cerneală încinsă. Şervetul 
reprezintă sistemul pasiv şi petele de cerneală 
rămân exact unde sunt aşezate. Dar în cazul 
modelului cu gelatină, cerneala fierbinte dizolvă 
gelatina şi, curând, se formează canale, la fel cum 
ploaia formează canale în cadrul natural. Gelatina 
a permis cernelii primite să se organizeze pe sine 
însăsi în canale sau în secvenţe. 


în cartea mea The Mechanism of Mind şi, de 
asemenea, în 1 am * 

Right, You are Wrong—, am descris în detaliu 
modul în care reţelele neuronale permit 
informaţiei primite să se organizeze pe sine însăşi 
într-o secvenţă de stări stabile temporar, care se 
succedă pentru a da o secvenţă. Nu este nimic 
magic sau mistic legat de asta. Ideile propuse 
pentru prima dată în 1969 au fost de atunci 
dezvoltate de oameni ca John Hopfield la Institutul 
de Tehnologie din California, care a început să 
scrie despre asemenea sisteme în 1979. în plus, 
profesorul Murray Gell- Mann, care a luat Premiul 
Nobel pentru descoperirea quarkului, mi-a spus 
odată că, în The Mechanism of Mind, am descris 
anumite tipuri de sisteme cu opt ani înainte ca 
matematicienii să ajungă să se ocupe de ele. 


Cei care vor să afle detalii despre cum reţele 
simple neuronale pot permite informaţiei să se 
organizeze pe sine în modele ar trebui să citească 
cele două cărţi menţionate, precum şi alte lucrări 
din domeniu. 


Este vorba despre un sistem în care informaţia 
primită stabileşte o secvenţă de activitate. în timp, 
această secvenţă de activitate devine un fel de 
cale preferată sau de model. Neurochimiştii şi 
neurofiziologii vor dezbate cu privire la enzimele 
implicate în proces, dar imaginea de ansamblu (în 
aspectele sale generale) nu se va schimba. 


Odată stabilite, aceste modele sunt foarte utile, 
deoarece ele ne permit să „recunoaştem” lucruri. 
După ce modelul a fost declanşat, noi îl urmărim 


şi vedem lucruri în termeni de experienţă 
anterioară. Un model simplu este propus în Figura 
1.4. 

Figura 1.4 


Dificultatea, în cazul unui sistem de modelare 
simplu, este că ar trebui să existe un număr uriaş 
de modele pentru gestionarea tuturor tipurilor de 
situaţii. Orice situaţie nouă, care nu a condus 
direct la un model existent, ar trebui analizată din 
nou. Creierul gestionează această problemă într- 
un mod foarte simplu. 


Ca şi râurile, modelele au bazine mari de captare. 
Deci, orice activitate din zona de captare este 
instabilă şi va duce la modele recunoscute. 
Aceasta rezultă direct dintr-un tip foarte simplu 
de comportament. Acolo unde computerele 
întâmpină dificultăţi (recunoaşterea modelului), 
creierul acţionează instantaneu şi automat. Zona 
de captare este ilustrată sub forma unor pâlnii în 


NI AI IT 


Figura 1.5. 


Figura 1.6 


Astfel că, ori de câte ori privim lumea, suntem 
gata să o vedem în termenii modelelor existente, 
aşa cum este sugerat în Figura 1.6. Asta face 
percepţia atât de puternică şi atât de utilă. 
Rareori suntem în pierdere. Putem recunoaşte 
majoritatea situaţiilor. Acesta este, de asemenea, 
motivul pentru care atrătiza informaţiei nu va 
produce idei noi. Aşa că, atunci când analizăm 
date,-putem doar să alegem ideea pe care o avem 
deja. Este un aspect iraportant de care mă voi 
ocupa mai târziu. 


Figura 
Figura 1.8 


Ceea ce vreau să punctez este că acest 
comportament al reţelelor neuronale ale creierului 
de formare a modelului şi de utilizare a modelului 
este magnific. Fără el, viaţa ar fi imposibilă. 
Percepția este procesul de stabilire şi apoi de 
utilizare a acestor modele. 


Dar ce se întâmplă dacă există un model lateral, 
aşa cum a fost sugerat în Figura 1.7 (vezi pagina 
32)? Trebuie să ne oprim şi să luăm în considerare 
fiecare cale laterală? Dacă ar trebui să facem asta, 
viaţa ar fi imposibil de lentă. în practică, această 
situaţie nu apare niciodată pentru că, datorită 
modului în care sunt conectaţi neuronii, calea 
dominantă suprimă cealaltă cale, care, pentru 
moment, încetează să existe. Aşa că mergem de-a 
lungul căii principale cu încredere deplină. 


Dacă, totuşi, am intra pe o cale laterală din alt 
punct, am putea să urmăm calea laterală înapoi 
spre punctul de pornire. Acest proces este arătat 
în Figura 1.8. 


Ajungem acum la asimetria clasică (lipsa de 
simetrie) a modelelor. Aşa cum este în Figura 1.9 
(vezi pagina 34), ruta dinspre B spre A este 
directă, dar ruta de la A la B poate fi una foarte 
ocolită. 


Exact acest fenomen al asimetrici dă naştere atât 
umorului, cât şi creativităţii. 


Asimetrie 
Figura 1.9 
Când spunem o glumă, mergem de-a lungul căii 
principale. Brusc, ne mutăm la capătul câii 
laterale şi vedem imediat calea pe care am putea 
să o luăm. 


„Dacă aş fi căsătorit cu tine, ar trebui să-ţi pun 
otravă în cafea.” 

„Dacă aş fi căsătorit cu tine, ar trebui să beau 
cafeaua.” 


(Această poveste este atribuită lui Winston 
Churchill şi lui Lady Astor, dar nimeni nu este 
sigur cine a spus-o cui.) 


„Loveşte-mă, te rog”, îi zice  masochistul 
sadicului. 

„Nu”, răspunde sadicul, bucurându-se. 

„Mulţumesc din suflet”, spune masochistul. 


în ambele exemple, mintea iese de pe o cale şi 
apoi, după o pauză trecătoare, se întoarce plină de 
energie de-a lungul celeilalte câi, aşa cum vedem 
în Figura 1.10 (pagina 35). 


întorcându-mă la locul meu într-un avion, m-am 
lovit la cap de dulapul pentru bagaje. După ce m- 
am aşezat, persoana de lângă mine mi-a spus: „Şi 
eu m-am lovit la cap de dulap, cred că este pus 
prea jos." 


„Dimpotrivă”, am spus, „problema este că dulapul 
este aşezat prea sus.” 


Nu este nimic amuzant legat de acest schimb, dar 
este vorba despre aceeaşi modificare bruscă a 
percepţiei - care, în cele din urmă, are sens. Dacă 
dulapul de bagaje ar fi pus într-adevăr jos, atunci 
ai vedea că trebuie să-ţi fereşti capul. Dar dacă 
dulapul este aşezat la un nivel la care nu crezi că 
trebuie să te fereşti, atunci nu o faci şi te loveşti la 
cap. 

Figura 1.10 Umor 


Modelul pentru creativitate 


Modelul umoristic al tiparului asimetric este, de 
asemenea, modelul pentru creativitate. Secvența 
de timp a experienței noastre stabileşte calea 
percepției obişnuite. Vedem lucruri într-un anumit 
mod. 


Salt creativ 
(lateral) 


Figura 1.11 


Aşteptăm ca lucrurile să fie făcute într-un anumit 
mod. Dacă, cumva, reuşim să trecem peste calea 
principală câtre calea laterală, atunci putem să ne 
întoarcem la punctul de plecare şi să obţinem o 
„revelaţie” creativă sau o idee nouă, asa cum e 
sugerat în Figura 1.11. 


Dar cum ajungem la „momentul ideii” pe calea 
laterală? Exact aici este locul unde ajung tehnicile 
provocării. Ele sunt metode care ne ajută să 
scâpâăm de calea principală pentru a creşte 
şansele noastre de a ajunge pe calea laterală. 
Acesta este, de asemenea, fundamentul expresiei 
gândire laterală. „Lateral” se referă la mişcarea în 
afara modelelor, în locul mişcării de-a lungul lor, 
ca în gândirea normală. 


Folosind acelaşi model, putem înţelege, de 
asemenea, de ce orice idee creativă trebuie să fie, 
privind retrospectiv, întotdeauna logică. Dacă 
sărim de pe linia principală pentru a crea o „idee 
nouă” în punctul C, atunci nu am avea nicio 
modalitate de a potrivi acea idee în sistemul 
nostru existent de valori. Nu am avea nicio 
modalitate de a spune dacă ideea a fost cu 
adevărat nebunească sau pur şi simplu de 
nerecunoscut în starea noastră actuală (în modele 
prezente) de cunoaştere. Aşa că putem doar să 
recunoaştem idei care chiar au o legătură logică 
în spate. De aceea, toate ideile creative valoroase 
trebuie să fie logice retrospectiv. Mai simplu spus: 
cuvântul „valoros” înseamnă „logic retrospectiv”. 


Pe scurt, creierul este un dispozitiv extraordinar 
care permite informaţiei primite să se organizeze 
ea însăşi în modele. Odată ce aceste modele sunt 
formate, cu zonele lor de captare, le folosim în 
procesul numit percepţie. Modelele nu sunt 
simetrice. Această lipsă de simetrie dă naştere 
atât umorului, cât şi creativităţii. 


Aceasta este nevoia logică pentru creativitate. 
Este logica sistemelor de modelare cu 
autoorganizare. 


Există un motiv suplimentar pentru nevoia de 
creativitate; unii oameni găsesc acest motiv mai 
uşor de înţeles. Cititorii receptivi vor observa că al 
doilea motiv este, de fapt, nimic altceva decât o 
reiterare a primului într-un context diferit. 


Capcana secvenţei de timp 


Să ne imaginăm un sistem care colectează 
informaţii de-a lungul timpului. Informaţiile nu vin 
toate deodată, ci pe rând. Să presupunem că, în 
fiecare moment, sistemul încearcă să folosească 
cel mai bine informaţia disponibilă. Evident, acest 
tip de sistem face să se asemene indivizi, instituţii, 
companii, culturi etc. Informaţiile sunt strânse de- 
a lungul timpului şi sistemul încearcă să utilizeze 
cel mai bine ceea ce devine disponibil. 


Putem să începem un joc simplu, în care sunt 
prezentate litere, câte una, pe rând. Sarcina este, 
de fiecare dată, de a forma un cuvânt cunoscut. 


e Prima literă este A. 

e Aceasta este urmată de T, pentru a da 
cuvântul AT (en.; în rom. - la). 

e Următoarea literă este R, care este pur şi 
simplu adăugată pentru a da RAT (en.; în 
rom. - şobolan). 


Literele reprezintă informaţii primite ŞI 
informaţiile totale disponibile sunt folosite pentru 
a forma un cuvânt. 


e Următoarea literă este E, pentru a obţine 
cuvântul RATE (en.; în rom. - rată, tarif, 
preţ). 
e Urmātoarea literă este G, care este 
adăugată pentru a da GRATE (en.; în rom. - 
grilaj). 


Până aici, informaţiile noi au fost adăugate fără 
dificultate la structurile existente. 


e Următoarea literă este T. Nu există o 
modalitate uşoară prin care să fie adăugată. 
Poate fi format un cuvânt nou doar mergând 
înapoi şi perturbând structurile existente 
pentru a  reasambla literele, obţinând 
TARGET (en.; în rom. - obiectiv). 


în acest exemplu simplu, putem vedea cum 
secvenţa de timp în care sosesc informaţiile 
stabileşte structuri care trebuie să fie 


perturbate pentru a pune lucrurile împreună într- 
un fel diferit. Acest proces este o definiţie utilă a 
creativităţii. Fără creativitate, nu putem înainta în 
asemenea sisteme. 


S-ar putea argumenta că, în fiecare etapă, toate 
literele ar trebui eliberate şi apoi adăugată noua 
literă la amestecul de litere, formându-se un 
cuvânt nou. în viaţa reală, desigur, este imposibil 
să perturbi toate conceptele, percepțiile, cuvintele 
sau instituţiile pentru a pune laolaltă informaţiile 
vechi şi informaţiile noi în cea mai bună ordine 
posibilă. 

După un timp, secţiunile cu informaţii nu mai sunt 
aşa de separabile precum literele din joc. De 
exemplu, grupul RAT a supravieţuit atât de mult 
timp, încât a devenit acum o piesă solidă şi rezistă 
la perturbare. Exact în acelaşi fel, percepțiile de 
bază rezistă la perturbare. 


Avem nevoie de creativitate pentru a ne elibera de 
structurile temporare, care sunt stabilite de o 
secvenţă particulară a experienţei. 


Aşa cum am sugerat, cititorii receptivi vor vedea 
că rezultatul secvenţei de timp este acelaşi cu 
rezultatul modelului. Secvența de timp a 
experienţei este cea care stabileşte modelele 
obişnuite ale experienţei; trebuie să scâpăm de 
acestea pentru a pune laolaltă noi secvenţe. 


Cei mai mulţi oameni vor accepta aceste idei. 
Dificultatea apare când o persoană crede că este 
vorba despre o chestiune simplă de rearanjare a 
pieselor existente într-un nou format. Ar putea 
părea simplu în modelul suprafeţei mesei al 
sistemelor informaţionale pasive, dar este extrem 


de dificil în sistemele informaţionale cu 
autoorganizare, pentru că informaţia nu mai este 
separabilă, ci devine parte integrantă a modelului. 
Schimbarea modelelor este la fel de dificilă ca 
încercarea de a da unui cuvânt un înţeles total 
nou ori de câte ori vrei. Cuvintele sunt modele ale 
percepţiei şi ale experienţei. 


Aşadar, vedem că există o nevoie absolută pentru 
creativitate în orice sistem cu autoorganizare şi, 
într-adevăr, în orice sistem în care informaţiile noi 
sunt adăugate la informaţiile existente într-o 
manieră integratoare. 


Dacă mintea ar funcţiona ca o bibliotecă, 
informaţiile noi ar putea fi pur şi simplu aşezate 
pe rafturile goale, fără nicio încercare de a le 
integra în sistemul existent. Asta ar însemna o 
irosire a noilor informaţii. Aşa se întâmplă, 
desigur, când nu folosim creativitatea şi când 
noile informaţii nu pot fi integrate în informaţiile 
vechi. 


Creativitatea nu este doar o cale de a face 
lucrurile mai bine. Fără creativitate, suntem 
incapabili să folosim pe deplin informaţiile şi 
experienţa deja disponibile, dar care rămân 
blocate în structuri, modele, concepte şi percepții 
vechi. 


Note: 
* Viking, Londra, 1990; Viking, New York, 1991. (N. a.) 


Nevoia practică pentru creativitate 


ASIGURĂRILE DE VIAŢĂ SUNT O INDUSTRIE 
foarte conservatoare, controlată de tradiţie şi de 
reglementări. într-o zi, Ron Barbaro, directorul 
general al Prudential Canada la acel moment, care 
este un utilizator fervent al gândirii laterale, a 
iniţiat o provocare: de ce să nu fie plătite 
beneficiile asigurării de viaţă înainte ca 
beneficiarul poliţei să moară? Aceasta a dus la 
conceptul de „beneficii din timpul vieţii”; orice 
deţinător al unei poliţe, care se îmbolnăveşte de o 
afecţiune care ar putea fi terminală, este imediat 
îndreptăţit la 75% din beneficiile care ar fi fost 
plătite în cazul decesului. Acest concept a avut un 
mare succes şi a fost copiat de mulţi alţii, pentru 
că face asigurările de viaţă mult mai atractive, 
transformându-le parţial într-o asigurare pentru 
boli catastrofale. în parte datorită succesului 
acestei idei şi, de asemenea, datorită abilității sale 
de a vedea dincolo de o idee, Ron Barbaro a fost 
ales, în scurt timp, preşedinte al Prudential 
Insurance în Statele Unite ale Americii. 


Tony O'Reilly, fost director general la Heinz, 
povesteşte cum practica scăderii costurilor într-o 
fabrică de procesare a tonului a redus aşa de mult 
forţa de muncă, încât era lăsat pe oase prea mult 
peşte. Angajarea mai multor oameni a crescut din 
nou costurile, dar a salvat suficientă carne de ton 
pentru a fi acoperite costurile mai ridicate şi a dus 
la profit. 


Singapore este unul dintre oraşele cele mai 
determinate să reuşească. Guvernul cheltuieşte 
20% din buget pe educaţie. Publicul prezent la 
seminarele organizate de mine la Singapore este 
întotdeauna unul numeros - dar există o 
problemă.  Seminarele eficiente depind de 
participarea oamenilor: oferta de idei, alternative 
etc. în tările latine, aceasta nu este niciodată o 
problemā, din moment ce fiecare persoanā din 
public e convinsă că ideile ei sunt cele mai bune 
din încăpere. Dar în Singapore nimeni nu ar veni 
cu vreun comentariu. în ceea ce priveşte un 
subiect precum „creativitatea”, nu poţi pur şi 


simplu să arăţi spre o persoană şi să-i ceri să fie 
creativă. Asta poate fi inechitabil şi stânjenitor. 


Am decis să folosesc într-o manieră formală 
tehnica denumită „cuvântul aleatoriu”. Cuvântul 
aleatoriu a fost obţinut dintr-o listă de 60 de 
cuvinte, uitându-mă la ceas şi notând poziţia celei 
de-a doua mâini. Cuvântul „armă” a sugerat 
imediat un scop precis. De obicei, nu tragi cu 
puşca în vânt şi speri să loveşti 

ceva. De aici au venit ideile de numerotare a 
meselor şi de indicare cu litere a fiecărei poziţii de 
la masă. Aşa că am putut să cer un rezultat de la 


masa 12, poziţia D. Răspunsul a fost minunat şi 
am obtinut PNR atât cât am avut nevoie. Se 9 


pare că participanţii nu erau timizi, dar nu vedeau 
nicio virtute în a se face remarcaţi. Numerotarea 
fiecărei poziţii le-a conferit deodată un statut 
oficial şi apoi au fost fericiţi să-şi împărtăşească 
gândurile. 


Benetton este o companie de mare succes, într-un 
domeniu foarte aglomerat şi competitiv. Compania 
a fost înfiinţată de trei fraţi şi o soră în Italia. Unul 
dintre fraţi era un contabil obişnuit, iar sora era 
croitoreasă. Succesul companiei a depins de 
câteva concepte puternice. Producătorii 
tradiţionali de confecții realizează haine şi 
încearcă să convingă magazinele să le 
achiziţioneze şi să le stocheze. în schimb, 
Benetton a decis să ajungă chiar lângă client, 
deschizând magazine mici şi simple. Următoarea 
parte a conceptului a fost să vândă „culori”, nu 
„forme”. Aşa că hainele erau lăsate în griul lor 
natural sau nevopsite. Dacă clienţii au început să 
cumpere haine roşii, atunci hainele erau vopsite în 
roşu. Dacă clienţii cumpărau haine mov, atunci 
hainele erau vopsite mov. Sisteme computerizate 
sofisticate au dat flexibilitate răspunsului aproape 
la fel de bine ca în cazul comenzilor prin poştă. 


Fiecare dintre aceste exemple indică un aspect al 
nevoii practice pentru creativitate. 


în cazul seminarului din Singapore, exista o 
problemă şi niciun mod standard de rezolvare a 
acestei probleme. Unde nu există un mod 
standard sau unde modul standard nu este 
disponibil, ar putea apărea o nevoie practică 


pentru gândirea laterală. 


în cazul procesatorului de ton Heinz, a mers prost 
un program de reducere a costului. Este suficient 
de uşor să tai costuri doar. 


prin reducerea forţei de muncă şi apoi să speri că 
supraviețuitorii vor fi capabili să facă faţă. Astăzi, 
această abordare este văzută ca periculoasă şi 
ineficientă. Este nevoie de regândirea şi de 
restructurarea muncii înainte de a reduce 
numărul angajaţilor. Asta poate să ceară 
creativitate. 


Exemplul cu Benetton arată puterea extraordinară 
a conceptelor noi într-o industrie foarte 
competitivă. A face lucrurile vechi mai bine nu va 
fi suficient. E necesar să faci lucrurile diferit. 


Exemplul cu Prudential arată că până şi într-o 
industrie conservatoare este posibil să creezi o 
nouă idee puternică, care oferă noi oportunităţi. 
Pentru Ron Barbaro nu a fost nevoie să creeze o 
idee nouă. Nu exista o problemă reală de rezolvat. 
Dar el este genul de om condus de creativitate, 
care dezvoltă concepte noi pentru a descoperi căi 
de acţiune inedite. 


în acest moment, am putea spune că nevoia 
practică pentru creativitate apare în două zone: 


1.Unde există o nevoie reală pentru o idee 
nouă şi nu putem progresa fără ea. Poate fi 
vorba de o problemă, de o criză sau de un 
conflict. Alte abordări au eşuat. 
Creativitatea este singura speranţă. 

2.Unde nu există o nevoie presantă pentru o 
idee nouă, dar ea ar oferi oportunităţi, 
avantaje şi beneficii. 


Reducerea costurilor şi programele de 
calitate 


Multe organizaţii fac din reducerea costului o 
prioritate. în multe cazuri, analiza însăşi va ajuta 
exerciţiul de reducere a costurilor. Dar sunt 
momente când departamentul de design este, de 
asemenea, solicitat. Există o nevoie de a recrea o 
funcţie, cu scopul de a fi realizată la un cost mai 
mic. Cumperi, pur şi simplu, materiale mai ieftine 
pentru a menţine costurile reduse sau găseşti căi 


pentru a diminua pierderea, ca să continui să 
cumperi materiale de calitate superioară? Este o 
greşeală să se presupună că reducerea costurilor 
este o procedură pur analitică. 


O schimbare a modului în care este făcut ceva 
poate fi mult mai eficientă decât să faci mai puţin 
din acel ceva. O companie cu facturi uriaşe 
datorate întreţinerii motocicletelor le-a vândut pe 
acestea utilizatorilor şi le-a plătit acestora o taxă 
de utilizare. Economiile au fost considerabile. 


Acelaşi tip de raţiuni se aplică programelor de 
calitate. Uneori, creativitatea trebuie introdusă ca 
instrument pentru a atinge unele obiective de 
calitate. Pot exista probleme care trebuie 
rezolvate. 


Trebuie, de asemenea, să reținem că a face 
lucrurile vechi la o calitate mai bună nu este 
neapărat răspunsul corect. E posibil să fie nevoie 
de o schimbare a ceea ce este făcut. Programele 
de calitate pot fi uneori înşelătoare, pentru că par 
să pornească de la presupoziţia că tot ceea ce se 
face este ceea ce trebuie făcut şi ceea ce se cere 
este doar să ridici calitatea. Realizarea lucrurilor 
vechi la o calitate din ce în ce mai ridicată nu 
înseamnă automat că acţionezi diferit. Nu ar 
trebui nici să devalorizăm 


cuvântul calitate, folosindu-l pentru „tot ceea ce 
trebuie făcut”. Calitatea înseamnă să faci ceea ce 
este făcut acum cu o îmbunătăţire. 


Un alt program popular este „imbunătăţirea 
continuă”. Este evident că, din când în când, 
îmbunătăţirea poate avea nevoie de un oarecare 
aport creativ. Dacă un lucru a fost realizat 
dintotdeauna în acelaşi mod, atunci ar putea fi 
nevoie de gândirea creativă pentru a schimba acel 
mod şi pentru a sugera o cale mai bună de a face 
lucrurile. „îmbunătăţirea” este una dintre zonele 
importante de utilizare a gândirii creative şi mă 
voi ocupa de acest lucru mai târziu. 


Ideea principală: ori de câte ori este nevoie de 
gândire, este nevoie de informaţie, de analiză şi 
de creativitate. Conceptele şi percepțiile 
constituie o parte esenţială a întregii gândiri care 
nu este simplă rutină. 


Managementul de întreţinere 


Deşi nu prea se menţionează acest aspect, 
majoritatea managerilor au o atitudine de 
„întreţinere”. Ei cred că munca lor este să 
continue lucrurile şi să rezolve probleme pe 
măsură ce apar. Este treaba altcuiva să se 
preocupe de produse, sau de strategii, sau de 
finanţare. Abaterile de la managementul de 
întreţinere ar avea un risc ridicat, cu posibilitatea 
de eşec. 


Succesul unei organizaţii ar depinde de puterea 
pe piaţă sau de o poziţie de nişă solidă. Sprijinită 
de un management competent, acestea ar fi 
suficiente. 


Managementul de întreținere este puternic 
orientat către rezolvarea de probleme. Când apar 
probleme, ele trebuie rezolvate. Dacă nu există 
nicio problemă, atunci totul este satisfăcător. 


Din nefericire, într-o lume extrem de competitivă, 
managementul de întreţinere nu mai este un 
concept suficient, ca pe vremuri. în timp ce cauţi 
să-ţi menţii poziţia actuală, concurentii tâi caută 
să ti-o ia înainte. 

Chiar şi în cazul managementului de întreţinere, 
este nevoie de creativitate pentru a rezolva 
problemele care apar din când în când. Aceasta 
este doar partea „de reparaţii” a creativităţii. 
Rezolvarea problemelor pe măsură ce apar nu 
este de obicei suficientă pentru a asigura 
supraviețuirea unei organizaţii. 


Competiţia şi sur/petition- 


însăşi competiția clasică devine parte a 
managementului de întreţinere. Există o nevoie de 
a ţine pasul cu competitorii în privinţa preţului, a 
calităţii, a distribuţiei şi a promovării. Este nevoie 
de diferenţierea produsului şi de iniţiative de 
marketing. 


În cartea Sumwpetition—, am vorbit despre cum 
competiţia nu va mai fi suficientă în viitor şi de ce 
va fi nevoie de utilizarea conceptului de 
„Ssur/petition ”. Cuvântul „competition “ 
(competiţie) înseamnă „a căuta împreună”. Asta 
înseamnă să accepţi că alergi în aceeaşi cursă cu 


competitorii tăi. Comportamentul tău este în mare 
parte determinat de comportamentul 
competitorilor.  „Sur/petition” înseamnă „care 
caută mai sus” sau crearea propriei curse. 
Presupune crearea de noi „monopoluri de 
valoare”. 


Aceste monopoluri de valoare se vor baza în mare 
măsură pe „valori integrate”. De exemplu, o 
maşină nu mai este doar o concentrare de 
tehnologie. Valorile integrate cuprind capacitatea 
de a cumpăra, de a vinde şi de a asigura maşina. 
Ele includ siguranţa şi echiparea maşinii cu sistem 
antifurt. Valorile integrate înglobează, de 
asemenea, posibilitățile legate de parcare. Odatā, 
le-am sugerat celor de la Ford (Marea Britanie) că 
ar trebui sā cumpere compania care deține 
majoritatea parcărilor din centrul oraşelor din 
Insulele Britanice şi să-şi poată parca maşinile 
acolo doar cei care deţin un Ford. 


Prima fază a afacerilor a fost „produs sau 
serviciu”. 

A doua fază a afacerilor a fost „competiţia”. 

A treia fază a afacerilor va fi „valori integrate”. 


Sur/petition va depinde mult de concepte. Pentru 
a produce aceste concepte, va fi nevoie de o 
gândire creativă puternică. 


Alte domenii 


Mi-am concentrat atenţia aici pe domeniul 
afacerilor deoarece, potrivit experienţei mele, 
afacerile au avut mai multă nevoie de gândire 
creativă decât alte domenii. Cred că asta începe 
să se schimbe. Alte domenii, care au probleme 
adevărate şi constrângeri de buget, vor înţelege, 
mai devreme sau mai târziu, că gândirea creativă 
este un element esenţial în drumul lor mai 
departe. 


Este nevoie de concepte noi în guvernare şi în 
administraţie. 

Este nevoie de concepte noi în economie. 

Este nevoie de concepte noi în educaţie. 

Este nevoie de concepte noi în prevenirea 
infracţiunilor. 

Este nevoie de concepte noi în administrarea 
legilor. 

Este nevoie de concepte noi în acordarea 


asistenţei medicale. 

Este nevoie de concepte noi în rezolvarea 
conflictelor. 

Este nevoie de concepte noi în protecţia 
mediului. 

Este nevoie de concepte noi pentru reducerea 

sărăciei în Lumea a Treia. 
Există vreun domeniu care nu ar beneficia de pe 
urma gândirii creative, a noilor concepte şi a 
noilor percepții? 


Ce demersuri sunt întreprinse pentru ca lumea să 
dispună de aceste concepte noi? în unele domenii 
există iniţiative interesante, dar, în general, 
persistă convingerea că analiza inteligentă, 
informaţiile adecvate şi raţionamentul de 
specialitate vor fi suficiente. Nu sunt de acord. 


Note: 


* Autorul foloseşte termenul de „sur/petition” (în opoziţie cu 
„competition“ - în rom., competiţie) pentru a desemna 
crearea de monopoluri de valoare şi de servicii integrate în 
oferirea unui produs, în afara competiţiei legate de 
furnizarea acelui produs. (N. trad.) 

** HarperBusiness, New York, 1992. (N. a.) 


Informaţiile şi creativitatea 


CE LEGĂTURĂ ESTE ÎNTRE informaţii şi 
creativitate? 


Aceasta este o întrebare importantă, ba chiar 
fundamentală, pentru că majoritatea oamenilor 
cred că informaţiile suficiente supuse unei analize 
competente şi urmate de luarea unor decizii logice 
sunt de ajuns - şi de aceea nu este nevoie deloc de 
creativitate. Chiar şi cei care nu admit acest lucru 
în mod deschis se comportă ca şi cum asta este 
ceea ce cred. 


Dacă vrei să iei avionul de la New York la Londra, 
mai bine verifici orarele sau ceri agentului tău de 
turism să facă asta pentru tine. Dacă vrei să 
tratezi o infecţie cu ajutorul unui antibiotic, te 
ajută să ştii ce cauzează infecția şi apoi să verifici 
sensibilitatea agentului patogen faţă de antibiotic. 
Este, de asemenea, util să verifici dacă pacientul 
este alergic la un anumit antibiotic. A gândi şi a 
presupune nu sunt un înlocuitor pentru informaţii. 
Când ai nevoie de informaţii, ai nevoie de 
informaţii. 


Este adevărat că dacă am avea informaţiile 
perfecte într-o anumită situaţie, gândirea ar fi 
inutilă. Dar şansele noastre de a obţine informaţii 
perfecte sunt reduse. Presupunem totuşi că, pe 
măsură ce obţinem din ce în ce mai multe 
informaţii şi ne apropiem de starea perfectă a 
cunoaşterii complete, nevoia de a gândi se reduce. 
Dimpotrivă, nevoia de gândire devine din ce în ce 
mai mare, deoarece trebuie să dăm sens 
informaţiilor. 


Dacă avem nevoie, într-adevăr, de gândire, atunci 
este cu siguranţă vorba de cea de tip „analitic”, 
deoarece câutăm să dăm sens informaţiilor. Unde 
apare creativitatea? 


Mulţi directori, mulţi oameni de ştiinţă şi 
majoritatea absolvenţilor şcolilor de afaceri cred 
că dacă analizezi date, asta îţi va da idei noi. Din 
nefericire, este o concepţie complet greşită. 
Mintea poate vedea doar ceea ce este pregătită să 
vadă. Analizarea datelor va permite analistului să 


selecteze din repertoriul lui sau al ei de idei vechi 
pentru a descoperi care se potriveşte. Dar 
analizarea datelor nu va produce idei noi (vezi 
paginile 384-385). Dacă vrei o idee cu adevărat 
nouă, trebuie să fii capabil să o iniţiezi în mintea 
ta, prin creativitate, şi apoi să o verifici cu datele. 


Explicaţia 


Un om de ştiinţă încearcă să înţeleagă un 
fenomen: de exemplu, de ce populaţia de lăcuste 
s-a mărit brusc? Există o problemă în sistemul 
computerizat şi analiştii caută să afle ce a mers 
rău. Scade vânzarea de hamburgeri - care este 
explicaţia? Apare un conflict de muncă serios 
legat de concedierea unui supervizor; ce se 
petrece cu adevărat? 


Există atât de multe ocazii când trebuie să 
înţelegem ce se întâmplă pentru a acţiona 
adecvat. Căutăm informaţii şi indicii. Apoi 
prezentăm o ipoteză. 


în unele dintre lucrările mele, am subliniat efectul 
foarte dăunător al gândirii clasice greceşti 
(Grupul Celor Trei) asupra gândirii occidentale, 
pentru că a dus la o obsesie pentru raţionament şi 
pentru gândirea critică şi la o orientare generală 
negativă. în acelaşi timp, este corect să subliniez 
că  „ipoteza” este, de asemenea, o invenţie 
grecească şi o contribuţie valoroasă pentru 
gândirea umană. Nu este atât de evident precum 
ar părea. Tehnologia chineză era foarte avansată, 
cu aproximativ două mii de ani în urmă, dar apoi a 
ajuns la un sfârşit abrupt deoarece chinezii nu au 
dezvoltat niciodată conceptul de ipoteză. Când 
totul era etichetat şi descris de „savanţi”, nu 
exista nicio metodă de provocare sau de 
speculație. Probabil, chinezii nu au dezvoltat 
„ipoteza” deoarece nu au dezvoltat niciodată 
conceptul de „Zeu” ca superdesigner al lumii. O 
ipoteză este doar o supoziţie îndrăzneață despre 
ceea ce ar putea fi designul subiacent. 


O ipoteză este o presupunere sau o speculație. 
Aceasta are mai multe merite. O ipoteză ne oferă 
un cadru prin care să privim informaţiile astfel 
încât să începem să fim atenţi la lucruri pe care 
nu le-am observat până atunci. Ipoteza ne oferă, 
de asemenea, o bază de lucru - pentru a o aproba 


sau a o dezaproba. 


Creativitatea este foarte implicată în construirea 
unei ipoteze. Dacă nu există creativitate, atunci 
putem să folosim doar concepte standard. Ştiinţa 
a fost încetinită considerabil de ideea că oamenii 
de ştiinţă trebuie să fie analişti buni; ideea ignoră 
nevoia de a fi creativ în cazul ipotezelor. 


Din nefericire, există o dilemă serioasă legată de 
ipoteze. Fără o ipoteză, ne zbatem pe loc. Dar 
când avem o ipoteză, ea ne închide mintea în faţa 
altor posibilităţi. Acum privim datele doar din 
perspectiva acelei ipoteze. Dacă, într-un caz 
dificil, un detectiv îşi formează o ipoteză timpurie, 
atunci detectivul poate ignora indicii importante, 
privind doar ceea ce este relevant pentru ipoteză. 


O ipoteză ar trebui să deschidă posibilităţi, dar, 
prea des, închide posibilităţi. Un director de 
marketing cu o ipoteză despre motivul pentru care 
vânzările de hamburgeri scad nu este de obicei 
înclinat să exploreze mai aprofundat. 


Ştiinţa tradiţională cade în aceeaşi capcană. Se 
porneşte de la presupunerea că este cea mai 
rezonabilă ipoteză. Mai întâi, cauţi dovada pentru 
a susţine această ipoteză, dar odată ce este 
stabilită, cauţi să distrugi ipoteza pentru a avansa. 
Se presupune că ipotezele sunt rezonabile. 


Dar când există o ipoteză „rezonabilă”, putem 
doar să privim datele prin această fereastră. De 
aceea, schimbărilor de paradigmă le ia atât de 
mult timp să survină. Datele pot fi disponibile cu 
mult înainte să survină schimbarea de paradigmă. 
Cu toate acestea, am privit datele prin vechea 
ipoteză, care le-a sterilizat. Indiferent cât de 
nerezonabil ar putea părea, există nevoia de a 
avea mai multe ipoteze pentru a înţelege datele în 
moduri diferite. 


Creativitatea este necesară pentru a genera 
aceste ipoteze alternative şi paralele. Este nevoie 
de speculaţii generoase, de presupuneri şi de 
crearea ipotezelor. 


Analiza de piaţă 


Cel puţin în Japonia, japonezii nu cred foarte mult 
în analiza de piaţă. Ei cred că cel mai bun test al 
produselor noi sunt consumatorii. Aşa că scot un 


număr mare de produse noi şi apoi văd care dintre 
ele are succes. Acest tip de filozofie solicită 
abilitatea de a observa eşecul multor produse fără 
risc financiar mare. 


Starea opusă a afacerilor predomină în Occident. 
în cazul eşecului, costul propriu-zis şi costul în 
ceea ce priveşte reputaţia sunt atât de înalte, 
încât o persoană, sau o companie, trebuie să fie 
convinsă de succesul produsului înainte să-şi 
asume riscul. Astfel, există o dependenţă 
puternică de cercetarea de piaţă. Această 
cercetare oferă atât motivele „logice” pentru 
acţiune, cât şi soluţia de rezervă dacă produsul 
eşuează. 


Analiza de piaţă arată că bărbații beau whisky şi 
alte băuturi tari. Aşa că nu există niciun avantaj să 
cheltuieşti bani pe promovarea unor asemenea 
băuturi în revistele de femei. Analiza de piaţă ne 
spune mai degrabă „ce este”, decât „ce ar putea 
fi”. Poate că o campanie pentru consumul de 
whisky elaborată pentru femei ar produce noi 
consumatori de whisky, în orice caz, femeile fac 
cele mai multe cumpărături de băuturi tari, aşa 
că, ţinând cont doar de acest lucru, ar exista un 
motiv al promovării whisky-ului în revistele pentru 
femei. 


Urbaniştii stabilesc drumuri pentru a acoperi 
nevoia existentă, cu un oarecare factor de 
extrapolare. Dar imediat ce drumurile sunt 
deschise, ele sunt aglomerate, pentru că însăşi 
existenţa unui drum atrage trafic, inexistent acolo 
înainte. Pericolul analizei de piaţă vine de la faptul 
că aceasta este statică şi, astfel, nu reflectă nici 
procese interactive, nici posibilităţi. 


Aşadar, există o mare nevoie pentru creativitate în 
interpretarea datelor şi în căutarea posibilităţilor. 
Cum putem privi asta în alte moduri? Ce alte 
explicaţii ar putea fi? Ce altceva ar putea merge 
aici? Ce gen de lucruri s-ar putea întâmpla? 


Viitorul 


Ar fi posibil să obţinem date complete doar despre 
trecut, dar cu siguranţă este imposibil să obţinem 
date complete despre viitor. Aşadar, de unde 
provine imaginea noastră despre viitor? 


Putem extrapola tendinţe din prezent. Putem 
continua cicluri ale prezentului. Putem prevedea 
anumite convergenţe, care ar putea produce noi 
efecte. Am putea să facem presupuneri informate 
şi apoi să încercăm să perfecţionăm aceste 
presupuneri cu diferite tehnici de scenariu. Toate 
aceste lucruri sunt foarte valoroase, dar toate 
depind de analiza prezentului. Cum rămâne cu 
discontinuităţile? 


Ce se întâmplă dacă viitorul nu este o extensie a 
prezentului? Avem nevoie să folosim creativitatea 
deliberată pentru a întrevedea anumite posibilităţi 
viitoare. Nu există nicio cale de a dovedi că aceste 
„posibilităţi” urmează să se întâmple cu adevărat. 
Dar faptul că avem posibilităţi îmbogăţeşte harta 
noastră conceptuală a viitorului. E mai probabil ca 
planificarea şi deciziile bazate pe harta 
conceptuală îmbogăţită să fie mai flexibile. 
Posibilităţile nu ar trebui să fie ridicate la rang de 
certitudine, ci să li se dea valoare totală de 
posibilităţi. 

în oraşe, traficul este din ce în ce mai 
congestionat, iar oamenii petrec din ce în ce mai 
mult timp pe drum. Oamenii vor să se mute în 
mediul rural pentru o calitate a vieţii mai bună. 
Tehnologia electronică le permite oamenilor să 
muncească de acasă. Ce presupune asta? 
Răspunsul evident este lucratul de acasă, cel puţin 
în industriile bazate pe informaţie. Dar există şi 
alte posibilităţi? Ele apar acolo unde creativitatea 
vine să le genereze. De pildă, ar putea exista 
puncte de lucru în vecinătate. Mergi la staţia de 
lucru şi ai acolo echipamentul tău electronic. 
Fiecare persoană de la o staţie de lucru ar putea 
munci pentru o altă organizaţie. Staţia de lucru 
oferă un mediu în afara casei şi aspectele sociale 
ale „mersului la serviciu”. în Statele Unite, o 
proporţie foarte mare de tineri îşi întâlnesc 
viitoarele soţii la serviciu. Ca alternativă, ar putea 
exista „oraşe- dormitor” unde oamenii îşi duc 
traiul când vin la lucru pentru perioade 
neîntrerupte de două săptămâni, urmate de o 
săptămână de stat acasă. Există şi ideea de a 
adăuga minibirouri la case şi de a permite unui 
grup mic de lucrători să se întâlnească şi să 
muncească acolo. 


Factorii conceptuali 


Fraţii Wright au fost primii care au zburat cu o 
maşină mai grea decât aerul, deoarece ei au 
schimbat conceptul predominant. în timp ce toţi 
ceilalţi căutau o maşină de zbor „stabila“, fraţii 
Wright şi-au propus să se descurce cu o maşină 
„instabilă”. Acesta a fost factorul conceptual. Prin 
experimentare, ei au descoperit că ar putea varia 
înălţarea unei aripi prin răsucirea sau prin 
deformarea ei. Acest lucru a avut ca rezultat 
„reglajul” şi, de aceea, ei au fost primii care au 
zburat. 


Uneori, ne propunem să analizăm date pentru a 
vedea trendurile şi ceea ce se întâmplă. Alteori, 
dezvoltăm un concept solid în mintea noastră şi 
căutăm date pentru a-l dezvolta şi pentru a-l 
verifica. în acest caz, conceptul vine înaintea 
datelor - deşi este posibil să fi fost sugerat de date 
anterioare. 


Ar fi absurd să pretindem că toate conceptele sunt 
rezultatele creativităţii. Cu toate acestea, există 
de obicei o contribuţie puternică a creativităţii la 
dezvoltarea lor. în exemplul cu Benetton, dat mai 
devreme în carte, factorul conceptual a fost 
„flexibilitatea”. Aceia care nu se implică şi nu fac 
niciun efort,  aşteptând doar ca analiza 
informaţiilor să le dea direcţii, vor pierde în 
întregime valoarea factorilor conceptuali. 


Crearea unui nou concept deschide o fereastră 
nouă prin care putem privi lumea din jur şi 
informaţiile disponibile. Noul concept ne spune 
unde să privim şi ce să căutăm. Fără conceptul 
care să direcţioneze atenţia şi să selecteze 
informaţii, nu am descoperi vreodată dovada care 
să susţină valoarea lui. Aceasta este utilizarea 
„activă” de informaţii, în opoziţie cu utilizarea 
„pasivă”, mai obişnuită. Ştii ce tip de piaţă ar fi 
necesar pentru livrarea de paste la domiciliu? 


Ingredientele 


Cu siguranţă, cu cât avem mai multe informaţii, cu 
atât mai eficientă va fi gândirea noastră creativă. 
Dacă putem experimenta mai mult, atunci 
rezultatul va fi mai valoros. Dacă un artist are mai 
multe culori în paleta lui, atunci pictura va fi mai 
bogată. Aşa că trebuie să rezulte că, cu cât sunt 


disponibile mai multe informaţii pentru „persoana 
creativă”, cu atât mai bun va fi rezultatul 
creativităţii. Din nefericire, acest lucru nu este 
asa. 


Este perfect adevărat că mai multe informaţii sunt 
mai valoroase. Dacă ştii că, la o anumită 
temperatură, unele metale se vor întoarce mereu 
la o formă predeterminată, atunci poţi folosi acest 
fenomen pentru a inventa dispozitive de control 
utile. Dacă ştii că există un sistem eficient de 
purificare a apei prin intermediul unei membrane, 
atunci poţi fi mai creativ în privinţa eliminării 
deşeurilor. 


Problema este că rareori informaţiile apar strict 
ca informații. De obicei, informaţiile vin 
împachetate în concepte şi percepții. Când 
persoana creativă preia aceste concepte şi 
percepții existente, este forţată să gândească în 
acelaşi sens. Mă voi întoarce la această idee când 
voi lua în considerare valoarea „inocenţei” ca 
sursă de idei proaspete. 


în consecinţă, nu rezultă automat că mai multe 
informaţii vor duce la idei mai bune. 


Colectarea de informaţii 


Creativitatea joacă un rol important chiar şi în 
colectarea informaţiilor. Elaborarea întrebărilor 
într-un sondaj de opinie poate solicita creativitate. 
A avea acces la anumiţi oameni sau la unele 
segmente de populaţie poate solicita creativitate. 
Când ți- e clar ce informaţii vrei, e nevoie de 
creativitate pentru a descoperi cum să le obţii şi 
cum să faci asta în cel mai ieftin şi corect mod. 


Cei care realizează cercetări de piaţă caută mereu 
căi mai bune de obţinere a informaţiilor. Aici 
există un potenţial considerabil pentru 
creativitate. De obicei, este implicat un cost 
ridicat în obţinerea informaţiilor de la oameni şi în 
livrarea informaţiilor 


către oameni. Ar trebui să existe un efort creativ 
în vederea găsirii de modalităţi mai ieftine pentru 
a face aşa ceva. 


„Ştim despre...?” 
„Ce s-ar întâmpla dacă...?” 
„Cum ar fi receptat acest lucru...?” 


Există întotdeauna o nevoie de căi mai bune de 
colectare a informaţiilor. Unele dintre aceste câi 
mai bune vor veni de la gândirea creativă 
concentrată pe colectarea de informaţii. 


Prejudecăţile legate de creativitate 


AM FĂCUT DE MAI MULIE ORI în carte 
comentarii legate de modul în care este privită 
uneori creativitatea. Foarte probabil, voi mai 
discuta în paginile următoare despre acest aspect. 
Cred, totuşi, că ar fi bine să aduc la un loc ideile 
respective. Ştiu că voi repeta nişte lucruri, dar 
sunt convins că repetiţia este utilă în acest caz. în 
mod evident, părerile pe care le-am prezentat aici 
sunt unele personale, bazate pe experienţa multor 
ani în domeniul gândirii creative şi al predării 
abilităţilor gândirii creative. 


1. Creativitatea este un talent natural 
şi nu poate fi învățată 


Această prejudecată este, de fapt, foarte 
convenabilă, pentru că scuteşte pe toată lumea de 
efortul de a încuraja dezvoltarea creativităţii. 
Dacă este disponibilă doar ca talent natural, 
atunci nu are rost să cauţi să faci ceva legat de 
creativitate. Argumentul este susţinut de obicei 
prin sugerarea mai degrabă a unor cazuri extreme 
de creativitate, cum ar fi Mozart, Einstein sau 
Michelangelo. 


E acelaşi lucru cu a spune că nu are rost să predai 
matematica pentru că genii matematice ca 
Poincare nu pot fi produse la comandă. Nu 
renunţăm să predăm pianul sau vioara doar 
pentru că nu putem garanta un Liszt sau un 
Paderewski în cazul fiecărui copil. Poţi scoate un 
Bjorn Borg sau o Martina Navratilova din fiecare 
elev de la tenis? 


Există niveluri foarte utile ale abilității 
matematice, ale cântatului la pian sau la vioară şi 
ale jocului de tenis, chiar şi atunci când nu este 
atins geniul. 


Imaginează-ţi un rând de oameni aliniaţi pentru o 
cursă de alergare. Este dat semnalul de pornire şi 


se desfăşoară întrecerea. Cineva ajunge primul şi 
cineva, ultimul. Performanţa depinde de abilitatea 
naturală de a alerga. Acum, presupunem că un om 
inventează „patinele cu rotile” şi le oferă tuturor 
alergătorilor câteva antrenamente pe patine cu 
rotile. Cursa se desfăşoară din nou. Fiecare se 
deplasează mai rapid decât înainte. Ca şi înainte, 
cineva va ajunge primul şi cineva va ajunge 
ultimul. 


Dacă nu facem nimic legat de creativitate, atunci, 
în mod evident, abilitatea creativă poate depinde 
doar de talentul „natural”. Dar dacă oferim 
antrenament, structuri şi tehnici sistematice, 
atunci putem creşte nivelul general al abilității 
creative. Unii oameni tot vor fi mult mai buni 
decât alţii, dar oricine poate dobândi o oarecare 
abilitate creativă. Nu există nicio contradicţie 
între „talent” şi „antrenament” Orice antrenor de 
atletism sau profesor la operă poate depune 
mărturie în privinţa acestui lucru. 


Pentru că unii oameni sunt creativi în mod 
natural, nu înseamnă că ei nu ar fi chiar mai 
creativi cu un anumit antrenament şi cu ajutorul 
anumitor tehnici. Nu înseamnă nici că alţi oameni 
nu pot deveni niciodată creativi. 


Când am început să scriu despre creativitate, m- 
am aşteptat într-o oarecare măsură ca oamenii cu 
adevărat creativi să spună că ei nu au nevoie de 
asemenea lucruri. S-a întâmplat exact invers. 
Mulţi oameni creativi cunoscuţi au luat legătura 
cu mine să-mi spună cât de utile au găsit unele 
procese. 


în acest moment, există de asemenea numeroase 
experienţe care arată cum au folosit oamenii în 
mod deliberat tehnici de gândire laterală pentru a 
dezvolta idei eficiente. Multe experienţe arată, în 
plus, că antrenamentul gândirii creative 
determină schimbări pozitive semnificative. 


Dacă am face un experiment, am demonstra 
destul de uşor cum chiar şi o tehnică simplă, 
precum cuvântul aleatoriu, poate duce imediat la 
mai multe idei - diferite de cele oferite înainte, în 
viziunea mea, învăţarea gândirii creative este 
asemănătoare cu învăţarea matematicii sau a 
oricărui sport. Nu putem să stăm deoparte şi să 


spunem că talentul natural este suficient şi nimic 
nu poate fi făcut. Ştim că putem antrena oamenii 
la un nivel util de competenţă. Ştim că talentul 
natural, unde există, va fi dezvoltat prin 
antrenament şi cu ajutorul unor metode. 


După părerea mea, în acest moment, viziunea 
potrivit căreia creativitatea nu poate fi învățată 
este de nesusţinut. 


Este posibil să nu putem pregăti genii - dar există 
foarte multă creativitate utilă care apare în 
absenţa geniului. 


2. Creativitatea este specifica rebelilor 


La şcoală, tinerii mai inteligenţi par să fie mai 
conformişti. Ei învaţă repede „jocul” cerut: cum să 
mulţumească profesorul. Cum să treacă examene 
cu efort minim. Cum să copieze, când e necesar. 
în acest fel, ei îşi asigură o viaţă liniştită şi 
abilitatea de a continua ceea ce îi interesează cu 
adevărat. Apoi, există rebelii. Rebelii, din motive 
de temperament sau din nevoia de a fi remarcatţi, 
nu vor să participe la jocul existent. 

Este chiar firesc să presupunem Că mai târziu în 
Fl oida rates rmează sa vină de la rebeli. 
de zor jocurile potrivite, le practică şi se 
adaptează la ele. Aşa că este de datoria rebelilor 
să conteste conceptele existente şi să-şi propună 
să facă lucrurile altfel. Rebelii au curajul, energia 
şi punctele de vedere diferite. 


Aceasta este viziunea tradiţională a creativităţii. 
Dar ar putea fi schimbată. 


Odată ce începem să înţelegem natura creativităţii 
(sau, cel puţin, gândirea creativă), putem porni 
aranjarea „jocului” şi a paşilor în joc. Odată ce 
societatea decide că acest joc merită practicat şi 
că ar trebui recompensat, am putea la fel de bine 
să convingem „conformiştii” să decidă să joace 
acest „joc” nou. Astfel, conformiştii învaţă jocul 
creativităţii. Pentru că sunt adepţi ai învăţării şi ai 
jucării jocurilor, conformiştii au potenţialul de a 
deveni rapid mai creativi decât rebelii, care nu vor 
să înveţe sau să joace vreun joc. 


Aşa că am ajunge la paradoxul ciudat că, de fapt, 
conformiştii sunt mai creativi decât rebelii. Cred 
că asta începe să se întâmple. 


Dacă este adevărat, mă aştept să văd mai multă 
creativitate constructivă.  Rebelul dobândeşte 
adesea creativitate atacând ideile la modă şi 
mergând împotriva abordărilor actuale. Avântul 
rebelului este obţinut prin a fi „împotriva” a ceva. 
Dar creativitatea conformiştilor (a juca jocul 
creativ) nu are nevoie de a fi „impotriva” a ceva - 
aşa că poate fi mai constructivă şi poate, de 
asemenea, să adauge elemente noi unei idei 
existente. 


Aşadar, creativitatea nu se limitează la rebeli, iar 
abilităţile creative pot fi dobândite chiar şi de 
aceia care s-au considerat dintotdeauna 
conformisti. 


Japonia a dat mulţi oameni cu creativitate ridicată, 
dar, în ansamblu, cultura japoneză este orientată 
câtre comportamentul de grup, nu către 
originalitatea individuală. Cultura japoneză 
tradiţională nu a acordat o valoare deosebită 
creativităţii individuale (spre deosebire de 
Occident). Privind o boltă netedă, nu este necesar 
să vezi contribuţia individuală a fiecărei pietre. 


Lucrurile s-au schimbat. Japonezii au devenit buni 
la noul joc. Au învăţat să participe la jocul 
creativităţii. Aşa că ei au decis acum să înveţe 
regulile jocului. Din experienţa mea în predarea 
creativităţii în Japonia, aş spune că vor deveni 
foarte buni la acest joc „nou”. Aşa cum au învăţat 
să joace foarte bine „jocul calităţii”, vor învăţa, de 
asemenea, jocul creativităţii şi îl vor juca bine. 


Occidentul va fi cumva lăsat în urmă, dacă 
responsabilii cu educaţia în Occident cred în 
continuare că nu poţi preda creativitatea şi că 
gândirea critică este suficientă. 


3.Emisfera stângă/emisfera dreaptă 


Geografia simplă a emisferei stângi şi a emisferei 
drepte ale creierului l-a făcut foarte atrăgător - 
până în punctul în care aproape că avem de-a face 
cu un rasism emisferic. 


„El îşi foloseşte prea mult emisfera stângă.” 
„Avem nevoie pentru asta de o persoană cu 
emisfera dreaptă mai dezvoltată...” 

„Pentru a fi eficienţi în această problemă, am 
angajat-o pe ea, care-şi foloseşte mai mult 
emisfera dreaptă.” 


în timp ce distincţia drept/stâng are o oarecare 
valoare pentru indicarea faptului că nu toată 
gândirea este liniară şi simbolică, problema a fost 
exagerată până în punctul în care devine 
periculoasă, limitând şi afectând grav cauza 
creativităţii. 

în cazul unei persoane dreptace, emisfera stângă 
este partea „educată” a creierului şi se ocupă de 
limbaj, de simboluri şi de perceperea lucrurilor 
aşa cum ştim că ar trebui să fie. Emisfera dreaptă 
este „inocenţa” needucată, care nu a învăţat 
nimic. Aşa că în probleme de desen, muzică şi 
altele asemenea, emisfera dreaptă poate vedea 
lucruri cu un ochi inocent. Ai putea să desenezi 
lucruri aşa cum arată într-adevăr, nu aşa cum 
crezi că ar trebui să fie. 


Emisfera dreaptă ar putea permite o viziune mai 
holistică, în locul construirii lucrurilor punct cu 
punct. 


Toate aceste lucruri au valoare, dar când ajungem 
la creativitatea implicată în schimbarea 
conceptelor şi a percepţiilor, nu avem de ales 
decât să folosim emisfera stângă, pentru că acolo 
se formează şi sunt găzduite conceptele şi 
percepțiile. Părţile creierului active la un moment 
dat pot fi văzute cu ajutorul unei scanări TEP 
(Tomografie cu Emisie de Pozitroni). Mici flash-uri 
de radiaţie captate pe un film arată activitatea 
creierului. Este evident că, atunci când o persoană 
desfăşoară activităţi de gândire creativă, atât 
emisfera dreaptă, cât şi emisfera stângă sunt 
active în acelaşi timp. Acest lucru este mai mult 
decât ne-am putea aştepta. 


Astfel, dacă marcarea „emisferă stângă/dreaptă” 
are un oarecare merit şi o oarecare valoare pentru 
inocenţă în anumite ocupaţii (muzică, desen), 
ideea de bază este eronată în ceea ce priveşte 
gândirea creativă. Este eronată pentru că 
sugerează că doar emisfera dreaptă are un rol în 
creativitate. Este eronată deoarece sugerează că, 
pentru a fi creativ, tot ce trebuie să faci este să 
reduci activitatea emisferei stângi şi să te foloseşti 
de emisfera dreaptă. 


4. Arta, artiştii şi creativitatea 


Mai devreme, am menţionat confuzia creată de 


folosirea foarte largă a cuvântului „creativitate” 
De obicei, vedem „creativitatea” cel mai evident în 
activitatea artiştilor, astfel presupunem că arta şi 
creativitatea sunt sinonime. Ca rezultat al acestei 
confuzii, credem că pentru a preda creativitatea, 
trebuie să învăţăm oamenii să se comporte ca 
artiştii. De asemenea, presupunem că artiştii ar 
putea fi cei mai nimeriţi pentru predarea 
creativităţii. 

în această carte, sunt preocupat de creativitatea 
implicată în schimbarea conceptelor şi a 
percepţiilor - de aceea, deseori prefer termenul, 
mult mai specific, de gândire laterală. Nu toţi 
artiştii sunt creativi din perspectiva modului în 
care folosesc eu cuvântul „creativ”. Multi artişti 
sunt stilişti de forţă, care au un stil valoros al 
percepţiei şi al expresiei. într-adevăr, mulţi artişti 
sunt prinşi într-un stil, deoarece asta este ce 
aşteaptă lumea de la ei. Dacă îl angajezi pe I.M. 
Pei, arhitectul, să proiecteze o clădire pentru tine, 
atunci aştepţi o clădire de tip I.M. Pei. Se aşteaptă 
ca o operă de artă a lui Andy Warhol să arate ca o 
operă de artă a lui Andy Warhol. 


Artiştii, ca şi copiii, pot fi spontani, originali şi 
foarte rigizi, toate în acelaşi timp. Nu întotdeauna 
flexibilitatea este parte a gândirii creative. 


Artiştii pot fi, de asemenea, mult mai analitici 
decât se presupune că este majoritatea oamenilor, 
şi artiştii au mare grijă de metoda muncii lor. 


Este adevărat că în cazul artiştilor există un 
interes general de a realiza ceva „nou”, în loc de 
simpla repetiţie. Există un entuziasm în cazul 
jocului cu concepte şi cu diferite percepții. Există 
o disponibilitate de a lăsa rezultatul final să 
explice procesul prin care s-a ajuns acolo, în loc să 
fie nevoie să se ţină cont de o secvenţă de paşi 
justificativi. Toate acestea sunt aspecte 
importante ale stării creative generale. Există 
artişti pe care i-as considera creativi chiar şi în 
sensul dat cuvântului de mine, după cum există 
alţii pe care nu i-aş privi aşa. 


Percepția greşită constă în ideea că procesul 
creativ are de-a face cu arta şi de aceea artiştii ar 
fi cei mai indicaţi pentru predarea creativităţii. 


A doua parte a percepţiei greşite este că un artist 


(sau orice persoană creativă) este în mod 
obligatoriu cea mai potrivită persoană pentru 
predarea creativităţii. Pilotul de curse de Grand 
Prix nu este cel mai bun designer pentru maşinile 
de Grand Prix, sau cel mai bun instructor auto. 
Există ideea că, printr-un fel de  osmoză, 
atitudinile artistului vor ajunge la elevi, care, în 
consecinţă, vor deveni creativi. Sunt sigur că 
există un oarecare efect în această direcţie 
generală, dar este mai degrabă un efect slab, 
pentru că osmoza, ca proces de predare, este prea 
intelectuală. 


Există câţiva artişti care sunt creativi şi buni 
profesori în domeniul creativităţii. Există oameni 
care sunt creativi şi sunt buni profesori pentru 
predat creativitatea. Se întâmplă pur şi simplu să 
fie artişti. 


Nu sunt convins că artiştii au un merit special în 
predarea creativităţii, a aceleia care are de-a face 
cu schimbarea conceptelor şi a percepţiilor. 


Confundarea „creativităţii cu „arta” este o 
problemă de limbaj care poate aduce daune 
considerabile. 


5. Eliberarea 


Am menţionat această idee înainte. Este foarte 
importantă, pentru că o mare parte din aşa-zisul 
„antrenament” al creativităţii din America de 
Nord este îndreptat către „eliberarea” oamenilor 
şi a potenţialului înnăscut al creativităţii, despre 
care se crede că îl deţin. 


Permite-mi să spun fără să mă gândesc de două 
ori că sunt întru totul de acord că înlăturarea 
inhibiţiilor, a fricii de a greşi şi a temerilor de a 
părea ridicol au o valoare limitată. Cu siguranţă, 
eşti mai creativ când ai libertatea să te joci cu idei 
ciudate şi să exprimi gânduri noi. Mi-ar fi greu să 
fiu în favoarea inhibiţiei. 


Sistemul de  „judecată” este o parte foarte 
importantă a educaţiei noastre, din moment ce 
există ideea de „un singur răspuns corect”, pe 
care îl are profesorul. Aşa că încercările de a 
scoate oamenii din acest tipar sunt valoroase. 


Tocmai această valoare limitată a conceptului 
„eliberării” este pericolul său cel mai mare. Unii 


cred că asta este tot ceea ce trebuie făcut. Aşa că 
organizaţiile ajung să fie convinse că, dacă au pe 
cineva care să vină şi să le „elibereze” oamenii, 
asta este tot ce au nevoie pentru dezvoltarea 
abilităţilor creative. în acelaşi fel, „formatorii” în 
domeniul creativităţii cred că instruirea creativă 
nu este decât o serie de exerciţii care să-i 


facă pe oameni să se simtă neinhibaţi şi să spună orice le vine în minte. 


Aşa cum am indicat mai devreme, creierul nu este 
proiectat să fie creativ. Meritul creierului uman 
este acela de a fi proiectat să formeze modele din 
lumea înconjurătoare şi apoi să le memoreze. 
Acesta este rolul percepţiei şi viaţa ar fi imposibilă 
dacă modul în care creierul funcţionează ar fi 
diferit. Scopul creierului este de a ne permite să 
supravieţuim şi să ne descurcăm în diverse 
situaţii. Scopul creierului nu este de a fi creativi. 
Creierul nu este proiectat să depăşească modele 
stabilite pentru a produce idei noi. 


Inhibiţiile ne trag în jos, sub nivelul „normal!” al 
creativităţii, aşa cum este sugerat în Figura 1.12 
(pagina 67). Dacă înlăturăm aceste inhibiţii, 
revenim la nivelul „normal” de creativitate. Dar ca 
să fim cu adevarat creativi, trebuie să facem unele 
lucruri „nenaturale”. Asemenea lucruri includ 
procesele formale ale provocării, care vor fi aduse 
în discuţie mai târziu în carte. 


Este adevârat că unii oameni sunt creativi şi că, 
din când în când, apar idei noi. înseamnă acest 
lucru în mod cert că avem de-a face cu o activitate 
naturală a creierului în cazul creativităţii? Nu 
rezultă acest lucru. Ideile noi pot fi produse printr- 
o alăturare de evenimente neobişnuită. Ideile noi 
pot fi produse printr-o provocare a şansei oferite 
de natură (un fel de tehnică naturală a „cuvântului 
aleatoriu”). Mai mult, oamenii se îmbolnăvesc 
uneori, dar asta nu înseamnă că este „natural” să 
fii bolnav. Aşa că faptul că unii oameni au idei şi 
că acele idei sunt aplicate nu înseamnă că este 
vorba de o funcţie naturală a creierului. Dacă ar fi 
o funcţie naturală a creierului, ar trebui să aştept 
un randament mult mai bun de la creativitatea 
naturală. 

Privind lucrurile doar din punctul de vedere al 
conduitei sistemelor informaţionale, este foarte 
greu să înţelegi cum ar putea fi creativ orice 
sistem cu „memorie” - poate doar din greşeală. 


G.Intuiţia Sunt adesea întrebat de locul 
„intuiţiei” în gândirea creativă. în limba engleză, 
cuvântul „intuiţie” pare să aibă două sensuri 
diferite. Unul dintre ele implică „revelaţia” şi a 
vedea ceva dintr-odată într-un mod nou. Acest 
aspect al revelaţiei este foarte asemănător cu 
fenomenul umorului, pe care l-am menţionat mai 
devreme ca fiind model al gândirii laterale. Dacă 
reuşim să ieşim pe calea laterală (vezi pagina 36), 
atunci, într-o clipită, înţelegem legătura cu 
punctul de plecare şi se formează o percepţie 
nouă. Din perspectiva acestui înţeles al cuvântului 
„intuiţie”, aş spune că scopul tehnicilor creative 
specifice este acela de a ne ajuta să ajungem la 
acest moment de revelaţie. 


Cel de-al doilea înţeles al cuvântului „intuiţie” 
cuprinde o trâire generată din experienţă şi de 
reflecţii. Ingredientele, sau paşii care duc la trăire 
nu sunt stabiliţi, aşa că îi numim mai degrabă 
„intuiţie” decât  „idei”. în cazul experienţei 
anterioare, am putea descoperi că avem un 
presentiment. în cazul  reflecţiilor actuale, 
alimentâm factori şi apoi permitem „intuiţiei” să 
lucreze asupra lor pentru a produce un rezultat. 
Să adormi cu o problemă în minte este menţionat 
ca un exemplu al activităţii inconştiente a 
„intuiţiei”. 


întrebarea este dacă există activitate mintală 
productivă care are loc în afara conştiinţei 
noastre. Chiar dacă nu se întâmplă asta, poate 
exista un fel de reorganizare a informaţiilor, pe 
care le alimentăm în minte fără niciun efort 
conştient pentru a produce un rezultat. 


La nivel teoretic, cred că este mai bine să o 
considerăm o întrebare deschisă. Bănuiesc că, 
odată ce alimentăm în minte contexte, are loc o 
oarecare reorganizare inconştientă a informaţiilor 
şi a experienței. Aceasta abia dacă ar fi 
surprinzătoare într-un sistem de utilizare a 
tiparelor, care este foarte predispus la schimbarea 
înţelegerii - dacă introduci un model într-un punct 
uşor diferit, poţi merge într-o direcţie total nouă 


(cum ar fi traversarea cumpenei apelor între două 
bazine hidrografice). 


Ideea mai importantă este legată de nivelul 
practic. Există un pericol în asumarea că „toate se 
întâmplă” la nivel de intuiţie şi, de aceea, nu 
putem şi nici nu trebuie să facem nimic în privinţa 
asta. Este un fel de abordare de tipul cutiei negre, 
care sugerează că renunţâm la tot efortul 
conştient şi doar sperăm că intuiţia îsi face treaba 
cum se cuvine şi când este nevoie. E inutil să spun 
că sunt împotriva acestei renunţări. 


Cred că intuiţia joacă un rol important în etapele 
finale ale proceselor sistematice ale gândirii 
laterale. Cred că, din când în când, intuiţia are o 
contribuţie valoroasă în afara oricăror tehnici 
creative deliberate. Sunt convins totuşi că ar 
trebui să tratăm contribuţiile intuiţiei ca „bonus”. 
Când contribuţia este utilă, ar trebui să fim 
recunoscători. Când nu există vreuna, e necesar 
să ne continuăm eforturile creative deliberate. 


7. Nevoia de „nebunie“ 


Am menționat cum aspectul „nebunesc” al 
creativităţii, asupra căruia insistă unii practicanți 
în domeniu, tinde să exileze gândirea creativă la 
periferie, ca un lucru care nu poate fi serios. 


Nebunia este uşor de încurajat, deoarece pare 
foarte diferită de gândirea normală şi, de 
asemenea, poate fi distractivă. Oamenii simt cum 
se îndepărtează inhibiţiile pe măsură ce se întrec 
să fie mai „nebuni” decât alţii din cadrul unui 
grup. 

Evident, creativitatea nu implică rămânerea la 
ideile existente, aşa că ideile noi pot, la început, 
să pară nebuneşti când sunt comparate cu cele 
existente. Ca rezultat, este foarte uşor să facem 
presupunerea falsă şi să dăm impresia falsă că 
gândirea creativă se bazează pe nebunie. 


Una dintre tehnicile valide ale gândirii laterale 
este provocarea. Este nevoie de crearea unei 
provocări care nu există în experienţă şi, probabil, 
nu ar putea niciodată să existe în experienţă. 
Scopul acesteia este de a ne scoate din modelul 
perceptual normal şi de a plasa minţile noastre 
într-o poziţie instabilă din care putem apoi să „ne 


mutăm” la o idee nouă. Acest proces este 
deliberat, sistematic şi se bazează, din punct de 
vedere logic, pe comportamentul sistemelor de 
modelare asimetrice. Există modalităţi formale 
pentru crearea acestor provocări: cuvântul formal 
PO, care să indice că este o provocare, şi 
modalităţi formale de a obţine o „mişcare” 
pornind de la o provocare. Toate acestea sunt 
foarte diferite de a avea o idee nebună doar de 
dragul de a avea o idee nebună. 


A explica elevilor nevoia logică de provocare şi 
modul de lucru cu provocările este altceva decât a 
lăsa impresia că nebunia este un scop în sine şi o 
parte esenţială a gândirii creative. Ca şi în cazul 
multor probleme menţionate aici, profesorii de 
creativitate se fixează pe ideea „nebuniei” şi 
pornesc la drum predând-o ca fiind esenţa 
procesului. Acest fapt determină formarea unei 
opinii greşite şi descurajează oamenii care vor să 
utilizeze creativitatea la modul serios. 


8. Succesul aleatoriu 


Procesul tradiţional al brainstormingului dă uneori 
impresia că a fi creativ în mod deliberat 
presupune  mitralierea cu idei nebuneşti în 
speranţa că una dintre ele ar putea lovi o ţintă 
utilă. Este posibil ca în lumea publicităţii, pentru 
care a fost creat brainstormingul, ideile aleatorii 
să producă ceva util, deoarece se caută mereu 
noutatea. Dar în aproape toate celelalte domenii, o 
abordare a creativităţii bazate pe emiterea cât mai 
multor idei aleatorii nu are mai mult sens decât a 
pune o mie de maimuțe să bată la maşini de scris 
în speranţa că una dintre ele ar putea crea o piesă 
de-ale lui Shakespeare. 


Dacă a fi creativ intenţionat nu ar fi fost mai mult 
decât un; 

proces de salve de idei trase la întâmplare, unele 

care ating ţinta şi unele care o ratează, subiectul 

nu m-ar fi interesat deloc. 


Ceea ce se întâmplă, de fapt, este total diferit. 
Există cāi principale ale percepţiei (vezi pagina 
28), care, ca văile râurilor, colectează toate 
informaţiile din vecinătate. Totul curge pe 
„râurile” existente. Dacă doar am putea să ieşim 
în afara făgaşului sau a zonei de captare, am avea 


şanse mari să ne mişcăm într-o zonă de captare 
diferită. Această abordare este complet diferită de 
cea a salvei de idei trase la întâmplare; este ca şi 
cum te-ai despărţi de restaurantul tău obişnuit, 
aflat pe o stradă plină de localuri, fiindu-ţi astfel 
mai uşor să descoperi restaurante noi. 


Există idei noi care aşteaptă să fie folosite dacă 
reuşim să scăpâm de secvenţa modelului obişnuit, 
pe care experienţa l-a stabilit pentru noi. E foarte 
posibil ca aceste idei să existe şi avem o sansă 
rezonabilă de a le identifica doar dacă ne . 
desprindem de gândirea noastră obişnuită. 


Bineînţeles, dificultatea constă în faptul că orice 
idee creativă va fi perfect logică - şi chiar 
evidentă -, dar asta ulterior, aşa că destinatarul 
ideii noi va pretinde că un pic de gândire logică ar 
fi atins ideea fără toată acea „prosteală”. 


9.Creativitatea în salturi mari şi în 
salturi mici 


Se spune despre creativitatea occidentală că este 
obsedată de un salt conceptual mare, care 
stabileşte o nouă paradigmă, în timp ce 
creativitatea japoneză este mulţumită cu o 
succesiune de modificări în salturi mici, care 
creează noi produse fără vreo schimbare 
conceptuală bruscă. Ce variantă este mai bună? 


Creativitatea în salturi mici are o valoare de 
necontestat şi, într- o oarecare măsură, Occidentul 
a ignorat-o din cauza unei preferinţe a ego-ului 
pentru ideile cu adevărat noi şi „măreţe”; acestea 
sunt mai autosatisfacâtoare şi mai capabile de a-i 
impresiona pe alţii. Preocuparea Occidentului 
pentru creativitatea „de geniu” a însemnat uneori 
o neglijare a creativităţii „practice” Salturile mici 
iau adesea forma modificărilor, a îmbunătăţirilor 
şi a combinațiilor de lucruri, întreaga valoare a 
unei idei noi poate depinde de o mulţime de 
salturi mici ale creativităţii care profită la 
maximum de o inovaţie. 


în acelaşi timp, trebuie spus că o succesiune de 
salturi mici nu se adună, rezultând un salt mare. 
Un salt mare este, de obicei, o schimbare de 
paradigmă sau un concept nou. Deoarece asta 
poate implica o reorganizare totală a noţiunilor 
anterioare, s-ar putea să nu se nască dintr-o 


acumulare de salturi mici. 


Este nevoie atât de creativitatea în salturi mari, 
cât şi de cea în salturi mici. Este o problemă de 
echilibru. Probabil, trebuie să se acorde o atenţie 
mai mare creativităţii în salturi mici, pentru ca ea 
să fie acceptată ca o parte necesară a gândirii 
tuturor într- o organizaţie. Dacă privim 
creativitatea doar ca pe o „creativitate în salturi 
mari”, atunci aceasta este văzută ca fiind potrivită 
doar pentru oamenii de ştiinţă din cercetare sau 
pentru strategii corporatişti. 


10. Grupul sau individul 


Mă voi întoarce la această idee în secţiunea 
„Aplicare”. 


Deoarece  brainstormingul este abordarea 
tradiţională pentru gândirea creativă deliberată, s- 
a dezvoltat ideea că gândirea creativă deliberată 
trebuie să fie un proces de grup. La urma urmei, 
dacă stai singur, ce ai de gând să faci? Vei spera 
doar sā- ţi vină inspiraţia? Ideea generală a 
brainstormingului a fost că remarcile altor oameni 
ar acţiona ca stimulent al propriilor idei, într-un 
fel de reacţie în lanţ a ideilor. Astfel, condiţia de a 
lucra în grup este o parte esenţială a procesului. 


Dar grupurile nu sunt deloc obligatorii pentru 
gândirea creativă deliberată. Fiecare dintre 
tehnicile prezentate în această carte poate fi 
utilizată de un individ complet singur. Nu este 
necesar să avem în vedere existenţa unui grup. 
Tehnicile formale ale provocării (şi PO) permit 
unui individ să creeze idei provocatoare şi 
stimulatoare pentru sine. Nu este nevoie absolut 
deloc să te bazezi pe alţi oameni ca să-ţi ofere 
stimulare. Din experienţa mea, indivizii care 
lucrează singuri produc mult mai multe idei şi o 
gamă mult mai largă de idei decât atunci când fac 
parte dintr-un grup. într-un colectiv, trebuie să-i 
asculţi pe alţii şi poţi pierde timp repetând 
propriile idei astfel încât acestea să primească 
suficientă atenţie. Foarte des, grupul ia o direcţie 
comună, iar indivizii nu pot urmări scopuri 
personale. 

Este foarte adevaârat că aspectele sociale ale unui 


grup au valoare. Este nevoie de multă disciplină 
pentru a lucra creativ singur. în practică, 


recomand un amestec de activitate de grup şi 
individuală, aşa cum voi explica în secţiunea 
„Aplicare”. Eu cred că indivizii sunt mult mai buni 
la generarea ideilor şi a direcțiilor inedite. Odată 
ce ideea s-a născut, un grup poate apoi să fie mai 
în măsură să o dezvolte şi să o ducă în mai multe 
direcţii decât poate iniţiatorul. 


în acest moment, ideea pe care vreau să o 
subliniez este că demersul creativ deliberat nu 
trebuie să fie un proces de grup, asa cum se crede 
atât de des. 


11. Inteligența şi creativitatea 


Un studiu clasic, realizat de Getzels şi Jackson, 
susţine că până la un IQ de 120, creativitatea şi 
IQ-ul merg împreună, dar după acesta, ele se 
despart. Trebuie puse întrebări legate de 
metodele folosite pentru a testa inteligenţa şi 
creativitatea şi, de asemenea, legate de 
aşteptările oamenilor implicaţi. 


Oamenii cu un IQ ridicat au fost adesea încurajați 
să nu speculeze sau să ghicească şi să nu prezinte 
idei frivole. Acest tip de pregătire de bază poate 
afecta serios rezultatul oricărei comparații. O 
persoană extrem de inteligentă poate şti că o idee 
este absurdă şi, de aceea, nu o va prezenta. 
Persoana mai puţin inteligentă poate să nu fie 
suficient de deşteaptă ca să se gândească că ideea 
nu ar putea funcţiona vreodată şi, în consecinţă, 
va fi apreciată pentru o idee suplimentară. 


întrebarea practică este dacă trebuie să fii 
superinteligent ca să fii creativ şi dacă a fi 
superinteligent te poate împiedica să fii creativ. 


Privesc inteligenţa ca pe un potenţial al minţii. 
Aceasta poate fi determinată de cinetica anumitor 
enzime, care permit reacţii mintale mai rapide şi, 
prin urmare, un ritm mai rapid de scanare. 
Aceasta poate fi echivalentă cu puterea unei 
maşini. Puterea este potenţialul unei maşini. 
Performanta unei maşini depinde, totuşi, de 
abilităţile şoferului. O maşină puternică poate fi 
condusă prost, iar o maşină modestă poate fi 
condusă bine. în acelaşi fel, o persoană 
„inteligentă” poate fi un gânditor slab, dacă acea 
persoană nu şi-a însuşit abilităţile gândirii. O 
persoană mai puţin inteligentă poate avea abilităţi 


de gândire mai bune. 


Abilităţile gândirii creative sunt parte a abilităţilor 
gândirii, dar trebuie deprinse direct, ca atare. O 
persoană inteligentă care nu a deprins abilităţile 
gândirii creative ar putea fi mai puţin creativă 
decât o persoană mai puţin inteligentă, deoarece 
unele dintre abilităţile gândirii creative conferite 
de educaţie pot contraveni comportamentului 
creativ (cum am sugerat mai devreme). Dacă o 
persoană inteligentă a deprins abilităţile gândirii 
creative, atunci m-aş aştepta ca ea să fie un bun 
gânditor creativ. 


Aşadar, foarte multe depind de obişnuinţe, de 
pregătire şi de aşteptări. 


Nu cred că a fi foarte inteligent trebuie să 
împiedice o persoană să fie creativă - dacă ea a 
făcut un efort de a învăţa metodele creativităţii. 


Deasupra unui anumit nivel de bază al 
inteligenţei, nu cred că o persoană trebuie să fie 
inteligentă în mod excepţional pentru a fi creativă. 


Sursele creativităţii 


ÎN ACEASTĂ SECŢIUNE, vreau să analizez unele 
dintre sursele tradiţionale ale creativităţii şi, de 
asemenea, alte câteva surse. Aceste considerente 
vor servi atât la plasarea în perspectivă a 
tehnicilor sistematice ale gândirii laterale, cât şi la 
generarea unor idei practice despre gândirea 
creativă. 


Inocenta 


Inocenţa este creativitatea tipică pentru copii. 
Dacă nu cunoşti abordările, soluţiile, conceptele 
obişnuite, atunci poţi avea o abordare inedită. De 
asemenea, dacă nu eşti inhibat de cunoaşterea 
constrângerilor şi de cunoaşterea a ceea ce nu 
poate fi făcut, atunci eşti mai liber să sugerezi o 
abordare neaşteptată. 


Când fraţii Montgolfier au ridicat primul balon cu 
aer cald, vestea acestui eveniment captivant a 
ajuns la Paris, la rege, care s-a gândit imediat la 
potenţialul lui militar. Aşadar, l-a chemat pe 
responsabilul cu dezvoltarea ştiinţifică, M. 
Charles, şi i-a ordonat să producă un balon. Acest 
om de ştiinţă remarcabil şi- a stors creierul: „Cum 
ar fi putut să zboare această maşinărie?” După un 
timp, a spus „Evrika!” şi a sărit în sus de bucurie. 
„Ei trebuie să fi folosit acest nou gaz, denumit 
hidrogen, care este mai uşor decât aerul!” a 
exclamat el. Asa că a inventat balonul cu 
hidrogen, care este unul total diferit de cel al 
fraţilor Montgolfier. 


Cu mulţi ani în urmă, în sudul Suediei, mai mulţi 
liceeni au fost strânşi laolaltă de Gunnar 
Wessman, care era atunci director la Perstorp 
Corporation. Le-am făcut un instructaj în gândirea 
laterală. Apoi, mai multe personalităţi 
guvernamentale şi din industrie au venit de la 
Stockholm ca să expună diverse probleme 
tinerilor. Una dintre ele se referea la dificultatea 
de a motiva muncitorii să lucreze într-o fabrică la 
sfârşit de săptămână, având în vedere că fabrica 
trebuia ţinută în funcţiune şi sâmbăta, şi 
duminica. în inocenţa lor, copiii au sugerat ca, în 


locul  motivării muncitorilor existenţi, ar fi 
necesară forţă de muncă proaspătă, doar pentru 
weekend. Se pare că această idee a fost încercată 
şi numărul de solicitanţi pentru acest loc de 
muncă a fost cu mult mai mare decât era necesar. 
Adulții ar fi presupus din multe motive că nimeni 
nu ar fi vrut un asemenea loc de muncă de 
weekend, pe care sindicatele nu l-ar fi permis 
vreodată. 


Deşi copiii pot fi spontani, originali, pot fi de 
asemenea inflexibili (aşa cum am menţionat deja) 
şi pot refuza să prezinte alternative. Creativitatea 
se naşte mai degrabă din abordarea inedită sau 
inocentă decât din căutarea unei noi abordări. 


Din nefericire, nu este uşor să ne menţinem 
ignoranţi şi inocenți pe măsură ce creştem. Şi nici 
nu este posibil să fii inocent în propriul domeniu. 
Aşadar, care sunt ideile practice pe care le putem 
reţine în ceea ce priveşte creativitatea inocentei? 


Poate, în anumite ocazii, ar fi bine să-i ascultăm 
pe copii. Este puţin probabil ca micuţii să dea 
soluţii complete, dar dacă aceia care îi ascultă 
sunt pregătiţi să culeagă principii, atunci ar putea 
apărea unele abordări noi. 


Unele domenii, cum ar fi comerţul cu amănuntul şi 
industria auto, sunt în mod tradiţional bine fixate 
şi îşi închipuie că au toate răspunsurile. Ai 
impresia că trebuie, mai întâi, să-ţi dezvolţi 
afacerea pentru ca, ulterior, să contribui cu ceva 
nou. Există un moment în asemenea domenii când 
lumea se uită în jur şi se caută idei în afară. 
Aceste idei pot avea prospeţimea care nu poate fi 
obţinută de la iniţiaţi, indiferent cât de 
experimentați ar fi. 


O idee practică foarte importantă priveşte 
cercetarea. Este normal ca atunci când intri într- 
un domeniu nou să citeşti tot ceea ce găseşti 
despre el. Dacă nu faci aşa, nu te poţi folosi de 
ceea ce se ştie şi rişti să-ţi pierzi timpul 
reinventând roata. Dar dacă faci aşa, îţi distrugi 
şansele de a fi original. în cursul lecturii, vei 
adopta conceptele şi percepțiile existente. Poţi 
face o încercare de a le contesta pe acestea, chiar 
şi de a te îndrepta în sens opus, dar nu poţi fi 
inocent pentru mult timp în legătură cu ideile 


existente. Nu mai ai nicio şansă să dezvolţi un 
concept cât de cât diferit de conceptul tradiţional. 
Aşa că, dacă vrei competenţă, trebuie să citeşti 
tot, dar dacă vrei originalitate, nu e nevoie. 


O cale de a rezolva dilema este de a citi doar atât 
cât să te familiarizezi cu noul domeniu. Apoi te 
opreşti şi te bazezi pe propria gândire. După ce ai 
dezvoltat unele idei, citeşti mai departe. Apoi te 
opreşti şi îţi revezi ideile şi chiar dezvolţi unele 
noi. Apoi te întorci şi termini lectura. în acest fel, 
ai o şansă de a fi original. 


Când o persoană se alătură unei organizaţii, un 
uşor aer de prospeţime adie de la a şasea la a 
optsprezecea lună. înainte de a şasea lună, nou- 
venitul nu are, deocamdată, suficiente informaţii 
pentru a se familiariza cu afacerea (cu excepţia 
situaţiei când este o afacere foarte simplă). După 
a  optsprezecea lună, acesta este atât de 
impregnat de cultura locală şi de modul cum ar 
trebui făcute lucrurile, încât  prospeţimea 
inocenţei nu mai este posibilă. 


Ar trebui menţionat faptul că unele dintre cele 
mai rigide afaceri sunt cele delicate, ca 
publicitatea şi televiziunea. în alte domenii există 
reglementări fixe sau chiar legi fizice care 
ghidează comportamentul. Deoarece acestea sunt 
practic absente în domeniile delicate, practicanţii 
din astfel de domenii inventează pentru sine o 
mulţime de reguli şi de instrucţiuni arbitrare 
pentru a se simţi mai în siguranţă. Dacă orice este 
posibil, atunci cum ştii ce să faci? Astfel că 
instrucţiunile rigide devin stabilite prin tradiţie şi 
oamenii sunt constrânşi să lucreze în cadrul 
acestor reguli total arbitrare. în asemenea 
domenii, inocenţa este de obicei respinsă ca 
ignoranță. 


Experienţa 


Creativitatea experienţei este, evident, opusul 
creativităţii inocenţei. Cu ajutorul experienţei, 
cunoaştem lucrurile care merg. Ştim din 
experienţă ce va avea succes, ce va vinde. 


Primul mod de operare a creativităţii experienţei 
este „aceeaşi Mărie cu altă pălărie”. Ideea care a 
funcţionat înainte aşa de bine este înfrumuseţată 
cu unele modificări pentru a apărea ca idee nouă. 


Este adesea tipul de diferenţiere a produsului 
despre care se vorbeşte în contextul 
comportamentului competitiv clasic. 


Cel de-al doilea mod de operare a creativităţii 
experienţei este „fiul lui Lassie”. Dacă un lucru a 
mers bine înainte, atunci poate fi repetat. Dacă 
filmul Rocky a mers, atunci de ce să nu avem 
Rocky II sau, apoi, III, sau chiar IV şi V. Această 
strategie acoperă copierea, împrumutul şi 
produsele care imită. Un stil nou în publicitate va 
fi reprodus de mulți imitatori. Acest tip de 
creativitate este comun în America de Nord, unde 
există o aversiune considerabilă fată de risc. Dacă 
ştii că un lucru 


merge, atunci repetă-l, nu trebuie să încerci ceva 
nou. Asta, deoarece costurile personale ale 
eşecului sunt extrem de mari. Un director este 
bun doar dacă este bună ultima sa acţiune. Prin 
acest fapt ne îndreptăm mai degrabă către 
oportunism, decât către dezvoltarea oportunității 
adevărate. 


Al treilea mod de operare a creativităţii 
experienţei este  dezasamblarea urmată de 
reasamblare. Lucruri despre care se ştie că au 
succes sunt ambalate ca un produs, de exemplu, 
un produs financiar. Când vine momentul de a 
avea un produs nou, ambalajul original este 
demontat şi ingredientele sunt reambalate într-un 
mod diferit. De obicei, ingredientele sunt 
amestecate în diferite ambalaje, astfel încât 
combinaţiile sunt mereu în schimbare. 


Creativitatea experienței este, în esenţă, o 
creativitate cu risc scăzut şi are la bază şi repetă 
succesele trecute. Mare parte a creativităţii 
comerciale este de acest tip. Va exista un rezultat 
stabil şi de încredere al creativităţii cu succes 
moderat, dar nimic cu adevărat nou. Dacă s-ar 
gândi cineva la ceva cu adevărat nou, ar fi respins, 
deoarece ar exista dovezi insuficiente care să 
garanteze succesul. Aşa cum a spus odată Sam 
Goldwyn: „Avem o reală nevoie de clişee complet 


LI, 


nol. 
Motivația 


Creativitatea motivaţiei este foarte importantă 
deoarece majoritatea celor percepuți ca fiind 


creativi îşi obţin creativitatea din această sursă. 


Motivația înseamnă să fii dispus să petreci până la 
cinci ore pe săptămână încercând să găseşti o cale 
mai bună de a face ceva, în timp ce alţii probabil 
că îşi petrec doar cinci minute pe săptămână. 
Motivația înseamnă să cauţi alternative viitoare 
când toti ceilalţi sunt mulţumiţi cu cele evidente. 
Motivația 

> > > > > Înseamnă să ai curiozitatea de a 
căuta explicaţii. Motivația înseamnă să încerci 
lucruri şi să le ajustezi în căutarea unor idei noi. 


Un aspect foarte important al motivaţiei este 
dorinţa de a te opri şi de a privi lucrurile pe care 
nimeni altcineva nu s-a deranjat să le privească. 
Acest proces simplu de concentrare a atenţiei 
asupra lucrurilor care, în mod normal, sunt 
considerate ca fiind de la sine înţelese este o sursă 
puternică de creativitate, chiar şi atunci când nu 
se recurge la vreun talent creativ special. Acest 
lucru este foarte important şi trebuie subliniat şi îl 
voi trata, de asemenea, mai târziu, la tehnicile 
creative. 


Aşadar, motivaţia înseamnă să investeşti timp şi 
efort şi să încerci să fii creativ. în timp, această 
investiţie este răsplătită în termeni de idei noi şi 
creative. Adesea, ceea ce este considerat talent 
creativ nu este nici mai mult, nici mai puţin decât 
motivaţie creativă - şi nu e nimic rău în asta. Dacă 
poţi să adaugi unele abilităţi creative la motivaţia 
existentă, combinaţia poate fi foarte puternică. 


Raționamentul adaptat 


Există o diferenţă între un fotograf şi un pictor. 
Pictorul stă în faţa pânzei, având culori, pensule şi 
inspiraţie, şi pictează un tablou. Fotograful se 
plimbă cu o cameră foto până când îi va atrage 
privirea o scenă sau un obiect special. Alegând 
unghiul, încadrarea, lumina etc., fotograful 
transformă scena „promiţătoare” într-o fotografie. 


Creativitatea  „raţionamentului adaptat” este 
asemănătoare cu creativitatea unui fotograf 
Persoana cu raţionament adaptat nu iniţiază idei. 
Persoana cu raţionament adaptat recunoaşte 
potenţialul unei idei într-o etapă foarte timpurie. 
Pentru că judecata adaptată a persoanei este 
acordată la fezabilitate, la piaţă şi la limbajul 


domeniului, persoana culege ideea şi o transformă 
în realitate. 


Deşi, acestui tip de creativitate pare să-i lipsească 
strălucirea şi mulţumirea de sine a autorului 
ideilor, în practică poate fi chiar mai important. O 
idee dezvoltată şi pusă în practică este mai 
importantă decât una abstractă. 


Multi oameni care au obtinut succes cu idei noi le- 
au împrumutat, de fapt, de la altcineva, dar au 
investit energie creativă pentru ca ele să se 
concretizeze. 


Abilitatea de a înţelege valoarea unei idei este în 
sine un act creativ. Dacă ideea este nouă, atunci 
este necesar să poţi anticipa puterea ei. Oamenii 
care dezvoltă idei în acest fel ar trebui să obţină la 
fel de multă consideraţie precum cei care le 
iniţiază. 


Şansa, accidentul, greşeala şi nebunia 


Istoria este plină de exemple despre importanţa 
ideilor apărute ca urmare a unei şanse, a unui 
accident, a unei greşeli sau a unui moment de 
„nebunie”. 


Gândirea tradiţională, care este un rezumat al 
istoriei, merge într-o singură direcţie. Apoi se 
întâmplă ceva - care nu ar fi putut fi plănuit - şi 
asta îndreaptă gândirea într-o nouă direcţie şi este 
făcută o nouă descoperire. Orice progres în 
medicină a fost rezultatul accidentelor, al erorilor 
sau al observaţiilor întâmplătoare. Primul 
antibiotic a fost descoperit când Alexander 
Fleming a observat că o contaminare cu mucegai 
a unui vas Petri părea să fi omorât bacteriile; aşa 
s-a născut penicilina. Procesul imunologiei a fost 
descoperit de Pasteur când un asistent a făcut o 
greşeală şi a dat o doză prea mică de bacterii de 
holeră unor pui de găină. Această doză mică a 
părut să-i protejeze faţă de o doză mai mare care 
le-a fost dată mai târziu. 


Columb şi-a propus doar să navigheze în direcţia 
vestică spre Indii, pentru că folosea măsurători 
greşite. Acestea erau derivate din măsurarea 
eronată a circumferinței globului, realizată de 
Ptolemeu. Dacă ar fi utilizat măsurătorile corecte, 
calculate de Eratostene (care a trăit în Alexandria 


înainte de Ptolemeu), Columb nu şi-ar fi propus 
probabil niciodată să navigheze, deoarece ar fi 
ştiut că vasele sale nu ar fi putut căra provizii 
suficiente. 


într-un fel, întreaga istorie a electronicii depinde 
de o greşeală făcută de Lee De Forest. Lee De 
Forest a observat că atunci când o scânteie sare 
între două sfere în laboratorul său, flacăra gazului 
pâlpâie. El a crezut că asta se datorează 
„jonizării” aerului. Ca rezultat, el a inventat lampa 
electrică cu triodă (cunoscută şi ca tub vidat sau 
supapă termionică), în care curentul ce urmează 
să fie amplificat este aplicat unei grile şi astfel e 
controlat curentul mai puternic care trece de la 
filament la plăcuţa de colectare. 


Această invenţie extraordinară a oferit primele 
mijloace reale pentru amplificare şi a condus la 
dezvoltarea industriei electronice. înainte de 
inventarea tranzistorului, toate dispozitivele 
electronice au folosit asemenea tuburi vidate. 


Se pare că toată treaba a fost o greşeală şi flacăra 
gazului a pâlpâit din cauza zgomotului de la 
descărcarea de scântei. 


Erori, anomalii, lucruri care au mers greşit au 
iniţiat adesea idei noi şi revelații. Asta, pentru că 
asemenea evenimente ne duc în afara graniţelor 
„raţionalului”, între care suntem de obicei forţaţi 
să lucrăm. Aceste graniţe sunt rezumatul acceptat 
al experienţei trecute şi sunt atent păzite în 
special de oamenii care, cel mai probabil, au mici 
şanse să aibă ei înşişi idei noi. 

„Nebunia” aparentă este o sursă de creativitate 
atunci când cineva vine cu o idee care nu se 
potriveşte cu  paradigmele actuale. Mulți 
condamnă vehement această abordare. Cele mai 
multe idei sunt nebuneşti şi dispar. Dar, uneori, 
ideea nouă şi nebunească se dovedeşte a fi 
corectă şi paradigma trebuie să se schimbe, dar 
nu înainte de a întâmpina opoziţia feroce a 
apărătorilor paradigmei vechi. 


Aşadar, care sunt concluziile practice, ştiind că 
există o asemenea sursă puternică a creativităţii? 
Ar trebui să facem intenţionat greşeli? 


O idee practică este aceea de a acorda atenţie 
mărită  greşelilor şi anomaliilor atunci când 


lucrurile nu s-au dovedit a fi asa cum am sperat. 


A doua idee practică este folosirea deliberată a 
provocării. Aşa cum vom vedea mai târziu, 
tehnicile provocării ne permit să fim trăsniţi, într- 
un mod controlat, pentru 30 de secunde, la un 
moment dat. în acest fel, putem obţine acele 
salturi peste graniţe, care altminteri depind de 
şansă, accident, greşeală sau nebunie. 


Figura 1.13 (vezi pagina 85) sugerează modul în 
care graniţele experienţei trecute şi „raţionalul” 
ne modifică gândirea. Aceste graniţe pot fi 
depăşite întâmplător, accidental, din greşeală sau 
din nebunie - sau cu provocare deliberată. 


Menţionez aici o idee practică suplimentară. 
Indivizi care lucrează singuri pot deţine şi 
dezvolta idei care sunt la început „nebuneşti” sau 
excentrice şi doar mai târziu acceptabile. Dacă 
asemenea persoane sunt forţate să lucreze cu un 
grup într-o etapă timpurie, ar putea fi imposibilă 
dezvoltarea unor astfel de idei, deoarece 
„Taţionalul” grupului va forţa ideea nouă să se 
întoarcă între graniţele acceptabilităţii. 


Culturi care se bazează puternic pe lucrul în 
echipă (cum ar fi Italia şi Statele Unite) pot fi în 
dezavantaj în această privinţă. [ări ca Marea 
Britanie, cu tradiţia indivizilor excentrici care 
muncesc retraşi prin colţuri, pot fi în avantaj. 
Probabil de * 

aceea, M.I.T.I.- din Japonia a aflat, în urma unor 
analize, că 51% dintre cele mai semnificative 
descoperiri de concept din secolul XX au avut loc 
în Marea Britanie şi doar 21% în Statele Unite, în 
ciuda investiţiei tehnice mult mai mari din Statele 
Unite. 


Trebuie spus că, totuşi, complexitatea ştiinţei 
moderne face mult mai dificilă contribuția 
indivizilor. Munca într-o echipă interdisciplinară 
poate fi esenţială pentru dezvoltarea ideilor în 
viitor. De aceea, există o nevoie chiar mai mare de 
a dezvolta abilităţi deliberate ale provocarii. 


în 1970, într-o întâlnire a directorilor din domeniul 
petrolului, am sugerat că ar trebui să ia în 
considerare puțuri de petrol cu forare pe 
orizontală, în locul celei verticale - şi chiar am 
sugerat utilizarea unui cap hidraulic de foraj. La 


acea vreme, ideea a părut „nebunească”. Azi, este 
o metodă des folosită pentru forarea petrolului, 
deoarece duce la un randament mult mai mare. 


întâmplare 


Graniţe ale 


raţionalului 
Provocare 


Stilul 
M-am ocupat deja pe larg de „stil”, ca sursă 
aparentă de creativitate. Activitatea în cadrul unui 


stil poate da o serie de produse noi, care sunt noi 
pentru că împărtăşesc toate acelaşi stil nou. 


Nu există totuşi un efort creativ individual pentru 
fiecare produs, cu excepţia aplicării stilului. Acest 
tip de creativitate poate avea o valoare practică 
ridicată, dar nu este la fel ca generarea noilor idei 
ca atare. 


Deja am comentat că, în unele cazuri, 
creativitatea artiştilor este creativitatea unui stil 
puternic şi valoros. 


Eliberarea 


Am comentat, de asemenea, pe larg, asupra 
creativităţii ca rezultat al eliberării de precauţii şi 
de inhibiţii conservatoare. Am observat că aceasta 
are o valoare limitată, dar nu este suficientă, 
deoarece creierul nu este proiectat de la natură să 
fie creativ, aşa că eliberând creierul de 
constrângeri îl faci doar un pic mai creativ. 


Ar trebui spus că, totuşi, schimbarea culturii într-o 
organizaţie poate duce la un remarcabil rezultat al 
creativităţii. Dacă am considera creativitatea un 
joc permis şi chiar apreciat de managementul de 
top, atunci oamenii ar începe să devină mai 
creativi. 


Din experienţa mea, când un director dintr-o 
organizaţie manifestă un angajament real şi 
puternic (nu doar vorbe goale) faţă de creativitate, 
cultura organizaţiei se poate schimba destul de 


rapid. Probabil că nu este vorba atât de eliberarea 
de inhibiţii, cât de o apreciere rapidă a noilor 
valori şi de un „joc” nou. 


Eliberarea de frici şi de inhibiţii este o parte 
importantă a creativităţii şi va produce unele 
rezultate utile. Dar, în sine, este doar un stadiu 
incipient şi insuficient. 


Gândirea laterală 


Tehnicile creative sistematice ale gândirii laterale 
pot fi folosite formal şi deliberat, pentru a produce 
idei noi şi pentru a schimba percepții. Aceste 
tehnici şi instrumente pot fi învăţate, practicate şi 
aplicate atunci când este necesar. 


Instrumentele sunt derivate în mod direct din 
atentia acordată logicii percepţiei, adică logica 
unui sistem informaţional cu autoorganizare care 
formează şi apoi utilizează modele. 


Ideea practică importantă este că asemenea 
tehnici/instrumente pot fi învăţate şi utilizate. în 
acest mod, poate fi dezvoltată abilitatea gândirii 
creative. 


Bineînţeles, valoarea practică şi importanţa 
tehnicilor gândirii creative nu exclud existenta 
altor surse ale creativităţii. 


Note: 


* Ministerul Comerţului Internaţional şi al Industriei. (N. 
trad.) 


Gândirea laterală 


Ce este „gândirea laterală”? 

Cum se leagă „gândirea laterală” de 
creativitate? 

De ce este numită „gândire laterală”? 


Interesul meu legat de gândire vine din trei surse. 
Ca bursier Rhodes, am studiat psihologia la 
Oxford şi asta mi-a trezit un anume interes pentru 
gândire. în cursul cercetării medicale, am folosit 
mult computere la analiza Fourier a undelor 
tensiunii arteriale pentru a estima impedanţa 
arterei pulmonare. Am devenit interesat de tipul 
de gândire de care computerele nu sunt capabile. 
Aceasta este gândirea creativă şi perceptuală. 
Continuându-mi cercetarea medicală la Harvard, 
am urmărit modul complicat în care corpul 
reglează tensiunea arterială şi integrarea 
generală a sistemelor în corpul uman. Aşa am 
ajuns să fiu interesat de sistemele cu 
autoorganizare. 


Cele trei aspecte (gândirea, gândirea perceptuală 
şi sistemele cu autoorganizare) merg împreună şi 
am redactat o lucrare în care m-am referit la „alt 
tip de gândire”, adică gândirea care nu este 
liniară, secvenţială şi logică. Am prezentat acest 
„alt tip de gândire” într-un interviu acordat 
revistei London Life. Aşa cum am explicat, am 
descris cum trebuie să te mişti „lateral” pentru a 
găsi alte abordări şi alte alternative. Dintr-odată, 
mi-a trecut prin minte că acesta este cuvântul de 
care aveam nevoie. Aşa că m-am întors la 
manuscris şi am înlocuit „alt tip de gândire” cu 
„gândire laterală”. 


Asta era în 1967. „Gândirea laterală” are acum o 
intrare oficială în Oxford English Dictionary, care 
este arbitrul limbii engleze, în Concise Oxford 
Dictionary, termenul este definit astfel: „A căuta 
să rezolvi probleme prin metode neconvenţionale 
şi aparent ilogice.” Cuvântul-cheie este „aparent”. 
Metodele pot părea „ilogice” în termenii logicii 
obişnuite, dar sunt derivate din logica sistemelor 
modulare, unde, de exemplu, provocarea este o 
necesitate. 


Cel mai simplu mod de a descrie gândirea laterală 
este să spui: „Nu poţi săpa o groapă într-un alt loc 
săpând aceeaşi groapă mai adânc.” Asta 
subliniază căutarea diferitelor câi şi abordări de a 
privi lucrurile. 


în cazul „gândirii verticale”, iei o poziţie şi apoi 
cauţi să construieşti pe această bază. Următorul 
pas depinde de locul unde te afli în acel moment. 
Următorul pas trebuie să fie legat şi să derive 
logic din locul unde eşti în acel moment. Această 


abordare presupune să construieşti pornind de la 
o bază sau să sapi mai adânc aceeaşi groapă, 
proces sugerat în Figura 1.14 (pagina 90). 


Cu gândirea laterală ne deplasăm „intr-o parte” 
pentru a încerca diferite percepții, diferite 
concepte, diferite puncte de intrare. Putem folosi 
metode variate, inclusiv provocări, pentru a ne 
scoate de pe linia obişnuită de gândire. 


Bunica, aşezată, tricotează. Susan, care are trei 
ani, o deranjează pe bunica jucându-se în jurul ei 
cu un ghem de lână. 


Unul dintre părinţi spune că Susan ar trebui 
aşezată în ţarcul pentru copii, pentru a o ţine 
departe de bunica şi pentru a nu o deranja. 
Celălalt părinte sugerează că ar putea fi o idee 
mai bună ca bunica să fie pusă în ţarcul pentru 
copii pentru a o proteja de Susan. 


Descrierea tehnică adevărată a gândirii laterale se 
tentia acordata 


eaza.. sistemului 
mtormsţionăi de ormare a » > 
modelelor cu  autoorganizare - „traversarea 


modelelor într-un sistem informațional cu 
autoorganizare”. Această mişcare „laterală” peste 
modele este arătată în Figura 1.15 (pagina 91), 
care repetă schema de bază a unui sistem 
asimetric de modelare. în locul mişcării de-a 
lungul modelelor, căutăm să le traversăm. 


Gândirea laterală are foarte mult de-a face cu 
percepţia. în gândirea laterală, căutăm să 
prezentăm diferite puncte de vedere. Toate sunt 
corecte şi toate pot coexista. Diferitele puncte de 
vedere nu sunt derivate unele din altele, dar sunt 
produse independent. în acest sens, gândirea 
laterală are de-a face cu explorarea, la fel cum şi 
percepţia are de-a face cu explorarea. Te plimbi în 
jurul unei clădiri şi faci fotografii din diferite 


unghiuri. Toate sunt valabile. 


mmm 


| ____ Gândire J 


----- verticală 


Figura 1.14 


Gândire 
laterală 


Figura 1.15 


Logica obişnuită este preocupată de „adevăr” şi 
de „ceea ce este”. Gândirea laterală, ca şi 
percepţia, este preocupată de „posibilităţi” şi de 
„ce ar putea fi”. Construim straturi a ceea ce ar 
putea fi şi ajungem în cele din urmă la o imagine 
utilă. Azi, acest tip de procesare a informaţiilor 
este cunoscut în mod 


oficial în lumea informaticii ca „logică fuzzy ”—, 
pentru că nu există graniţe precise, corecte sau 
greşite. 

Aşa că termenul de „gândire laterală” poate fi 
folosit în două sensuri, unul este specific şi 
celălalt, general. 


Specific. Un set de tehnici sistematice folosite 
pentru schimbarea conceptelor şi a percepțţiilor 
şi pentru producerea unora noi. General. 
Explorarea de multiple posibilităţi şi abordări, în 
locul căutării unei singure abordări. 


Este evident că există o suprapunere între 
definiţia „generală” şi gândirea perceptuală. într- 
un fel, gândirea laterală este gândire perceptuală, 
diferită de logica gândirii pentru procesare. Este o 
idee la care voi reveni în următoarea secţiune. 


Gândirea laterală şi creativitatea 


Gândirea laterală este direct preocupată de 
schimbarea conceptelor şi a percepţiilor. în a doua 


parte a cărţii, voi prezenta modalităţi sistematice 
de a face aşa ceva. Acesta este scopul precis al 
gândirii laterale. 


într-un fel, schimbarea percepţiilor şi a 
conceptelor este baza creativităţii care implică noi 
idei. Nu este obligatoriu să fie precum 
creativitatea care implică exprimare artistică. 
Mulţi artişti mi-au spus că au găsit utile tehnicile 
gândirii laterale, dar nu am nicio pretenţie ca 
gândirea laterală să fie baza creativităţii artistice. 
Aşa cum am precizat înainte, cuvântul 
„creativitate” are un sens foarte larg şi confuz. 
Există elemente de „nou” şi elemente de „a aduce 
ceva la viaţă”, chiar elemente de „valoare”. Pot 
exista procese complet diferite implicate în 
această definiţie largă a „creativităţii”. „Gândirea 
laterală” este, totuşi, foarte precisă. Gândirea 
laterală este preocupată de schimbarea 
conceptelor şi a percepţiilor. Gândirea laterală se 
bazează pe comportamentul sistemelor 
informaţionale cu autoorganizare. 


în sens general, gândirea laterală este, de 
asemenea, preocupată de explorarea percepţiilor 
şi a conceptelor, dar sensul specific sau creativ se 
referă la schimbarea percepţiilor şi a conceptelor. 


Aşa cum vom vedea când ajungem la tehnicile 
sistematice ale gândirii laterale, există aspecte 
perfect logice (logica obişnuită) şi chiar 
„convergente” ca natură. Aşa că gândirea laterală 
nu este doar un alt termen pentru gândirea 
„divergentă” Gândirea divergentă este interesată 
de posibilităţi numeroase, la fel ca gândirea 
laterală, dar acesta este doar un aspect al gândirii 
laterale. 


Legătura dintre gândirea laterală şi creativitate 
este reprezentată în Figura 1.16. Gradul 
suprapunerii este o chestiune de opinie. 


Creativitate 


Gândire 
laterală 


Figura 1.16 


Terminologia 


în această carte, am folosit termenii „gândire 
creativă” şi „ gândire laterală” în momente 
diferite. Asta p entru că „gândirea creativă” este 
cunoscută mai bine şi nu am vrut să derutez 
cititorii. în plus, multe dintre ideile prezentate în 
prima secţiune a cărţii se referă la gândirea 
creativă în general. Ar trebui totuşi reţinut că 
această carte este interesată de tipul gândirii 
creative care este preocupat de noi concepte şi de 
noi idei. 

Termenul de „gândire laterală” este rezervat 
pentru tehnici şi instrumente specifice, care sunt 
prezentate ca o modalitate sistematică de a obţine 
idei şi concepte noi. în matematică, există 
termenul general „matematică”, dar şi metode 
specifice care permit efectuarea operațiilor 
matematice. 


Note: 


*Fuzzy (en.) - ambiguu, neclar, estompat. (N. trad.) 


Percepția şi procesarea 


EŞTI ÎN BUCĂTĂRIE. Pe masă ai tot ce-ţi trebuie 
pentru petrecerea de diseară: carne, legume, 
plante aromatice şi altele. Sarcina ta este aceea 
de a procesa toate astea în vederea unui ospăț 
excelent şi de neuitat. îți setezi sarcina de 
procesare. 


Din punct de vedere cultural, am dezvoltat metode 
excelente pentru procesarea de informaţii. Avem 
matematica, cu puterea şi eficienţa ei. Matematica 
începe chiar să se mişte în zone nelineare. Avem 
statistica şi studiul probabilităților. Avem 
informatica şi procesarea de date. La început, 
computerele au fost folosite pentru matematică, 
dar în prezent pot face lucruri dincolo de graniţele 
matematicii: metode iterative, simulări, modelare 
etc. Această utilizare a lor deschide perspective 
complet noi. Computerele oferă o lume în care 
putem face să se întâmple diverse lucruri şi apoi 
să vedem rezultatele. Procese extrem de 
solicitante, care ar fi fost greu de realizat prin 
metode matematice, pot fi acum efectuate de 
computere. Apoi, există diferite tipuri de logică cu 
care să procesăm informaţiile, în viaţa cotidiană, 
avem simplitatea logicii verbale obişnuite în forma 
sa aristotelică (identitate, incluziune, excluziune, 
contradicţie etc.). 


Nu ne lipsesc instrumentele de procesare. Iar ele 
pot fi îmbunătăţite. 
» 

Dar în bucătărie, am putea să ne oprim pentru a 
ne întreba de unde vin şi cum au ajuns acolo toate 
acele produse. Cum au fost alese? Cum au ajuns în 
magazin? Cum au fost recoltate? Cum au fost 
iniţial crescute/fabricate? 


Producerea ingredientelor pentru procesarea 
informaţiilor este rolul percepţiei. Percepția este 
cea care organizează lumea în x şi y, pe care apoi 
le procesâm cu ajutorul matematicii. Percepția 
este cea care ne dă observaţii sau afirmaţii, pe 
care le manipulăm ulterior cu ajutorul logicii. 
Percepția este cea care ne dă cuvintele şi alegerea 


cuvintelor cu care ne gândim la orice. 


în timp ce am dezvoltat sisteme excelente de 
procesare, am făcut foarte puţine lucruri în 
privinţa percepţiei - pentru că nu am înţeles 
percepţia. întotdeauna am presupus că percepţia 
operează, ca procesarea, într-un sistem 
informaţional organizat extern, pasiv. Asta face 
percepţia imposibil de înţeles. Abia în ultimele 
decenii am început să înţelegem comportamentul 
sistemelor informaţionale cu autoorganizare şi al 
reţelelor neuronale cu autoorganizare. Acum 
avem un model conceptual, cu care putem începe 
să înţelegem percepţia, umorul şi creativitatea. 


în mod evident, creativitatea are loc în faza 
perceptuală a gândirii. Aici se formează 
percepțiile şi conceptele noastre şi aici este locul 
unde trebuie schimbate. Cititorii acestei cărţi au 
înţeles până acum rolul central al percepţiei în 
gândirea creativă şi modul în care gândirea 
laterală este legată strâns de gândirea 
perceptuală. 


în afara problemelor tehnice, cea mai mare parte 
a gândirii obişnuite are loc în faza perceptuală. 
Cele mai multe greşeli în gândire sunt mai 
degrabă imperfecţiuni ale percepţiei decât greşeli 
de logică. Surprinzător este că, în mod tradiţional, 
am pus accent întotdeauna pe logică, nu pe 
percepţie. Ne-am simțit  inconfortabil cu 
fluiditatea şi „posibilităţile” percepţiei şi ne-am 
găsit refugiu în certitudinile aparente şi în 
„adevărul” logicii. Asta ne este foarte de folos 
când datele de intrare sunt definite ca o 
măsurătoare sau ca un număr, dar mult mai puţin 
în acele zone unde excelența în procesare nu se 
poate realiza din cauza inadvertenţelor perceptiei. 


Cu ajutorul percepţiei, nu vedem lumea aşa cum 
este, ci aşa cum o percepem. Modelele percepţiei 
au luat naştere în urma unei secvenţe de 
experienţă dintr-un anumit moment. Percepem 
lumea în termenii modelelor stabilite, care sunt 
declanşate de ceea ce se află acum în fata noastră. 


Limitele percepţiei 
Prietenii îi oferă unui băietei în vârstă de cinci ani 


din 


3 


Australia, pe nume Johnny, posibilitatea de a alege 
dintre două monede. Este moneda de un dolar şi 
moneda mai mică, de doi dolari. I se spune că 
poate alege o monedă şi că o poate păstra. Alege 
moneda mai mare, de un dolar. Prietenii lui trag 
concluzia că este cam tont pentru că nu ştie că 
moneda mai mică este de două ori mai valoroasă. 
Ori de câte ori vor să râdă de Johnny, ei îi oferă 
posibilitatea obişnuită de a alege dintre monede. 
El ia întotdeauna moneda de un dolar şi pare că 
nu învaţă niciodată. 


într-o zi, un adult care observă această tranzacţie 
il ia pe Johnny deoparte şi îl previne că moneda 
mai mică este mai valoroasă decât moneda mai 
mare - chiar dacă poate părea altfel. 


Johnny îl ascultă politicos, apoi zice: „Da, ştiu. Dar 
cât de des mi-ar mai fi oferit posibilitatea de a 
alege, dacă aş fi luat moneda de doi dolari de 
prima dată?” 


Un computer programat să ţină cont de valoare ar 
fi luat moneda de doi dolari de prima dată. 
Percepția umană a lui Johnny este cea care i-a 
permis să adopte o perspectivă mai largă şi să ia 
în considerare posibilitatea de a repeta afacerea. 
Aceasta este o percepţie foarte complexă. Johnny 
a trebuit să evalueze cât de des vor dori prietenii 
săi să-l tachineze; câte monede de un dolar ar fi 
dispuşi să piardă şi pentru cât timp, înainte să îşi 
dea seama ce are el de gând. Există, de asemenea, 
factorul risc. Aceasta este diferenţa dintre un 
computer şi o fiinţă umană. Computerului i se dau 
percepțiile şi apoi urmează să le proceseze. 
Mintea umană îşi formează percepțiile alegând să 
privească lumea într-un mod individual. 


Figura 1.17 arată o hartă simplă cu drumuri în 
trei direcţii. Eşti în punctul X şi vrei să mergi spre 
nord. Pare destul de evident şi de logic că trebuie 
să alegi drumul spre nord. Toate informaţiile 
disponibile pentru tine sugerează că este drumul 
corect. 


KO 


Hartă mică 


Figura 1.17 


Acum priveşte Figura 1.18 (pagina 98), în care 
harta mică este plasată într-o hartă mai mare. 
Vedem imediat că drumul spre nord este de fapt 
cel mai neindicat, pentru că ajunge într-un punct 
mort. Celelalte două drumuri se leagă printr-un 
inel care, în cele din urmă, duce spre nord. 


Bineînţeles, la început nu am avut informaţia 
completă şi am făcut o alegere perfect logică în 
termenii informaţiei de care dispuneam. La fel 
este şi cu percepţia. Dacă avem o percepţie 
limitată, atunci putem face o alegere logică 
perfectă în concordanță cu acea percepţie 
limitată. 


Figura 1.18 Hartă mare 


într-una dintre cărţile mele de început, Future 
Positive-, am introdus conceptul de „bulă logică”. 
O „bulă logică” este o bulă personală a 
percepţiilor în care fiecare persoană acţionează 
într-o manieră complet logică. Logica este 
corectă, dar dacă percepțiile sunt limitate sau 
greşite, atunci acţiunea rezultată poate fi 
nepotrivită. Diferite bule logice dau naştere la 
diferite comportamente şi conflicte. Dar fiecare 
parte se comportă foarte înţelept în acea bulă 
logică a ei. 

în predarea directă a gândirii ca subiect 
educaţional, unul dintre lucrurile cele mai 
importante este de a oferi elevilor instrumentele 
pentru lărgirea percepţiei. Astfel, prima lecţie ** 
din Programul CoRT— este PMI. Acest instrument 
perceptual simplu solicită elevilor să exploreze 
mai întâi Plusurile, apoi Minusurile şi, în final, 
punctele Interesante. 


Predam unei clase de 30 de elevi care aveau între 
10 şi 11 ani. I- am întrebat ce părere au despre 
ideea de a fi plătiţi, să zicem, cu cinci dolari pe 
săptămână, pentru a merge la şcoală. Tuturor 
celor 30 de învăţăcei le-a plăcut ideea foarte mult 
şi au spus că- şi vor cumpăra dulciuri, gumă de 
mestecat, benzi desenate etc. Apoi le-am 
prezentat PMI şi le-am cerut să treacă organizat 
prin fiecare parte, în grupuri de câte cinci. La 
finalul a patru minute, i-am întrebat ce gândesc. 
Plusurile erau ca înainte. Dar acum existau 
Minusuri. Băieţii mai mari i-ar putea ataca pe 
băieţii mai mici pentru a le lua banii. Şcoala ar 
putea ridica taxele pentru masa de prânz. Părinţii 
ar fi mai puţin dispuşi să dea cadouri. De unde ar 
veni banii? Ar fi mai puţini bani pentru profesori 
etc. Existau, de asemenea, câteva puncte 
Interesante. Plata ar fi retrasă dacă performanţa 
şcolii ar fi scăzută? Elevii mai mari ar primi mai 
mult? 


La sfârşitul acestui exerciţiu simplu, 29 din 30 de 
elevi şi-au schimbat părerea şi au decis că este o 
idee rea. Ideea importantă de reţinut este că nu 
am discutat problema cu elevii şi nu am avut 
dispute. Doar le-am prezentat un instrument de 
explorare  perceptuală şi le-am cerut să îl 
folosească. Ca rezultat al folosirii instrumentului, 
au obţinut o percepţie lărgită. Ca rezultat al unei 
percepții lărgite, şi-au schimbat judecata. Acesta 
ar trebui să fie obiectivul predării gândirii: 
oferirea de instrumente pe care elevii să le poată 
folosi şi care să determine o schimbare în bine. 


Un prieten îţi arată trei ceşti cu faţa în jos. Sub 
una dintre ele este o ciocolată şi sub două dintre 
ele sunt pietricele. Ţi se cere să alegi. Când pui un 
deget pe una dintre ceşti pentru a indica opţiunea 
ta, prietenul tău ridică una dintre celelalte ceşti 
pentru a-ţi arăta o piatră. Ar trebui acum să îţi 
schimbi opţiunea orientându-te către cealaltă 
ceaşcă sau să-ţi păstrezi alegerea iniţială? 
Conform logicii, ciocolata are 50% şanse să se 
găsească sub ceaşca pe care ai ales-o iniţial - aşa 
că nu are rost să te răzgândeşti. Dar o percepţie 
diferită, urmată de logică, va arăta că în două 
cazuri din trei ar fi mai bine să alegi cealaltă 
ceaşcă. De ce? Aş putea destăinui explicaţia, dar 


este mai interesant dacă îţi dai singur seama. 
Logica apei 


În cartea I am Right, You are Wrongam prezentat 
conceptul 

„logica apei” şi l-am confruntat cu tradiționala 
„logică a pietrei”. Logica apei este logica 
percepţiei, logica pietrei este logica procesării. 


O piatră are o formă fixă şi permanentă. Apa se 
potriveşte în recipiente, vase sau depinde de 
conjuncturi. Percepția depinde de context, 
experienţă, emoţii, puncte de vedere, cadru etc. 


Dacă adaugi o piatră peste altă piatră, obţii două 
pietre. 

Dacă torni apă peste apă, obţii apă. Percepția se 
construieşte în straturi. Straturile nu rămân 
separate, dar se construiesc pentru a da o 
percepţie completă. 


O piatră este statică; apa este fluidă şi curge. 
Logica pietrei este preocupată de „ce este”. 
Logica apei şi percepţia sunt preocupate de „ce ar 
putea fi”. 


O piatră are margini ferme, în timp ce apa are 
margini fluide. Aceasta se leagă de „logica fuzzy” 
a percepţiei. 


Percepția se zbate pentru înţeles şi încearcă să 
dea sens lucrurilor care se întâmplă în prezent. 
Percepția caută, de asemenea, o stare stabilă (în 
termeni de reţea neuronală din creier). Apa caută 
să curgă câtre o stare stabilă. O piatră este 
imobilă. 

Logica percepţiei 


Dacă privim atent logica percepţiei, descoperim 
că este foarte diferită de logica tradiţională (a 
pietrei). Am ignorat diferenţa pentru că eram 
incomodaţi de nesiguranța percepţiei şi am 
preferat întotdeauna dogmatismul logicii 
procesării. Aşa că am presupus că termenii 
lingvistici pot manipula latura percepţiei şi apoi 
putem trece la procesarea cuvintelor dacă sunt 
simboluri matematice. 


Această abordare ne blochează în insuficienţa 
cuvintelor şi, de asemenea, în modul tradiţional de 
a privi lucrurile, din moment ce cuvintele nu 


valorează nimic dacă nu sunt istorie, într-un fel, 
cuvintele sunt enciclopedii ale ignoranței, pentru 
că ele îngheaţă percepții într-un anumit moment 
în istorie şi apoi insistă ca noi să continuăm să 
folosim aceste percepții îngheţate, când, de fapt, 
ar trebui să facem mai mult de atât. 


Pentru a fi creativi, este important să înţelegem 
fluiditatea percepţiei şi posibilitatea de a avea 
percepții numeroase, toate valoroase. Acesta este 
un cadru esenţial pentru gândirea creativă. 
Trebuie să înlocuim „este” cu „poate fi”. Totuşi, la 
finalul procesului gândirii creative, trebuie să ne 
întoarcem la lumea logicii pietrei pentru a 
prezenta idei solide, funcţionale şi cu valoare 
testabilă. Dar pentru a ajunge la aceste idei, avem 
nevoie de fluiditatea logicii apei şi de gândire 
laterală. 


Note: 

* Penguin Books, Londra, 1980/1990. (N. a.) 

** CoRT Thinking Lessons (pentru şcoli), publicat de S.R.A. 
(Chicago), de asemenea în Teach Your Children How to 
Think, publicat de Viking/Penguin, New York, 1992. (N. a.) 

*** Penguin Books, Londra, 1990, Viking Books, New York, 

1991. (N. a.) 


Proiectarea* şi analiza 


TRADIȚIILE GÂNDIRII OCCIDENTALE se bazează 
pe analiză şi pe raţionament. Obiectivul principal 
al educaţiei occidentale este „analiza”. Pentru a 
înţelege informaţii, pentru a înţelege situaţii, 
trebuie să le analizăm. Prin analiză, descompunem 
situaţii complexe şi necunoscute în părţi mici, pe 
care le putem recunoaşte şi cărora le putem face 
faţă. 


Accentul pe analiză este legat şi de căutarea 
„adevărului”, caracteristică gândirii occidentale. 


Predăm analiza pentru că este, cu siguranţă, 
importantă, dar şi pentru că este mult mai 
convenabil să o predâm. Poţi să le ceri cursantilor 
să analizeze situaţii. Poţi să dai cursantilor studii 
de 


caz şi să le ceri să analizeze situaţii. 

Prin analiză, suntem interesaţi de „ceea ce este”. 
Cu ajutorul proiectării, devenim interesaţi de 
„ceea ce ar putea fi”. 


întotdeauna se presupune că, dacă scoţi la iveală 
adevărul cu ajutorul analizei, atunci este foarte 
simplu şi evident ceea ce ai de făcut. Presupunem 
că este ca şi cum ai găsi o hartă bună, unde 
drumurile sunt marcate clar şi atunci trebuie doar 
să alegi o rută şi să o urmezi. Din nefericire, viata 
nu este asa. Viata implică atât acţiune, cât şi 
descriere. Este adevărat că uneori acţiunea 
înseamnă rutină, obişnuinţă, certitudine. Dar 
alteori, «** 

trebuie să „creâm”— acţiunea potrivită. 

Ar trebui să acordăm la fel de multă greutate 
creării ideilor şi a acţiunii precum îi acordăm 
analizei. Nu o facem. 


Pretindem că echilibrăm analiza şi sinteza. Analiza 


descompune ceva în elemente şi apoi sinteza le 
combină pentru a oferi un răspuns sau o acţiune. 
Este ca un set Lego™. Desparţi bucăţile de plastic 
prin analiză şi apoi poţi să le recombini construind 
orice îţi doreşti. Din păcate, proiectare nu 


înseamnă doar a aşeza elemente laolaltă în mod 
cumulativ. Este nevoie de 


concepte, iar aceste concepte nu vor apărea doar 
din sinteza elementelor separate. 


Din aceste considerente, la nivel intelectual 
suntem mai buni la analiză decât la proiectare. 


Analiza este metoda noastră tradiţională de 
rezolvare a 


problemelor. Care este cauza problemei? Dacă 
stai pe un scaun şi simţi o durere ascuţită, 
analizezi şezutul scaunului. Descoperi o piuneză şi 
o dai la o parte. Ai îndepărtat cauza problemei - 
problema este rezolvată. Te doare în gât. O 
prelevare de probe de secreție din gât scoate la 
iveală o infecţie streptococică. lei nişte penicilină, 
care omoară streptococul. Cauza problemei a fost 
înlăturată, problema este rezolvată. 


Există probleme cărora nu le putem găsi cauza. 
Există probleme în care sunt atât de multe cauze, 
încât nu putem să le înlăturăm pe toate. Sunt 
probleme pentru care putem găsi cauza, dar nu o 
putem înlătura (natura umană ar putea fi cauza). 
Astfel de probleme nu pot fi rezolvate prin analiză. 
Este nevoie de „crearea unei căi de urmat”. 
Tocmai pentru că în educaţie am pus accent mai 
puţin pe proiectare, suntem aşa de nepregătiţi în 
faţa unor astfel de probleme. 


Proiectarea foloseşte informaţii şi logica. 
Proiectarea are nevoie, de asemenea, să utilizeze 
creativitatea pentru a avansa concepte posibile şi 
pentru a schimba percepții existente. Uneori, 
suntem blocaţi într-o problemă din cauza modului 
nostru neschimbat de a vedea lucrurile. 


Folosit în mod curent, cuvântul design 
(proiectare) trimite la design vizual sau la design 
grafic. Uneori, el este văzut ca un fel de lux 
cosmetic. E nevoie să extindem foarte mult 
înțelesul cuvântului design (proiectare) pentru a 
acoperi toate acele situații în care punem lucruri 
laolaltă în vederea obţinerii unui anumit rezultat. 
Ori de câte ori rutina nu este suficientă, avem 
nevoie de proiectare. Proiectarea este baza pentru 
acţiune. 


Aşa că, în loc să presupunem că analiza dezvăluie 
o hartă care are drumuri gata marcate, ar trebui 


să presupunem că harta arată doar terenul şi noi 
trebuie să „creâm” drumurile. 


Ca şi acţiunea, proiectarea are întotdeauna un 
scop. Prin acţiune, stabilim să realizăm ceva. Prin 
proiectare, stabilim să realizăm ceva. 


Putem crea un concept. Putem crea o idee, mai 
exact creăm o cale de a pune acel concept în 
acţiune. Analiza ar căuta să descopere o relaţie 
care ar putea exista (ca în ştiinţă), dar proiectarea 
caută să avanseze o relaţie care nu există şi care, 
probabil, nu a existat vreodată (ca un concept 
nou). Nicio analiză nu poate să creeze un concept, 
dacă el nu există. Din punct de vedere teoretic, 
există un singur adevăr şi te apropii din ce în ce 
mai mult de acel adevăr. Pot exista nenumărate 
proiectări, care să asigure, toate, realizarea 
proiectului. Unele proiectări vor fi mai bune decât 
altele în toate privinţele, iar altele, mai bune din 
anumite puncte de vedere. 


Chiar şi în stiintă, avem nevoie să creăm şi să 
dezvoltăm ipoteze şi speculaţii. Este greşită ideea 
că ştiinţa are de-a face doar cu analiza, iar 
majoritatea oamenilor de ştiinţă competenţi au 
ştiut asta dintotdeauna. Poezia speculaţiei este 
cea care îi face competenţi, cu condiţia rigorii 
colectării informaţiilor. 


în situaţii conflictuale, ne gândim la controversă, 
la negociere şi la exercitarea forţei. Proiectarea ar 
trebui să joace un rol mai important în rezolvarea 
de conflicte. Este nevoie de crearea unui rezultat 
care să satisfacă valorile ambelor părţi. Este 
nevoie de crearea unei etape intermediare. Este 
nevoie de crearea unor poziţii de rezervă, 
sancţiuni, garanţii şi sisteme de monitorizare. 


Există un tip foarte interesant de rezolvare de 
conflicte care este stabilit prin lege în anumite 
state din SUA, dar nu este folosit des, deoarece nu 
prea este agreat de avocaţi. în situaţii conflictuale 
obişnuite, ambele părţi pornesc din poziţii 
extreme, ştiind că vor negocia treptat şi că vor 
lupta în felul lor către o poziţie de mijloc sau de 
compromis. Sunt în joc mult timp, efort şi 
cheltuieli. Folosind metoda alternativă, părţile 
aflate în conflict nu se întâlnesc. Fiecare parte 
„creează” cel mai rezonabil „rezultat” sau cea mai 


acceptabilă concluzie. Ambele rezultate sunt 
prezentate unui judecător sau unui arbitru. 
Această persoană trebuie să aleagă cea mai 
„acceptabilă” propunere. Evident, dacă un 
rezultat sugerat este inacceptabil şi celălalt este 
acceptabil, atunci va câştiga rezultatul acceptabil. 
Toate eforturile care ar fi fost depuse în prealabil 
în luptă sunt făcute acum pentru proiectare. Dacă 
ambele părţi fac o treabă bună creând un rezultat 
acceptabil, atunci, probabil, nu contează foarte 
mult care dintre versiuni este aleasă de judecător. 
Partea interesantă a acestei proceduri este că 
accentul cade pe proiectare, şi nu pe controversă. 


Metodele de proiectare 


Metoda obişnuită de proiectare este de a stabili 
cerinţele pentru a forma un fel de „mulaj” şi apoi 
de a căuta să potriveşti ceva în acest mulaj. Astfel, 
dacă proiectezi o maşină, ai putea avea în vedere 
următoarele: formă atrăgătoare, capacitate 
adecvată legată de numărul de locuri, aspect 
aerodinamic, eficienţă a carburantului, proces de 
fabricare uşor, utilizare a unor componente 
standard, manevrare uşoară şi câteva elemente 
unice pentru promovare. Proiectantul ar câuta să 
satisfacă aceste cerinţe. Rezultatul ar fi potrivit, 
dar, probabil, mai degrabă, anost. Rezultatul ar fi 
un fel de optimizare şi de punere laolaltă a 
conceptelor cunoscute pentru a obţine efectul 
dorit. 


Cea de-a doua metodă este de a dezvolta separat 
unele concepte creative şi apoi de a vedea cum 
aceste concepte ar putea fi „modelate” pentru a se 
potrivi cerinţelor de proiectare. Aici, cerinţele 
sunt folosite ca modelatori ai conceptului. în 
această a doua abordare există un risc mai ridicat, 
dar şi o probabilitate mai mare de a avea o 
abordare cu adevărat nouă. 


Un arhitect poate stabili satisfacerea fiecărei 
cerinţe de proiectare pentru o clădire nouă: 
spaţiu, iluminare, comunicare, eficienţă 
energetică, aspect atrăgător, dotare cu soituri 
informaţionale etc. în fiecare punct, toate 
cerinţele sunt satisfăcute. Alt arhitect poate alege 
o cerinţă esenţială (care ar putea fi un aspect sau 
un spaţiu de lucru impunător) şi apoi să dezvolte 


concepte pentru a aprofunda această cerinţă. 
Odată ce a fost îndeplinită complet cerința, 
proiectantul caută apoi să vină în întâmpinarea 
celorlalte cerințe. în termeni militari, este 
diferenţa dintre înaintarea constantă pe toate 
fronturile şi un atac fulger pe unul dintre ele şi 
apoi recuperarea decalajului. 


Scopul meu aici nu este de a pătrunde în procesul 
fascinant şi remarcabil al proiectării, care merită 
o carte în sine. Intenţia mea este de a creiona un 
contrast clar între obsesia noastră pentru analiză 
şi nevoia urgentă de gândire orientată spre 
proiectare. Alături de această nevoie de gândire 
orientată spre proiectare, există nevoia de gândire 
creativă. 


Note: 

* în original (en.) - design. (N. trad.) 

** Autorul foloseşte verbul to design pentru a desemna 
crearea, proiectarea acţiunii. (N. trad.) 


Utilizările gândirii creative 


AU FOST LUATE ÎN CONSIDERARE diferite 
aspecte importante ale gândirii creative - natura 
ei, condiţii de funcţionare şi nevoia de acest tip de 
gândire. Toate acestea sunt puncte importante, şi 
nu doar reflecţii academice. Dacă foloseşti 
tehnicile sistematice ale gândirii laterale ca pe un 
set de instrumente, vei fi mult mai puţin eficient 
ca persoană creativă fată de situaţia în care acorzi 
aceeaşi atentie caracteristicilor ; 

contextuale. 


Dacă înţelegi „logica” percepţiei, diferenţa dintre 
proiectare şi analiză şi toate celelalte idei 
descrise, atunci motivaţia ta devine mai puternică 
şi vei dobândi abilitatea gândirii creative. 


Poţi păstra toată viaţa noţiunile prezentate în 
carte până acum sau le poţi schimba cu altele mai 
bune. A fost necesar să discutăm toate aceste 
lucruri din cauza neînțelegerilor legate de natura 
creativităţii. Este important să nu le ignorăm din 
cauza tristei neglijări a gândirii creative din 
sistemul nostru educaţional, mult prea încrezător 
în puterea informaţiei, a analizei şi a 
raţionamentului. Aceste idei sunt necesare pentru 
a oferi o bază solidă folosirii instrumentelor 
creative specifice. 


Din acest moment, ne putem concentra pe 
punerea în practică a gândirii creative. Primul 
lucru pe care vreau să-l fac este să scot în 
evidenţă câteva dintre utilizările esenţiale ale 
gândirii creative. Ele sunt stabilite în termeni 
generali. Aceasta este doar o modalitate de a 
urmări utilizările creativităţii. Pot exista şi 

altele, care sunt, de asemenea, valabile. 


Voi relua unele idei în a treia parte a cărţii, care 
este dedicată aplicării gândirii creative. 


îmbunătăţirea 


în termeni cantitativi, gândirea creativă este 
utilizată cel mai des pentru „imbunătăţire”. 
Probabil, ar trebui să calific „imbunătăţirea” ca 
fiind cel mai mare „potenţial” al gândirii creative. 


Putem încerca să folosim gândirea creativă la 
absolut orice facem acum, cu speranţa de a aduce 
o îmbunătăţire sau de a găsi o cale „mai bună” de 
a realiza ceva. Potenţialul este enorm - dar, din 
motive pe care le voi lua în considerare mai târziu, 
nu prea utilizăm acest potenţial. Suntem, în 
general, prea mulţumiţi de modul în care 
acţionăm în prezent. 


Ce înseamnă „îmbunătăţire“? Ce înseamnă a găsi 
o cale „mai bună” de a face ceva? Ce înseamnă 
„mai bine”? 


Trebuie să avem o idee clară despre ce înseamnă 
mai bine. Mai bine înseamnă la un cost mai scăzut 
sau în mai puţin timp. Mai bine poate însemna cu 
mai puţine erori sau defecte. Mai bine poate 
însemna cu mai puţină energie sau cu poluare mai 
scăzută. Mai bine poate însemna cu mai puţină 
risipă sau cu materiale mai ieftine. în viitor, o 
direcţie foarte importantă pentru „mai bine” va fi 
„mai simplu”. Simplitatea are o valoare însemnată 
pentru utilizatori şi consumatori. Simplitatea are o 
valoare mare pentru producători, deoarece 
înseamnă că lucrătorii foarte competenţi nu sunt 
esenţiali. 


Definirea direcţiei îmbunătăţirii este esenţială. 
Bineînţeles, pot fi mai multe direcţii importante. 


Noţiunea occidentală pentru „îmbunătăţire” a fost 
mereu orientată spre înlăturarea defectelor, spre 
depăşirea problemelor prin corectarea greşelilor. 
Aceasta este, în mare parte, orientarea negativă 
generală a gândirii occidentale. Japonezii sunt, de 
asemenea, preocupaţi să elimine defectele - dar 
acesta este doar începutul îmbunătăţirii. 


Japonezii, spre deosebire de occidentali, sunt 
capabili să observe ceva care pare perfect şi apoi 
să se apuce de îmbunătăţirea acelui ceva. 
Noţiunea japoneză de îmbunătăţire nu se 
limitează la a îndrepta situaţia. Asta se datorează 
faptului că japonezii nu au avut vreodată cultura 
negativă a gândirii occidentale (dovedind că 
cineva greşeşte, rezolvând probleme, corectând 
erori etc.). Toyota Motor Corporation primeşte în 
jur de trei sute de propuneri pe an de la fiecare 
angajat. într-o companie occidentală obişnuită, 
cifra ar fi sub zece. 


Este adevărat că, în prezent, companiile 
occidentale caută să adopte abordarea japoneză, 
cu programe de genul „îmbunătăţire continuă” şi 
„managementul calităţii totale”. Aceste programe 
cer îmbunătăţire în toate momentele —chiar şi 
acolo unde nu există ceva de corectat. 


Cunosc o mare companie europeană cu un sistem 
de propuneri de succes care a condus la 
economisirea a milioane de dolari (echivalentul 
monedei locale), dar compania nu este încântată 
de sistem. Dificultatea constă în faptul că nimeni 
nu are timp sau nu vrea să evalueze propunerile. 
Asta, probabil din cauza faptului că toate 
propunerile merg ascendent sau central. Japonezii 
gestionează această problemă având consilii, la 
toate nivelurile, care evaluează propuneri pe 
nivelul la care apar. Aşa că nu există vreo 
acumulare masivă de propuneri într-un anumit 
punct central. Stabilirea modalităţilor de a 
gestiona propunerile este o parte vitală a oricărui 
program de îmbunătăţire. 
» 

Punctul-cheie legat de îmbunătăţire este acela de 
a fi capabil să observi orice procedură sau orice 
metodă şi să presupui că ar putea exista o cale 
mai bună de a o realiza. Cunosc firme care au 
observat retrospectiv procese pe care le 
perfecţionaseră de-a lungul anilor şi de care erau 
mulţumite în totalitate, îmbunătăţiri viitoare ale 
acestor procese „perfecţionate” duc la economii 
de milioane de dolari. 


Acum există o recunoaştere generală a 
importanţei de a încerca să îmbunătăţeşti 
proceduri, chiar dacă nu există vreo problemă şi 
nici vreo presiune de reducere a costurilor. Chiar 
şi aşa, nu este uşor. Teoretic, este necesar să 
priveşti totul cu această stare mintală de 
„imbunătăţire”. Din moment ce acest lucru nu 
este, evident, fezabil, este foarte comod să revii la 
examinarea doar a problemelor şi a greşelilor. 


Ideea-cheie de reţinut este că înlăturarea 
greşelilor este doar o mică parte a procesului de 
îmbunătăţire. 


Există îmbunătăţiri care pot fi realizate pe baza 
experienţei, a noilor tehnologii, a noilor informaţii, 
a analizei şi a logicii. Gândirea creativă nu este 


întotdeauna necesară. Când există greşeli, pentru 
a le înlătura poate fi adesea suficientă rezolvarea 
logică de probleme. Dar când nu există greşeli, 
nevoia de gândire creativă este mai mare, pentru 
deschiderea câtre noi posibilităţi. 


Rezolvarea de probleme 


Rezolvarea de probleme a fost întotdeauna o zonă 
tradiţională pentru folosirea gândirii creative. 
Dacă abordările standard nu oferă o soluţie, 
atunci e nevoie să apelăm la gândirea creativă. 
Chiar şi atunci când abordarea standard poate 
oferi o soluţie, merită să punem la treabă şi 
gândirea creativă, pentru a găsi soluţii chiar mai 
bune. Nu se poate spune că soluţia standard sau 
prima soluţie găsită este obligatoriu cea mai bună. 


Am discutat deja despre abordarea bazată pe 
analiză în rezolvarea de probleme şi despre 
abordarea bazată pe proiectare. Evident, 
abordarea bazată pe proiectare cere gândire 
creativă. Dar chiar şi abordarea bazată pe analiză 
poate necesita gândire creativă, pentru a imagina 
alternative care pot fi apoi verificate. 


Se face mare caz în privinţa „definirii problemei”. 
Definirea problemei este foarte importantă: „Care 
este adevărata problemă aici?” Trebuie spus că, 
totuşi, singurul moment în care poţi cu adevărat 
să găseşti cea mai bună definire a problemei este 
acela ulterior descoperirii soluţiei. Asta nu prea 
are utilizare practică. Cu toate acestea, trebuie să 
depunem efort pentru a lua în considerare definiţii 
alternative ale problemei, unele mai 
cuprinzătoare, altele mai restrânse. Accentul nu 
se pune pe definirea corectă a problemei, ci pe 
definiţii alternative ale problemei. Mai devreme 
sau mai târziu, vei găsi o definiţie de care eşti 
mulţumit şi care dă rezultate utile. 


O problemă este ca o durere de cap sau ca o 
pietricică în pantof. Ştii că este acolo. O problemă 
este furnizată de lumea din jurul tāu 
(reglementări guvernamentale, schimbări de curs 
valutar, dezastre, dificultăţi ecologice), de 
concurenţi sau de o defecţiune în propriile sisteme 
(mecanisme, computere, relaţii de muncă). 
trebuie să cauţi probleme. 


Dar există probleme pe care ţi le stabileşti tu 


însuţi. Poţi să numeşti asta „găsirea problemei”, 
dar prefer termenul mai larg de „configurarea 
sarcinii”. îţi stabileşti tu însuţi o sarcină şi apoi 
decizi să o îndeplineşti. Dacă ea poate fi realizată 
într-un mod rutinier, atunci nu este nicio 
problemă. Dacă nu există un mod rutinier, atunci 
ţi-ai stabilit ţie însuţi o problemă şi poate fi nevoie 
de gândirea creativă pentru a rezolva problema. 
Cu cât devii mai încrezător în gândirea ta 
creativă, cu atât vei fi mai dornic să-ţi trasezi 
sarcini „aparent imposibile”. 


Cu mulţi ani în urmă, am stat lângă profesorul 
Littlewood (un faimos matematician englez) la un 
dineu la Trinity College, Universitatea Cambridge. 
Discutam despre jocul de şah pe computere. Şahul 
este dificil, având multe piese cu diferite mutări. 
Am spus că ar fi interesant să se inventeze un joc 
în care fiecare jucător are doar o piesă. Aceasta a 
fost o provocare autoimpusă. Am plecat şi am 
inventat jocul „L”, în care fiecare jucător are o 
singură piesă, în formă de L. Jocul poate fi învăţat 
în douăzeci de secunde, dar este real şi poate fi 
jucat la un nivel foarte avansat. Probabil este cel 
mai simplu joc real. 


Orice inventator se comportă exact în acelaşi mod. 
Inventatorul îsi stabileşte siesi o sarcină şi apoi 
decide să o ducă la îndeplinire. Acelaşi lucru se 
aplică în cazul proiectării, cu singura diferenţă că, 
pentru proiectare, este de obicei posibil un anumit 
tip de rezultat, în timp ce, când avem o invenţie, 
cu excepţia cazului când există o „descoperire”, 
rezultatul poate să lipsească cu desăvârşire. 


Există o nefericită tendinţă în psihologia nord- 
americană de a numi rezolvare de probleme orice 
proces de gândire intenţionată. Acest fapt ne 
împiedică să distingem clar între gândirea 
implicată în depăşirea unei situaţii dificile de 
gândirea implicată în obţinerea a ceva nou. 


în secţiunea cu tehnici, vom vedea că există 
tehnici, cum ar fi „evantaiul de concepte”, care 
sunt deosebit de potrivite pentru gândirea 
orientată spre atingerea obiectivelor. în cazul unei 
probleme sau al unei sarcini autoimpuse, ştim 
unde vrem să mergem - trebuie să găsim o cale de 
a ajunge acolo. Aceasta este gândirea orientată 
spre atingerea obiectivelor şi este mai largă decât 


„rezolvarea de probleme”, titlu pe care l-am dat 
acestei  subsecţiuni din considerație pentru 
folosirea normală a termenului „problemă”. 


Este bine ştiut faptul că „evitarea problemei” este 
o parte importantă a rezolvării problemei. în locul 
rezolvării problemei, mergi împotriva curentului şi 
alterezi sistemul, astfel că problema nu apare, la 
început. Acesta este un proces de reproiectare. 
Dacă oamenii îşi pierd întotdeauna cheile, 
reproiectezi sistemul de securitate aşa încât să nu 
se folosească chei. 


Valoarea şi oportunitatea 


Pe măsură ce organizaţiile concurente îşi dezvoltă 
competenţa, accentul se mută de pe succes şi 
supravieţuire pe ceea ce pot face ei cu activele lor 
principale. Aceste active pot fi poziţia pe piaţă, 
oamenii calificați, sistemele de distribuţie, 
cunoştinţele tehnice (şi patentele), numele de 
brand etc. Această a treia utilizare a gândirii 
creative este direct implicată în adăugarea de 
valoare, în crearea de valoare şi de oportunităţi. 


A existat o perioadă în care eficienţa şi rezolvarea 
de probleme erau suficiente, dar azi, acestea oferă 
doar fundaţia. Ce produse şi servicii noi putem 
crea? Cum putem să ne poziţionăm produsele şi 
serviciile? Cum putem oferi valoare adăugată? Pe 
ce pieţe şi segmente noi de piaţă ar trebui să fim? 


Mai devreme în carte, am menţionat necesitatea 
trecerii de la competiţia clasică la noul concept de 
sur/petition. Am menţionat importanţa „valorilor 
integrate”, pentru a oferi consumatorului ce are 
nevoie. Am tratat toate aceste aspecte în detaliu 
în cartea denumită Sur/petition*. 


întotdeauna poţi să-i copiezi pe alţii, să combini 
produse copiate şi să preiei companii inovatoare. 
Acestea sunt strategii valide şi par să implice un 
risc mai mic decât inovaţia. Dar de ce să aştepţi 
ca alţii să facă ceea ce ai fi putut tu să faci primul? 
în orice corporație competentă şi bine gestionată 
există active nefolosite care doar solicită să fie 
pusă la treabă gândirea creativă. 


Problemele cer atenţie. Trebuie să supravieţuim 
crizelor, îmbunătăţirea este adesea asigurată ca 
parte a unui exerciţiu de reducere a costurilor. 
Din nefericire, nu există un stimulent simplu care 


să încurajeze oamenii să caute oportunităţi. Asta 
cere spirit antreprenorial. Când oamenii sunt 
încurajați să evite riscul, motivaţia de a suporta 
riscurile sau complicațiile suplimentare este 
scăzută. 


Proiectarea oportunităţilor solicită gândire 
creativă. Crearea de noi valori solicită noi 
concepte. Priceperea de a descoperi „din senin“ 
oportunităţi depinde de cineva care face efortul de 
a le găsi. Dacă pur şi simplu aştepţi să apară 
oportunităţi, vei fi unul din mulţime. Dacă 
investeşti abilitate creativă, poţi fi în fruntea 
mulţimii. Nu stau în jurul tău idei de oportunitate 
aşteptând să fie descoperite. Aceste idei trebuie 
produse. Uneori, organizațiilor deosebit de 
eficiente la producerea de lucruri le este greu să 
recunoască necesitatea de a produce idei. 


Viitorul 


A ține cont de viitor solicită întotdeauna gândirea. 
Nu putem avea niciodată informaţii complete 
despre viitor şi totuşi acțiunile noastre au loc şi au 
consecinţe în viitor. Astfel că ; 

gândirea creativă poate fi necesară pentru a 
prevedea consecinţele acţiunilor şi pentru a 
genera alternative viitoare de luat în considerare. 


Creativitatea este, de asemenea, necesară pentru 
a stabili viitorul posibil în care am putea să 
funcţionăm. Am menţionat deja cum creativitatea 
este necesară pentru a produce discontinuităţile 
care nu vor apărea din extrapolarea tendinţelor 
actuale. 


A proiecta strategii, a crea evenimente şi 
alternative la planurile care eşuează sunt toate 
parte a procesului de proiectare creativă. 
Informaţiile şi logica stabilesc cadrul. Proiectarea 
creativă oferă posibilităţi. Informaţia şi logica 
evaluează posibilităţile. 


în viitor, în loc să te strădui să fii performant la un 
cost mare, va fi mai potrivit să fii flexibil şi 
pluralist la un cost mai scăzut. Dacă nu poţi 
prezice viitorul cu acuratețe, atunci trebuie să fii 
pregătit în mod flexibil pentru a trata cu diferite 
viitoruri posibile. 


Din experienţa mea, strategia este văzută prea 


des numai ca un proces de simplificare în cadrul 
căruia se renunţă la diferite posibilităţi pentru a 
se urma un curs al acţiunii considerat potrivit. 
Există o nevoie mai mare de creativitate pentru a 
genera posibilităţi viitoare şi pentru a găsi câi de 
a face faţă unor posibilităţi variate. Un curs al 
acţiunii care ar trebui respins printr-un 
raţionament bine informat poate deveni o 
strategie preferată printr-o modificare creativă. 
Ca un fir de aur care străbate un veşmânt, 
gândirea creativă ar trebui să continue ca parte a 
întregii gândiri legate de viitor. 


Motivația 


David Tanner, care a condus Centrul pentru 
Creativitate din DuPont, SUA, îmi spune cum 
umbrela „creativității” permite oamenilor să 
observe orice fac din perspectiva de a regândi 
acel lucru. Destul de des, aceastā atenție nouă 
duce la îmbunătățiri care au depins mai mult de 
logică decât de creativitate. Dar fără umbrela 
creativității, noua gândire nu ar avea niciodată 
loc. 


Creativitatea are o putere  motivaţională 
deosebită, deoarece determină oamenii sā fie 
interesați de ceea ce fac. Creativitatea te face sā 
speri că poate exista o idee care merită efortul. 
Creativitatea dă posibilitatea unui anumit fel de 
performanţă pentru toată lumea. Creativitatea 
face viaţa mai distractivă şi mai interesantă. 
Creativitatea oferă un cadru de lucru cu alţii, ca 
echipă. 

Toate aceste aspecte motivante ale creativităţii 
sunt destul de separate de rezultatele reale ale 
efortului creativ. 


Este important să încurajăm şi să recompensăm 
efortul creativ. Dacă aştepţi recompensarea 
rezultatelor creative, vei depune mai puţin efort. 
Dacă depui mult efort, în timp, vei obţine 
rezultate. 


Am luat aici în considerare unele dintre 
principalele utilizări ale gândirii creative. Ar fi 
putut fi mai simplu să se spună că, ori de câte ori 
este nevoie de gândire, este de asemenea nevoie 
de creativitate. Acest lucru nu este îndeajuns, 
deoarece există situații, ca şi în cazul 


îmbunătăţirii sau al oportunității de a crea, când 
nu există o „nevoie” aparentă pentru gândire, 
decât dacă alegem să ne stabilim această nevoie. 
Nimeni nu este obligat să caute o oportunitate 
până când nu este prea târziu. Nimeni nu este 
obligat să facă îmbunătăţiri până când este 
aproape prea târziu. 


Din fericire, cultura gândirii în afaceri şi în alte 
organizaţii începe acum să se schimbe. Odată, 
directorul unei organizaţii foarte mari mi-a spus 
că este foarte fericit când nu există „probleme” în 
niciunul dintre compartimentele sale. Azi, tendinţa 
este alta - este preferată gândirea proactivă în 
locul gândirii pur reactive. Asta cere creativitate. 


Note: 
* HarperBusiness, New York, 1992. (N. a.) 


PARIEA A II-A 


GÂNDIREA LATERALĂ. 
INSTRUMENTE SI TEHNICI 


Cele şase pălării gânditoare 


Cum găseşti timp pentru gândirea creativă? 

Cum poţi cere cuiva să facă efort creativ? 

Cum opreşti pe cineva să fie negativ în mod 
repetat? 

Cum încurajezi oamenii să caute beneficiile unei 
idei? 

Cum îţi exprimi intuiţia şi instinctul într-o 
întâlnire serioasă? 


Metoda celor şase pălării gânditoare este foarte 
simplă, dar este vorba despre o simplitate 
puternică. La Tokyo, s-a organizat o întâlnire la 
micul dejun cu ocazia lansării traducerii în 
japoneză a cărţii Şase pălării gânditoare-. La 
această întâlnire au venit directori executivi ai 
uneia dintre cele mai cunoscute corporaţii 
japoneze, inclusiv domnul Hisashi Shinto, care era 
XX 


director la NII-—. Tocmai fusese ales omul de 
afaceri japonez al anului pentru realizarea 
privatizării acestei organizații- gigant. La acea 
vreme, NTT avea 350 000 de angajaţi şi valora la 
bursă mai mult decât primele cinci corporaţii 
americane puse la un loc. Domnului Shinto i-a 
plăcut ideea celor şase pălării şi a cerut 
directorilor săi executivi să citească volumul. L-am 
întâlnit din nou după şase luni şi mi-a spus că 
metoda a avut un efect puternic asupra 
directorilor săi executivi, care erau acum mai 
creativi şi mai constructivi. Mi-a cerut să tin un 


discurs consiliului său director şi, de asemenea, 
managerilor de top din NTT. 


în 1990, IBM a folosit metoda celor şase pălării ca 
parte a nucleului instruirii oferite pentru 40 000 
de manageri ai companiei din întreaga lume. 
Metoda a fost folosită pe scară largă de DuPont, 
Prudential şi de multe alte corporaţii. A fost 
utilizată pentru că este practică şi aduce 
schimbări bune. 


Metoda este descrisă complet în cartea Șase 
pălării gânditoare; în plus, poţi urma cursuri de 
instruire pentru a învăţa metoda. 


De dragul exhaustivităţii, voi face aici un rezumat 
simplu al metodei. 


Palaria alba 


Gândeşte-te la o hârtie albă, care este neutră şi 
poartă informaţii. Pălăria albă are de-a face cu 
date şi cu informaţii. 


3 3 


Ce informaţii avem aici? 

Ce informaţii ne lipsesc? 

Ce informaţii am dori să avem? 
Cum vom obţine aceste informaţii? 


Dacă soliciţi în cadrul unei întâlniri pălăria 
gânditoare albă, le ceri celor prezenţi să lase 
deoparte propunerile şi argumentele şi să se 
concentreze direct pe informaţii. Pentru moment, 
toţi caută să descopere ce informaţii sunt 
disponibile, de ce este nevoie şi cum ar putea fi 
obţinut. 


Palăria roşie 

Gândeste-te la roşu, şi la foc, şi la cald. Pălăria 
roşie are de-a face cu senzaţii, intuiţie, presimţiri 
ŞI emoții. 

într-o întâlnire serioasă, se presupune că nu ar 


trebui să-ţi arâţi emoţiile, dar oamenii fac asta, 
deghizând emoţiile în logică. 


Pălăria roşie le dă oamenilor permisiunea să-şi 
arate emoţiile şi intuiţia fără scuze, fără explicaţii 
şi fără nicio nevoie de a le justifica. 


Punându-mi pălăria roşie, asta e ceea ce simt 
legat 

de proiect. 

Presimţirea mea este că nu va merge. 

Nu îmi place modul cum se face acest lucru. 

Intuiţia îmi spune că preţurile vor scădea 
curând. 


z 


Pentru că pălăria roşie „semnalizează” emoţiile de 
acest fel, ele pot intra în discuţie fără să pretindă 
că sunt altceva. Intuiţia poate fi o judecată 
compusă, bazată pe ani de experienţă în domeniu 
şi poate fi foarte valoroasă, chiar dacă motivele 
din spatele intuiţiei nu pot fi pronunţate în mod 
conştient. De asemenea, ar trebui spus că intuiţia 
nu este întotdeauna corectă şi poate greşi. Uneori, 


este important să-ţi exprimi deschis sentimentele. 
Palaria neagră 


Gândeşte-te la un judecător aspru, în robă neagră, 
care ia decizii dure legate de răufăcători. 


Pălăria neagră este pălăria „precauţiei”. 


Pălăria neagră ne împiedică să greşim făcând 
lucruri prosteşti şi lucruri care ar putea fi ilegale. 
Pălăria neagră este pentru judecata critică. 
Pălăria neagră pune în evidenţă de ce nu poate fi 
facut ceva. Pălăria neagră evidenţiază ceva ce nu 
poate fi profitabil. 


Reglementările nu ne permit să facem asta. 

Nu avem capacitatea de producţie pentru a 

realiza acea comandă. 

Când am încercat un preţ mai mare, vânzările 
au scăzut. 

El nu are experienţă deloc în managementul 
exporturilor. 


Greşelile pot fi dezastruoase. Nimeni nu vrea să 
facă greşeli sau lucruri prosteşti. Aşadar, pălăria 
neagră este foarte valoroasă. Este pălăria cea mai 
folosită şi, probabil, cea mai utilă. 


în acelaşi timp, este foarte uşor să utilizezi excesiv 
pălăria neagră. Unii oameni au senzaţia că este 
suficient să fii precaut şi negativ şi că, dacă previi 
toate greşelile, atunci totul va fi bine. Este uşor să 
ucizi ideile creative cu negativitate timpurie. Vinul 
este bun, dar excesul de alcool te poate 
transforma într-un alcoolic. La fel se întâmplă şi 
cu pălăria neagră. Este foarte valoroasă, dar 
folosirea ei exagerată poate fi o problemă. 


Palaria galbena 

Gândeşte-te la lumina soarelui. 

Pălăria galbenă este pentru optimism şi pentru 
observarea logică şi pozitivă a lucrurilor. 


Pălăria galbenă caută fezabilitate şi cum poate fi 
realizat un lucru. 


Pălăria galbenă caută beneficii - dar ele trebuie să 
fie bazate pe logică. 


Asta ar putea funcţiona dacă mutâăm instalaţiile 
de producţie mai aproape de clienţi. 


Beneficiul ar veni din achiziţionări repetate. 
Costul ridicat al energiei i-ar determina pe toţi 
să facă economie. 


Pălăria neagră este mult mai naturală decât 
pălăria galbenă pentru că trebuie să evitam 
greşeli şi pericole pentru a supravieţui. Pălăria 
gânditoare galbenă cere adesea un efort deliberat. 
Beneficiile nu sunt întotdeauna evidente imediat şi 
am putea fi în situaţia de a trebui să le căutăm. 
Fiecare idee creativă merită atenţie din 
perspectiva pălăriei galbene. 


Palaria verde 


Gândeşte-te la vegetaţie şi la dezvoltare. 
Pălăria verde este pentru gândirea creativă. 
Pălăria verde este pentru idei noi. 


Pălăria verde este pentru alternative 
suplimentare. 


Pălăria verde este pentru a prezenta posibilităţi şi 
ipoteze. 


Pălăria verde include „provocare” şi „mişcare” 
(vor fi descrise mai târziu). 


Pălăria verde cere efort creativ. 
Avem nevoie de câteva idei noi aici. 


Există unele alternative suplimentare? 
Am putea face asta într-un mod diferit? 
Ar putea exista o altă explicaţie? 


Pălăria verde face posibilă solicitarea directă a 
unui efort creativ. Pălăria verde face disponibile 
timpul şi spaţiul pentru gândirea creativă. Chiar şi 
atunci când nu există vreo idee disponibilă, 
pălăria creativă solicită efortul creativ. 


Palaria albastra 


Gândeste-te la cer şi la o vedere de ansamblu. 


Pălăria albastră este pentru controlul procesului. 
Pălăria albastră se gândeşte la gândirea care e 
folosită. 


Pălăria albastră stabileşte programul gândirii. 
Pălăria albastră sugerează următorul pas al 
gândirii. 

Pălăria albastră poate solicita alte pălării. 


Pălăria albastră cere rezumate, concluzii şi 
decizii. 

Pălăria albastră poate comenta în privinţa gândirii 
care este folosită. 


Am petrecut prea mult timp căutând pe cineva 
pe care să dăm vina. 

Am putea avea un rezumat al acestor puncte de 
vedere? 

Cred că trebuie să aruncâm o privire asupra 
priorităţilor. 

Sugerez să încercăm pălăria gânditoare verde 
pentru a obţine câteva idei noi. 


Pălăria albastră este de obicei folosită de 
preşedintele sau de organizatorul întâlnirii, dar 
alţi participanţi pot prezenta şi ei sugestii. Pălăria 
albastră este utilă pentru organizarea şi controlul 
procesului de gândire, care devine mai productiv. 
Pălăria albastră este necesară pentru gândirea 
despre gândire. 


în loc de argument 


Tradiţia occidentală a argumentelor susţine că 
încercăm să înaintăm folosind ca mijloace luarea 
de poziţie şi argumentările. „A” are un punct de 
vedere şi „B” nu este de acord. Se presupune că 
argumentul care urmează oferă o explicaţie 
adecvată subiectului în discuţie. Destul de des, 
protagoniştii rămân blocaţi pe poziţiile lor şi devin 
mai interesaţi de câştigarea sau de pierderea 
confruntării decât de explorarea subiectului. 


Metoda celor şase pălării ne permite să scâpâm de 
argumente pentru a ajunge la discuţii mai 
productive. Atât „A”, cât şi „B” pot purta pălăria 
neagră în acelaşi timp pentru a găsi pericolele. 
Atât „A”, cât şi „B” pot purta pălăria galbenă în 
acelaşi timp pentru a explora beneficiile. Atât „A”, 
cât şi „B” pot purta pălăria verde în acelaşi timp 
pentru a descoperi posibilităţi. în locul gândirii în 
contradictoriu, există explorarea prin cooperare. 
De aceea, metoda a fost preluată cu entuziasm de 
cei care trebuie să conducă şedinţe. 


în cele din urmă, este o modalitate de eliberare de 
sistemul tradiţional al argumentelor. 


Ego-ul şi performanţa 


De obicei, ego-ul şi performanţa în gândire se află 
în strânsă legătură. Cineva căruia nu-i place o 
idee nu va face vreun efort pentru a găsi puncte 
de vedere în favoarea ideii - şi invers. Metoda 
pălăriilor separă ego-ul de performanţă. Cel care 
gândeşte este provocat să folosească diferite 
pălării şi încearcă, de fapt, un sentiment de 
libertate, pentru că nu mai este limitat la o 
singură poziţie. 


O persoană căreia nu-i place o idee va face acum 
un efort sub pălăria galbenă pentru a găsi unele 
beneficii. Unei persoane care este entuziasmată 
de o idee i se va cere să caute dificultăţile 


sub pălăria neagră. Cu ajutorul pălăriilor, destul 
de des, cel care gândeşte are revelații care-i 
schimbă opinia în privinţa unei idei. 


Negativitatea persistentă 


Unii oameni sunt prudenţi prin natura lor şi simt 
că, în fiecare moment, trebuie să identifice 
pericolele posibile. într-o discuţie normală, nu 
există nimic cu care să opreşti o persoană care 
este în mod persistent negativă. în sistemul 
pălăriilor, ai ocazia să fii negativ la momentul 
potrivit (sub pălăria neagră), dar alteori, 
negativitatea nu este adecvată. 


Dacă o persoană este negativă, spui: „Aceasta 
este o gândire bună pentru pălăria neagră; hai să 
vedem ce are ea să ne ofere.” Apoi, după un timp, 
zici: „Am avut parte de suficientă gândire 
specifică pălăriei negre, acum, hai să încercăm un 
pic din gândirea pălăriei verzi!” Cel care poartă 
pălăria neagră trebuie acum să facă linişte sau să 
facă un efort şi să-şi pună pălăria verde. 


Efortul de a gândi pozitiv şi creativ 


Pălăriile galbenă şi verde fac posibilă alocarea de 
timp pentru efortul creativ deliberat, precum şi 
pentru efort pozitiv. L-am văzut pe Ron Barbaro, 
fost preşedinte al companiei Prudential, ascultând 
pe cineva care îi spunea de ce un lucru nu poate fi 
făcut. După un timp, ar fi spus: „Acum, să folosim 
pălăria galbenă.” 


Nu este ceva natural să se aloce timp pentru 
creativitate. Nu este ceva natural să se aloce timp 
pentru gândirea pozitivă, decât dacă se întâmplă 
să ne placă ideea. Dar odată ce facem efortul 
deliberat, acesta poate fi răsplătit. Fluxul natural 
al gândirii şi al discuţiei lasă insuficient timp 
pentru efortul creativ (cu excepţia momentului în 
care o idee ne vine imediat în minte) şi insuficient 
timp pentru un efort pozitiv. 


Jocul 


Cu cât investeşti mai mult în metoda celor şase 
pălării ca „joc”, cu atât ea devine mai puternică. 
Oamenii se simt destul de ridicol dacă rămân în 
afara jocului. Dacă fiecare încearcă să folosească 
pălăria galbenă, atunci persoana care face 
comentarii specifice pălăriei negre se simte 
nelalocul ei. Dacă investeşti în joc (folosind 
culorile pălăriei) când nu ai nevoie neapărat de 
metodă, îţi va fi mai uşor să o aplici atunci când ai 
într-adevăr nevoie de ea: discuţii aprinse, crize, 
conflicte, puncte de vedere dogmatice ş.a.m.d. 


Fara categorii 


Este adevărat că unii oameni sunt mai buni la un 
anumit tip de gândire decât alţii. Este perfect 
adevărat că unii se simt mai confortabil cu un tip 
de gândire decât cu altul. Dar vreau să insist 
asupra faptului că pălăriile nu sunt categorii sau 
descrieri. Nu vreau ca o persoană să se considere 
„gânditorul cu pălăria neagră din acest grup”. Şi 
nici ca vreuna să creadă că este „gânditorul cu 
pălăria verde din acest grup”. Ar fi exact opusul 
scopului metodei celor şase pălării. 


Fiecare trebuie să facă un „efort” pentru a folosi 
toate pălăriile. Când un grup foloseşte gândirea 
pălăriei verzi, atunci fiecare „poartă” pălăria 
verde în acel moment. Dacă o persoană alege să 
păstreze liniştea în orice moment, cu excepţia 
celui în care se foloseşte pălăria sa favorită, atunci 
ea poate fi solicitată direct pentru câteva „păreri 
ale  pălăriei verzi” sau „păreri ale pâlăriei 
galbene”. 


Este prea uşor să vezi pălariile drept categorii. Ele 
sunt categorii ale conduitei gândirii, dar nu ale 


oamenilor. Aşa cum fiecare jucător de golf trebuie 
să încerce să folosească toate crosele, aşa şi 
fiecare om care gândeşte trebuie să încerce să 
folosească toate cele şase pălării. 


Utilizarea ocazionala 


Cea mai frecventă utilizare a pâălăriilor este cea 
„ocazională”. Asta înseamnă că soliciţi o pălărie, 
la un moment dat. Asta înseamnă să soliciţi un 
anumit tip de gândire sau să schimbi un anumit 
tip de gândire. 


înainte de a utiliza pălăria, are loc o discuţie 
obişnuită şi, după utilizarea pălăriei, are loc din 
nou o discuţie obişnuită. O singură pălărie este 
folosită ca o cale de a schimba direcţia gândirii. îi 
poţi cere altcuiva să-şi pună sau să-şi scoată o 
anumită pălărie. Poţi să anunti că îţi pui o anumită 
pălărie („Punându-mi pălăria neagră, acestea sunt 
dificultăţile pe care le prevăd”). Poţi cere unui 
grup întreg să-şi pună o anumită pălărie („Cred că 
este timpul pentru gândirea pălăriei verzi. Avem 
nevoie de câteva idei noi.”). 


Marele avantaj al metodei celor şase pălării este 
că poţi schimba direcţia gândirii imediat şi fără să 
se supere nimeni. Dacă îi spui cuiva să înceteze să 
fie „atât de negativist”, este posibil ca persoana 
respectivă să se simtă ofensată. Dar dacă îi spui 
să „încerce pălăria galbenă”, atunci nu o jigneşti. 


După un timp, cele şase pălării devin parte a 
culturii companiei şi sunt folosite liber şi automat 
pentru a cere diferite tipuri de gândire. 


Folosirea sistematica 


Sunt momente când un grup, sau un individ, vrea 
o explorare rapidă a subiectului. Acest lucru poate 
fi făcut punând laolaltă pălăriile într-o secvenţă 
formală şi apoi trecând prin ele, una câte una, 
petrecând în jur de patru minute la fiecare 
pălărie. 

Nu există doar o secvenţă corectă, pentru că 
secvenţa va varia în funcţie de subiect, dacă a fost 
sau nu luat în considerare înainte, şi în funcţie de 
cine gândeşte. Există câteva instrucţiuni care pot 
ajuta la selectarea secvenţei. De exemplu, este util 
să foloseşti pălăria neagră spre sfârşit, pentru a 
identifica dificultăţi şi pericole şi pentru a verifica 


dacă ideea propusă este viabilă. Asta ar trebui 
apoi să fie urmată de pălăria roşie, care permite 
cuiva să spună: „în forma actuală, această idee nu 
va funcţiona, dar încă simt că are potenţial. Aşa că 
hai să găsim o cale să o facem să funcţioneze.” 
Aceasta permite unui „sentiment” să prevină 
dezaprobarea totală a unei idei care în forma sa 
prezentă nu este funcţională. Aceste instrucţiuni 
ar fi doar derutante în acest punct, pentru că 
cititorii ar încerca la nesfârşit să-şi amintească 
secvenţa corectă. Instrucţiunile pot fi descrise 
adecvat în cadrul unui program de instruire 
privind folosirea celor şase pălării gânditoare. 


Pentru scopuri practice, este suficient să se 
stabilească o secvenţă care pare rezonabilă, apoi 
să fie utilizată. Asta dă rezultate bune. 


Mă voi întoarce la metoda celor şase pălării în 
secţiunea dedicată aplicaţiilor. 


Note: 

* Trad. Adriana Ciorbaru, Curtea Veche Publishing, Bucureşti, 
2008. (N. trad.) 

** Nippon Telephone and Telegraph - Societatea Niponă de 
Telecomunicaţii şi Telegrafie. (N. trad.) 


Pauza creativă 


DACĂ NU EXISTĂ OBSTACOLE, decalaje sau 
blocaje, gândirea şi acţiunea curg lin. Creierul 
funcţionează ca să ne facă viaţa uşoară 
transformând acţiunile în rutină. Ne formăm 
modele de gândire şi de comportament şi apoi le 
folosim. Scopul este supraviețuirea şi creierul face 
o treabă excelentă în acest sens. 


Atitudinile şi motivaţia creativă pot fi construite 
cu îndemnuri, lăudând rezultatele extraordinare 
ale creativităţii, arătând exemple şi cu inspiraţie. 
Atitudinile creative pot fi, de asemenea, susţinute 
într-o manieră mai sigură prin tehnici simple, cum 
este „pauza creativa. 


Efortul creativ 


în diferite părţi ale acestei cărţi, am subliniat 
importanţa solicitării „efortului” creativ. Pălăria 
verde este un mod formal de a solicita „efort” 
creativ în timpul unei şedinţe. Am sugerat că, în 
locul răsplătirii rezultatelor creative, are mai mult 
sens să fie recompensat efortul creativ. Nu poti 
cere cuiva să aibă o idee sclipitoare. Dar îi poţi 
cere (adresa o rugăminte) unei persoane să facă 
un efort creativ. 


Odată ce se depune efort, vor urma rezultatele, în 
cele din urmă. Odată ce se depune efort, putem 
adăuga abilităţi la efort prin instruire formală în 
tehnicile gândirii laterale. 


Pauza creativă este cea mai simplă dintre toate 
tehnicile creative, dar este, într-adevăr, eficientă. 


Pauza creativă ar trebui să devină o obişnuinţă 
mintală pentru oricine doreşte să fie creativ. 
Pauza creativă este cea mai simplă cale de a face 
un efort creativ. 


Pauza 


Nu există nicio problemă. Nu există niciun blocaj. 
Dar te opreşti din a te gândi doar pentru că vrei 
asta. Pauza nu este o reacţie la ceva. Pauza este 
rezultatul intenţiei tale de a te opri. 


„Aici ar trebui să fie o idee nouă.” 
„Aici ar putea să fie o idee nouă.” 
„Vreau să mă opresc să mă gândesc la asta.” 


Dacă nu dai atenţie unui lucru, atunci este puţin 
probabil să te gândeşti la el. Pauza creativă este o 
întrerupere în fluxul lin al rutinei, pentru a acorda 
atenţie deliberată unui anumit lucru. 


De ce ne oprim aici? De ce nu acolo? De ce nu 
peste tot? 


Nu trebuie să ai vreun motiv pentru a te 
concentra asupra unui lucru. Este mai bine să nu 
ai niciun motiv, pentru că, odată ce începi să cauţi 
motive, vei lua pauză doar când va exista un motiv 
pentru a te opri - asta ar distruge întregul scop al 
pauzei creative. Este foarte adevarat că există 
momente când acela care gândeşte poate sesiza o 
anumită valoare posibilă sau o oportunitate ori 
poate sesiza că un lucru este făcut într-un mod 
foarte complicat. Acestea sunt motive legitime 
pentru o pauză creativă, dar ea nu ar trebui să 
depindă de astfel de motive. Aşa cum vom vedea 
în secţiunea următoare legată de „concentrarea 
atenţiei”, unele dintre cele mai bune rezultate 
apar când oamenii se opresc să se gândească la 
lucruri la care nimeni altcineva nu s-a oprit să se 
gândească. 


Pauza creativă este foarte simplă, dar asta nu 
înseamnă că este uşor de pus în aplicare. Este 
nevoie de multă disciplină pentru a opri fluxul 
gândurilor pentru o pauză creativă. 


Motivația 


Ce proces are loc mai întâi? Ne oprim pentru o 
pauză creativă pentru că suntem motivaţi să fim 
creativi? Sau devenim motivaţi să fim creativi 
pentru că dezvoltăm obişnuinţa deliberată a 
pauzei creative? Cred că sunt valabile ambele 
procese, dar trebuie să existe o motivaţie iniţială; 
altfel, o persoană nu s-ar deranja să facă din asta 
un obicei. 


Vreau să subliniez faptul că „pauza creativă” este 
un proces deliberat. Nu este rezultatul unei 
inspiraţii bruşte, care trebuie urmată. Te opreşti 
pentru că vrei. le opreşti pentru a face un efort 
creativ. Ai intenţia de a fi creativ. 


Speranţa este o parte importantă a creativităţii şi 
speranţa este, de asemenea, legată de entuziasm. 
Te opreşti pentru că există posibilitatea unei idei 
noi, dacă faci efortul de a te opri. Poţi să mergi 
repede de-a lungul unui drum de 

ţară sau poţi să te opreşti ca să priveşti florile 
sălbatice de pe marginea lui. Dacă mergi repede 
de-a lungul drumului, nu vei observa florile 
sălbatice decât dacă sunt aşezate într-un mod 
spectaculos. Dar dacă faci efortul de a te opri şi 
de a acorda atenţie florilor, însăşi frumuseţea lor 
simplă poate fi o recompensă pentru tine. 


De ce ar trebui să te opreşti? De ce ar trebui să 
opreşti lucrurile? De ce ar trebui să iroseşti timp 
pentru un efort care, probabil, este zadarnic? 
Răspunsul la toate aceste întrebări se găseşte 
într-o apreciere a naturii  „investiţiei” în 
creativitate. Cu siguranţă, nu poţi garanta că 
fiecare pauză creativă va fi productivă. Dar dacă 
continui să  investeşti în efort creativ, 
recompensele vor începe să curgă. Dacă nu faci 
niciun efort creativ serios, este foarte puţin 
probabil să obţii vreo idee noua. Dacă nu petreci 
timp grădinărind, mai mult ca sigur nu vei cultiva 
o grădină. 

Cu siguranţă, pauzei creative nu ar trebui să i se 
permită să interfereze cu scopul principal al 
gândirii sau al şedinţei. Pauza poate fi personală: 
„Mă întreb dacă ar putea exista o cale diferită de 
a face asta.” Pauza poate implica grupul: „Hai să 
vedem dacă există alternative.” Pauza poate fi 
trecătoare şi nu trebuie să o observe nimeni. 


Folosirea pauzei creative 


Ce se întâmplă în pauza creativă? Cât de lungă ar 
trebui să fie? 


Nu este nevoie să foloseşti vreun instrument 
sistematic al gândirii creative în pauza creativă. 
Poţi câuta rapid alternative simple, dar asta e tot. 
Principala idee a pauzei este de a acorda atentie 
unui lucru şi de a identifica o idee demnă de 
atentie. Pe măsură ce devii mai priceput în 
gândirea creativă, chiar şi o pauză scurtă poate 
sugera o cale mai bună de a face diverse lucruri. 


Dacă un râu este blocat temporar, apa poate să 
găsească rapid fâgaşe noi. Uneori, simpla 


întrerupere a fluxului rapid al gândurilor poate 
deschide căi noi de gândire. O pauză ca aceasta 
are valoare. Valoarea pauzei nu constă în faptul că 
ne permite să facem anumite lucruri în acest timp. 
Dacă te opreşti când mănânci, vei savura gustul 
mâncării. Dacă te opreşti când gândeşti, devii mai 
conştient de ceea ce se întâmplă în momentul 
respectiv. Dacă te opreşti într-o intersecţie, poţi 
citi indicatoarele. Dacă conduci în viteză printr-o 
intersecţie, nu vei avea nicio idee unde pot duce 
drumurile laterale. 


Există momente când e important să gândeşti 
rapid, dar există de asemenea ocazii când este 
mult mai bine să gândeşti încet. Pentru 
creativitate, gândirea lentă este un avantaj. Când 
conduci încet, poţi observa diverse lucruri şi le 
poţi acorda atenţie. în loc să fii obsedat doar de 
destinaţia finală, poţi analiza drumul pe care îl 
parcurgi pentru a ajunge acolo şi poţi remarca 
existenta diferitelor rute. 


Pauza nu ar trebui să fie lungă. Nu e nevoie nici 
să-ţi storci creierii străduindu-te să descoperi o 
idee nouă. Doar te opreşti să gândeşti şi să te 
întrebi ceva pentru un moment (probabil, 20-30 de 
secunde când eşti singur şi două minute în grup) 
şi apoi mergi mai departe. întotdeauna poţi să te 
întorci în acel punct mai târziu, dacă vrei. 
Presiunea de a obţine un rezultat imediat nu 
există. Pauza creativă este un sfârşit în sine. De 
fapt, este mai bine să nu te străduieşti prea tare la 
fiecare pauză creativă, deoarece ele vor deveni 
apăsătoare şi vei fi mai puţin tentat să le faci. 
Pauzele ar trebui să fie aleatorii. Este ca şi cum 
am spune „Asta este interesant” şi apoi să 
avansăm. 


Deşi pauza creativă implică atât concentrare a 
atenţiei, cât şi intenţie, există o distincţie clară 
între pauza creativă simplă şi alegerea unui arii 
importante de concentrare a atenţiei, urmată de 
încercarea constantă şi sistematică de a genera 
noi concepte. Definirea intenţionată a unei zone 
de concentrare a atenţiei şi. ? 
solicitarea susţinută a efortului creativ (fie că 
sunt, fie că nu sunt implicate instrumente 
sistematice ale gândirii creative) sunt demersuri 
diferite ca însemnătate. 


Chiar şi când asculţi pe cineva vorbind, poţi face 
pauze creative sau poţi alege anumite „puncte ale 
atenţiei” creative axate pe ceea ce se spune. 


Gândirea proactivă 


O mare parte din gândirea noastră este reactivă: 
răspunzând la întrebări, rezolvând probleme, 
depăşind dificultăţi. Există puţin timp pentru orice 
alt fel de gândire şi mai puţină motivaţie să ne 
dăm nouă înşine sarcini de gândire suplimentare. 
Pauza creativă este un important obicei de 
gândire proactivă. Este o pauză scurtă, în care cel 
care gândeşte spune: 


„Vreau să observ asta.” 

„Vreau să acord atenţie acestui lucru.” 
„Trebuie să mă gândesc la asta.” 
„Există în acest caz altă posibilitate?” 
„Este singura cale de a face asta?” 


Dacă o persoană, sau o organizaţie, pune vreo 
valoare pe creativitate, atunci acea valoare 
justifică pauza creativă proactivă. Pauza este o 
tehnică simplă. Pauza este o modalitate de a 
construi o atitudine creativă. Pauza este o 
modalitate de a transforma atentia creativă într- 
un obicei. Pauza este o 


modalitate concretă de a demonstra că poți 
depune efort creativ, cel puţin pentru tine însuţi, 
dacă nu pentru alţii. Pauza creativă este o 
investiţie în creativitate şi o investiţie în 
construirea abilităţilor creative. 


Este important să conştientizăm că pauza creativă 
este o procedură simplă şi uşoară. Nu ar trebui să 
fie vreodată transformată într-o provocare dificilă 
sau într-o sarcină solicitantă. 


Concentrarea atenţiei 


SE SPUNE CĂ INVENTATORUL EXTERN care a 
creat 


„Workmate”- de la Black & Decker a făcut 
milioane din această invenţie simplă şi practică. 
Black & Decker s-a concentrat pe instrumentele 
sale eficiente. Inventatorul şi-a concentrat atentia 


pe o zonă diferită: locul pentru utilizarea 
instrumentelor. 


Concentrarea atenției este o parte foarte 
importantă a creativităţii. Concentrarea atenţiei 
este o parte mult mai imp or tantă a creativităţii 
de cât conştientizează maj or itatea oamenilor 
creativi. Unii oameni creativi pretind că nu cred în 
concentrarea atenţiei şi doar vor să împrăştie idei 
în jur pe măsură ce acestea apar. 


Concentrarea simpla a atenţiei 


„Concentrarea atenţiei” nu este de obicei 
considerată o metodă creativă, dar este. Ce voi 
numi „concentrare simplă a atenţiei” este o 
metodă creativă foarte eficientă. 


Majoritatea ne gândim la creativitate ca fiind 
aplicată problemelor serioase şi dificultăţilor care 
par a nu avea vreo soluţie fără o descoperire 
creativă. în asemenea cazuri, poate fi necesar un 
grad înalt de calificare creativă. 


Totuşi, să presupunem că îţi concentrezi atenţia 
pe ceva la care nimeni altcineva nu s-a deranjat să 
se gândească. în asemenea cazuri, chiar şi o 
gândire foarte puţin creativă poate produce 
rezultate spectaculoase. Nu există competiţie. 
Este un teritoriu virgin. Există investitori care au 
reuşit să abordeze probleme cu adevărat dificile şi 
să găsească soluţia pe care toată lumea o căuta. 
Dar există alţi investitori, care aleg zone pe care 
nimeni altcineva nu le-a observat şi, cu o uşoară 
îmbunătăţire, dezvoltă o invenţie semnificativă. A 
căuta aceste puncte de concentrare neobişnuite şi 


neobservate ale atenţiei este o tehnică creativă. 
» >» 


Ştim că detergenţii concentrați au fost un mare 
succes, pentru că ocupă mai puţin spaţiu pe raft în 
magazin şi cheltuielile de comercializare a lor 
sunt cu 45% mai mici. Există vreo cale de a face 
pachetele de cereale mai puţin voluminoase? Sau 
vreo modalitate uşoară de a reînchide pachetele 
de cereale? 


în timp ce mănânci la masă, alegi să-ţi concentrezi 
atenţia pe relaţia dintre tacâmuri şi farfurie. Nu 
există nicio problemă de depăşit, nicio dificultate 
de rezolvat, nicio valoare evidentă de dobândit. 
Dar alegi să-ţi concentrezi atenţia pe această 


chestiune. 


Pui un timbru pe un plic şi alegi să-ţi concentrezi 
atenţia pe această operaţie. Ce idei noi ar putea 
apărea aici? Poate o reclamă sau un mesaj legat 
de sănătate în spaţiul care urmează să fie acoperit 
de timbru. Poate o modalitate total diferită de a 
ataşa timbrul. 


Bei dintr-un pahar. îţi concentrezi atenţia doar pe 
buza paharului. Ar putea avea o formă diferită? Ar 
putea exista o margine detaşabilă în scopuri de 
igienă? 

Stai la rând pentru înregistrare într-un aeroport, 
îţi concentrezi atenţia pe rând. Cum ar putea fi 
folosit acel timp pentru informare sau 
divertisment? Poate am putea să facem din nou 
filme „mute” pentru a fi vizionate la televizor în 
locuri unde nu este acceptat zgomot suplimentar. 


îţi concentrezi atenţia pe plata primelor de 
asigurare regulate. Ce idei noi ar putea fi 
generate în privinţa acestei operaţii? 


Mâncarea ţi se răceşte în farfurie. Ce ar putea fi 
făcut? Ce zici de o pânză pentru masă cu fir 
fierbinte pentru a păstra farfuriile calde? Alte 
idei? 

Toate sunt exemple minore, dar sunt utile pentru 
a arăta că „atenţia simplă” poate fi fixată în orice 
punct. 


Poţi alege să-ți concentrezi atenția pe 
interdependenţa sau relaţia dintre lucruri, ca o 
persoană care intră sau iese dintr-o maşină. 


Poţi să modifici ceva pentru a satisface mai bine 
anumite nevoi. Un inventator a creat ştergătorul 
de parbriz cu turație variabilă şi, în cele din urmă, 
a câştigat milioane din asta. 


Poţi să descompui o operaţie în paşi mici şi să-ţi 
concentrezi atenţia pe câţiva dintre aceştia. îţi 
duci maşina în service. Cum se poate acţiona 
pentru a face anumiţi paşi mai repede sau mai 
uşor? 


Există un număr infinit de puncte posibile de 
concentrare a atenţiei. Cât despre pauza creativă, 
depinde de tine. Decizi să te opreşti. Alegi să-ţi 
concentrezi atenţia. 


Pauza creativă şi concentrarea simplă a atenţiei 
nu sunt acelaşi lucru, dar se suprapun. Pauza 
creativă este dorinţa de a te opri în timpul unei 
reflecţii sau discuţii pentru a acorda atenţie 
creativă. Concentrarea simplă a atenţiei este un 
efort intenţionat de a alege un nou punct de 
concentrare. Poate nu există nicio reflecţie în curs 
de desfăşurare. Ceea ce au în comun cele două 
este dorinţa de a gândi despre lucruri care nu cer 
gândire. Este decizia celui care gândeşte creativ 
să se oprească sau să-şi concentreze atenţia în 
acest mod. 


Odată ce a avut loc o concentrare simplă a 
atenţiei, rezultatele ei pot fi folosite în multe 
moduri. 


1.0 simplă însemnare a punctului de 
concentrare pentru atentia viitoare. 
Punerea în comun a unei liste de 


puncte posibile de concentrare a atenţiei 
este parte a aplicării gândirii creative şi va 
fi prezentată la secţiunea de aplicaţii. 

2.0 încercare preliminară de a genera unele 
alternative şi idei. Acesta este un tip de 
pretest. Dacă apar idei interesante, atunci 
chestiunea poate fi urmărită mai serios. 
Acest pretest ar dura în jur de trei până la 
cinci minute. 


3.Un efort serios pentru a genera idei în zona 
de concentrare definită a atenţiei. Această 
incercare . 


serioasă ar folosi tehnicile formale ale 
gândirii laterale. 


Odată ce a fost definită o zonă de concentrare a 
atenţiei, poate fi apoi tratată la fel de serios ca o 
problemă reală sau ca o posibilă arie de 
oportunitate. Nu există nicio garanţie că efortul 
creativ va produce un rezultat util. Există o 
investiţie în timp şi efort care poate să nu fie 
recompensată imediat. Este o chestiune de voinţă 
a unei persoane sau a unei organizaţii pentru a 
aloca resurse acestui tip de investiţie. 


Ar trebui adăugat: „concentrarea simplă a 
atenţiei” are valoare de exerciţiu, chiar dacă nu 
este făcută nicio încercare de a dezvolta idei în 
cadrul zonei de concentrare. Exerciţiul simplu de 


a alege zone neobişnuite de concentrare a atenţiei 
are o valoare ridicată. Acesta poate deveni o 
obişnuinţă în sine, chiar şi când nu este încercată 
vreo acţiune creativă. în timp, o persoană poate 
deveni expertă în găsirea acestor puncte de 
concentrare a atenţiei. Odată ce este dezvoltată 
obişnuinţa, acea persoană poate decide să aplice 
gândirea creativă formală oricărui punct de 
concentrare a atenţiei ales. De fapt, pentru 
început, probabil ar fi mai bine să se dezvolte 
această deprindere a alegerii punctelor de 
concentrare a atenţiei ca un scop în sine - fără 
încercarea de a genera idei. încercarea de a 
genera idei poate duce la dezaprobare şi te poate 
încetini. 


Concentrarea iscusită a atenţiei combinată cu 
puţină abilitate creativă este probabil mai bună 
decât concentrarea slabă combinată cu abilitate 
creativă excelentă. Aşadar, nu trebuie uitată 
importanţa concentrării atenţiei - mai ales că este 
relativ uşor să dezvolţi obişnuinţa de a te 
concentra. 

Concentrarea specifică a atenției 


Există două tipuri principale ale aplicării creative: 


1. Creativitatea de zi cu zi. Aceasta implică 
atitudini, motivaţie şi obiceiuri ale 
creativităţii. Aici, creativitatea devine parte 
a abilităților de gândire ale fiecărei 
persoane. Creativitatea se aplică în funcţie 
de necesităţi. Există o bunăvoință de a 
căuta alternative şi 


o bunăvoință de a căuta mai multe 
alternative. Se depune un efort de a folosi 
pălăria verde şi pălăria galbenă. Pauza 
creativă şi procesul simplu de concentrare a 
atenţiei sunt părţi ale acestei creativităţi de 
ZI Cu ZI. 

2. Concentrarea specifică a atenției. în acest 
caz, există un punct definit de concentrare a 
atenţiei. Punctul de concentrare a atenţiei 
poate fi definit de individ ori de grupul care 
gândeşte creativ sau poate fi atribuit acelui 
grup. Acestea sunt chestiuni pe care le voi 
discuta la secţiunea de aplicaţii. Ideea 
importantă este că există o „sarcină creativă 


definită”. Există un punct specific de 
concentrare a atenţiei. Tehnicile sistematice 
ale gândirii laterale sunt acum aplicate 
serios, intenţionat şi formal într-un efort de 
a genera concepte noi şi idei noi. 

Aceasta este concentrarea specifică a 
atenţiei. Acum avem nevoie de idei noi. 


Există unii oameni creativi cu un nivel 
ridicat al abilității creative, dar nu ştiu unde 
să o aplice. 


Sunt creativ. La ce ar trebui să fiu creativ? 


Există alţi oameni creativi care simt că un 
punct de concentrare a atenţiei bine definit 
va limita gândirea lor şi, de aceea, preferă 
să opereze fără un punct specific de 
concentrare şi să se bazeze pe inspiraţie. 


în seminarele mele, am descoperit că atât cei din 
funcţiile de conducere, cât şi ceilalţi pot alege fără 
ezitare tehnici formale ale gândirii laterale, dar le 
este foarte greu să aleagă un punct de 
concentrare creativă a atenţiei. De obicei, ei se 
concentrează într-o manieră neclară şi ineficientă. 
Totuşi, abilitatea creativă fără un punct de 
concentrare a atenţiei nu prea dă roade. Presupun 
că dificultatea constă în faptul că majoritatea 
oamenilor deprinşi să gândească au fost instruiți 
să „reacţioneze” la probleme şi la dificultăţi. 
Problema apare şi apoi poţi încerca diferite 
moduri de descriere şi de definire a ei. Dar când 
nu există nicio problemă şi nimic la care să 
reacţionezi, atunci nu există nici ceva la care să fii 
atent. 


Abilitatea de a alege să defineşti un punct al 
concentrării atenţiei creative este o parte 
esenţială a abilității de a gândi creativ. 

Pentru a simplifica procedura concentrării 
atenţiei, am identificat doar două „tipuri” de 
concentrare: 


1. Concentrarea atenţiei pe o zonă generală. 
2. Concentrarea atenţiei pe un scop. 


Concentrarea atenţiei pe o zonă 
generală 


Este un tip extrem de important al concentrării 
creative a atenţiei, dar, în mod surprinzător, 
insuficient cunoscut. Asta, pentru că majoritatea 
oamenilor au fost instruiți să gândească doar în 
termenii unui scop sau obiectiv definit. De fapt, 
gândirea este adesea tratată ca fiind sinonimă cu 
„rezolvarea de probleme”. Asta înseamnă că 
gândirea creativă este foarte limitată în ceea ce 
priveşte domeniul său de aplicare. De aceea avem 
nevoie de „concentrarea atenției pe zona 
generală” şi este necesar să subliniez utilitatea 
acestui tip de concentrare. 


Concentrarea atenţiei pe zona generală este atât 
de uşoară şi de evidentă, încât majoritatea 
oamenilor o găsesc dificil de înţeles. Cu ajutorul 
concentrării atenţiei pe zona generală, pur şi 
simplu definim zona generală în care vrem câteva 
idei noi. 

Vreau câteva idei noi în zona restaurantelor. 

Vreau câteva idei noi în zona telefoanelor. 

Vreau câteva idei noi în zona transferului de 

fonduri dintre bănci. 


Acest tip de concentrare a atenţiei nu stabileşte 
gândirii un scop. Singurul scop este de a genera 
idei în cadrul unei zone definite. Imediat ce este 
inclus un scop, concentrarea atenţiei nu va mai fi 
una pe o zonă generală. Zona generală poate fi 
largă sau restrânsă. 


Vreau câteva idei noi în zona exploatării unui 
complex hotelier. 

Vreau câteva idei legate de vopsirea noptierei 

din fiecare cameră de hotel. 

Am nevoie de câteva idei în zona mesajelor 

lăsate pentru oaspeţi la hotel. 


Există câteva motive pentru care avem nevoie de 
„concentrarea atenţiei pe o zonă generală”. 
Primul motiv este că acest fel de concentrare a 
atenţiei ne permite să gândim creativ în privinţa 
oricărui lucru. Nu trebuie să existe vreo problemă 
sau vreo dificultate. Doar alegi să gândeşti creativ 
într-o arie definită. Acest fapt dublează amploarea 
gândirii creative. în loc să fie limitată la 
rezolvarea de probleme, poate fi folosită absolut 


oriunde. 


Al doilea motiv este că definirea scopului sau a 
obiectivului poate preseta tipul ideilor pe care am 
putea să le avem. Compară: 


Avem nevoie de idei pentru a reduce costul 
serviciilor oferite la bordul avioanelor. 

Avem nevoie de câteva idei în zona serviciilor 
oferite la bordul avioanelor. 


în cazul primului tip de concentrare a atenţiei, 
gândirea noastră este limitată la moduri de a 
reduce costul serviciilor oferite la bordul 
avioanelor, pentru că am predeterminat valoarea 
unei asemenea reduceri. Aceasta este o sarcină 
perfect validă pentru gândirea creativă. în al 
doilea caz, putem avea câteva idei care pot fi 
folosite pentru a reduce costul serviciilor oferite la 
bordul avioanelor, dar putem veni de asemenea cu 
idei care cresc valoarea serviciilor oferite la 
bordul avioanelor, ale căror costuri crescute sunt 
justificate. De fapt, pot fi asemenea idei conform 
cărora serviciile oferite la bordul avioanelor devin 
mai degrabă un centru de profit decât un centru 
de cost. 


Este important să fim atenţi ca „problemele” să nu 
se deghizeze în „concentrări ale atenţiei pe o zonă 
generală”. 


Avem nevoie de câteva idei în zona generală a 
neparticipării. 

Avem nevoie de câteva idei în zona generală a 

accelerării check- m-ului la aeroport. 


Ambele sunt de fapt concentrări ale atenţiei pe 
obiectiv. Termenul de „neparticipare” defineşte o 
problemă. Accelerarea înregistrării la aeroport 
indică un tip de îmbunătăţire a concentrării 
atenţiei. Este posibil să tratăm „neparticiparea” ca 
o concentrare a atenţiei pe zona generală atât 
timp cât este clar că obiectivul gândirii nu este de 
a creşte gradul de participare sau de a depăşi 
problemele cauzate de neparticipare. Acest lucru 
ar trebui să fie clar. Cu ajutorul unei asemenea 
concentrări a atenţiei, am putea dezvolta ideea de 
„ore mai puține” în contrast cu „ore 
suplimentare”, ceea ce ar putea însemna o 
săptămână de lucru mai scurtă, cu salarii mai mici 
când cererea este slabă. 


Dacă nu există un obiectiv legat de concentrarea 
atenţiei pe zona generală, atunci cum obţinem idei 
utile? 


1.Prezentăm idei din zona generală care sunt 
văzute ca fiind utile ca atare. Asemenea idei 
oferă o valoare sau un avantaj chiar dacă nu 
ne-am propus să obţinem acea valoare. 

2. Examinăm idei noi pentru a vedea care 
oferă valoare în direcţiile de interes pentru 
noi. Le ignorâăm pe acelea care nu oferă 
valoare în aceste direcţii. 


3. încercăm să vedem dacă o idee existentă 
poate fi modelată sau pusă în aplicare 
pentru a fi utilă în realizarea unui anumit 
SCOP. 


Faptul că sensul scopului nu a fost prezent de la 
început nu înseamnă că el nu va exista ulterior. 
Vedem apoi care idei ne fac să înaintăm spre acest 
SCOP. 


Concentrarea atenției pe scop 


Acesta este tipul de concentrare a atenției cu care 
toată lumea este familiară. Care sunt intenţiile 
gândirii noastre? Ce încercăm să dobândim? Care 
este scopul? Care este ţinta? Cu ce anume vrem 
să ne alegem? 


îmbunătăţirea 
9 


Putem defini concentrarea creativă a atenţiei ca 
pe o încercare de a obţine o îmbunătăţire într-o 
direcţie definită. 

Vrem idei pentru a accelera verificarea 
produselor în supermarket. 
Vrem idei pentru a reduce costul instruirii 
personalului. 
Vrem idei pentru a simplifica comenzile pe acest 
DVD. 
Vrem idei pentru a reduce risipa de mâncare din 
restaurant. 

Dacă nu este definită direcţia de îmbunătăţire, 


atunci concentrarea atenției devine foarte 
asemănātoare cu. 


concentrarea atenţiei pe o zonă generală: 
Vrem modalităţi de îmbunătăţire a serviciului de 
relaţii cu clienţii. 


3 


în practică, acest tip general de concentrare a 
atenţiei ar fi defalcat în subsarcini. Pentru fiecare 
subsarcină, ar putea fi definită o direcţie de 
imbunătăţire. | 


Rezolvarea de probleme 


Trebuie să rezolvăm o problemă sau să depăşim o 
dificultate. Ştim că vrem să scăpăm de acea 
problemă sau dificultate. 


Cum putem reduce pierderile cauzate de furtul 
din magazine? Avem nevoie de idei pentru a 
preveni condensul pe pereţii băii. Cum putem 
gestiona violenţa stradală? 


Avem nevoie de idei pentru a reduce zgomotul 
de la unitatea de transmisie. 


Unele dintre acestea pot suna a „imbunătăţiri” din 
cauza cuvintelor, cum ar fi „a reduce”. Asta 
pentru că ne-ar plăcea cu adevărat să înlăturăm 
problema complet, dar nu credem că ar fi posibil. 
Poate fi, de asemenea, o suprapunere reală dintre 
îmbunătăţire şi rezolvarea de probleme. Diferenţa 
principală este că în rezolvarea de probleme este 
definită o dificultate, în timp ce în cazul 
îmbunătăţirii este dorită o schimbare în direcţia 
generală (cost, timp ş.a.m.d.). 


însărcinarea 


în cazul unei însărcinări, nu e doar o chestiune de 
înlăturare a unei probleme, ci de atingere a unui 
obiectiv dorit. 


Vreau să proiectez un frigider plat. 

Vreau să găsesc o cale de comunicare cu 5 000 
de formatori. 

Avem nevoie să găsim câţiva programatori de 
înaltă calificare. 

Vrem un slogan puternic care să ne ajute să fim 
aleşi. 

Dorim o ciocolată care nu se topeşte în deşert. 


Din nou, constatăm o oarecare suprapunere peste 
probleme. De exemplu, am putea considera 
topirea ciocolatei în deşert ca pe o problemă de 
depăşit. în practică, distincţia filozofică dintre 
tipurile de obiective nu este nici incontestabilă, 
nici atât de importantă. Destul de des va depinde 
de ce formulare este folosită („Trebuie să depăşim 
problema topirii ciocolatei la temperaturile din 


deşert”). 
Oportunitatea 


lată un sens al potenţialului şi al oportunității. 
Oportunitatea poate fi cu uşurinţă abordată drept 
concentrare a atenţiei pe zona generală: „Avem 
nevoie de unele idei în această zonă de 
oportunitate a frumuseţii pitoreşti.” 


Cum putem folosi acest lipici care nu se usucă 
niciodată? 

Oamenii nu-şi mai permit case mari - putem 

vedea aici o oportunitate? 

Transmisiile TV prin satelit devin mai ieftine - ce 

oportunităţi vedem aici? 

în acest an, există o supraabundenţă de struguri 
în Bulgaria. 


Deşi distincţia filozofică dintre diferitele tipuri de 
scopuri nu este incontestabilă, exprimarea unui 
tip de obiectiv direct ca parte a definirii zonei de 
concentrare a atenţiei sau a sarcinii creative 
poate fi valoroasă. Asta clarifică modul în care o 
privim şi care ne-ar fi intenţiile. 

în cazul „concentrării atenţiei pe scop” trebuie să 
îndrăznim să exprimăm explicit un obiectiv. Dacă 
credem că aceasta ar limita sau ar direcţiona 
gândirea noastră creativă, atunci avem două 
alternative. Putem să trecem la o concentrare a 
atenţiei pe o zonă generală. Sau putem da definiţii 
diferite obiectivului şi să lucrăm de asemenea cu 
acestea. 


Vreau câteva idei pentru a rezolva problema 
provocată de cei care fac rezervări la aeronave, 
dar nu se prezintă pentru a cumpăra bilete. 
Vreau idei pentru a creşte viteza cu care 
gestionăm solicitările de asigurare. 

Sarcina este de a găsi un partener în Ungaria. 
Avem nevoie de câteva idei legate de cum să 
facem asta. 

Această fibră elastică cu calităţi extraordinare 
de întindere ar trebui să ofere oportunităţi 
interesante. Care ar putea fi acestea? 


Nu contează dacă includerea tipului de obiectiv 
face concentrarea atenţiei să pară mai degrabă 
formală. Cu atât mai bine. 


Ocazii de concentrare a atenţiei 


Am examinat tipurile de concentrare a atenţiei şi 
acum luăm în considerare, pe scurt, ocaziile de 
concentrare. 


1.0 nevoie definită sau un scop definit. Este 
vorba de un scop specific sau de o sarcină 
specifică, care sunt intenţionate. Este o 
ocazie clară pentru utilizarea gândirii 
creative. Sarcina poate fi selectată de un 
individ sau de grup sau probabil a fost 
atribuită. 

2.Analiză de rutină. Aici nu există o sarcină 
sau o problemă specifice. Există intenţia de 
a regândi un proces sau o procedură. 
Această procedură poate fi împărţită în zone 
de atenţie convenabile sau în puncte de 
concentrare a atenţiei convenabile. 
Gândirea creativă este aplicată fiecăruia 
dintre acestea. Concentrarea atenţiei poate 
fi orientată atât pe zona generală, cât şi pe 
SCOP. 

3. Punctul sensibil al ideii. Cuvântul „sensibil” 
indică faptul că o idee nouă, în acel punct, 
ar avea un efect foarte important. La o 
maşină, direcţia sensibilă înseamnă că o 
uşoară învârtire a volanului produce o 
schimbare semnificativă a direcţiei. Film 
fotografic sensibil înseamnă că răspunde 
chiar şi la o lumină slabă. Aşadar, stabilim 
să găsim acele puncte care ar răspunde la o 
schimbare de idee sau de concept. Această 
căutare este o operaţie în sine. Când am 
găsit ceea ce pare să fie un punct sensibil al 
ideii, încercăm să dezvoltăm o idee nouă în 
acel punct. Aceasta diferă de „analiză” în 
măsura în care, în cazul analizei, nu există 
un sentiment special că o idee nouă va 
produce o schimbare însemnată. Analizăm 
ceva pentru că pur şi simplu e acolo. (Notă: 
De obicei, m-am referit la asta ca la o 
„zonă” sensibilă a ideii, dar am schimbat 
cuvântul cu „punctul” sensibil al ideii 
pentru a evita confuzia cu concentrarea 
atenţiei pe zona generală.) 

4. Capriciu. Acesta se leagă de pauza creativă 
şi de concentrarea simplă a atenţiei. Se 


referă la partea de investiţie a gândirii 
creative. Din când în când, ne concentrăm 
atenţia pe ceva fără motiv, nu ne propunem 
intenţionat să ne concentrăm atenţia pe acel 
lucru. în esenţă, vrem să fim capabili să ne 
concentrăm atenţia pe lucruri când nu 
există un motiv evident de a face asta. în 
acest fel, am putea deveni capabili să ne 
concentrăm atenţia pe chestiuni de care alţi 
oameni nu sunt preocupaţi. 


Zonele multiple de concentrare a 
atenţiei 


Putem alege să atacâm o zonă de concentrare a 
atenţiei mai largă aşa cum e sau putem decide să 
o împărţim în multiple subzone sau subsarcini. 


Avem nevoie de câteva idei noi legate de 
serviciile de transport în comun cu autobuzul. 


Vreau să împart asta în: echipament, control al 
traficului, orar, piaţă, probleme de vârf, instruirea 
şoferului, configurarea autobuzelor s.a.m.d. 


Când defalcăm o zonă de concentrare a atenţiei 
largă în multiple zone de concentrare mai mici, 
putem urma liniile generale ale analizei. Dar nu 
este necesară respectarea diviziunilor stricte ale 
analizei. De fapt, este mai bine ca zonele de 
concentrare a atenţiei să se suprapună 
considerabil, decât să fie complet separate. 
Diferenţa dintre zonele separate de concentrare a 
atenţiei şi cele suprapuse este arătată în Figura 
2.1. De exemplu, în concentrarea atenţiei pe 
„serviciul pentru transportul în comun cu 
autobuzul” ar putea exista zone de concentrare de 
genul „confort” şi „comoditate”. Evident, acestea 
se suprapun zonelor de concentrare a atenţiei de 
genul „configurare” şi „orar”. Asta nu contează 
deloc, pentru că diferite idei vor apărea sub 
diferite denumiri. 


RUUUR 
BOQ 


Zone de concentrare a atenției care se suprapun Figurazl 


Definiţiile alternative 


Aşa cum este util să redefinim probleme şi să 
stabilim definiţii alternative ale lor, este de 
asemenea util să luăm în considerare definiţii ale 
zonei de concentrare a atenţiei creative. 


Vrem idei în zona managementului hotelier. 
Vrem idei în zona relaţiei dintre managementul 
hotelier şi personal. 

Vrem modalităţi de evaluare a calităţii 
managementului hotelier. 

Vrem idei ca să facem managementul hotelier 
mai puţin dependent de managerii cu înaltă 
calificare. 

Vrem idei ca să stabilim un sistem de 
management semiautomat infailibil. 

Vrem modalităţi de implicare a personalului în 
procesul de management. 

Vrem idei despre cum putem construi o echipă 
de management puternică şi ai cărei membri să 
colaboreze eficient. 


Toate aceste definiții sunt legate de 
managementul hotelier, dar, în fiecare caz, 
accentul este diferit. Definiţiile nu sunt 
echivalente. Dintr-o asemenea listă de definiţii 
alternative ale 


zonei de concentrare a atenţiei, grupul poate 
alege una, pe care să o utilizeze. 


în orice situaţie, elaborarea unei asemenea liste 
de definiţii alternative ale zonei de concentrare a 
atenţiei are valoare. 


3 


Reformularea zonei de concentrare a 
atenţiei 


Oricine este implicat în activitatea didactică 
cunoaşte importanţa alegerii cu grijă a cuvintelor. 
O alegere a cuvintelor poate încuraja gândirea 
într-o direcţie, iar o alegere uşor diferită a 
cuvintelor poate duce la o cu totul altă direcţie a 
gândirii. Unele fraze pot fi ambigue. 


Vreau modalităţi de reducere a formularelor. 


Această concentrare a atenţiei poate duce la 
sugestii referitoare la e-mail şi la forme de 
comunicare care nu folosesc hârtia. Dar. 


dacă intenţia reală a fost de a reduce numărul 
materialelor care 


trebuie citite şi stocate, simpla , . 
schimbare a comunicării de la hârtie la 
sistemele electronice nu va reduce PI 
„incăârcarea cu materiale pentru lectură”. 
Vreau ca directorii să nu mai aibă atât de multe 


materiale de citit. 
Dacă ar fi fost reformulată ca: 
Vreau să reduc comunicarea între directori, 


aceasta ar fi determinat o oarecare alertă, 
deoarece comunicarea este văzută ca fiind 
importantă. 


Probabil că ar fi putut fi reformulată: 


Vreau idei pentru reducerea comunicării inutile 
între directori. 


Acestea nu sunt atât definiţii alternative, cât 
cuvinte alternative: „formular”, „materiale de 
citit”, „comunicare”, „comunicare inutilă”. 


Timpul petrecut pentru alegerea atentă a 
cuvintelor este timp petrecut cu folos. 


Problema de fond 


Uneori, în seminarele mele, invit participanţii să 
se gândească la îmbunătăţirea designului unei 
umbrele. De obicei, există câţiva oameni în public 
care au ceva experienţă cu creativitatea. Astfel de 
oameni ezită să îmbunătăţească designul 
umbrelei. în schimb, ei vor să aibă în vedere 
problema de fond a „protecţiei de ploaie”. Asta 
poate sfârşi cu 

luarea în considerare a pelerinelor de ploaie sau 
chiar cu un nou tip de proiectare a oraşului, unde 
există peste tot arcade şi umbrelele nu mai sunt 
necesare. Această abordare nu ar fi de prea mare 
folos producătorului de umbrele care caută un 
design îmbunătăţit. 

Uneori, este cu siguranţă necesar şi util să lărgim 
definirea zonei de concentrare a atenţiei şi să ne 
deplasâm câtre „problema de fond”. Acesta este 
un obicei foarte util. 


Nu avem nevoie de burghie - avem nevoie doar 
de găuri. 

De ce avem nevoie în primul rând de găuri? 

Poate că există forme de fixare mai bune, cum 

ar fi agenţi de superlipire. 


Totuşi, sunt momente când chiar avem nevoie să 
ne concentrăm atenţia pe punctul de concentrare, 
care este, de fapt, plasat în faţa noastră. Nu are 
sens să refuzăm întotdeauna problema imediată în 
favoarea unor probleme mai profunde. E necesar 
să le putem face pe amândouă: să căutăm 
problema de fond, dar, de asemenea, să tratăm 
zona de concentrare a atenţiei aşa cum e 
prezentată. 


Cât de multe informaţii? 


Cât de multe informaţii ar trebui furnizate pentru 
concentrarea creativă a atenţiei? Există oameni 
care cer multe informaţii în 


speranţa că analiza aplicată unei mulţimi de 
informaţii va oferi un răspuns fără a fi nevoie de 
gândirea creativă. 


Zona de concentrare creativă a atenţiei nu ar 

trebui să; 
comporte multe informaţii. Informaţiile de fond ar 
trebui să fie disponibile când se dovedesc a fi 
necesare şi când sunt solicitate. 


Ideile deja menţionate despre creativitatea 
inocenţei se aplică şi aici. Prea multe informaţii 
împotmolesc gândirea creativă şi ne conduc înapoi 
la ideile existente. De obicei, este mai bine să 
abordăm chestiunea la un nivel al „inocenţei”. Cu 
alte cuvinte, să o tratăm în termeni de concepte şi 
de principii. Odată ce unele idei încep să apară, 
poate fi util să cāpătām informaţii pentru a 
verifica dacă aceste noi concepte pot fi aplicate. 
Se poate întâmpla ca un concept inovator să fie 
interpretat ca fiind inutil printr-o reglementare 
existentă. Dar este mai bine să riscăm o asemenea 
risipă decât să amestecăm informaţii în speranţa 
că asta va oferi idei noi. 


Note: 


* Banc de lucru de la compania americană Black & Decker de 
unelte electrice, renumită la nivel internaţional. (N. trad.) 


Contestarea 


EXISTĂ CEVA SPECIAL legat de „contestarea 
creativă”. 


De ce asta e făcută în acest mod? 
De ce trebuie făcută în acest mod? 
Există alte căi de a face asta? 


Prima idee importantă care trebuie să fie foarte 
clară este diferenţa dintre contestarea creativă şi 
contestarea critică. 


Contestarea critică vrea să evalueze dacă 
modalitatea actuală de a face ceva este adecvată 
(„critic” vine din grecescul „kritikos”, adică 
„judecâtor”). Contestarea critică este o provocare 
a judecății. Am putea să ne propunem să arătăm 
că un lucru este greşit sau inadecvat şi apoi să 
decidem îmbunătăţirea sau schimbarea modului în 
care este făcut. Acesta este un comportament 
normal de îmbunătăţire. 


Contestarea creativă nu-şi propune să critice, să 
judece sau să caute greşeli. Contestarea creativă 
operează în afara judecății. Contestarea creativă 
este o contestare pentru „unicitate”. 


Indiferent cât de extraordinară ar fi, este aceasta 
singura cale de a face asa ceva? 


Uneori, când se face referire la contestarea 
creativă, ea este denumită „nemulțumire 
creativă”. în unele privinţe, aceasta transmite 
ideea că nu te mulţumeşti să acceptţi faptul că 
există un singur mod de a face ceva, dar 
„nemulţumirea” poate sugera, de asemenea, 
inadecvare. 


Ne place să arătăm că un lucru este inadecvat 
pentru a ne da nouă înşine un motiv de a ne gândi 
la o alternativă mai bună. Fără un asemenea 
motiv,  câutarea unei idei diferite pare 
nejustificată. Dacă ceva este în regulă, de ce să 
căutăm un mod mai bun de a face acel ceva? Acest 
tip de greşeală este tot o parte a orientării 
negative a gândirii occidentale, la care am făcut 
referire atât de des. 


De ce este important să fie clar că contestarea 


creativă nu înseamnă critică? Prima idee este că, 
în cazul în care contestarea este critică, ar trebui 
să fim capabili doar să contestâm acele lucruri 
care par inadecvate. Asta ar limita serios gama 
aplicării creativităţii. A doua idee este că, dacă nu 
am putea dovedi inadecvarea, atunci am fi 
incapabili să sugerăm căutarea altor idei. A treia 
idee este că atacul atrage după sine apărare. Dacă 
ne propunem să atacăm ceva, atunci alţii se vor 
grăbi să apere calea existentă de acţiune. Se 
pierde mult timp în mod inutil pentru atac şi 
apărare. Chiar mai rău, va exista o polarizare 
între aceia care apără statu-quoul şi aceia care 
par să-l atace. Aşadar, este mult mai bine să se 
evite judecata şi să se arate că nu există niciun 
atac asupra statu- quoului, ci doar o explorare a 
altor posibilităţi. Astfel de posibilităţi nu vor 
înlocui niciodată metodele existente, decât dacă 
ideile noi ar putea fi prezentate clar ca fiind 
superioare. 


Secvența occidentală obişnuită este: atac şi 
critică, apoi stabilirea căutării unei alternative. 
Secvența nonoccidentală este: recunoaşterea a 
ceea ce este existent, câutarea de alternative şi 
apoi compararea alternativelor cu metoda 
existentă. 


Adesea, există presupunerea că modul actual de a 
face lucrurile trebuie să fie cel mai bun din 
următoarele motive: metoda actuală a supravieţuit 
şi a fost testată în timp; metoda actuală se 
foloseşte de o vreme şi, astfel, defectele au fost 
înlăturate; metoda actuală este rezultatul unui 
proces al evoluţiei, care a eliminat metodele 
competitive; metoda actuală a fost selectată dintre 
multe ca fiind cea mai bună; metoda actuală ar fi 
fost înlocuită dacă nu ar fi fost cea mai bună. 
Aşadar, există un fel de acord tacit că, dacă nu 
este dovedit contrariul, modalitatea actuală de a 
acţiona este foarte probabil cea mai bună dintre 
toate. 


Contestarea creativă pur şi simplu refuză să 
accepte că modalitatea actuală este în mod 
necesar cea mai bună. Contestarea creativă 
presupune că modalitatea actuală este doar una 
care se întâmplă să fie acolo din mai multe motive. 
Taxiurile londoneze au o formă caracteristică 


fiindcă există o lege conform căreia trebuie să 
existe o înălţime suficientă pentru pasagerii care 
poartă joben. în unele ţări se conduce pe partea 
dreaptă a drumului pentru că, în timpul Revoluţiei 
franceze, aristocrații şi-au lăsat trâsurile acasă şi 
au ales să meargă cu pietonii pe partea dreaptă a 
drumului. 


Imaginează-ţi că diferite moduri de a acţiona sunt 
scrise pe bucățele de hârtie, care sunt puse în 
geantă. Cineva schiţează ceva pe o bucăţică de 
hârtie, din întâmplare, şi acela devine modul 
recunoscut de a face lucruri. Clar, aceasta este o 
exagerare grosolană, dar şi o imagine utilă de 
reţinut ca fundal pentru contestarea creativă. în 
contestarea creativă, presupunem că modalitatea 
actuală de a acţiona este doar una dintre 
numeroasele modalităţi posibile. 


Contestarea creativă este adesea exprimată prin 
„de ce”. 


De ce facem lucruri în acest mod? 


într-o oarecare măsură, contestarea creativă este 
interesată de motivele care ar putea fi date în 
răspunsul la întrebarea „de ce?”. Dar aceste 
motive nu sunt esenţiale. Putem să nu 


cunoaştem motivele pentru care ceva este făcut în 
mod specific. Motivele pot fi slabe sau motivele 
pot fi puternice. Motivele poate au fost justificate 
la un moment dat, dar azi nu mai sunt (cum ar fi 
jobenul în taxi). 


De ce farfuriile sunt rotunde? 

Pentru că, odată, farturiile erau făcute de roata 
olarului şi aceasta face obiecte rotunde. 

Pentru că oamenii s-au obişnuit cu forma 
rotundă a farfuriilor. 


Pentru că este mai uşor să le aşezăm pe masă, 
necontând în ce poziţie le punem. 


Această ultimă explicaţie este, probabil, destul de 
neînsemnată. Explicaţia cu roata olarului este, 
probabil, validă. Dar astăzi, multe farfurii nu sunt 
făcute de roata olarului, ci prin comprimarea 
prafului ceramic într-o matriţă. Aşadar, farfuriile 
ar putea fi făcute la fel de uşor în orice formă. 


Nu este nevoie să facem cercetare istorică ca să 
încercăm să răspundem la „de ce-ul” contestării. 


Explicaţiile actuale pot fi utile, dar ele nu sunt 
esenţiale. Chiar dacă nu avem nicio explicaţie, tot 
vom continua să câutâm alte moduri de a face 
diverse lucruri. 


„De ce” nu cere doar explicaţii, ci vrea să afle şi 
„de ce” trebuie să existe un singur mod de a 
acţiona. 


Pasul urmator 


Odată ce am făcut contestarea creativă, trecem la 
pasul următor. Acesta presupune căutarea de 
moduri alternative de a face diverse lucruri. în 
acest caz, există trei elemente. Fiecare dintre ele 
este ilustrată în Figura 2.2. 


1.Blocare. Dacă blocăm calea, drumul sau 
modalitatea din prezent de a acţiona, atunci 
suntem forțați sā găsim o modalitate 
alternativă. 
Să presupunem că nu am mai putea să 
acţionăm în acest fel - cum ar trebui să facem 
lucrul respectiv? 


Continuăm cu câutarea de alternative directe. 
Acest proces va fi descris detaliat la secţiunea 
despre alternative. 


2. Evadarea. Aici accentul este pus pe 
evadare. Dacă scăpăm de o idee dominantă 
sau de necesitatea de a îndeplini anumite 
condiţii, atunci minţile noastre sunt libere 
să ia în considerare alte posibilităţi. Nu este 
neapărat O căutare conştientă a 
alternativelor, ci o fugă conştientă de 
metoda existentă. 


în cazul în care nu ar trebui să ne păstrăm 
clienţii fericiţi, ce am putea face? 


3. Renuntarea. în câteva cazuri, provocăm 
modul actual de a acţiona şi descoperim că 
nu trebuie să facem acel lucru deloc. 
Uneori, putem pur şi simplu să renunţăm la 
metodă. Alteori, o uşoară ajustare în altă 
parte poate elimina necesitatea acţiunii. 


A 


La 


1. Blocare 


2. Evadare 


3. Renunţare 


Figura 2.2 


De ce şi iar de ce 


O variantă a contestării creative este aceea de a 
încerca să căutăm „motivul adevărat” pentru care 
facem ceva. Acest proces este foarte asemănător 
cu a sonda mai adânc problema de fond. Aşa că ne 
întrebăm „de ce?” şi apoi iarăşi „de ce?”. 


De ce trebuie să completezi acest formular? 
Pentru ca managerul să ştie ce se petrece. De ce 
trebuie managerul să ştie ce se petrece? Ca să 
poată aloca resursele necesare. 


La sfârşitul acestui proces, te poţi gândi la o altă 
metodă de alocare a resurselor. Metoda are 
valoare pentru clarificarea procedurilor 
birocratice complicate. Se leagă, de asemenea, de 
tipul de „blocaj” al continuității, care va fi descris 
mai târziu în această secţiune. 


Analiza continuității 


De ce facem lucruri asa cum le facem? 


Există o serie de răspunsuri posibile la această 
întrebare. 


1.Pentru că a fost modul cel mai bun de a 
acţiona şi a rămas modul cel mai bun dea 
face diverse lucruri. 

2. Pentru că am luat în considerare trecerea 
la o metodă mai bună, dar costul schimbarii 
şi perturbarea produsă de schimbare sunt 


de aşa natură încât, punând în balanţă, am 
ales să acţionăm ca şi până acum. 

3. Pentru că le-am făcut întotdeauna în acest 
mod şi nu a existat niciodată vreo 
necesitate, vreo ocazie sau vreo presiune 
pentru schimbare. 


Cel de-al treilea răspuns aduce noţiunea de 
„continuitate”. Lucrurile continuă pentru că ele 
continuă. Există multe motive posibile pentru 
continuitate şi eu voi lua în considerare aici patru 
dintre ele. 


o o vw 


Continuitatea neglijarii 


Continuăm să facem lucruri într-un anumit mod 
pentru că am neglijat să ne gândim la ele. Nu am 
verificat niciodată dacă ar putea exista o cale mai 
bună. De ce am neglijat să ne gândim la subiect? 
Pentru că subiectul nu a fost vreodată o problemă 
şi nu a prezentat niciodată vreo dificultate, astfel 
că nu a existat vreun motiv să-i acordăm timp de 
gândire sau atenţie. 


Gândirea noastră este atât de obsedată de 
probleme, încât, dacă un lucru nu este o 
problemă, nu ne gândim la el. Există afirmaţia 
celebră şi foarte periculoasă: 


Dacă nu e stricat, nu-l repara. 


Prin ea însăşi, această afirmaţie este în mare 
parte responsabilă de declinul industriei SUA. 
Managerii s-ar gândi doar la rezolvarea 
problemelor lor. Rezolvarea problemelor i-ar 
aduce, în cel mai bun caz, înapoi unde fuseseră 
înainte de problemă, între timp, concurenţi 
precum japonezii fac schimbări în puncte unde nu 
sunt probleme. Curând, cei care rezolvă probleme 
descoperă că au fost lăsaţi în urmă. 


De aceea, în această carte, am subliniat în mod 
repetat necesitatea de a observa lucruri care nu 
sunt probleme (pauza creativă, concentrarea 
simplă a atenţiei, concentrarea atenţiei pe zona 
generală, contestarea creativă etc.). 


în jur de patruzeci de ani, o schimbare a direcţiei 
unei maşini a fost indicată de un braţ artificial 
care se ridica de pe o parte a maşinii pentru a 
imita braţul şoferului indicând direcţia, la primele 
autoturisme. Acesta nu era un mod foarte eficient 


de a indica schimbarea direcţiei. Dar a continuat 
pentru că nu era o problemă, astfel că nimeni nu 
s-a deranjat să cerceteze aşa ceva, în cele din 
urmă, a fost iniţiată o schimbare, şi anume 
semnalizarea cu lumini intermitente. Această 
schimbare nu a depins de nicio descoperire 
tehnică, ci de cineva care s-a deranjat să arunce o 
privire asupra subiectului. 


Continuitatea blocajului 


„Blocaj” înseamnă că facem ceva pentru că 
trebuie să mulţumim pe altcineva sau să 
răspundem la solicitările altora. La fel cum un cort 
este fixat cu tije, comportamentul nostru este 
hotărât de factori de care trebuie să ţinem cont. 


Există un aspect important al „blocajului” privind 

alţi factori, care au fost iniţial de folos. La 

începutul anilor '70, producătorii de automobile 

au început să facă maşini compacte. 

Distribuitorilor nu le-au plăcut şi au cerut 

producătorilor să se întoarcă la automobilele de 

dimensiuni mari. Apoi OPEC a stabilit cea de-a 
doua creştere a preţului 
petrolului. 

Producătorii erau blocati de distribuitori şi nu 

ştiau dacă să | 

producă sau nu din nou maşinimai mici.Acest 
fapt a lăsat 

teren liber pentru importurilejaponeze, care 
au stabilit 

platforma pe care să construiască. 


Când cei de la Coca-Cola au anunţat produsul 
„New Coke”, ei nu şi-au dat seama cât de puternic 
blocaţi erau de aşteptările publicului american. 
Consumatorii de Coca-Cola au primit bine 
schimbările de aromă, care fuseseră mai multe în 
trecut. Dar nu le-a plăcut să li se spună că era 
schimbată Coca-Cola „tradiţională”. 


O organizație îşi stabileşte departamentul 
informatic. Dupā un timp, acest departament 
ajunge să conducă întreaga organizaţie. Anumite 
schimbări nu sunt posibile, pentru că sistemul nu 
poate face faţă etc. Organizaţia este blocată de 
structura sa IT şi însăsi structura II este blocată 
într-o anumită arhitectură care nu mai este la zi. 


Organizațiile în declin sunt blocate de clienţii lor 


fideli. Ele nu îndrăznesc să schimbe ceva, pentru 
că îşi pot supăra clienţii şi de aceea intră în declin 
mai repede. Pentru că nu sunt capabile să se 
schimbe, ele nu se pot recupera din declin. 


Organizațiile pot fi blocate de propriile puncte 
forte. Un producător de accesorii pentru baie 
poate avea o tehnologie superioară în ceramică şi 
de aceea poate fi reticent în a se aventura să 
lucreze cu acrilice. 


Artistul rămâne blocat în propriul stil şi în propria 
reputaţie. 


Adesea, „blocajul” este autentic şi poate să nu 
existe nicio scăpare. De exemplu, un arhitect este 
blocat de reglementările în construcţii. Uneori, 
blocajul este tratat mai serios decât este necesar. 
La primele maşini de scris, braţele mecanice s-ar 
fi înţepenit dacă două litere erau lovite într-o 
succesiune prea rapidă. Astfel că tastatura 
clasicei QWERTY a fost proiectată să 
„încetinească” dactilografierea. Astăzi, nu există 
nicio problemă cu înţepenirea, dar suntem blocaţi 
la tastatura tradiţională pentru că acesta este 
modul în care dactilografii au învăţat să tasteze. 
Nu văd niciun motiv pentru care cei care au 
învăţat să lucreze pe tastatura clasică să nu 
continue să o folosească, iar cei care învaţă în 
prezent dactilografia să utilizeze una ergonomică. 
O simplă schimbare pe computer ar permite 
ambelor tastaturi să fie conectate. 


Continuitatea mulţumirii de sine 


Când un concept funcţionează şi funcţionează 
într-un mod uşor de înţeles, ajungem să credem că 
ideea va funcţiona pentru totdeauna. Când 
lucrurile merg prost, nu schimbăm niciodată 
conceptul central, ci căutăm tot felul de motive 
periferice din cauza cărora conceptul nu 
funcţionează. Ca rezultat, idei care au avut succes 
în 

trecut, de obicei, continuă mult timp după 
momentul în care ar fi putut să fie schimbate. 


Când un concept a fost aplicat întotdeauna bine, 
un anumit fel de satisfacţie înconjoară acel 
concept şi îl protejează de evaluări ulterioare. 
IBM a elaborat foarte bine conceptul de server 
central, dar există unele motive de îngrijorare cu 


privire la faptul că noţiunea de procesare 
distribuită va eroda serios piaţa serverelor 
centrale. 


Se spune că 70% din costurile pentru sănătate 
sunt suportate în ultima lună de viaţă. Asta, în 
special din cauza medicinei învechite şi scumpe, 
care nu oferă nicio calitate a vieţii. Dar nu 
îndrăznim să ne îndepărtăm de conceptul „de a 
rămâne în viaţă cu orice preţ”. 


Vine un moment când avem nevoie să regândim 
conceptele centrale, oricât de mult succes au avut 
în trecut. 


Continuitatea secvenţei de timp 


Am pomenit deja acest tip de continuitate când 
am vorbit despre necesitatea logică de a fi 
creativi. Secvența de timp în care apare 
experienţa noastră permite experienţei să se 
organizeze ea însăşi în structuri, instituţii şi 
concepte. Odată stabilite, acestea au propria lor 
viaţă. Căile ferate au apărut înaintea liniilor 
aeriene, astfel că, atunci când s-au lansat, liniile 
aeriene au fost considerate căi feroviare care 
zboară pe cer. Multe dintre conceptele liniilor 
aeriene sunt nepotrivite cu conceptele liniilor 
feroviare. 


Figura 2.3 (vezi pagina 167) ilustrează într-o 
manieră vizuală cum o secvenţă de timp în care 
apar diferite forme stabileşte o anumită structură, 
care apoi trebuie perturbată pentru a folosi la 
maximum piesele care sosesc mai târziu. 


LL- ÎL 
Yo- 


Istoria bancară stabileşte anumite concepte şi 
reglementări bancare. Astāzi, multe dintre 
funcțiile băncilor tradiționale sunt preluate de alte 
instituții financiare. Aceasta este o nevoie urgentă 
de reconceptualizare a bāncilor. Secvența de timp 
a profesiei medicale stabileşte organisme 
profesionale care acum fac dificilā dezvoltarea 


Figura 2.3 


altor profesii medicale, care au instruire 
inferioară. De exemplu, ar putea exista chirurgi 
instruiți într-o perioadă scurtă pentru a efectua 
foarte abil câteva operaţii definite. Starea 
sănătăţii pacientului ar fi urmărită de medicul 
anestezist şi de specialistul în recuperare. 


Procesul analizei continuității este o formă de 

contestare. Ne » 
uităm la modul în care ceva este făcut şi încercăm 
să urmărim elementele continuității. Am putea 
identifica exemple de blocaj. Am putea găsi 
influenţa continuității secvenţei de timp. Scopul 
analizei este de a ne permite să ne eliberăm de 
concepte şi de idei care sunt acolo doar prin 
procesul continuității. 


Eliberarea 


Căutăm să ne eliberâm de vechile concepte care 
sunt acolo doar din cauza procesului continuității. 
Concepte şi idei care ar fi putut să aibă sens odată 
pot să nu mai fie necesare şi pot să nu mai aibă 
sens în prezent. 


Schimbarea tehnologiei 


Noile tehnologii, cum ar fi computerele sau 
transportul aerian facil, pot face unele concepte 
să fie  depăşite, deschizând de asemenea 
posibilitatea unor concepte noi. Faxurile permit 


comunicarea rapidă- 
Schimbarea valorii 


Oamenii beau mai puţin şi fumează mai putin. 
Preocuparea pentru mediu este o valoare nouă. 
Poziţia femeilor în societate s-a schimbat. 
Comunicarea în masă prin TV şi înregistrări 
înseamnă că valorile sunt mai uniforme în 
întreaga lume. Călătoriile au adus schimbări 
însemnate în gusturile culinare. 


Schimbarea circumstanţei 


Schimbările în fosta URSS şi în Europa de Est, şi 
în Europa însăşi (UE), trebuie să aibă un efect 
asupra conceptelor de care avem nevoie. în 
majoritatea ţărilor, familiile sunt mai mici şi din ce 
în ce mai multe femei lucrează. 


Schimbarea costului 


Oamenii sunt din ce în ce mai costisitori. Costul 


controlului poluării creşte. Costurile legale cresc. 


Toate aceste tipuri de schimbare sugerează că, în 
prezent, pot deveni depăşite concepte care erau 
valoroase odată. Acest fapt sugerează că analiza 
continuității şi schimbarea creativă nu sunt un 
lux, ci devin necesităţi. Toate conceptele trebuie 
reexaminate. Din perspectiva noilor seturi de 
condiţii, există concepte noi care ar fi mai 
potrivite? 


Există adesea o tendinţă de a spera că dificultăţile 
momentului vor trece şi că zilele bune de 
odinioară se vor întoarce. De multe ori, este dificil 
să distingem între prăbuşirea ciclică temporară şi 
o schimbare fundamentală în natura jocului. 


Contestarea conceptuală şi contestarea 
de idei 


Putem contesta conceptul de bază din spatele unei 
operaţii sau putem schimba modul particular în 
care conceptul este pus în practică (ideea). Putem 
contesta conceptul unui magazin universal din 
centrul oraşului sau putem doar să contestăm 
locaţia magazinelor din centrele oraşelor. Voi 
discuta în detaliu despre concepte la secţiunea din 
carte dedicată lor. 


Care este conceptul aici? 
Acest concept este încă valid? 
Conceptul trebuie realizat în acest mod? 


Confruntat cu congestionarea traficului din ce în 
ce mai mare, guvernul din Singapore a contestat 
deja dreptul asumat al cetăţeanului de a cumpăra 
ce îşi permite. Nu poţi pur şi simplu să cumperi o 
maşină în Singapore. Mai întâi trebuie să cumperi 
dreptul de a cumpăra o maşină. Ar trebui să 
contestăm conceptul de control al traficului în 
oraşe sau conceptul deplasărilor personalizate în 
oraşe? Conceptul de folosire liberă a drumurilor 
este contestat. Sunt scheme de tarifare a 
maşinilor potrivit drumurilor pe care le folosesc şi 
în ce momente. Trecerea unei maşini va fi 
înregistrată de senzori şi şoferului i se va trimite o 
factură. 


Nu există niciun motiv de contestare a ideilor 
când conceptul fundamental din spatele ideilor 
are nevoie de contestare. în acelaşi timp, este 


greşit să presupunem că un concept de bază 
trebuie supus contestării doar pentru că modul în 
care este realizat are nevoie de contestare. în 
Anglia, introducerea „poli tax”— a fost una dintre 
cauzele faptului că Margaret Thatcher a pierdut 
funcţia de prim-ministru. Conceptul de „poli tax” a 
fost de vină sau modul în care a fost pus în 
aplicare? 


Contestarea factorilor modelatori 


în orice moment, gândirea noastră este modelată 
de anumiţi factori. Uneori, suntem constienti de ei 
şi alteori sunt atât de ascunşi în fundal, încât îşi 
exercită influenţa puternică într-un mod invizibil. 
Putem contesta aceşti factori modelatori asa cum 
contestăm metodele, conceptele sau ideile 
existente. Dar, în acest caz, nu contestăm ceva ce 
există deja. Contestăm factori şi presiuni care ne 
determină să gândim într-un anumit fel. 


Poţi simţi că eşti liber când alegi ce să pui pe tine 
atunci când te îmbraci dimineaţa. Există, totuşi, 
considerente de fond pe care le luăm ca atare: 
tipul de haine pe care le-ai purta la serviciu. Poţi 
contesta aceste considerente. Asta este ceea ce 
facem când contestăm factorii modelatori ai 
gândirii noastre. Nu contestăm doar gândirea 
însăşi (alegerea hainelor), ci şi factorii de fond 
care, de fapt, ne limitează gândirea (sau stabilesc 
gama de alegere a hainelor). 


Acest tip de contestare poate avea loc în timpul 
unei sesiuni creative, când ne gândim efectiv la un 
subiect. Stâm deoparte şi aruncâm o privire 
asupra gândirii înseşi. Alegem factorii modelatori 
şi îi contestăm. 


Conceptul dominant 


Conceptele dominante sunt foarte puternice. 
Uneori ele sunt evidente, dar alteori îşi exercită 
influenţa din fundal. 


Ce concept ne domină gândirea în acest caz? 


Care este conceptul de fond care ne controlează 
gândirea? 


De exemplu, luând în considerare problema 
congestionării traficului în oraşe, conceptul 
dominant ar trebui să fie „descurajarea 


automobiliştilor de a conduce în oraş". întreaga 
gândire tinde să urmărească aceste direcţii. 
Conceptul este unul valid, dar poate că încă 
domină gândirea. 


Contestâăm importanţa conceptului. Există şi alte 
concepte care ar trebui să se schimbe? Putem să 
identificăm alte concepte? 


în majoritatea rezolvărilor de probleme există de 
obicei conceptul dominant al nevoii de a înlătura 
„cauza problemei”. Această dominare îţi pune 
piedici când te gândeşti la alte abordări. 


Ipotezele 


Fără ipoteze, nu am fi niciodată capabili să 
gândim. lpotezele se bazează pe experienţă şi 
restrâng gama de posibilităţi din gândirea 
noastră. Nu este nimic în neregulă cu ipotezele, 
majoritatea fiind valoroase. Totuşi, este util să fim 
conştienţi de ipoteze, ca să putem alege să le 
contestăm. 


Care sunt ipotezele de bază? 
Ce presupunem aici? 


în problema congestiei traficului în oraşe, putem 
presupune că maşinile sunt conduse de 
proprietarii lor. Putem presupune că o maşină de 
navetişti nu este folosită pentru restul zilei. Putem 
presupune că maşinile parchează pe pământ (în 
loc să fie suspendate). Presupunem că toate 
maşinile trebuie să aibă acces egal. Sunt atât de 
multe presupuneri. 


Cu ajutorul contestării, am pune ipoteza deoparte. 
Căutăm să scăpăm de ipoteză. 


Limitele 


Aşa cum ipotezele sunt esenţiale pentru gândire, 
la fel sunt şi limitele. Lucrăm în interiorul 
limitelor a ceea ce este fezabil, permis şi 
acceptabil. Dacă vrem ca ideile noastre să fie 
rezonabile, atunci trebuie să lucrăm în interiorul 
limitelor raţiunii stabilite de starea prezentă a 
cunoaşterii noastre. Aşa cum vom vedea mai 
târziu, procesul  „provocării” este o metodă 
intenţionată de a sări peste limitele rezonabilului. 
în acest punct suntem preocupaţi de contestare. 


Ca şi în cazul ipotezelor, trebuie să facem limitele 
vizibile pentru a le contesta. 


Care sunt limitele gândirii noastre? 
De ce limite ne lovim? 


în problema congestionării traficului, ne lovim 
repede de limitele costului şi ale acceptării 
umane. Ne lovim de limitele tehnologiei (chiar 
putem taxa fiecare maşină pentru distanţa 
parcursă în oraş în fiecare zi?). Apoi, există limite 
fizice ale oraşelor existente şi ale amplasării 
drumurilor. 


Uneori, contestarea limitelor produce idei 
extreme care sunt adevărate provocări. Alteori, 
limitele pot produce o idee perfect utilizabilă 
(fiecare persoană este autorizată să îşi folosească 
maşina drept taxi). 


Factorii esențiali 


Oricât de inteligent am gândi despre liniile 
aeriene, factorul „siguranță” trebuie întotdeauna 
inclus. Factorii esențiali trebuie să fie parte a 
oricārei soluții. De obicei, includerea unor 
asemenea factori esențiali este complet justificată. 
Dar din moment ce este posibil sā conteşti orice, 
putem contesta, de asemenea, factorii esențiali. 


Care sunt „factorii esențiali” aici? 
De ce trebuie întotdeauna să includem aceşti 
factori? 


Urmărind problema traficului în oraşe, putem 
considera că un factor esențial este „furnizarea de 
bunuri la magazine”. Alt factor esențial este 
existența unui sistem de care „nu se poate abuza” 
cu uşurinţă. Uneori, un factor esențial şi un 
concept dominant pot deveni foarte apropiate. De 
exemplu, ideea conform căreia congestionarea 
traficului poate fi rezolvată doar prin „control, 
reguli sau reglementări” este atât un concept 
dominant, cât şi un factor esenţial. Necesitatea de 
a evita un efect dāunātor mediului este, astăzi, 
adesea un factor esențial în întreaga gândire - 
inclusiv în cazul problemei traficului. De 
asemenea, nevoia de egalitate şi de echitate este 
de obicei un factor esențial (oamenii bogați nu ar 
trebui să aibă un avantaj în fața oamenilor săraci). 


Chiar şi cei mai justificați factori esențiali pot fi 
subiect al contestării creative. Asta va părea dificil 
la acel moment. 


Factorii de evitare 


Nu există limite, din moment ce ştim că putem să 
folosim aceşti factori, dacă dorim. Dar petrecem 
timp încercând să evităm aceşti factori în 
gândirea noastră. Evident, ne orientăm după 
aceşti factori. Ne speriem de ei. Refuzâm să 
alegem orice drum care pare să ne ducă în 
direcţia acestor factori. Uneori, un „factor 
esenţial” nu este mai mult decât nevoia de a 
„evita” ceva (cum ar fi „evitarea deteriorării 
mediului”). Stim în mod intuitiv că aceşti factori 
nu sunt acceptabili în nicio soluţie, aşa că stăm 
departe de ei. 


Ce lucruri încercăm să evităm? 
Ce lucruri nu vrem? 


în problema legată de trafic, am putea dori să 
evităm înlesnirea condusului în oraş, pentru că, în 
acest caz, problema congestionării va deveni mai 
gravă. Am putea dori să evităm reglementări care 
solicită un efort de supraveghere intens sau unele 
care vor conduce la pierderea de voturi. Am putea 
dori să evităm exodul activităţilor comerciale sau 
ieşirea rezidentilor în | 

afara oraşului. Am putea dori să evităm 
distrugerea centrului oraşului. 


Invers, asemenea factori de evitare pot deveni 
provocări („PO, vom distruge centrul oraşului”). 
Totuşi, în procesul de contestare, pur şi simplu 
contestăm nevoia de a evita aceşti factori. 


Polarizările fie aşa/fie aşa 


Foarte des, în gândirea noastră prezentăm, noi 
înşine sau alţii, polarizarea fie aşa/fie aşa. 


Fie trebuie să ne obişnuim cu traficul, fie 
trebuie să păstrăm maşinile în afara oraşului. 


Asemenea polarizări dau aparenţa unei gândiri 
cuprinzătoare. Pot fi, de asemenea, foarte utile şi 
justificate. Dar există un pericol legat de 
polarizările fie aşa/fie aşa, pentru că sugerează că 
situaţia poate fi privită doar în două moduri. 
Aceasta exclude abordările intermediare sau 
abordările care combină elemente din alte 
abordări. Separarea forţată a abordării fie aşa/fie 
aşa reprezintă una dintre limitările sale. 


Care sunt abordările aici? 


Care sunt abordările fie aşa/fie aşa oferite? 


în problema congestionării traficului, ajungem în 
punctul în care oferta fie aşa/fie aşa este: „Fie 
îmbunătăţim fluxul pe drumurile existente, fie 
construim drumuri mai bune.” Aceasta este o 
abordare foarte rezonabilă, dar încă poate fi 
contestată. 


Deoarece contestarea creativă nu este o 
contestare care atacă, chiar şi cele mai utile 
polarizări pot fi contestate: este acesta singurul 
mod de a aborda situaţia? 


în toate situaţiile de contestare a unui factor 


modelator al. 
gândirii noastre, procesul are doi paşi. 


1.A fi conştient şi a exprima clar factorii 
modelatori. 

2. Contestarea acelor factori - chiar dacă par 

eminamente raţionali şi pe deplin justificaţi. 


Note: 


* Opinia autorului la data apariţiei cărţii - 1992. (N. trad.) 
** Impozit individual, bazat pe estimarea valorii locuinţei, nu 
pe venituri. (N. trad.) 


Alternativele 


CĂUTAREA DE ALTERNATIVE este cea mai 
simplă dintre toate operaţiile creative. 


Există o altă cale? 
Care sunt alternativele? 
Ce altceva poate fi făcut? 


într-un fel, creativitatea poate fi definită drept 
căutare de alternative. Acest fapt este adevărat în 
mod special când îţi propui să fii creativ legat de 
ceva ce există deja. 


Deşi efortul de a găsi alternative este unul 
fundamental pentru creativitate, procesul nu este 
atât de uşor precum presupune majoritatea 
oamenilor. De unde vin alternativele? Cum 
obţinem alternative când avem nevoie de ele? 


Cautarea de alternative 


Am repetat adesea povestea adevărată a ceasului 
deşteptător pe care nu am putut să-l opresc. în 
mod sistematic, am trecut pas cu pas prin 
procedura de oprire a unui ceas deşteptător de 
hotel pe care îl setasem să mă trezească pentru a 
prinde un zbor la ora şapte dimineaţa. Chiar şi 
când am tras din perete priza cu toate firele, 
ceasul deşteptător a continuat zarva. într- un 
sfârşit, s-a adeverit că sunetul venea de la ceasul 
meu deşteptător de voiaj, setat la rândul lui şi de 
care uitasem complet. 


Povestesc această întâmplare de câte ori am 
ocazia pentru că ideea transmisă este extrem de 
importantă. Dacă eşti într-o situaţie în care pasul 
logic următor este la îndemână, atunci faci acel 
pas. Nu cauţi alternative. Şi dacă următorul pas 
logic este de asemenea disponibil, atunci faci 
iarăşi acel pas. Cu alte cuvinte, nu cauti 
alternative când nu ai nevoie de ele. Am setat 
ceasul deşteptător de hotel şi am ştiut secvenţa 
paşilor pentru a-l opri. Nu era necesar să caut 
surse alternative ale sunetului. 


Când linia noastră de acţiune este clară şi nu 
există blocaje, vom continua fără probleme de-a 


lungul acelei linii, fără să ne oprim să căutăm 
alternative - pentru că nu există o nevoie evidentă 
de a le căuta. 


Odată, directorul unei corporaţii mi-a spus cum s- 
au pierdut în acest mod 800 de milioane de dolari. 
La nivelul consiliului de conducere, apăruse 
sugestia că firma ar trebui să intre într-un anumit 
domeniu. Părea o sugestie raţională. Astfel că au 
discutat fiecare pas. Fiecare pas era fezabil şi 
logic. Nu a fost nevoie să se caute alternative. 
Câţiva ani mai târziu, au fost nevoiţi să se retragă 
din domeniu, pierzând foarte mulţi bani în acest 
demers. Potrivit celui care mi-a oferit informaţia, 
nu au fost luate în considerare căi alternative de a 
intra în domeniu. 


Mai de mult, m-am uitat, ceva vreme, la un greier 
imobil întrebându-mă cum poate să facă atât de 
mult zgomot cu o mişcare atât de puţin evidentă. 
Doar într-un târziu mi-am dat seama că greierele 
meu, de fapt, tăcea şi că un alt greier cânta pe 
cealaltă parte a băncii. 


Este foarte dificil să ne oprim să câutăm 
alternative când nu există niciun blocaj şi când se 
pare că nu este nevoie de alternative. 


Această idee a fost deja menţionată în multe 
feluri: 


Concentrarea simplă a atenţiei: dorinţa de a ne 
concentra atenţia pe ceva care nu este o 
problemă pentru a găsi idei alternative. Pauza 
creativă: pauza pentru a căuta alternative chiar 
şi atunci când nu este nevoie. 

Contestarea: dorinţa de a contesta unicitatea şi 
de a vedea dacă ar putea exista câi alternative 
de a face ceva. 

Continuitatea neglijării: lucrurile continuă să fie 
făcute în acelaşi mod pentru că nu a existat 
vreodată motivul de a câuta alternative. 


în ciuda acestui fapt, încă rămâne dificil să ne 
oprim şi să căutăm alternative când nu este 
„necesar”. Pare inutil. Pare o pierdere de timp. 
Pare un lux. Asociem căutarea de alternative cu 
rezolvarea de probleme şi dificultăţi. 


Cultura occidentală a gândirii insistă că trebuie să 
arătăm insuficiențe sau defecte înainte să avem 
dreptul să  câutâm alternative. Această 


insuficienţă este singura justificare pentru 
căutarea de alternative. Asa că suntem în 
obişnuita ofensivă/apărare a raționamentului, care 
implică pierdere de timp şi luare de poziţii. Pentru 
că nu au avut niciodată teoria argumentării 
(derivată din infamul grup grec al celor trei), 
japonezii sunt capabili să caute alternative de 
fiecare dată când vor, fără să trebuiască să 
demonstreze că ceva este ineficient. Ei pot 
accepta că modul prezent de a face ceva este 
minunat şi pot căuta în continuare altul. Când 
sunt găsite alternative, ele sunt comparate cu 
situaţia existentă şi dacă noile moduri de acţiune 
nu prezintă avantaje, nu sunt folosite. 


Alternativele sunt în fata noastră 


Ce cravată să port diseară: albastră, roşie, cea cu 
dungi, cu buline albe pe albastru, cravata cu 
dragon verde? Mă uit pe 


raftul de cravate. Alternativele sunt în fata mea. 
Tot ce trebuie » 
să fac este să aleg. 


Există candidaţi pentru un anumit loc de muncă. 
Trebuie să aleg între ei. Alternativele sunt în faţa 
mea. Pot, bineînţeles, să decid că niciunul dintre 
candidaţi nu este potrivit şi pot republica anunţul 
despre postul liber. 


Intru într-un restaurant. Alternativele sunt oferite 
în meniu. Tot ce trebuie să fac este să aleg una 
dintre alternative. Este adevărat că meniul oferă 
alternative fixe, dar există loc pentru alternative 
viitoare. Pot cere două jumătăţi de porţii de la 
două feluri diferite. Pot refuza creveţii din meniul 
cu peşte pentru că sunt alergic la creveţi. Aşadar, 
sunt mai multe alternative, dacă pot să mă 
gândesc la ele şi să fac un efort să le cer. 


Un cercetaş trebuie să facă focul. Nu sunt permise 
chibriturile. Aşadar, care sunt alternativele? 
Cercetaşul caută în propria experienţă şi prin 
instrucţiunile din cursurile de supravieţuire. Ce 
ziceţi de o brichetă pentru aprins ţigări? Ce ziceţi 
de frecarea a două bețe? Ar putea fi posibilă 
focalizarea razelor solare? Alternativele nu sunt 
expuse la fel de clar precum cravatele pe raft sau 
preparatele în meniu. Este nevoie de o scanare a 
propriei experiențe şi de  reamintirea unor 


instrucţiuni. Aceasta este mai mult sau mai puţin 
procedura normală când căutăm alternative: 
scanâm experienţa. 


Gasirea mai multor alternative 


Când sunt date sau sunt disponibile alternative, 
de ce să facem un efort ca să găsim mai multe 
alternative? De ce să nu alegem dintre 
alternativele disponibile? De ce să nu presupunem 
că alternativele disponibile reprezintă toate 
alternativele posibile (sau, cel puţin, cele mai 
bune)? De ce să pierdem timp căutând inutil şi 
mai multe alternative? 


Ţi se cere să găseşti un punct ascuns pe o foaie de 
hârtie. în mod înțelept, desenezi o linie care să 
împartă hârtia în două părți, A şi B. întrebi dacă 
punctul se află în A. Dacă nu este în A, atunci 
trebuie să fie sigur în B. Nu poate fi în altă parte. 
Alternativele A şi B acoperă toate posibilităţile. 
Apoi continuăm să împărţim B în C şi D. Şi aşa 
mai departe. La sfârşit, trebuie să găsim punctul 
pentru că în fiecare moment am tinut cont de 
toate alternativele. 


Acest exemplu simplu este, de fapt, foarte 
periculos. El determină oamenii să creadă că 
aceeaşi procedură poate fi utilizată în situaţiile din 
viata cotidiană. 


Fie mărim preţurile, fie nu. 
Ne păstrăm poziţia sau cedām cererilor 
salariale. 


Este perfect adevărat că în unele situaţii există un 
număr limitat de alternative. Este perfect 
adevărat că în unele situaţii analiza poate dezvălui 
numărul fix de alternative în astfel de contexte 
închise. Dar cele mai multe dintre împrejurări 
sunt deschise şi nu există un număr fix de 
alternative. Alternativele sunt limitate doar de 
imaginaţia noastră când le proiectăm. 


încă o dată, cuvântul „proiectare” este foarte 
important. Prea des ne gândim doar la „analiză” în 
căutarea alternativelor. Proiectarea sugerează că 
facem un efort de a crea noi alternative. Aşa ceva 
poate fi făcut deplasând limitele situaţiei; 
introducând noi factori; schimbând valori; 
implicându-i pe alţii. 

>» „Fie mărim preţurile, fie nu.” Putem mări 


preţul pentru unele articole _şi putem scădea 
rețul pentru altele. Putem să mârim preţul de 
ază şi apoi să oferim reduceri. Putem ridica 
preţul, dar oferim servicii suplimentare. Putem să 
schimbăm produsul în totalitate şi să stabilim 
preţuri noi. Din punct de vedere filozofic, unele 
dintre aceste alternative ar putea fi considerate 
modalităţi de a_ ridica preţul. Dar creativitatea nu 
este preocupată de filozofie in aceeaşi măsură in 
care este preocupată de producerea alternativelor 
utile. 

„Ne păstrăm poziția sau  cedâm cererilor 
salariale.” Evident, putem proiecta mai multe 
alternative. Putem introduce noţiunea de 
productivitate. Putem introduce noţiunea de 
reducere a forţei de muncă prin uzură şi 
disponibilizare voluntară. Putem introduce 
noţiunea de beneficii (cum ar fi asistenţa 
medicală) în locul creşterii salariale. Ne putem 
gândi să oferim mai mult timp liber în loc de mai 
mulţi bani. Putem avea în vedere scheme de 
bonificaţii şi munca peste program. Posibilităţile 
sunt limitate doar de imaginaţia noastră. 

La prima vedere, simplitatea căutării punctului 
ascuns pe hârtie pare să indice o modalitate 
atractivă de a câuta alternative, dar această 
atracţie este inşelătoare. Acolo unde este o 
chestiune de . 

căutare şi unde răspunsul „nu” are o valoare reală 
(închizând o posibilitate), procesul este valabil. 
Dar în generarea de alternative obişnuite nu se 
realizează nimic în afară de a face un proces 
simplu mai complex. Să luâm ca exemplu 
cercetaşul care trebuie să aprindă focul. 


Folosesc chibrituri sau nu. 

Dacă nu folosesc chibrituri, atunci aş putea 
folosi o brichetă sau nu. 

Dacă nu folosesc o brichetă, aş putea freca bețe 
între ele sau nu. 


Este evident că asta este pur şi simplu o variantă 
foarte lungă de a spune: care sunt alternativele 
aici? Ar fi mai uşor să le punem pe o listă simplă. 


în ştiinţă, căutăm întotdeauna alte alternative de 
explicaţie. Indiferent cât de perfectă pare o 
ipoteză şi cât de încântați suntem de ea, ar trebui 
să căutăm mai multe explicaţii. Acest proces este 
fără sfârşit. 

în cercetarea de piaţă, când încercăm să 
înţelegem motivul din spatele unui anumit 


comportament de consum, trebuie să generăm cât 
de multe posibilităţi putem, înainte să căutăm să 
le testăm. 


în situaţii care implică acţiune sau decizie, nu 
putem să aşteptăm la nesfârşit alternativa 
„supremă”. Trebuie să-ţi continui activitatea. Vine 
un moment când trebuie „să  îngheţăm” 
proiectarea pentru a merge mai departe. Ideea 
perfectă nu este bună dacă apare prea târziu. 


Aşadar, trebuie să existe un element practic. Am 
putea avea nevoie să stabilim un termen-limită. E 
suficient un minut ca să iei în considerare 
posibilitatea mai multor alternative. Cineva vine la 
tine şi spune: 


Există doar două căi posibile de a face asta. 


Tu răspunzi: „Poate ai dreptate, dar hai să ne 
gândim un minut dacă ar putea fi mai multe 
alternative.” 


Intenţia şi efortul de a găsi alte alternative 
contează pe termen lung. Dacă problema este 
foarte serioasă, poţi stabili o săptămână sau chiar 
o lună ca termen-limită. La sfârşitul acelei 
perioade, este necesar să se decidă între 
alternativele disponibile. 


Să luăm în considerare trei posibilităţi: 


1.„Pot să mă gândesc doar la aceste 
alternative, de aceea nu pot exista mai 
multe.” 

2. „în acest moment, pot să mă gândesc doar 
la aceste alternative, dar propun să 
petrecem ceva timp, cu un termen-limită, 
căutând mai multe alternative.” 

3.„lrebuie sā continuăm căutarea de 

alternative.” 


Prima posibilitate este limitată, arogantă şi cea 
mai necreativă. Cea de-a doua este practică. Cea 
de-a treia este posibilă doar în anumite situaţii. De 
exemplu, o unitate de poliţie este mereu în 
căutarea unor modalităţi mai bune de a-şi face 
munca. 


Există, totuşi, un motiv foarte practic pentru care 
oamenii sunt reticenţi să ia în considerare 
posibilitatea mai multor alternative. Nu are atât 


de mult de-a face cu timpul de gândire implicat, 
pentru că acesta poate fi scurt. Dacă crezi că te-ai 
gândit la toate alternativele, poţi avea deplină 
încredere în alegerea ta. Dacă „admiţi” 
posibilitatea mai multor alternative, nu mai poţi fi 
atât de sigur. Şi dacă nu găseşti alternative mai 
bune, încrederea ta se diminuează, neavând cu ce 
să o susţii. Aceasta este o idee practică validă, dar 
nu suficient de validă pentru a opri căutarea 
dincolo de alternativele evidente. 


Există un al doilea motiv, mai puţin valid, pentru 
care oamenii sunt reticenti să caute mai multe 
alternative. 


„Dacă mă gândesc de obicei la două alternative şi 
mă încurajezi să mă gândesc la patru alternative, 
atunci mi-ai dublat munca de a decide pe care să o 
aleg.” 


Acest tip de remarcă mi se face deseori cu toată 
sinceritatea. Este perfect adevărat că acea 
creştere a numărului de alternative generate 
creşte efortul necesar pentru a alege dintre ele. 
Dar opusul este absurd. N-ar exista nicio muncă 
de decizie dacă nu ai avea posibilitatea să te 
gândeşti la o alternativă. Adevărul simplu este că 
nu poţi îmbunătăţi nicio decizie sărăcind alegerea 
alternativelor. Astfel, trebuie să fii capabil să 
produci alternative şi, de asemenea, trebuie să fii 
capabil să alegi dintre ele. 


Dacă decizia ţi se pare grea, atunci poţi fi 
necruţător în legătură cu ea. Poţi renunţa la orice 
alternativă care nu oferă avantaje în mod evident 
mai mari decât modul existent de a acţiona. 


Asta poate însemna că pierzi idei care s-ar fi putut 
dovedi utile în urma unei verificări suplimentare - 
dar înseamnă că poţi face procesul decizional mai 
uşor. Este mai bine să fii capabil să generezi 
multe alternative şi să ai un proces decizional 
nemilos decât să generezi puţine alternative şi să 
ai un proces decizional elaborat. Asta se întâmplă 
pentru că generarea mai multor alternative va 
scoate la iveală alternative care sunt atât de bune 
şi atât de evident mai eficiente decât altele, încât 
decizia va fi, de fapt, foarte uşoară. Poate deveni 
un proces asemănător unei „revelaţii”. 


Gasirea şi crearea alternativelor 


Aşa cum am precizat mai devreme (alegerea 
cravatelor), ţi se poate prezenta o listă fixă de 
alternative. Alteori, îţi poţi propune să găseşti 
alternative. Poţi folosi broşuri de vacanţă şi sfatul 
prietenilor pentru a pune laolaltă destinaţii de 
vacanţă alternative. îl poţi întreba pe 
administratorul unui hotel despre alternative de 
restaurante din apropiere. Poţi căuta prin 
reclamele imobiliare pentru a face o listă a 
apartamentelor posibile. Sunt momente când 
alternativele sunt produse prin căutare conştientă 
şi scanare conştientă a experienţei. | 
Aa ae ; in ţoate cazurile, 
merită să faci un efort pentru a gasi alternative | 
inainte să iţi propui să le creezi. Este adevărat că 
alternativele existente pot fi binecunoscute şi 
standard şi este puţin probabil să-ţi dea o idee cu 
adevărat originala. Dar ca principiu general, cel | 
uţin fii atent la alternativele existente, inainte să- 
i propui să dezvolţi unele noi, Nu are sens să 
cauţi o modalitate neobişnuită de a face ceva când 
există o modalitate disponibilă foarte bună, dacă 
ai făcut efortul de a o găsi. Abia când eşti. 
conştient de modalităţile standard, de limitarea 
acestora, are sens să cauţi mai multe modalităţi 
creative. 
Am menţionat atitudinile de „proiectare” în 
crearea alternativelor noi. Asta înseamnă să refuzi 
să consideri situaţia ca fiind una definitivă. 
înseamnă să schimbi limitele şi ingredientele, cum 
am sugerat mai devreme în această secţiune, în 
acest moment, vreau să iau în considerare crearea 
intenţionată de alternative noi. Se poate spune că 
această „creaţie” este doar o altă formă pentru „a 
găsi”. Aşa şi trebuie înţeleasă, pentru că orice 
alternativă acceptabilă va părea ulterior 
rezonabilă, ca şi cum ar fi fost descoperită din 
prima. lertipuri de acest fel sunt lipsite de 
valoare. După ce prezinţi alternativele care îţi vin 
în minte, trebuie să poţi prezenta alternative 
suplimentare. De obicei, este un amestec între a 


găsi şi a crea. 
Punctul fix 


Vreau o alternativă pentru un volan de maşină. 
Ce zici de nişte spaghete, ca alternativă? 


Pentru că nu este nicio legătură evidentă între un 


volan de maşină şi spaghete, nu acceptăm această 
alternativă. Poţi spune la fel de bine „baston” sau 
„gândac de bucătărie”. 


Ori de câte ori ne propunem să căutăm 
alternative, există întotdeauna un punct de 
referinţă. 


Alternative cu privire la ce? Alternative 
referitoare la ce? 


Putem numi acest punct de referinţă „punct fix”. 
Figura 2.4 (vezi pagina 187) sugerează cum 
putem porni cu o idee; apoi identificâăm „punctul 
fix”; apoi căutăm alte idei care, de asemenea, se 
vor lega de punctul fix. Aceste alte idei sunt 
alternativele noastre. 


Este adevărat că sensul strict al cuvântului 
„alternative” înseamnă o altă alegere. 


De-a lungul acestei cărţi, folosesc cuvântul cu 
sensul său comun, şi anume cu înţeles de alegeri, 
opţiuni sau posibilităţi multiple. 


Există mai multe tipuri de punct fix. 
Scopul 


Este cel mai evident şi mai întâlnit tip de punct 
fix. 


Ce moduri alternative de a realiza acest scop 
există? Ce alte metode existā pentru a realiza 
această funcție? Pentru cercetaş, scopul punctului 
fix a fost aprinderea focului. Astfel, el a căutat 
moduri alternative de a aprinde focul. Pentru 
volanul de maşină, tipul scopului sau punctul fix 
ar fi putut fi „alternative care să îndeplinească 
funcţia de stabilire a direcţiei”. Sau punctul fix ar 
putea să fie „modalităţi alternative de transmitere 
a mişcărilor mâinii către mecanismul de stabilire a 
direcţiei” 


Ori de câte ori ceva îşi atinge scopul, punctul fix 
poate fi atingerea scopului. 


Aici, care este scopul? Acesta este punctul fix. 


Alternativă 
Figura 2.4 


Grupurile 


Ce alternativă avem la o portocală? Am putea 
spune un măr, o pară, o banană etc. în acest caz, 
propunem alţi membri ai grupului care ar putea fi 
numit „fructe familiare, obişnuite”. Ai putea să te 
gândeşti la „citrice” ca grup şi apoi să oferi lămâie 
sau grepfrut ca alternative. De aceea este atât de 
important să definim foarte precis punctul fix. Ai 
putea să te gândeşti la grupul „băuturi 
răcoritoare” şi atunci ai putea să iei, de asemenea, 
în considerare berea. în acest ultim exemplu, 
există o suprapunere clară cu scopul. 


Ce alte crustacee sunt aici în meniu? 

Ce alte vehicule cu patru roţi avem? 

Ce alt apartament de trei camere cu vedere la 
mare aveţi? 


Putem da un nume de grup sau o listă cu câteva 
specificaţii. Acestea devin puncte fixe şi câutăm 
membri ai grupului numit sau elemente care 
satisfac specificaţiile sau acest grup ad-hoc nou. 


Asemânarea 
Ce alte frunze arată ca aceasta? 


Ce alţi pictori se aseamănă cu acest stil? 
Ce altă boală dă o erupție cutanată pe tot 
corpul? 


De fapt, „asemânarea” este doar un mod 
particular de a specifica grupul. Dar asemănarea 
fizică şi asemănarea perceptuală merită propriile 
lor poziţii ca posibile „puncte fixe”. Un bucătar 
inovator caută întotdeauna modalităţi alternative 
de a obţine anumite gusturi. 


Conceptele 


Ar putea fi spus, şi ar trebui să am privilegiul să 
spun, că toate punctele fixe sunt cu adevărat 
„concepte”. Ar putea fi un concept pentru un scop 
sau un concept pentru caracteristici de grup. 


Ne deplasăm de la ideea actuală la conceptul din 
spatele ei şi apoi câutăm alte modalităţi de a 
ajunge la concept. Este ca şi cum ai cunoaşte un 
copil, apoi i-ai identifica părinţii pentru a-i găsi 
ulterior fraţii şi surorile. 


„ldeea” este o modalitate practică de a face ceva. 
Conceptul este „metoda generală” implicată. Poţi 
spune că urmează să „câlătoreşti” pe un anumit 
drum. Acesta este conceptul. Dar trebuie să faci 
ceva specific: să te plimbi, să mergi cu bicicleta, 
să conduci o maşină, să iei un autobuz. Modul 
specific de a călători este „ideea”. 


Punctul fix este conceptul de recompensă: cum 
ne vom recompensa oamenii de la vânzări? 

Cred că punctul fix ar trebui să fie „motivare” şi 
asta nu este acelaşi lucru cu „recompensa”. 
Punctul meu fix este conceptul „de a da 
comision” oamenilor de la vânzări. Care sunt 
modalităţile alternative de a face asta? 


Conceptul exact şi exprimarea conceptului care 
urmează să fie utilizat ca punct fix trebuie să fie 
clare şi specifice. 


în general, când ne propunem să căutăm 
alternative, suntem foarte dezordonaţi. Există 
vaga senzaţie a unui punct fix (de obicei, ca scop) 
şi apoi căutăm împrejur alternative. Dacă punctul 
fix este definit ca „motivaţie”, atunci o alternativă 
este frica. Dar dacă punctul fix este 
„recompensa”, atunci frica nu este o alternativă. 
Dacă punctul fix este „comision”, atunci 
recompensa aleatorie nu este o alternativă. 


Am putea căuta alternative la promovare. Care ar 
fi punctele fixe? Banii, puterea, statutul, 
recunoaşterea, responsabilitatea, sentimentul de 
împlinire, poziţia socială etc. Unele dintre acestea 
ar putea îndeplini „funcţia” de alternativă, dar 
altele nu. Problema nu este de a găsi punctul fix 
„corect”, ci de a încerca mai multe puncte fixe. 


Uneori, putem căuta un concept de legătură, care 
face două lucruri diferite să fie alternative. Există 
un concept care ar putea lega „volanul“ de 
„spaghete” astfel încât să poată fi concepute ca 
alternative? Un asemenea concept ar putea fi 
„flexibilitatea”. Apoi avem diferenţa hotărâtoare: 
spaghetele sunt flexibile în toate direcţiile, pe 


când volanul este flexibil într-o direcţie. Asta duce 
la posibilităţi interesante. 


Evantaiul de concepte 


VREI SĂ AGĂŢI CEVA DE TAVAN într-o cameră cu 
înălţime obişnuită. Soluţia este simplă. Cauţi o 
scară. Dar o scară nu-i uşor de găsit. Ce faci? 
Renunţi şi spui că sarcina nu poate fi îndeplinită? 


O scară este singura modalitate de „a mă ridica de 
la sol”. Prin urmare, conceptul „ridicarea mea 
deasupra solului” devine punctul fix. Modalităţile 
alternative care satisfac acest punct fix includ să 
stau în picioare pe o masă sau să mă ridice nişte 
oameni. Dar „ridicarea mea deasupra solului” este 
ea însăşi o modalitate de a „reduce distanţa dintre 
obiect şi tavan”. Acesta devine noul punct fix şi 
căutâm alternative. De data aceasta, totuşi, 
alternativele sunt ele însele concepte. Unul dintre 
concepte este „să-mi lungesc braţul”. Acest 
concept poate fi realizat prin „folosirea unui băț”. 
Un alt concept alternativ este „deplasarea 
obiectului însuşi”. Aceasta poate fi realizată prin 
ataşarea obiectului de o minge şi aruncarea ei în 
sus, spre tavan. Prin acest exemplu, putem 
înţelege că există două straturi de alternative, aşa 
cum se poate vedea în Figura 2.5 (vezi pagina 
191). Plecām de la o idee (scara) şi ajungem la un 
concept care devine punctul fix pentru alte idei. 
Dar pornim, de asemenea, de la conceptul însuşi 
şi ajungem la un „concept mai larg”, care apoi 
devine punctul fix pentru concepte alternative. 
Fiecare dintre aceste concepte alternative devine 
un punct fix pentru idei alternative. Astfel, folosim 
cele două straturi de concepte pentru a născoci 
cât mai multe idei alternative. Acest proces este 
denumit „evantaiul de concepte”. 


E 
„Scara „Ridicarea mea 


de la sol“ 

Concepte 


f f 
- f Led 


Concepte 


UUL 


La finalul evantaiului de concepte, avem scopul 
sau obiectivul gândirii. Evantaiul de concepte este 
o tehnică de îndeplinire a 


sarcinilor. Cum rezolvăm problema? Cum realizăm 
activitatea? Cum ajungem unde vrem să mergem? 


Mişcându-ne înapoi de la scopul gândirii, avem 
apoi „concepte generale”, abordări sau „direcţii”, 
care ne-ar duce la obiective. Astfel că, dacă 
obiectivul este de „a face faţă unui deficit de apă”, 
atunci abordările sau direcţiile ar putea fi: 


reducerea consumului 
creşterea furnizării 
să ne descurcâm fără apă 


Fiecare dintre aceste concepte generale sau 
„direcţii” devin acum punctul fix pentru găsirea 
de „concepte” alternative. Astfel că acum ne 
mutăm către stânga şi creăm nivelul conceptual. 
Fiecare concept este o cale de a realiza una dintre 
„direcţii” Pentru „reducerea consumului de apă”, 
am putea avea drept concepte: 


creşterea eficientei de utilizare 
mai puţină risipă 

descurajarea utilizării 

educaţie 


Pentru „creşterea furnizării de apă” am putea 
avea: 


surse noi 
reciclare 
mai puţină risipă de la surse 


Pentru „a ne descurca fără apă” am putea avea: 


oprirea proceselor de folosire a apei 
înlocuirea cu alte substanţe 
evitarea nevoii de a folosi apă 


La sfârşitul acestei etape, avem nouă „concepte” 
alternative în straturile de concepte. Fiecare 
dintre aceste concepte devine punct fix pentru 
următorul strat. Pentru fiecare concept, căutăm 
acum moduri alternative pentru a susține 
conceptul. Căutăm idei alternative. 


De exemplu, pentru conceptul „descurajarea 
utilizării”, putem obţine ca alternative ideile: 


contorizarea apei 

tarifarea utilizării apei 

creşterea tarifului pentru utilizarea apei 

apa procurată doar din surse publice 

apă doar în anumite momente un miros urât 


inofensiv în apă restricționarea utilizării apei 
pentru grădini, piscine şi altele asemenea 
publicarea numelor celor care utilizează prea 
multă apă ameninţare cu raţionalizarea apei 


Acelaşi proces ar putea fi întreprins pentru fiecare 
concept pe nivelul conceptual. 


întregul proces este ilustrat în Figura 2.6. Cele 
trei niveluri ale evantaiului de concepte sunt: 
Direcţiile 

Acestea sunt abordări şi concepte foarte generale. 
Cel mai general concept pe care poţi să îl concepi 
devine direcţia. 

Conceptele 

Metode generale sau moduri de a face ceva. 


Ideile 


Modalităţi concrete de a pune la lucru un concept. 
O idee trebuie să fie specifică. Trebuie să poţi 
pune în practică în mod direct o idee. 


Idei Concepte 


se, i 


sau obiectiv 

Putem folosi analogia pe care am menţionat-o mai 
devreme. Dacă şofezi spre nord, atunci aceasta 
este  „direcţia”. Există multe drumuri, toate 
îndreptându-se spre nord. Toate drumurile sunt 
căi de deplasare către nord şi devin „concepte”. 
Dar trebuie să faci ceva specific pentru a călători 
de-a lungul unuia dintre drumuri (maşină, 
autobuz, plimbare pe jos) şi această acţiune 
specifică este „ideea”. 


Figura 2.6 


Multi oameni devin neliniştiţi în ceea ce priveşte 
diferenţa dintre „concepte” şi „direcţii”. Asta 
pentru că diferenţa este relativa. O „direcţie” este 
pur şi simplu conceptul general la care te poți 


gândi. Dacă te gândeşti la un concept şi mai larg, 
atunci acesta devine direcţia. 
» 

Nu există nicio magie în privinţa celor trei straturi 
ale evantaiului de concepte. în practică, există 
momente când pot fi multe straturi de concepte 
între direcţii şi idei. Direcţia este întotdeauna 
conceptul general şi ideea este întotdeauna calea 
specifică de a face ceva. Tot ce se află între ele 
este „concept. 


Realizarea unui evantai de concepte 


în realizarea unui evantai de concepte, se 
presupune că porneşti de la „scop” şi apoi lucrezi 
înapoi. în fiecare punct, întrebi: „Acum, cum ajung 
în acest punct?” Astfel, lucrezi înapoi de la direcţii 
la concepte pentru a sfârşi cu o mulţime de idei 
alternative - acesta este şi scopul exerciţiului. 


Din păcate, creierului nu îi place să se comporte 
în acest fel ordonat. Destul de des, când îţi propui 
să realizezi un evantai de concepte, creierul va 
sări imediat la o idee practică. De exemplu, să 
presupunem că facem un evantai de concepte 
pentru traficul congestionat. Creierul tău ar putea 
sugera imediat „lucrul de acasă”. Atunci îţi spui 
ţie însuţi: „Cum ar ajuta asta?” Răspunsul ar fi că 
lucrul de acasă ar „reduce nevoia de a călători”. 
Astfel că „reducerea încărcării traficului” este o 
direcţie. Reducerea nevoii de a călători este un 
concept. Şi lucrul de acasă este o „idee”. (în acest 
caz, „a lucra de acasă” este de asemenea un 
concept, aşa că am avea nevoie să găsim idei 
practice de a realiza asta.) 


Ai putea să te gândeşti la „folosirea în comun a 
autovehiculelor”. Cum ajută aşa ceva? Prin 
creşterea „densităţii oamenilor în autovehicule”. 
Cum ajută asta? Reducând traficul. Creşterea 
„densităţii per autovehicul” este un concept şi o 
altă modalitate de realizare a sa ar fi „transportul 
public”. 


Ai putea să te gândeşti la „eşalonarea orelor de 
muncă”. Cum ajută asta? Prin „reducerea 
supraîncărcării în orele de vârf”. Cum ajută asta? 
Prin „îmbunătățirea fluxului de-a lungul 
drumurilor existente”. Aceasta oferă apoi o a doua 
„direcţie” sau abordare a problemei. 


Aşadar, dacă te gândeşti la o idee (sau chiar la un 
concept), cauţi să te mişti în amonte întrebând: 
„Cum ajută asta?” Dacă te gândeşti la o direcţie 
(sau un concept), poţi căuta să te mişti în aval 
întrebând: „Cum poate fi realizată asta?” 


Aşadar, indiferent din ce puncte porneşti, vei 
începe gradat să construieşti un evantai al 
conceptelor. 


Trebuie spus că un evantai al conceptelor este un 
„evantai al realizărilor”. El este preocupat de 
„cum ajung acolo?”. Nu este o diagramă care 
împarte pur şi simplu un subiect în secţiunile şi 
subsecţiunile sale. Accentul este pe acţiune, nu pe 
descriere sau pe analiză. 


în evantaiul de concepte, poate interveni exact 
acelaşi punct ori de câte ori îţi doreşti. De 
exemplu, în evantaiul de concepte pentru „a face 
faţă unui deficit de apă”, una dintre direcţii a fost 
„să ne descurcăm fără apă”. Este evident că 
acesta este, de asemenea, un concept pentru 
„reducerea consumului de apă”. Aşadar, acelaşi 
punct poate apărea în mai multe locuri şi, de 
asemenea, la mai multe niveluri. Dacă nu te poţi 
decide în care dintre cele două locuri să pui ceva, 
pune în ambele. 


Scopul evantaiului de concepte este de a oferi un 
cadru pentru generarea de idei alternative. Cadrul 
forţează alternativele oferind o succesiune pentru 
punctele fixe. Evantaiul de concepte oferă, de 
asemenea, noi puncte de concentrare a atenţiei. 
De exemplu, ai putea elabora un concept, dar nu 
ai încă o idee pentru a pune conceptul în aplicare. 
în problema traficului, conceptul ar putea fi 
„recompensarea oamenilor care ar putea conduce 
în oraş, dar aleg să nu o facă”. Ar putea să nu 
existe deocamdată un mod de a face asta. Asa că 
devine un punct de concentrare creativă a 
atenţiei. Ne propunem acum să găsim moduri de a 
face asta. 


Oamenii care locuiesc la tară dau de obicei 
instrucţiuni de , 
genul: „Dacă găseşti drumul câtre satul XXX, 
atunci este uşor să ajungi la casa noastră.” Astfel, 
călătorul încearcă să ajungă la XXX. Apoi, 
săteanul spune: „Dacă ajungi în oraşul YYY, apoi 


este uşor să ajungi în satul XXX, pentru că există 
indicator.” Aşadar, instrucţiunile sunt date invers. 
Ajungi la YYY, apoi ajungi la XXX, apoi ajungi la 
casa noastră. Este exact acelaşi proces ca în 
evantaiul de concepte. Evantaiul de concepte este 
o modalitate de a lucra invers, de la obiectivul 
nostru la moduri practice alternative de realizare 
a acelui obiectiv. 


Diferenţa dintre un evantai de concepte şi listarea 
directă a alternativelor este arătată în Figura 2.7 
(vezi pagina 197). Este uşor să observi efectul în 
cascadă al straturilor de concepte şi direcţii. 

Figura 2.7 


Alternativele provocatoare 


în mod normal, când vrem alternative, căutăm idei 
care sunt utile şi au o valoare evidentă. Semnele 
de atenţionare sunt de. , 


obicei de culoare roşie. Dacă am căuta culori 
alternative, am putea sugera „galben” sau 
„portocaliu” Galben este o culoare aprinsă şi este 
mai uşor de văzut în întuneric decât roşu. 
Portocaliu este, de asemenea, o culoare frapantă, 
care este mai neobişnuită decât roşu sau galben. 
Deci „galben” şi „portocaliu” sunt alternative 
serioase cu o valoare justificată. 


Pot fi momente, totuşi, când prezentăm o 
alternativă intenţionată fără să sugerăm că are 
vreo valoare. De exemplu, am putea sugera ca 
semnele de atenţionare să fie „albastre”. Spunem 
asta pentru că „albastru” este o culoare 
alternativă pentru „roşu”. De fapt, este altă 
culoare primară. Nu există nicio sugestie de 
valoare specială ataşată albastrului drept culoare 
de semnalizare. Sugerăm albastrul şi apoi ne 
uităm în jur să vedem dacă această culoare ar 
putea avea o oarecare valoare. Aceasta este o 
alternativă provocatoare pentru că motivul de a 
alege albastru poate deveni evident după ce ai 
sugerat albastrul. 


Ar trebui să fie clar că există o diferenţă mare 
între a prezenta alternative pentru că au deja o 
oarecare valoare şi a prezenta alternative pentru 
a vedea „ce efect au”. 


Aceasta face parte din procesul general al 


provocării. Logica şi tehnicile provocării vor fi 
luate în considerare în detaliu într-o secţiune 
viitoare. Tehnica provocării poate fi, totuşi, 
folosită singură destul de simplu: 


Aici este o alternativă provocatoare: hai să 
vedem dacă putem găsi aspecte valoroase aici. 


Nu există nicio garanţie că le vom găsi în 
alternativa provocatoare. 


Evaluarea 


Când generăm alternative, cum le evaluăm? 
Evaluarea este un subiect în sine şi intenţionez să 
mă întorc la el mai târziu, la secţiunea de aplicaţii. 
în principiu, evaluarea ideilor generate prin 
tehnici creative nu ar trebui să fie diferită de 
evaluarea oricărei alte idei. Procesul evaluării este 
logic şi critic şi nu este o parte directă a 
creativităţii - nici nu ar trebui să fie. 


înainte ca ideile creative să intre în procesul de 
critică, ar putea fi nevoie să lucrăm suplimentar în 
privinţa ideilor pentru a le modela şi croi, pentru a 
le spori puterea şi pentru a le înlătura punctele 
slabe. Acest proces se aplică tuturor ideilor care 
au fost generate în mod creativ şi de aceea Îl voi 
prezenta într-un stadiu ulterior. 


în general, evaluarea se desfăşoară urmând patru 
linii directoare: 


Fezabilitatea. De fapt, ideea funcţionează? Ideea 
poate fi făcută să funcţioneze? 

Beneficiile. Care sunt beneficiile? Cât de mari 
sunt beneficiile? De unde vin beneficiile? Cât de 
trainice sunt beneficiile? Fără o prezenţă 
puternică în zona „beneficiului”, o idee nu are 
nicio valoare imediată. 

Resursele. Există resurse disponibile pentru 
implementarea ideii? Resursele pot include 
timp, bani, oameni, tehnologie, mecanisme şi 
motivaţie. O idee poate fi realizabilă în sine, dar 
e posibil să nu existe resurse disponibile pentru 
a face ideea să funcţioneze. 

Potrivirea. „Se potriveşte” ideea cu nevoile 
oricui ar trebui să pună ideea în aplicare? 
Conceptul de  „potrivire” include strategii, 
politici, trăsături de caracter, ordinea de zi 
ş.a.m.d. 


Această listă sumară poate fi aplicată într-un 
demers de evaluare preliminară a oricăror 
alternative generate. 


Conceptele 


ABILITATEA DE A FORMA „CONCEPIE” 
abstracte este, probabil, baza abilitāții oamenilor 
de a raționa. Cercetaşul care a căutat în jur altă 
„modalitate de a aprinde focul” folosea acest 
concept general pentru a găsi alternative. Folosim 
concepte tot timpul, atât explicit, cât şi implicit. 
Totuşi, mulți oameni, în special în America de 
Nord, se blochează când au de-a face cu concepte. 
Pentru asemenea oameni, conceptele sunt vagi, 
academice şi inutile. Ei se grăbesc să se implice 
activ într-o acţiune cu finalitate practică. 


America de Nord a fost o societate deschizătoare 
de drumuri; într-o societate deschizătoare de 
drumuri, acţiunea este mai importantă decât 
gândirea. Omul de acţiune face lucruri, în timp ce 
omul care gândeşte stă acasă meditând. Astfel s-a 
dezvoltat în America de Nord minunata cultură a 
acţiunii. Dar. 

astăzi, lumea este un loc suprasaturat de bunuri şi 
servicii, în care domină competiţia. Gândirea 
contează acum la fel de mult ca acţiunea. 


O bancă din California a fost una dintre primele 
care au instalat bancomate (ATM-uri) în 
sucursalele sale. Conceptul a fost că asta va oferi 
„confort” oamenilor prea ocupați ca să stea la 
rând în interiorul băncii pentru a primi atenţia 
casierului şi suficient de sofisticaţi pentru a folosi 
bancomatele. După ce ATM-urile au fost folosite 
un timp, au aruncat o privire la ce se întâmplă. 
Aparent, numeroşi utilizatori ai bancomatelor 
erau imigranţi mexicani (legali şi ilegali), care nu 
prea ştiau limba engleză şi care preferau 
anonimatul bancomatelor. Conceptul operaţional a 
fost aici „anonimat. 


în orice acţiune a noastră şi în orice afacere există 
un concept implicit. Este un exerciţiu pedant să 
extragi acel concept şi să-l faci vizibil? Ar putea fi 
multe concepte prezente. Oameni diferiţi pot 


vedea conceptul în mod diferit. Cum ştim că am 
extras conceptul „corect”? De ce am vrea să 
facem conceptul vizibil? Nu este suficient că acest 
concept pare că funcţionează? Există mai multe 
motive pentru care este util să extragem şi să 
facem conceptul vizibil. 


Alternativele 


Dacă putem extrage conceptul, atunci putem 
folosi acest concept ca „punct fix”, pentru a găsi 
modalităţi alternative de punere a lui în practică. 
Unele dintre aceste alternative ar putea fi mai 
eficiente decât ideile pe care le folosim în prezent. 


întărirea 
Când extragem un concept, putem să-l întărim 
printr-un efort intenţionat de îmbunătăţire. Putem 


înlătura greşeli şi puncte slabe şi putem spori 
eficienţa aparentă a conceptului. 


Schimbarea 


Odată ce ştim conceptul, putem decide să-l 
schimbăm. Probabil, vom dori să facem asta dacă 
lucrurile nu merg bine, dacă apare vreo 
ameninţare competițională sau atunci când simţim 
că nu profitâm de toate condiţiile avantajoase ale 
pieţei. 

Putem extrage mai multe concepte din activitatea 
generală a fast-foodurilor: 


viteza de servire 
produse standardizate, preţuri şi calitate 
scăzute loc de întâlnire pentru adolescenţi 


Acum putem „contesta * fiecare dintre aceste 
concepte. 


Putem păstra „viteza de servire” pentru cei care 
au nevoie. Dar, de asemenea, putem încerca să 
reținem clienţii mai mult, astfel încât să le putem 
vinde mai multe produse: salate, îngheţată 
ş.a.m.d. în acest fel, am putea obţine un venit mai 
mare per client. 


Am putea găsi o altă modalitate de a oferi 
„produse, preţuri şi calitate standardizate”. Am 
putea produce pachete de mâncare cu preţuri şi 
calitate standardizate. Orice restaurant cu 
asemenea pachete standardizate ar afişa un semn 
care indică asta. Gama produselor ar putea fi 


limitată la alimente congelate, care ar putea fi 
pregătite la cuptorul cu microunde pentru a 
înlătura riscul gătirii insuficiente. 


Conceptul de „ieftin” a fost deja asociat pe scară 
largă cu localurile de tip fast-food, care nu sunt 
deloc ieftine şi pot vinde fructe de mare sau alte 
specialităţi scumpe. 

Conceptul de spaţii fast-food ca un fel de cluburi 
pentru tineri ar putea fi dezvoltat în diferite 
moduri - sau descurajat, dacă asta nu înseamnă o 
folosire profitabilă a spaţiului. 

De la idee la concept 


în general, este dificil să lucrezi la nivel de 
concept. Aşadar, e logic să lucrezi la nivel de idee 
şi apoi să continui să „mergi înapoi” pentru a găsi 
conceptul. 


Care este conceptul aici? 
Ce concept este realizat de această idee? 


Figura 2.8 arată un drum care duce la o staţiune 
balneară. Conduci către staţiune cât de repede 
poţi. Treci prin intersecţia de drumuri fără să o 
observi de fapt, pentru că urmezi semnele directe 
câtre destinaţia aleasă. Dintr-un oarecare motiv, 
când ajungi acolo, eşti nemulţumit - probabil, 
locul este prea aglomerat. Te-ai gândi să conduci 
înapoi până la intersecţie şi apoi să alegi altă rută, 
către o staţiune diferită. 


Conceptele sunt foarte asemănătoare cu 
intersecțiile de drumuri. Dăm înapoi ca să găsim 
altă cale înainte. 

De aceea, conceptele sunt puncte fixe utile pentru 
generarea alternativelor. 


în cazul oricărei idei generate de gândirea 
creativă, merită să depunem efortul de a merge 
înapoi pentru a descoperi ce concept stă la baza 
ei. Ar putea exista mai multe concepte implicate şi 
opinii diferite în privinţa semnificaţiilor lor reale. 
Asta nu e important, din moment ce scopul de a 
da înapoi este de a genera idei noi, şi asta este 
ceea ce contează. 


Demersul de „a da înapoi” câtre nivelul 
conceptual poate fi înlesnit de câteva întrebări. 


Care este metoda generală aici? 
Care este mecanismul de operare? 


Această idee este o modalitate de a realiza ce? 


Odată ce ne obişnuim să ne întoarcem mereu 
înapoi către nivelul conceptual, vom putea lucra la 
nivel de idee. Asta este mult mai uşor decât să 
căutăm să lucrăm încontinuu la nivelul abstract al 
conceptelor. 


Natura conceptelor 


în majoritatea momentelor de gândire, suntem 
încurajați să fim exacţi şi concreţi. Conceptele 
sunt excepţii. în cazul conceptelor, trebuie să fim 
generali, nespecifici, vagi şi „neclari”. Cu cât 
suntem mai specifici, cu atât mai mult limităm 
utilitatea conceptului. 


în acest moment, suntem în dificultate. Există 
multe niveluri ale conceptelor, variind de la 
specific la foarte general. 


Avem o afacere cu stilouri placate cu aur. 

Avem o afacere cu instrumente de scris placate 
cu aur. 

Avem o afacere cu instrumente de scris de 
prestigiu. 

Avem o afacere cu produse personale de lux. 

Avem o afacere cu bunuri de lux. 

Avem o afacere prin care le vindem oamenilor 
ce vor. 

Avem o afacere care ne aduce profit. 


Avem aici şapte „niveluri conceptuale” în ceea ce 
priveşte natura unei anumite afaceri. Este evident 
că primul este foarte specific şi descrie pur şi 
simplu ceea ce se face. Ultimul este de departe 
prea general şi ar putea fi aplicat la orice afacere. 
Trucul este să găsim cel mai util nivel conceptual. 
Nu este deloc uşor. Nicio formulă magică nu poate 
identifica nivelul conceptual corect pentru tine. 
Este o chestiune de „presimţire”, pe care trebuie 
să o dobândeşti în timp. 


Cel mai bun mod de a gasi un nivel conceptual util 
este să te gândeşti la un concept şi apoi să-l faci 
mai general şi, de asemenea, să-l faci mai specific. 
Astfel, „te extinzi” în jurul conceptului ales. 


Urmăreşti o afacere de închiriere de maşini şi 
conceptul pe care îl extragi poate fi faptul că „le 
asiguri temporar oamenilor un mijloc personal de 
transport”. O formulare mai specifică a 


conceptului ar putea fi „deținerea de maşini de 
închiriat disponibile în locul şi în momentul în 
care le vor oamenii, la un preţ care aduce profit”. 
O formulare mai generală a conceptului ar putea 
fi „satisfacerea nevoilor de transport ale 
clienţilor”. 


Prin extinderea în sus şi în jos în jurul unui 
concept ales, putem intui dacă suntem la un nivel 
conceptual util. 


Există situaţii în care un concept poate părea 
foarte aproape de o „definiţie” a unui produs sau 
serviciu. 


Conceptul de periuţă de dinţi: „Un mâner cu un 
smoc de peri la un capăt pe care se pune pasta 
de dinţi.” 


Alteori, conceptul poate fi redat printr-un singur 
cuvânt. 


Conceptul de periuţă de dinţi: „Un mod 
convenabil de a folosi pasta de dinţi.” 


Cuvinte simple cum ar fi „convenabil”, „flexibil”, 
„comision” şi „echilibru” sunt toate concepte. 
Există momente în care un singur cuvânt este 
suficient. Alteori, este nevoie de o frază. 
Formulările prea detaliate sunt întotdeauna 
inutile. 


Tipuri de concepte 


Există concepte generale care pot fi „incluse” în 
conceptul oricărui produs sau serviciu. Aceste 
concepte ar putea fi „avantaj, „reglabil“, 
„puternic”  ş.a.m.d. Apoi, există concepte 
„definitorii”, care surprind aspectul unic al unei 
situaţii. Pentru a testa un concept definitoriu, 
trebuie să ne întrebăm: „Ar putea să descrie 
altceva?” 


Gândeşte-te la încercările următoare de a descrie 
„conceptul de scara : 


un mod de a ajunge într-un loc mai înalt 


Acesta este prea larg. Conceptul s-ar putea referi 
la un lift, o scară rulantă, o macara sau chiar la 
ghete de alpinism. 


o metodă de a folosi puterea muşchilor umani 
pentru mişcarea pe verticală 


Acesta se apropie, dar poate fi aplicat de 
asemenea pentru trepte abrupte. 


o structură care permite paşi pe o direcţie 
verticală 


Aceasta este probabil o descriere conceptuală 
suficient de apropiată. Să observăm că o descriere 
fizică a scării ar putea fi: 


două cadre verticale paralele, cu elemente 
perpendiculare orizontale la intervale regulate 


Să luăm în considerare următoarele „concepte” 
posibile pentru asigurarea generală: 


o metodă de compensare 

a face favorabile pierderile din accidente sau 
dezastre 

protecţie pentru pierderile neaşteptate 

cei expuşi la pierderi potenţiale contribuie la un 

fond care compensează asemenea pierderi 

reducerea riscului 

plata unei prime pentru a câştiga dreptul la 

despăgubiri în cazul pierderilor 

împărţirea riscului 

protecţie financiară reciprocă 


Toate acestea sunt corecte. Dar unele dintre ele 
sar peste caracteristici esenţiale, cum ar fi 
elementele care se referă la nivelul de contribuţie. 
De exemplu, conceptul de „reducere a riscului” ar 
putea fi aplicat şi situaţiei în care stai în casă sau 
celei în care pui o încuietoare la uşa de la garaj. 
Alteori, un singur cuvânt cum ar fi „reciproc” 
poate include o mulţime de elemente care trebuie 
precizate neapărat. 


Din perspectiva definiţiei filozofice, a te ocupa de 
concepte este frustrant pentru că există niveluri 
diferite de concepte. Nu are rost să rămâi 
împotmolit în exerciţii filozofice. Din punct de 
vedere practic, pur şi simplu încerci diferite 
versiuni ale conceptelor posibile şi apoi alegi 
conceptul care pare cel mai util pentru tine. 


Uneori, încercăm să reunim obiectivul, 
mecanismul şi valoarea - toate într-un singur 
concept. Unele dintre definițiile conceptului de 
asigurare au încercat să facă asta. în general, 
acest fapt poate fi util. Alteori, ne mulţumim să 
identificăm trei tipuri de concepte. 


Conceptele legate de obiectiv 


Ce încercăm să facem? Care este obiectivul 
activităţii sau al operaţiei? în acest fel, doar 
declarăm obiectivul în termeni  conceptuali 
generali. 


Obiectivul unei umbrele este de a „oferi protecție 
împotriva ploii”. 


Conceptele legate de mecanism 


Cum funcţionează asta? Cum îndeplinim acest 
obiectiv? Care este mecanismul de funcționare? 
Ce se întâmplă? încercăm să înțelegem ce 
mecanism este folosit sau propus pentru a se 
obține un efect. 


Protecția față de ploaie este realizatā cu ajutorul 
unei umbrele, care are o bucată de material ce 
poate fi ţinută deschisă sau pliată, pentru 
depozitare. 


Pot exista, bineînţeles, niveluri detaliate în 
descrierea mecanismului. 


Conceptele legate de valoare 


De ce este util acest lucru? Ce valoare oferă? 
Unde este valoarea? De ce are valoare? 


Valoarea unei umbrele este de a avea un 
dispozitiv de protecţie împotriva ploii portabil şi 
convenabil. 


Acestea sunt cele mai utile trei tipuri de concepte. 
La acestea ar putea fi adăugate „conceptele 
descriptive”, în cazul cărora conceptul nu are 
decât rolul de a descrie ceva. Majoritatea 
cuvintelor sunt concepte descriptive. Cuvântul 
„munte” descrie o ridicare mare verticală de 
teren. în practică, suntem mai interesaţi de 
„funcţionare” decât de descriere şi cele trei 
concepte de mai sus (obiectiv, mecanism, valoare) 
acoperă acest aspect funcţional. 


Lucrul cu conceptele 


Când lucrăm cu concepte important este să fim 
dispuşi să depunem efort. în timp, devine mult mai 
uşor pe măsură ce ai o „presimţire” faţă de 
nivelurile conceptuale utile. Nu este vorba de a 
găsi conceptul „corect”, ci de a încerca descrieri 
conceptuale diferite (ca în cazul definiţiilor 


problemei), până găseşti una utilă. Folosirea unui 
concept este determinată de ce poţi apoi să faci cu 
el în termeni de generare a altor idei sau de 
schimbare a conceptului. 


Ar trebui să existe mişcarea continuă de la idee la 
concept şi de la concept la idee. Acest lucru este 
caracteristic oamenilor care sunt creativi în mod 
spontan. 


Provocarea 


EINSTEIN OBIȘNUIA SÂ PUNĂ ÎN APLICARE 
ceea ce a numit „experimentele gândirii”. El ar fi 
spus: „Ce aş vedea dacă aş călători cu viteza 
luminii?” 

Copilul care aşază un cub peste altul „să vadă ce 
se întâmplă” realizează un experiment. 
Provocarea are de-a face cu experimentele din 
minte. 


într-o secţiune anterioară, am descris cât de multe 
idei importante noi ne vin din întâmplare, 
accident, greşeală sau „nebunie”. Toate acestea 
asigură un fel de discontinuitate, care ne împinge 
în afara limitelor obişnuite ale „caracterului 
rezonabil” recunoscut de experienţa noastră. Cu 
ajutorul provocării intenţionate, avem o metodă 
sistematică, care poate produce aceleaşi efecte. 
Nu trebuie să aşteptăm schimbarea, accidentul 
sau greşeala. Putem fi „nebuni” doar treizeci de 
secunde, la un moment dat, în mod controlat. 
Putem porni şi opri nebunia aşa cum dorim. De 
aceea, provocarea este un aspect fundamental al 
gândirii laterale şi al creativităţii în general. 


Să luăm ca exemplu poluarea unui râu. 
PO, fabrica se află în aval de ea însăşi. 


Aceasta este o provocare. Pare absolut imposibil. 
Cum ar putea fabrica să se afle în două locuri în 
acelaşi timp? Folosim cuvântul simbolic PO pentru 
a indica faptul că ideea este propusă ca o 
provocare, şi nu ca o sugestie serioasă (originea şi 
natura lui PO vor fi descrise mai târziu). 


Din perspectiva acestei provocări luăm în 
considerare inputul şi outputul fabricii. Ar fi 
normal să ia apă din amonte şi să elimine apele în 
aval. Provocarea sugerează că am putea legifera 
că, dacă o fabrică este construită pe un râu, 
atunci inputul trebuie să fie în aval faţă de output, 
astfel ca fabrica este prima care ia probe din 
propria poluare şi trebuie să fie preocupată de 
scăderea poluării apelor folosite. Privind 
retrospectiv, această idee este perfect logică. Mi 


s-a spus că a devenit legislaţie în unele ţări. 


La compania DuPont au existat unele discuţii 
despre cum să fie gestionat un produs nou. David 
Tanner a venit cu o provocare. 


PO, vindem produsele competitorilor noştri. 


Această provocare a dus la o schimbare în modul 
obişnuit de a gestiona un astfel de produs şi o 
reducere uriaşă a timpului de dezvoltare. 


PO, maşinile ar trebui să aibă roţi pătrate. 

PO, avioanele ar trebui să aterizeze cu susul în 
Jos. 

PO, scrisorile ar trebui închise după ce au fost 
expediate. 


Toate declaraţiile de mai sus par ilogice şi chiar 
„nebuneşti”. De fapt, sunt declaraţii perfect logice 
în contextul unui sistem informaţional de 
modelare. 


Definiţia unei provocări este simplă: 


în cazul unei provocări, e posibil să nu existe 
vreun motiv de a spune ceva decât după ce 
lucrul respectiv a fost exprimat. 


Asta intră puternic în contradicţie cu obişnuinţele 
noastre de gândire normală, în care trebuie să 
existe un motiv de a spune ceva înainte ca acel 
lucru să fie zis. în cazul unei provocări, facem 
declaraţia şi apoi efectul declaraţiei va oferi retro- 
justificarea pentru formularea declaraţiei. 


Mai întâi, ar putea părea că provocarea este pur şi 
simplu o abordare care presupune salve de idei 
trase la întâmplare, când spui orice îţi trece prin 
minte în speranţa că un lucru s-ar putea dovedi 
util. într-o oarecare măsură, acesta este modul în 
care este folosit brainstormingul de unii oameni. 
O asemenea abordare ar fi ineficientă şi 
zadarnică. 


De fapt, provocarea este o necesitate logică în 
orice sistem cu  autoorganizare. Lucrările 
matematice au fost scrise cu acest rezultat. Astfel 
de sisteme se „aşază” în stări stabile. O provocare 
introduce instabilitate şi permite atingerea unei 
noi stări stabile. 


Creierul formează modele asimetrice, aşa cum 


este arătat în Figura simplă 2.9 (vezi pagina 213). 
Umorul apare când suntem preluaţi de pe calea 
principală şi duşi la capătul căii secundare. De 
acolo, putem vedea drumul nostru înapoi către 
punctul de pornire. Creativitatea apare exact în 
acelaşi fel. Dar cum ajungem de pe calea 
principală pe cea secundară? în acest caz, folosim 
metodele sistematice de provocare ale gândirii 
laterale. 


Figura 2.10 (vezi pagina 213) arată modul în care 
stabilim drept provocare un concept sau o idee 
care nu există în experienţa noastră. Aşadar, 


această provocare se află în afara modelelor 
experienţei noastre. 


Figura 2.11 (vezi pagina 214) arată cum „ne 
deplasâm” de pe calea principală câtre provocare 
şi apoi câtre calea secundară. Odată ajunşi pe 
calea secundară, putem urmări calea noastră 
înapoi către punctul de plecare şi astfel să 
abordăm calea secundară ca pe o idee nouă. 


Nu e nimic magic în acest proces. în chimie, dacă 
vrem să ne «deplasâm de la un compus stabil la 
altul, putem mai întâi să ne deplasăm la un 
compus instabil, care apoi se re-stabilizează ca un 
compus nou. în fizică, schimbarea unei 
configurații atomice poate trece prin acelaşi pas 
instabil. 


Provocare 


Figura 2.10 


în gândirea normală, fiecare pas pe care îl facem 
se bazează cu fermitate pe pasul anterior (gândire 
verticală). Când ajungem la o soluţie, validitatea 
ei este dovedită de validitatea fiecărui pas care 
ne-a dus de la punctul de pornire la soluţie. Acest 
proces de justificare pas cu pas este ilustrat în 


Figura 2.12. 
/ j O Mișcare 


Figura 2.11 


în provocare, ne deplasăm de la punctul de 
pornire câtre o provocare arbitrară. Apoi, ne 
„deplasăm” de la provocare la o idee sau la un 
concept. Validitatea acestui rezultat nu poate fi 
justificată vreodată de modul cum am ajuns acolo. 
Dar dacă putem acum să ne uităm înapoi la 
punctul de plecare (problema sau domeniul de 
interes), putem vedea, privind retrospectiv, cum 
poziţia nouă are o valoare reală. Dacă această 
valoare poate fi arătată, logic, privind 
retrospectiv, atunci ea este la fel de utilă ca şi în 
cazul în care ar fi fost dobândită printr-o 
succesiune de paşi valizi. Justificarea 
retrospectivă a 

unei idei este la fel de validă ca orice formă de justificare. 


A VA i A Sfârşit 


Figura 2.12 


Dar de ce avem nevoie să folosim această metodă 
„a saltului”? De ce ar trebui să aducem justificări 
procedând invers? Motivul este foarte simplu. în 
orice sistem cu formare a modelului, trebuie să 
preluăm mai departe modelul stabilit în orice 
punct. Astfel că linia recunoscută sau tradiţională 
a gândirii ne duce mai departe. Nu există altă 
alegere şi nu suntem nici măcar conştienţi de alte 
posibilităţi. 

Doar lucrând invers putem să deschidem şi să 


folosim alte căi - care au fost acolo dintotdeauna. 
Acest proces este arătat în Figura 2.13. 


Scopul provocării este exact acela de a ne scoate 
de pe calea principală obişnuită a gândirii. De la 
provocare, ne deplasăm pentru a găsi un punct 
nou, care, privit retrospectiv, pare să ofere 
valoare. Evadarea de pe calea principală stabilită 
este foarte importantă. Creierul trebuie să lucreze 
pentru a stabili căi principale. Aceasta este esenţa 
însăşi a excelenţei creierului, în acelaşi timp, 
avem nevoie de modalităţi care să ne scoată de pe 
căile principale pentru a fi creativi. De aceea 
provocarea joacă un rol central în gândirea 
laterală. 


— „n m 
pp — r — m a — 


Cale normală 


Figura 2.13 


Provocarea şi ipotezele 


Am menționat deja valoarea extraordinară a 
mecanismului „ipotezelor”, care ne permite să 
presupunem un mecanism de bază. Această 
presupunere oferă apoi direcție şi un cadru pentru 
gândirea noastră în privința situației. 


O provocare ne oferă, de asemenea, un cadru nou 
pentru a privi lucrurile. Dar o provocare merge cu 
mult mai departe decât o ipoteză. O ipoteză 
încearcă să fie rezonabilă. O provocare încearcă 
de obicei să fie „nerezonabilă” pentru a scoate 
gândirea noastră din tiparele obişnuite. 


încercăm să elaborăm, să justificăm şi să dovedim 
o ipoteză, care dintr-o presupunere devine apoi un 
adevăr provizoriu. Nu căutăm niciodată să 
elaborăm sau să justificâm o provocare. Nu ne 
străduim vreodată să dovedim că roţile pătrate ar 
fi utile la o maşină sau că avioanele ar trebui într- 
adevăr să aterizeze cu susul în jos. încercăm să 
obţinem o idee utilă, care este separată şi diferită 
de provocare. Provocarea este doar un mod de a 
ajunge acolo. 


Atât ipoteza, cât şi provocarea au menirea să ne 
schimbe percepțiile. O ipoteză are ca scop să ne 
ghideze percepțiile într- o anumită direcţie. O 
provocare urmăreşte să îndepărteze percepțiile 
noastre de la direcţia lor obişnuită. 


Atât ipoteza, cât şi provocarea sunt speculaţii pe 
care le construim în mintea noastră şi apoi le 
folosim ca să ne îmbunătăţim gândirea în privinţa 
unei situaţii. Atât ipoteza, cât şi provocarea sunt 
parte a procesului creativ şi sunt destul de diferite 
de analiză. Analiza observă ceea ce este acolo. 
Provocarea şi ipoteza aduc, amândouă, ceva nou. 


Procesul în două etape 


Tehnica formală şi intenţionată a provocării este 
un proces cu două etape. Prima etapă implică 
crearea unei provocări. Cea de-a doua etapă 
presupune folosirea provocării pentru a ne 
deplasa înainte către o nouă idee utilă. 


Evident, prima etapă precede etapa a doua atunci 
când aplicăm tehnica provocării. Secvența trebuie 
să fie: 


1.Alegerea zonei de concentrare creativă a 
atenţiei 

2. Stabilirea provocării 

3. Folosirea provocării 


Totuşi, în termeni practici, e logic să învăţăm cum 
să folosim provocările înainte să învăţăm cum să 
le stabilim. în acest mod, ştim cum să folosim 
provocările în timp ce învăţăm să le stabilim. Nu 
ar avea rost să stabilim provocări neobişnuite fără 
să avem idee despre modul în care le-am putea 
folosi. Acest proces general de învăţare în sens 
invers este foarte eficient şi 


logic, şi este descris în altă parte- 


Folosirea provocărilor implică o operaţie mintală 
specială, denumită „mişcare”. Aceasta este o 
operaţie mintală activă. Este, de asemenea, 
complet diferită de judecată. Mişcarea este o 
operaţie pe care trebuie să o învăţăm şi să o 
practicăm pentru a construi abilitate şi fluentă. 


După ce aplicăm operaţia mişcării, putem 
continua cu metodele de stabilire a provocărilor. 


Note: 


* Vezi cartea I am Right, You are Wrong, publicată de Viking, 
New York, 1991 şi de Penguin Books, Londra, 1990. (N. a.) 


Mişcarea 


MIŞCAREA ESTE O OPERAȚIE MINTIALĂ extrem 
de importantă. Este esenţială pentru întreaga 
creativitate. Este aproape imposibil să fii creativ 
fără anumite abilităţi legate de „mişcare”. Totuşi, 
mişcarea nu este o parte normală a conduitei 
noastre de gândire, cu excepţia cazului în care o 
folosim în poezie. în poezie pornim de la imagini şi 
metafore şi ajungem la sens şi la sentiment. 


Creierul acţionează ca un sistem cu 
autoorganizare, care permite informaţiilor primite 
să se organizeze ele însele ca modele, căi, canale, 
secvenţe ş.a.m.d. De aceea, creierul se descurcă 
excelent atunci când înfruntăm lumea complexă 
din jurul nostru. Acest comportament de modelare 
nu este în niciun caz un defect al creierului. 
Dimpotrivă, este principalul punct forte al 
creierului ca mecanism informaţional. 


Percepția reprezintă formarea iniţială şi folosirea 
ulterioară a modelelor. Asta implică 
„reorganizarea” modelelor adecvate şi siguranţa 
că urmăm modelul. Aici apare judecata. Judecata 
este o parte esenţială a percepţiei. 


Există judecată, care este exercitată conştient, ca 
în cazul unui judecător în instanţă, sau al unui 
profesor corectând o lucrare, sau al unui designer 
de interior care alege dintre câteva ţesături. Dar 
există, de asemenea, judecată care are loc 
automat şi inconştient în creier: ce avem noi aici? 


Judecata îndeplineşte două roluri principale în 
percepţie. Primul rol este de a găsi, identifica, 
potrivi sau reorganiza modelul adecvat. Asta se 
întâmplă aproape automat, dar poate fi nevoie de 
ajutorul unei analize conştiente, care descompune 
o situaţie în mai multe părţi uşor identificabile. 


Al doilea rol al judecății este de a se asigura că nu 
ne abatem de la calea fixată. Judecata punctează 
greşeala, rătăcirea, devierea sau nepotrivirea şi 
ne presează să ne întoarcem pe calea stabilită. 
Acest al doilea aspect al judecâţii are de-a face cu 
respingerea ideilor eronate sau opuse experienţei. 


Dacă sunt prezentate judecății provocări ca 
„Maşini cu roţi pătrate” sau „avioane care 
aterizează cu susul în jos”, atunci, în mod clar 
sunt, şi ar trebui să fie, respinse imediat. Judecata 
are treaba ei şi ar trebui să o facă cum se cuvine. 
Gândirea pălăriei negre ar trebui să fie eficientă 
ca gândire a pălăriei negre. în acest punct, şi din 
motive evidente, profesorii de gândire 


creativă încep să vorbească despre „suspendarea judecății”, „amânarea judecății”, 
„întârzierea judecății” etc. Aceasta este abordarea tradiţională a brainstormingului. Din 
nefericire, foarte ineficientă. îndemnând oamenii să nu îsi folosească judecata nu 
înseamnă că le spui ce să facă. A spune oamenilor să nu mănânce ouă prăjite la micul 
dejun nu le oferă niciun mic dejun. 


Ajungem acum la „mişcare”, care este o operaţie 
mintală activă. Această operaţie poate fi învățată, 
practicată şi folosită intenţionat. Mişcarea nu este 
doar absenta judecății. Mişcarea înseamnă să ai la 
dispoziţie ovăz fiert la micul dejun în loc de ouă 
prăjite. 

Diferenţa dintre judecată şi mişcare este descrisă 
în Figura 2.14 (vezi pagina 220). în cazul 
judecății, când ajungem la o idee, o comparăm cu 
modelele noastre existente ale experienţei. Dacă 
ideea nu se potriveşte, o respingem. Aceasta este 
gândirea bună a pălăriei negre. în cazul mişcării, 
ajungem la o idee şi nu ne interesează dacă ideea 
este corectă, sau greşită, sau dacă se potriveşte 
cu experienţa noastră. Ne interesează doar 
încotro ne putem îndrepta pornind de la idee. 
Totul e să nu stăm pe loc. 


Judecata este statică şi are în vedere ceea ce 
„este” şi ceea ce „nu este”. Judecata este parte a 
logicii tradiţionale a pietrei. Mişcarea este fluidă 
şi este preocupată de „spre”: încotro duce asta? 
Mişcarea este parte a logicii apei, cu fluxul şi 
fluiditatea ei. Mişcarea apare sub pălăria verde. 


Este foarte important să înţelegem că mişcarea şi 
judecata sunt „jocuri” total diferite. Cineva te 
învaţă să joci bridge. Apoi, altcineva te învaţă să 
joci pocher. Când joci bridge, joci bridge bine, şi 
nu pocher prost. Când joci pocher, joci pocher 
bine, şi nu bridge prost. Aşadar, când foloseşti 
judecata, foloseşti judecata bine. Iar când schimbi 
direcţia spre mişcare, foloseşti mişcarea bine. 
Sunt două operaţii mintale separate şi între cele 
două poziţii 

nu există 

compromis. - 


d 


Judecată 


Mişcare 


Figura 2.14 


Utilizarea mişcarii în acest moment, luăm în 
considerare utilizarea mişcării pentru a avansa de 
la o provocare la o nouă idee sau la un concept 
util. Fără mişcare, nu are sens să apelăm la 
provocare. 


Ar trebui spus, totuşi, că putem folosi mişcarea în 
creativitate în mult mai multe situaţii. Folosirea 
mişcării în cazul 


provocărilor este o formă extremă de mişcare. 
Cum ne mişcăm înainte de la o provocare 
„imposibilă” la ceva util? Dar există alte ocazii 
când folosirea mişcării nu este extremă. Putem 
folosi mişcarea pentru a ne deplasa înainte, de la 
o idee slabă la una mai bună. Putem folosi 
mişcarea pentru a ne deplasa înainte de la o 
sugestie la o idee concretă. Putem folosi mişcarea 
pentru a avansa de la un concept la o idee. 


Scopul general al „mişcării” presupune dorinţa de 
a merge mai departe făcând o explorare pozitivă 
în loc să te opreşti să judeci dacă ceva este corect 
sau greşit. în creativitate, suntem cu adevărat 
interesaţi să obţinem idei practice, utile, valide. 
Trăsâtura distinctivă a creativităţii este aceea că 
acceptă multe moduri de a scoate la iveală acest 
tip de 

idei. Niciun pas din proces nu are nevoie să fie 
acceptat de judecată. 


Atitudinea generală a mişcării este importantă. 
Cineva spune ceva. O persoană se grăbeşte să 
judece dacă ceea ce s-a spus este corect şi chiar 
caută unele aspecte mărunte incorecte. O altă 
persoană este interesată la ce duce afirmaţia. 
Diferenţa este o chestiune de secvenţă. Prima 
persoană îşi pune pălăria neagră imediat. Cea de- 
a doua apelează la pălăria verde (mişcarea) şi abia 
mai târziu foloseşte pălăria neagră pentru a 
evalua concluzia. 


Există două moduri generale de a utiliza mişcarea: 
atitudinea generală şi tehnicile sistematice. 


Atitudinea generală 


Aceasta este disponibilitatea generală de a ne 
mişca înainte de la o afirmaţie sau de la o 
provocare. Ideile noi pot apărea dintr- odată. O 
persoană care a practicat mişcarea şi este 
conştientă de tehnicile sistematice ale mişcării va 


obţine adesea o mişcare. 

utilă folosind doar această atitudine generală. 
întotdeauna merită să încercăm mai întâi 
atitudinea generală. Dacă atitudinea generală nu 
aduce niciun rezultat util, atunci merită să 
încercăm tehnicile sistematice ale mişcării. Când 
învăţăm | 

gândirea laterală, este bine să folosim tehnicile 
sistematice pentru a construi o abilitate generală 
a mişcării. 

Tehnicile sistematice 


Există cinci tehnici sistematice pentru a obţine 
mişcarea de la o provocare sau de la o afirmaţie. 
Toate, luate separat, pot fi învăţate, exersate şi 
aplicate într-o manieră intenţionată. Nu este 
nevoie să le utilizăm pe toate cu fiecare ocazie - 
dar ele există ca să fie folosite. Acest fapt este 
foarte diferit de situaţia în care doar le spunem 
oamenilor să „întârzie judecata”. 


Tehnici ale mişcării 


Vor fi descrise aici cinci tehnici care pot fi folosite 
în mod sistematic pentru a obţine mişcarea. Asta 
nu înseamnă că nu există şi alte tehnici sau că 
acestea cinci nu pot fi subdivizate în altele. în 
unele cazuri, tehnicile diferite se pot suprapune. 
Asta nu contează deloc, din moment ce unicul 
scop al mişcării este de a ne deplasa înainte către 
o idee nouă sau câtre un concept nou. 


1. Extragerea unui principiu 


Observi provocarea (furnizată de tine sau de alţii) 
şi cauţi să extragi un principiu din ea. Ceea ce 
extragi poate fi „un principiu”, sau „un concept”, 
sau „Oo trăsătură”, sau „un aspect”. Alegerea 
cuvântului nu este importantă. lei ceva de la 
provocare. Ignori complet restul şi continui acum 
să lucrezi doar cu ceea ce ai „extras”. Cauţi să 
construieşti o idee utilizabilă în jurul acestui 
principiu. 

O agenţie de publicitate câuta „un mediu de 
publicitate nou”. A fost sugerată o provocare. PO, 
să aducem înapoi crainicul oraşului. 


într-un oraş modern, cu zgârie-nori, geamuri 
închise şi aer condiţionat, şi mult trafic, un crainic 


nu ar fi prea potrivit - dar aceasta este doar o 
provocare. Ce principii, concepte sau 
caracteristici vezi la un crainic? 


crainicul se poate duce acolo unde sunt oameni 
crainicul poate schimba mesajul în funcţie de 
public crainicul poate răspunde la întrebări 
crainicul este o figură oficială respectată 
crainicul este întotdeauna cu informaţia la zi nu 
poţi apăsa pe un buton ca să-l faci pe crainic să 
tacă 


Fiecare dintre aceste elemente poate fi „extras” şi 
folosit. Principiul folosit a fost „nu poţi apăsa pe 
un buton ca să-l faci pe crainic să tacă”. Aşadar, 
acum uiţi totul despre crainic şi cauţi un mediu pe 
care ai fi incapabil (sau cel puţin nu ţi-ai dori) să-l 
opreşti. îţi vine în minte telefonul. Ideea ar fi să ai 
telefoane publice care nu percep nicio taxă pentru 
un apel, deoarece conversaţia a fost presărată cu 
mesaje publicitare. Publicitarii ar plăti inserarea 
acestor mesaje înregistrate şi 


apelantul ar primi convorbiri gratuite. Acest lucru 
ar putea fi limitat la convorbirile locale. 


Astfel, vedem cum este posibil să ne mişcăm 
înainte pornind de la o provocare pentru a 
dezvolta o idee originală, care ar putea avea o 
valoare reală. 


2. Concentrarea atenţiei pe diferenţa 


Aici, provocarea este comparată cu ideea sau cu 
modalitatea existentă de a acţiona. Punctele de 
diferenţă sunt precizate şi cercetate pentru a 
vedea dacă ar putea duce la o nouă idee 
interesantă. Chiar dacă provocarea apare ca fiind 
foarte asemănătoare cu ceea ce se face deja, 
depunem un efort conştient pentru a ne concentra 
atenţia pe diferenţă. Chiar dacă diferenţa este de 
un procent, acest procent poate fi explorat. 


Există o concentrare a atenţiei „pe zona generală” 
cu privire la timbrele poştale. Cineva înaintează o 
provocare: „PO, timbrele ar trebui să fie lungi şi 
foarte subţiri.” 


Ne concentrăm atenţia pe „diferenţa”: 


ai putea pune mesaje pe timbru 
timbrul ar putea lăsa mai mult spaţiu pentru 
adresă 


ai putea folosi timbrul pentru a sigila plicul 

lungimea timbrului ar putea fi proporţională cu 
valoarea 

timbrul ar putea fi pliat pentru a ajunge şi pe 
spatele plicului 


Sugestia că lungimea timbrului ar putea indica 
valoarea se naşte direct din „diferenţa” privitoare 
la dimensiune, acum disponibilă. Aceasta 
sugerează că o unitate de lungime ar putea 
reprezenta o unitate de valoare. Astfel, nu ar fi 
nevoie să fie pusă o valoare pe timbru, care ar fi 
divizat doar în „unităţi poştale”. Aceste unităţi 
poştale ar fi achiziţionate la un preţ curent, la fel 
ca unităţile de electricitate sau de gaz. Acest 
concept ar putea să fie transferat acum înapoi la 
timbre de dimensiuni obişnuite, pe care nu ar fi 
înscrisă nicio valoare, dar ar fi concepute pentru 
„poştă internă”, „poştă rapidă” ş.a.m.d. Asemenea 
timbre ar fi achiziţionate la preţul curent. 


Aşadar, vedem cum o idee stimulată de provocare 
poate fi aplicată înapoi la timbrele normale. Există 
alte idei care ar merita să fie urmărite. Unele 
dintre acestea s-ar putea folosi de timbrul lung şi 
subţire din provocare. Ocazional, provocarea se 
dovedeşte a avea valoare directă, chiar dacă acest 
lucru nu este scopul unei provocări. 


3. Clipa-de-clipă 


Aceasta este, probabil, cea mai puternică dintre 
tehnicile mişcării. Ne imaginăm că provocarea 
este pusă în aplicare - chiar dacă asta implică 
fantezie. Vizualizăm ce s-ar întâmpla „clipă-de- 
clipă”. Nu suntem interesaţi de rezultatul final, ci 
de ce se întâmplă clipă-de-clipă. Este ca şi cum am 
privi o înregistrare video, cadru cu cadru, pentru 
a vedea ce se petrece. După această reflecţie, 
căutăm să dezvoltăm unele concepte şi idei 
interesante. 


PO, maşinile au roți pătrate. 


Ne imaginăm o maşină cu roţi pătrate. Ne 
imaginăm cum începe să ruleze. Roata pătrată se 
ridică pe colțul său. Asta ar duce la o plimbare cu 
multe hopuri. Dar suspensia ar putea anticipa 
ridicarea şi s-ar putea regla, devenind mai scurtă. 
Aşa ajungem la conceptul de suspensie reglabilă. 
Asta duce, la rândul sãu, la ideea unui vehicul 


care să meargă pe teren accidentat. O roată de 
sprijin ar semnala suspensiei starea terenului, 
apoi s-ar efectua nişte reglaje astfel încât roata să 
fie ridicată pentru a urma „profilul” terenului. în 
acest fel, maşina mai degrabă ar „curge” pe 
deasupra solului decât să meargă cu hopuri pe 
sol. Aceasta a fost o idee pe care am sugerat-o cu 
mulţi ani în urmă. Ulterior, multe corporaţii au 
lucrat la o „suspensie inteligentă”, care se 
comportă în mod similar. 


PO, avioanele aterizează cu susul în jos. 


Acest lucru pare total absurd, dar trebuie să ţinem 
cont de faptul că provocările nu sunt niciodată 
absurde. Cineva observă că atunci când un avion 
urmează să aterizeze, pilotul ar putea avea o 
vedere mai bună a zonei de aterizare. Aceasta 
este o mişcare clipă-de-clipă tipică. De aici, apare 
ideea de examinare a locului unde sunt aşezaţi 
piloţii în avion. Când avioanele sunt foarte mici, 
pilotul trebuie să stea deasupra. Acesta a rămas 
locul ales. Este cel mai bun loc? Este cel mai bun 
loc tot timpul? Concorde ar avea un unghi atât de 
abrupt, încât pilotul nu ar putea să vadă nimic. 
Astfel, există un mecanism care reduce botul 
avionului pentru a permite pilotului să vadă. Ar 
putea fi aşezat pilotul în altă parte în momentul 
aterizării? Ar putea exista, de asemenea, 
videocamere în anumite locuri. 


4.Aspectele pozitive 


Aceasta este cea mai simplă dintre tehnicile 
mişcării. Este, mai degrabă, pălăria galbenă decât 
pălăria verde. Căutăm în mod direct orice avantaj 
sau aspect pozitiv în provocare. Ce valori ies în 
evidenţă imediat? Aici suntem interesaţi mai 
degrabă de ceea ce este prezentat în mod direct 
decât de direcţia în care ar putea să ne conducă 
provocarea. Apoi luăm această valoare şi căutăm 
să ne deplasăm înainte cu ea către o idee nouă. 


PO, maşinile ar putea avea motoarele pe capotă. 


Ar fi probleme cu transmisia şi cu centrul 
gravităţii, aflat la un punct înalt, dar există, de 
asemenea, multe aspecte pozitive: 


uşurinţa accesului la motor pentru întreţinere 
risc mai mic de deteriorare a motorului într-o 
coliziune 


distribuţie egală a greutăţii pe ambele axe 

mai mult spaţiu în maşină sau o maşină mai 
scurtă 

mai puţin aer reţinut pentru răcire 


Derivată din aceasta, ar putea urma ideea unei 
maşini cu un motor mai mic aflat pe mijloc, cu 
pasageri aşezaţi deasupra platformei motorului. 


Când o valoare este avansată prin provocare, 
atunci încercăm să găsim modalităţi de a dobândi 
aceeaşi valoare într-o manieră mai practică. 
Suntem preocupaţi de valoare şi încercăm să 
construim o idee în jurul ei. 


5. Circumstanţele 


în ce circumstanţe această provocare ar avea o 
valoare directă? în condiţii de inundație, o maşină 
cu motor pe capotă ar avea o valoare directă, 
pentru că ar fi posibil să meargă în ape mai adânci 
fără să fie afectat motorul. în această metodă de 
obţinere a mişcării, căutăm circumstanţe speciale 
care ar da valoare provocării. 


PO, paharele ar trebui să aibă fundul rotunjit. 


în ce condiţii fundul rotunjit ar avea o valoare 
directă? Nu ai putea să pui paharul jos până când 
nu ţi-ai terminat bâutura, astfel că barurile ar 
putea vinde mai multe băuturi. Ar trebui să-l aşezi 
într-un suport special, iar mobila lustruită nu ar 
avea cercuri albe pe ea, pentru că toate paharele 
ar fi puse în suporturi speciale - în loc să fie 
aşezate oriunde. Este evident că există o 
suprapunere. De exemplu, în cazul paharelor cu 
fundul rotunjit, apare o caracteristică a mişcării 
„Clipă-de- clipă”, din moment ce vizualizăm pe 
cineva care pune jos un pahar gol. Există, de 
asemenea, o caracteristică a aspectelor pozitive 
atunci când examinăm forma lungă şi subţire a 
timbrului provocator. 


Putem lua în considerare un ultim exemplu. 


PO, toţi care vor promovare ar trebui să poarte 
o cămaşă sau o bluză galbenă. 


Putem lua fiecare dintre metodele mişcării şi 
putem scrie o singură idee pentru fiecare. 


Extragerea unui principiu. Principiul conform 
căruia angajatul ar trebui să fie capabil să-şi 
indice ambițiile legate de carieră într- un mod 


inconfundabil. 


Concentrarea atenţiei pe diferență. Oamenii 
ambiţioşi ar putea acum să se evidenţieze. Este 
mai bine să încerci să insufli ambiţie talentaţilor 
sau să încerci să dai talent celor deja ambiţioşi? 
Aceasta este o întrebare interesantă în cadrul 
unei instruiri. 

Clipă-de-clipă. Când un angajat se îmbracă 
dimineaţa, partenera ar putea spune: „De ce nu 
iei cămaşa (bluza) galbenă azi?” Astfel, ar exista 
un început pentru ideea de implicare a familiilor 
în motivarea angajaţilor. 

Aspectele pozitive. Oricine poartă o câmaşă sau 
o bluză galbenă şi-a făcut o declaraţie siesi şi şi- 
o asumă. PR 


Circumstanţele. Oricine este servit ar prefera să 
se ducă la un chelner care poartă o câmaşă sau 
o bluză galbenă, atât pentru că serviciul ar 
putea fi mai bun, cât şi pentru că o nemulţumire 
ar putea fi mai bine înţeleasă. 


Se observă că anumite aspecte ale tehnicilor 
mişcării sunt analitice şi „convergente”. De aceea, 
o atitudine generală „divergentă” a gândirii nu 
este suficientă pentru creativitatea eficientă. 
Tehnica numită  clipă-de-clipă implică atât 
fantezie, cât şi o încercare analitică de a vedea ce 
s-ar putea întâmpla. Căutarea de aspecte pozitive 
este, de asemenea, analitică. Extragerea unui 
principiu are un aspect analitic. 


Rezultatele posibile ale mişcării 


Pe măsură ce continuăm cu „mişcarea”, se pot 
întâmpla câteva lucruri. 


Punctele negative 


Când ne concentrăm atenţia pe diferenţă sau ne 
deplasăm „clipă-de-clipă”, pot apărea, într-adevăr, 
unele puncte negative. Ele nu ar trebui niciodată 
scoase în evidenţă, pentru că ne-ar fi foarte uşor 
să ne întoarcem la raţionamentul simplu. Punctele 
negative ar trebui observate şi poate fi făcută o 
încercare conştientă de a avansa de la ele câtre o 
idee utilă. De exemplu, ar putea fi spus că o 
persoană care a purtat cămaşa galbenă în mod 
repetat, dar care nu a fost promovată vreodată, s- 
ar putea mai degrabă să se sature. Acest lucru 
este perfect adevărat. Dar, probabil, ar fi mai bine 


pentru acea persoană să ştie imediat că nu va fi 
promovată (de îndată ce îşi pune cămaşa galbenă), 
decât să aştepte ani buni cu o speranţă falsă. 


Ideile învechite 


Uneori, mişcarea revine înapoi la vechile idei. 
Când se întâmplă aşa, este nevoie de un efort 
conştient pentru a dezvolta alte câi. Nu este nicio 
virtute în simpla conectare a provocării cu o idee 
deja cunoscută. 


Punctul interesant 


Mişcarea îl poate duce pe cel care gândeşte către 
un „punct interesant”. Acest înţeles pentru 
„interesant” este important. Punctul nu trebuie să 
aibă valoare, dar există sentimentul că are 
potenţial. Pe măsură ce abilitatea se bazează pe 
gândirea creativă, cursanţii devin mai buni la a 
remarca ce e important: „Simt că există ceva 
aici.” Există un simţ al potenţialului. Aşa că te 
opreşti şi te uiţi împrejur. Este acelaşi sentiment 
ca acela pe care-l ai când conduci prin mediul 
rural şi apare un sat „interesant”. Nu este nicio 
grabă în procesul mişcării. Este unul dintre 
momentele când este mai bine să gândeşti foarte 
încet, pentru că astfel observi mai multe. 


Diferenţa 


„Diferenţa” este ea însăşi un puternic punct de 
interes. Observi că un concept, sau o idee, este 
altfel decât ceea ce a funcţionat înainte. Observi 
că propria ta gândire o ia pe un drum diferit, 
întotdeauna merită să explorăm diferenţa ca să 
vedem dacă duce la vreo valoare semnificativă. 
Poţi explora diferenţa şi o poţi urmari. Punctele de 
diferenţă sau de schimbare în gândire merită 
întotdeauna să fie remarcate, chiar dacă, pe 
moment, ele nu conduc la ceva util. 


Valoarea 


Aceasta este trofeul cel mare. Când ajungi la un 
punct cu valoare sau cu un avantaj evident, îl 
păstrezi cu mare grijă. Te opreşti asupra valorii şi 
o apreciezi. Apoi, te uiţi în jurul acestei noi valori 
având în minte ce a existat înainte. în cele din 
urmă, faci un efort să vezi dacă aceeaşi valoare 
poate fi obţinută într- un alt mod, mai practic. Ori 
de câte ori ajungi la o idee finală în gândirea 
laterală, ar trebui să cauţi în jurul său pentru a 


vedea dacă „valoarea” poate fi obţinută într-un 
mod mai simplu sau mai practic. Valoarea devine 
punct fix. Ce moduri alternative de asigurare a 
acestei valori ar mai putea exista? 


A ajunge la un concept 


Indiferent de provocare, de obicei este posibil să 
ajungem la unele concepte interesante chiar dacă 
acestea nu oferă imediat valoare. Este nevoie să le 
definim pentru a deveni mai atenţi la ele. 
Conceptele noi sunt comparate cu vechile 
concepte recunoscute. Există o încercare de a 
redefini şi de a întări conceptul. 


Probabil, nu întotdeauna este posibil să înaintăm 
de la un concept la un mod practic de a-l aplica. 
Astfel, conceptele ar trebui enumerate şi păstrate 
ca parte a rezultatului exerciţiului de provocare. 
Conceptele au dreptul de a exista pe cont propriu. 
Un concept nu este doar un pas în procesul de a 
obţine o idee. 


în cele din urmă, putem face o încercare de a ne 
deplasa de la concept la idei practice, cu scopul 
de a pune conceptul în aplicare. Uneori, acestea 
pot fi idei realiste, dar alteori pot fi doar idei „de 
moment”, care să arate cum ar putea fi aplicat 
conceptul. 


A ajunge la o idee 


Rezultatul dorit al oricărei sesiuni creative este o 
nouă idee utilizabilă. Din când în când, o astfel de 
idee poate apărea în mod nemijlocit, ca rezultat al 
aplicării tehnicii provocării. Mai des, apare 
indiciul unei idei, sau începutul unei idei, care 
trebuie prelucrată intens înainte să poată fi 
considerată utilizabilă sau potrivită pentru a fi 
judecată. Această abordare a ideilor va fi 
discutată într-o secţiune ulterioară. 


Deseori, mişcarea ajunge la o idee care, evident, 
nu este practică sau este neutilizabilă în forma sa 
prezentă. în asemenea cazuri, se încearcă o 
retragere de la idee la conceptul din spatele ideii. 
Acest concept poate fi păstrat ca atare. De 
asemenea, poate fi căutată altă cale de realizare 
prin concept. Ideile care-ţi vin „pe moment” au şi 
ele o oarecare valoare, pentru că arată cum pot fi 
puse în practică unele concepte. 


Nicăieri 

Uneori, mişcarea nu duce nicăieri. Gândirea pare 
să se întoarcă întruna la ideile consacrate. în 
asemenea cazuri, ar trebui făcută o încercare de 
„a culege” cât mai mult posibil din sesiunea de 
gândire (prelucrarea a ceea ce se culege va fi 
descrisă mai târziu). Este util, de asemenea, să 
recunoşti: „Nu am făcut niciun progres.” Nu are 
rost să continui să te gândeşti la această 
chestiune. încearcă mai târziu cu o provocare sau 
cu o tehnică diferită. Nimic nu îţi garantează că 
de fiecare dată când îţi propui să fii creativ, vei 
obţine o idee minunată. Vei dobândi mai multă 
încredere recunoscând că nu ai făcut niciun 
progres decât făcând eforturi mai mari şi eşuând 
în continuare. 


încrederea 


Este important să încerci să construieşti fluenţă, 
abilitate şi încredere în procesul mişcării, astfel 
încât, ori de câte ori doreşti, să îţi poţi propune să 
foloseşti mişcarea. Pe măsură ce capeţi abilitate şi 
încredere, rezultatele vor apărea mai frecvent. Nu 
poţi fi sigur că vei obţine o idee minunată ori de 
câte ori cauţi una. Dar eşti mai optimist în 
legătură cu faptul că poţi folosi procesul mişcării 
cu abilitate şi fluenţă. 

Când devii încrezător în operaţia mintală a 
mişcării, vei descoperi că poţi aplica mişcarea la 
orice provocare, indiferent cât de ilogică sau de 
bizară poate părea. 


Este timpul să vedem de unde vin şi cum sunt 
create provocările. 


Crearea provocărilor 


AM INVENTAT CUVÂNTUL PO în 1968. De atunci, 
mulţi oameni au folosit şi au împrumutat cuvântul, 
de obicei fâră să menţioneze sursa sau fără a 
înţelege corect despre ce este vorba. 


De ce avem nevoie de cuvântul PO? 


Provocarea acoperă un spectru foarte larg. Prin 
provocare prezentăm afirmaţii nu pentru a descrie 
ce este, ci pentru a ne pune mintea la lucru. La 
capătul mai temperat al spectrului avem fraze 
precum „ce-ar fi dacă...”; „presupunem câ...”; „ce 
s- ar întâmpla dacă...”. Acestea sunt suficiente 
pentru a prezenta afirmaţii rezonabile, care 
sugerează anumite situaţii. Apoi vedem ce s-ar 
întâmpla. Dar nu există termeni care să acopere 
capătul extrem al spectrului, unde provocarea 
poate fi ceva ce ştim că e imposibil, contradictoriu 
sau un nonsens din punct de vedere logic. Nu 
există cuvinte care să ne permită să folosim 
asemenea provocări, pentru că limba are rolul de 
a descrie realitatea, ori asemenea lucruri nu ar 
putea exista în realitate. Cuvântul PO nu ar putea 
exista în nicio limbă şi este, într-un sens, un 
cuvânt antilimbă. 


Baza logică pentru PO apare din considerarea 
naturii asimetrice a sistemelor informaţionale cu 
autoorganizare creatoare şi utilizatoare de 
modele. Aceste sisteme necesită funcţia PO. 
Astfel, a fost necesar să inventez cuvântul PO 
pentru a indica faptul că ceva este folosit 
intenţionat ca provocare. 


Este nevoie de un fel de semnal; altfel, ar fi irosit 
prea mult timp cu judecata normală. Dacă ai 
sugera că maşinile ar trebui să aibă roţi pătrate, 
toţi ceilalţi ar cheltui multă energie pentru a 
critica o idee atât de nebunească. Cel puţin, ţi s-ar 
cere să justifici sugestia. Dar imediat ce spui „PO, 
maşinile au roţi pătrate”, poţi continua imediat cu 
mişcarea. Este clar acum ce intenţionezi. 

Cuvinte ca i(po)teză, su(po)ziție, (po)sibil şi 
(po)ezie, toate, indică „folosirea mai departe” a 
afirmației. Facem afirmaţia şi apoi vedem unde ne 


duce. Aceasta este opusul plictisitoarei descrieri 
în care căutăm să arătăm ceva asa cum este în 
acel moment. Prin urmare, silaba po este extrasă 
din asemenea cuvinte şi formalizată ca un simbol 
al provocării. 


în limba polineziană antică şi în maori, PO 
reprezintă haosul iniţial, din care s-a format apoi 
totul. Este un sens care i se potriveşte. 


în general, lui PO i se poate acorda semnificaţia: 


operaţie prin care se provoacă- 
operaţie provocatoare 
operaţie de provocare 


Sursele de provocare 


Există două surse principale de provocare. Există 
provocări care „apar” şi nu sunt niciodată plănuite 
ca provocări. Apoi există modalităţi intenţionate şi 
formale de a crea provocari. 


Provocările pot avea loc din întâmplare, din 
greşeală sau ca urmare a unui accident şi istoria 
oferă multe exemple ale unor asemenea provocări. 
Ele ne pot schimba gândirea, fie că suntem 
receptivi, fie că nu. 


Apoi, există afirmaţii care nu sunt plănuite ca 
provocări, dar pot fi abordate ca atare - dacă cel 
care ascultă alege să le trateze astfel. Acestea pot 
fi atât remarci serioase, cât şi unele absurde. 


Cineva spune ceva cu care tu nu eşti de acord. 
Poţi să dezaprobi şi să judeci remarca. Asta poate 
însemna sfârşitul ei. Dar există întotdeauna 
opţiunea suplimentară de a alege să tratezi 
remarca drept o provocare. Poţi face astfel după 
judecată sau înainte de judecată. Nu contează 
dacă autorul remarcii a plănuit-o ca provocare şi 
nici chiar dacă înţelege procesul provocator. 
Alegerea îţi aparţine în totalitate. 


Se povesteşte cum, la sfârşitul anilor 1930, un 
maniac i-a scris lui Robert  Watson-Watt 
sugerându-i că Ministerul Apărării al SUA ar 
trebui să ia în considerare realizarea unei unde 
radio suficient de puternice pentru a putea dobori 
avioane. Potrivit acestei poveşti, Watson-Watt a 
respins ideea considerând-o nebunească 
(cantitatea de energie a unei transmisii radio este 


destul de mică). Se pare că asistentul lui Watson- 
Watt a folosit ideea ca pe o provocare şi a sugerat 
că probabil reflexia undei radio ar putea ajuta la 
detectarea avioanelor. Astfel s-a născut conceptul 
de radar, care s-a dovedit extrem de valoros în 
războiul care urma să înceapă câţiva ani mai 
târziu. 

Ca în cazul tuturor poveştilor de acest gen, este 
dificil să verificăm întâmplările reale, dar este o 
ilustrare bună a dorinţei cuiva de a aborda o idee 
ca pe o provocare, indiferent cât de absurdă pare 
a fi. 


Afirmațiile pot apărea în conversații private sau la 
şedinţe. Ideile pot fi prezentate de oameni în mod 
neoficial sau în rapoarte oficiale. Poţi da peste o 
idee pe care o consideri nebunească. Oricare 
astfel de idee poate fi tratată ca o provocare - 
dacă doreşti. 


Odată, am cerut într-o sală de curs idei despre 
cum să estimezi înălţimea unei clădiri înalte din 
oraş. Au venit cu multe sugestii rezonabile. Apoi, 
un tânăr, încercând să fie spiritual, a spus: „Culci 
clădirea pe o parte, mergi pe lungimea ei şi nu uiţi 
să-ţi numeri paşii.” Deşi acest lucru a fost spus cu 
intenţia de a fi haios, îl putem trata ca pe o 
provocare: „PO, pune clădirea pe o parte.” Prima 
idee evidentă este de a măsura lungimea umbrei şi 
de a folosi asta pentru a estima înălţimea clădirii 
(comparând umbra ta cu înălţimea ta). O altă idee 
este de a face o fotografie clădirii şi apoi de a 
pune clădirea din fotografie pe o parte. Dar, 
înainte de a face fotografia, am avea o cutie mare 
la exact 18 metri distantă de baza clădirii. 
Distanta arătată între baza 


clādirii şi cutie în fotografie ar reprezenta 18 
metri şi ar oferi astfel o scalā. Există şi alte idei 
care se pot naşte din aceeaşi provocare. 


în practică, este destul de dificil să considerăm 
provocări idei despre care ştim că nu pot fi puse în 
practică şi care nu ne plac. Totuşi, ar trebui să fim 
pregătiți să tratăm orice idee ca pe o provocare. 
Alegerea este a noastră. Nimeni altcineva nu 
trebuie să ştie nimic despre asta. 


Ajungem acum la moduri convenţionale şi 
intenţionate de a crea provocări. Acestea oferă 


instrumentele sistematice ale  provocării din 
gândirea laterală. Ne permit să facem, într-un 
mod controlat şi intenţionat, ceea ce altfel ar urma 
să aibă loc din întâmplare, din greşeală sau ca 
urmare a unui accident. Este important să 
înţelegem că provocarea are o bază logică, nefiind 
doar o chestiune legată de „nebunie” şi de 
speranţa de a apărea ceva util. Creăm o provocare 
formală şi apoi folosim metodele sistematice ale 
mişcării pentru a înainta de la provocare la o idee 
inedită sau la un concept nou. Acest proces este 
unul pas cu pas. 


Metoda evitarii 


Aceasta este o metodă simplă şi directă de creare 
a provocărilor. în orice situaţie există multe 
lucruri „normale”, pe care le considerăm ca de la 
sine înţelese. E de la sine înţeles că o 


ceaşcă are o farfurioară şi un mâner. E de la sine 
înţeles că buza ., 
unei ceşti este circulară. E de la sine înţeles că o 
ceaşcă stă drept. Prefer sintagma „a fi de la sine 
înţeles” decât termenul „a presupune”, pentru că 
uneori simţim că presupunerile nu pot fi 
justificate. Caracteristici „de la sine înţelese” nu 
trebuie să existe cu orice ocazie, dar sunt „de 
obicei” prezente şi sunt parte a situaţiei. 


Niciodată nu trebuie să prezinţi o problemă, o 
nemulţumire sau o caracteristică negativă ca fiind 
un subiect „de la sine înţeles”. Metoda evitării nu 
funcţionează pentru dezavantaje, pentru că 
evitarea unui dezavantaj nu are un efect 
provocator. 


Uneori, elementele „de la sine înţelese” sunt 
evidente. De exemplu, este de la sine înţeles că 
pantofii au talpă. Alteori, facem un efort să găsim 
elemente ascunse. De exemplu, e de la sine înţeles 
că există un pantof stâng şi unul drept. 

E de la sine înţeles că tocul ridică uşor piciorul. 


Astfel, primul pas este să spunem explicit ceva ce 
considerăm că e de la sine înţeles. Acest lucru ar 
trebui făcut în mod 

convenţional şi specific. Considerăm că e de la 
sine înţeles că restaurantele au mâncare. 


Următorul pas este „evitarea” a ceea ce am socotit 


ca fiind de la sine înţeles. Asta înseamnă revocare, 
anulare,  abandonare, înlăturare, negare sau 
evitare a ceea ce am apreciat ca fiind de la sine 
înţeles. 


Considerăm că este de la sine înţeles că 
restaurantele au mâncare. 
PO, restaurantele nu au mâncare. 


Aici apare provocarea noastră. 


Următorul pas este mişcarea. Folosind tehnica 
numită clipă- de-clipă, ne imaginăm oameni care 
stau în acest restaurant foarte drăguţ, dar fără 
nimic de mâncare. Data următoare când vin, îşi 
vor aminti să aducă sandviciuri cu ei. Din asta se 
dezvoltă ideea unui restaurant ca un loc elegant 
pentru picnicurile de interior. îţi aduci mâncarea 
şi prietenii şi plăteşti proprietarului restaurantului 
un preţ pentru închirierea spaţiului. Poate, printr- 
o înţelegere, coşurile de picnic pot fi pregătite de 
alt restaurant în afara orelor de vârf. Aşa cum îţi 
distrezi prietenii la un picnic pe malul unui râu, 
poți să-ţi distrezi prietenii la un picnic de interior 
într-un cadru elegant. 


Considerăm de la sine înţeles că restaurantele 
percep tarif pentru mâncare. 

PO, restaurantele nu percep tarif pentru 
mâncare. 


Poate restaurantele ar putea percepe un tarif 
pentru „timp”, în loc de mâncare. Ai plătit o 
anumită sumă pentru fiecare minut, dar mâncarea 
a fost gratis. Aceasta ar avea sens în cafenele, 
unde clienţii ar putea să stea mult timp şi să 
comande doar o ceaşcă de cafea. în loc să fie 
foarte scumpă, pentru a acoperi cheltuiala, 
cafeaua ar fi ieftină, dar un fel de aparat, instalat 
în mijlocul mesei, ar contoriza şi ar taxa timpul. 
Mai simplu, factura înmânată de chelner ar avea 
marcat timpul, iar la ieşire ar urma să fie estimată 
taxa pe timp. 


Este interesant de notat că „o evitare” a 
necesităţii de a plăti factura pe loc a dus, cu mulţi 
ani în urmă, la conceptul ce stă la baza companiei 
Diners Club. 


Considerăm că e de la sine înţeles că 
restaurantele au meniuri. 
PO, restaurantele nu au meniuri. 


De la această provocare am putea să mergem în 
diferite direcții. Ne-am putea imagina un 
restaurant unde un bucătar-şef prepară un meniu 
ca pentru un dineu şi ai încredere suficientă în el 
ca să mănânci ce ţi se pune în faţă. Astfel de 
restaurante există acum. Sau ai putea să urmezi o 
altă cale şi să-ţi imaginezi un restaurant care are o 
listă de preparate disponibile şi ai putea să 
comanzi ce vrei doar în acele limite. 


Considerăm de la sine înţeles că ospătarii sunt 
politicoşi (nu întotdeauna). 
PO, ospătarii nu sunt politicoşi. 


Asta duce la ideea ca ospătarii să fie actori şi 
actriţe. Meniul indică „personajul” ospătarului. 
Poţi comanda orice ospătar vrei: beligerant, plin 
de umor etc. Ai putea comanda un ospătar 
beligerant şi te poţi distra certânducte cu el. 
Chelnerii şi chelneriţele şi-ar juca rolurile primite. 


Considerăm de la sine înţeles că restaurantele 
oferă farfurii şi tacâmuri. 
PO, restaurantele nu oferă farfurii şi tacâmuri. 


Astfel, ţi le aduci pe ale tale. Dar nu vrei să 
continui să-ţi aduci farfuriile şi tacâmurile, aşa că 
le laşi în restaurant. Dar farfuriile pot fi acum 
farfurii speciale, cu propria monogramă sau cu 
logo pe ele. îţi serveşti invitaţii în propriile farfurii 
speciale. Asta ar însemna că pe viitor vei dori să te 
întorci la acel restaurant pentru a-ţi distra clienţii. 


Orice socotim ca fiind de la sine înţeles poate fi 
„evitat” pentru a crea o provocare. Nu contează 
cât de imposibil sau cât de absurd poate părea 
rezultatul provocării. 


Poţi descoperi caracteristici „de la sine înţelese” 
rugându-i pe oameni să le scrie pe bucățele de 
hârtie care sunt puse apoi într-o pungă. Este 
extrasă din pungă una dintre hârtiuţe şi trăsătura 
respectivă este una care trebuie evitată. O altă 
cale este aceea de a le cere tuturor să facă o listă 
cu „caracteristici de la sine înţelese”, scrise una 
sub alta. Apoi strigi un număr arbitrar, să zicem 
cinci. Fiecare persoană trebuie să încerce să evite 
caracteristica cu numărul cinci de pe lista sa. Sau, 
pur şi simplu, poţi sugera caracteristici care sunt 
considerate ca fiind de la sine înţelese şi apoi poţi 
alege una dintre ele pentru a fi evitată. 


Tehnica evitării este utilă în special pentru a 
observa metode, proceduri sau sisteme unde totul 
pare în ordine şi a evoluat de- a lungul timpului 
până la o stare stabilă. Dacă vrei să faci 
îmbunătăţiri sau schimbări, este posibil să nu ştii 
de unde să începi. Procesul de evitare pune 
imediat în pericol procedurile existente, astfel că 
eşti forţat să gândeşti dintr-o altă perspectivă. 


Tehnica evitării este destul de uşor de folosit, dar 
există câteva dificultăţi. Uneori, evitarea poate 
bloca pur şi simplu o cale şi cel care gândeşte 
alege apoi o alternativă simplă. 


Considerăm de la sine înţeles să mergem la 
serviciu cu maşina. 
PO, nu putem merge la serviciu cu maşina. 


La nivelul cel mai simplu, am accepta doar că 
maşinile au fost interzise şi astfel am sugera 
deplasarea cu autobuzul sau cu trenul. Cu alte 
cuvinte, dacă una dintre posibilităţi este blocată, 
căutăm în jur alte posibilităţi. Deşi ideile pot fi 
utile, este puţin probabil să fie originale. Am putea 
urma alte direcţii date de aceeaşi provocare. Ne- 
am putea închipui că dormim la serviciu pentru 
perioade îndelungate şi că apoi beneficiem de un 
weekend foarte lung. Am putea să ne imaginăm că 
lucrâm de acasă sau că avem unități de lucru 
pentru întâlniri acasă. Neam putea gândi că 
trebuie să mergem cu maşina la serviciu „în afara” 
oraşului, în loc de „în” oraş. Asta ar putea sugera 
că, dimineaţa, ar fi permis doar traficul în afara 
oraşului. Asta ar încuraja relocarea locurilor de 
muncă la periferii. 


Metoda pietrei de trecere 


Dificultatea în stabilirea provocărilor este că acela 
care gândeşte trebuie să creeze provocarea, dar 
provocarea trebuie să îl provoace pe cel care 
gândeşte. Există deci pericolul de a „alege” o 
provocare care se potriveşte cu ideile şi 
conceptele pe care le ai deja. Acest lucru este 
inutil, din moment ce tehnica nu va provoca idei 
noi. în stabilirea provocărilor, unii oameni au o 
idee generală despre locul unde ar putea să se 
găsească o idee şi apoi creează o provocare care 
duce în acea direcţie. Asta are o valoare foarte 
redusă. O provocare ar trebui să fie îndrăzneață şi 


automată. Nu ar trebui să ai nicio idee despre 
unde ar putea să te ducă provocarea. 


Din acest motiv, multe metode de stabilire a 
provocărilor sunt semiautomate. Cu metoda 
evitării, afirmi explicit caracteristica „de la sine 
înţeleasă” şi apoi o negi. Acest lucru are loc 
automat. Cu majoritatea metodelor pietrei de 
trecere aplici unele operaţii automate asupra a 
ceva ce există. 


Vizualizează următoarea situaţie: în timp ce te 
plimbi, ajungi la un pârâu, pe care trebuie să-l 
traversezi. Prima ta acţiune este să iei o piatră 
mare şi să o arunci în mijlocul pârâului. A doua 
acţiune este să foloseşti piatra ca să traversezi. 
Menţionez această analogie pentru a indica faptul 
că poziţionarea unei pietre de trecere şi folosirea 
unei pietre de trecere sunt două operaţii distincte. 


Un test bun pentru a verifica dacă provocările tale 
sunt eficiente şi suficient de automate este acela 
de a vedea cât de multe dintre ele poţi să foloseşti 
cu succes. Cam 40% dintre ele ar trebui să fie 
inutilizabile. Dacă le poţi folosi pe toate cu succes, 
atunci fie ai o abilitate excepţională de a folosi 
mişcarea, fie creezi doar provocări ce se potrivesc 
cu idei pe care le ai deja. 


PO, avioanele aterizează cu susul în jos. 


Aceasta este o provocare automată de „tipul 
inversării”. Am menţionat deja cum o idee ne 
îndreaptă atenţia către poziţia pilotului. O altă 
cale a gândirii se concentrează pe diferenţă şi 
observă că aripile ar dispune acum de o forţă 
descendentă. Ajungem deci la conceptul de 
„aterizare pozitivă”. Asta duce la ideea unor aripi 
mici care împing în jos. în ce circumstanţe ar avea 
asta o valoare directă? în cazul unei urgente, 
această forţă îndreptată în jos ar fi anulată îndoind 
aripile mici în sus. Rezultatul ar fi o ridicare 
instantanee. 


Scopul provocărilor este de a ajunge la idei pe 
care nu le-ai avut înainte - nu să reconfirmi idei pe 
care le-ai avut deja. 


Voi prezenta aici patru moduri teoretice şi 
intenţionate de a crea provocări de tipul pietrei de 
trecere. 


Inversarea 


Asta înseamnă să observi direcţia „normală” sau 
obişnuită urmată atunci când faci un lucru şi apoi 
să mergi în direcţie inversă sau opusă. Avioanele 
care aterizează cu susul în jos şi maşinile cu roţi 
pătrate sunt ambele exemple ale provocării de 
„tipul inversării”. 


La Jocurile Olimpice anterioare, comitetele de 
organizare au fost reticente în a încuraja 
televiziunea, pentru că au avut senzaţia că a arăta 
totul la televizor ar reduce prezenţa spectatorilor. 
Una dintre modificările în conceptul Olimpiadei 
din 1984 a fost schimbarea atitudinii normale şi 
tratarea Olimpiadei ca un spectacol de televiziune. 
Acesta este conceptul care le-a făcut viabile din 
punct de vedere financiar, în acest caz, 
provocarea devine ideea. 


Foarte adesea, oamenii presupun că „a face ceva 
fără un anumit lucru” reprezintă o schimbare 
completă (inversare). Nu este asa. A face ceva fără 
un anumit lucru înseamnă evitare. 


Am suc de portocale pentru micul dejun. 
PO, nu am suc de portocale pentru micul dejun. 


Aceasta nu este o schimbare completă, ci o 
evitare. Aşadar, care ar fi provocarea de tipul 
inversării în această situaţie? 


PO, sucul de portocale mă are pe mine la micul 
dejun. 


Imaginează-ţi un pahar uriaş de suc de portocale 
în care cad. les mirosind a suc de portocale. Asta 
duce la ideea unui accesoriu ataşat de capul de 
dus care ar avea betisoare cu parfum, astfel încât 
cel care face baie să poată alege parfumul care să 
dea un miros plăcut apei de la duş. 


Telefonul sună când primeşti un apel la care 
trebuie să răspunzi. 

PO, telefonul sună tot timpul şi amuţeşte când 
primeşti un apel. 


Aceasta este o provocare bună, dar pare dificil de 
folosit pentru că este absurdă. Din ea apar două 
idei utile. Dacă telefonul sună tot timpul, cel puţin 
ai şti că telefonul este pornit şi funcţionează. Asta 
duce la ideea unei luminiţe roşii pe telefon, care 
indică faptul că telefonul este în funcţiune. Cea 


de-a doua idee este că telefonul ar trebui cablat la 
televizor. Când primeşti un apel, televizorul 
funcţionează fără sonor. Vei şti de îndată că ai un 
apel. Televizorul ar putea rămâne mut până când 
termini convorbirea (ultima parte este opţională). 


Cel care sună plăteşte pentru apelul telefonic. 
PO, cel care primeşte apelul este plătit pentru 
că răspunde la telefon. 


O inversare diferită ar putea sugera că acela care 
răspunde este plătit pentru apel. A-l plăti pe cel 
care primeşte apelul este o idee interesantă în 
sine. Din punct de vedere tehnic, nu ar trebui să 
fie dificil să adaugi o sumă în plus la factura 
apelantului şi să sustragi această sumă din factura 
celui care răspunde la telefon. Aşadar, dacă ai 
primi mai multe apeluri, ai avea de plătit mai 
puţin. Ai putea să le dai prietenilor un număr 
special care nu are această opţiune - sau ai putea 
să nu le dai. 


Exagerarea 


Cel de-al doilea mod de creare a provocării de 
tipul pietrei de trecere este exagerarea. Această 
metodă este direct legată de măsurători şi de 
dimensiuni: număr, frecvenţă, volum, 
temperatură, durată etc. Aceasta este o gamă 
normală de măsurători care se regăsesc în orice 
situaţie. Exagerarea înseamnă o măsurare care se 
situează mult în afara acestei game normale. 
Exagerarea poate fi în sus, în termenii unei 
creşteri în procesul de măsurare, sau poate fi în 
jos, în termeni de scădere în procesul de 
măsurare. 


PO, fiecare gospodărie are 100 de telefoane. 
PO, există un singur buton pentru formarea 
numărului pe telefon. 


Când exagerarea porneşte în jos, diminuarea nu ar 
trebui niciodată să ajungă la zero, pentru că asta 
devine o simplă evitare. 

PO, pasta de dinţi este o singură picătură de 
lichid. 

PO, nu există pastă de dinţi. 
Picătura singură ar putea sugera ceva care este 
pus pe mâncare şi realizează funcţia sa de curăţire 
în timp ce mâncarea este mestecată. 


Exagerarea creează instabilitatea tipică unei 
provocări. Nu putem rămâne la exagerare, aşa că 
„ne mişcăm” înainte către o idee. 


Cu mulţi ani în urmă, New York Magazine a 
aranjat să primesc câteva probleme de la biroul 
primarului. Una dintre ele a fost lipsa efectivelor 
de poliţie care să patruleze pe strazi. 


PO, poliţia are şase ochi. 


Din această exagerare simplă a apărut sugestia ca 
indivizii să acţioneze ca ochi şi urechi în plus 
pentru poliţie. Asta a fost parte a unui material de 
copertă în New York Magazine, în aprilie 1971. 
Ulterior, conceptul de „pază a cartierului”— a fost 
utilizat pe scară largă. 


PO, elevii sunt examinaţi tot timpul. 


Asta duce la ideea unui computer de sine stătător 
pe care un elev îl poate folosi oricând. Computerul 
prezintă întrebări şi elevul răspunde la ele. Atunci 
când raportul dintre succes şi eşec depăşeşte un 
anumit punct în favoarea succesului, se consideră 
că elevul ştie suficiente despre acel subiect. Elevul 
poate accesa computerul oricând. Ar exista 
modalităţi de prevenire a fraudei sau a abuzului. 


PO, telefoanele sunt prea grele pentru a fi 
ridicate. 

PO, telefoanele sunt suficient de mici pentru a fi 

purtate ca nasturi. 

PO, fiecare apel telefonic trebuie să dureze o 

oră. 

PO, fiecare apel poate dura doar zece secunde. 

PO, trebuie să formezi 100 de cifre. 


PO, formezi doar o cifră. 
PO, un apel costă întotdeauna 100 de lire 
sterline. 


PO, apelurile costă maximum 10 peni. 

PO, poţi vorbi cu o singură persoană la telefon. 

PO, poţi conversa cu o mie de persoane 
simultan. 


Institutul de film suedez a apelat la mine, la un 
moment dat, pentru a găsi o cale de a strânge 
fonduri pentru filme. 


PO, fiecare bilet de film costă 100 de lire 
sterline. 


Asta duce la ideea că, pentru filmele în premieră, 
există un mecanism simplu prin care spectatorii se 
pot întoarce la ghişeul de bilete şi pot investi 
direct în filmul pe care tocmai l- au văzut. Acum, 
ei ar avea şansa să evalueze produsul - spre 
deosebire de investiţia în avans. Ar deveni, de 
asemenea, ambasadori ai filmului şi i-ar încuraja 
pe alţii să-l vadă. Această investiţie le-ar asigura 
fonduri celor care şi-au asumat iniţial riscul, 
reducând astfel acest risc şi încurajând investiţia 
iniţială. 

Sunt întotdeauna surprins că unii oameni găsesc 
provocarea de tip exagerare dificil de folosit. 
Bănuiesc că se întâmplă aşa pentru că acest tip de 
provocare este unul foarte tranşant. Stabileşti 
provocarea şi nu ai nicio idee unde urmează să te 
ducă. Cei care întâmpină dificultăţi preferă să 
construiască o provocare în jurul ideilor pe care le 
au deja. 


Este important de subliniat că provocările de tip 
exagerare se bazează întotdeauna pe o anumită 
dimensiune sau măsurătoare. Acesta nu este 
sensul larg obişnuit al exagerării, care include de 
asemenea ceva excesiv. 


Distorsiunea 


în orice situaţie, există relaţii normale între părţi. 
Există, de asemenea, secvenţe de timp normale. 
Provocarea de tip distorsiune este obţinută luând 
aceste aranjamente normale şi schimbându-le. 
Aceasta „distorsionează” situaţia pentru a crea o 
provocare. 


într-un seminar, am propus exerciţiul de creare a 
provocărilor de fiecare tip cu privire la sistemul 
poştal. 


PO, închizi scrisoarea după ce o expediezi. 


Acest exemplu foarte bun de provocare prin 
distorsiune (distorsionarea succesiunii operaţiilor) 
a fost sugerat de un participant. De aici vine o 
idee interesantă. Dacă nu vrei să plăteşti 
expedierea, trimiţi o scrisoare deschisă. Un agent 
de publicitate prin corespondenţă introduce apoi o 
foaie volantă sau alt mesaj în plicul tău, îl închide 
şi plăteşte expedierea pentru tine. Avantajul tău 
este expedierea gratuită. Avantajul agentului de 
publicitate este accesul direct la potenţialii clienți. 


Evident, ar fi nevoie de selectarea regiunilor 
poştale, pentru a ajunge la clienţii pe care cineva 
şi i-ar putea dori. 


PO, elevii se examinează reciproc. 


Această provocare duce la ideea simplă că, în 
orice examinare, o probă excelentă ar fi ca elevilor 
să li se ceară să creeze întrebări şi să explice de 
ce le-au pus. Trebuie să ştii bine un subiect pentru 
a elabora întrebări bune. Acestea ar putea fi 
utilizate ulterior de  examinatori în cadrul 
examenelor viitoare. 


PO, mori înainte să mori. 


Acesta a fost tipul de provocare care l-a ajutat pe 
Ron Barbaro, de la compania Prudential 
Insurance, să dezvolte ideea de mare succes 
„beneficii în timpul vieţii”. în cazul ipotecilor 
inverse, primeşti într-adevăr mai întâi beneficiile 
şi plăteşti mai târziu primele de asigurare. 


PO, votezi în favoarea vecinului tău. 

PO, poşta redactează scrisorile pentru tine. 

PO, dobânda investiţiei tale este plătită către o 
terță parte. 

PO, infractorii plătesc forţele de poliţie. 

PO, poţi turna o băutură răcoritoare înainte să o 
deschizi. 

PO, aflat în avion, aterizezi înainte să decolezi. 

PO, televizorul alege ce să îţi arate. 

PO, copiii decid cu cine ar trebui să se 
căsătorească părinţii. 
Când sunt implicate doar două părţi, distorsiunea 
şi inversarea ajung la exact acelaşi lucru. 


Care este ordinea firească (relaţii, succesiune 
temporală ş.a.m.d.)? Acum, să facem schimbări în 
jurul său. 


Metoda distorsiunii este, probabil, cea mai dificilă 
dintre metodele pietrei de trecere, dar poate 
produce idei eficiente, pentru că provocările tind 
să fie foarte provocatoare şi nu ne permit să 
alunecăm înapoi la ideile existente. 


Gândirea iluziilor 


Exemplul fabricii care urma să se afle „în aval de 
ea însăşi” este o ilustrare a provocării de tipul 
„lluziilor”. 


Nu ar fi minunat dacă... 


Prezentăm o dorinţă fantezistă, ceva imposibil de 
realizat. Este important ca provocarea să fie o 
fantezie. Ar fi prea puţin să prezentăm doar o 
dorinţă normală, un obiectiv sau o sarcină. 


Aş vrea să produc acest creion la jumătate de 
cost. 


Acesta este un obiectiv, sau o sarcină, pentru care 
poți lucra chiar dacă poate părea foarte dificil. Dar 
nu e o provocare. 


PO, creionul ar trebui să scrie singur. 


Aceasta este evident o fantezie şi, evident, o 
provocare. Am fost rugat odată să sugerez o 
schemă pentru un orăşel cu întreaga parcare 
centrală ocupată de maşinile navetiştilor, care 
rămâneau acolo toată ziua. 


PO, maşinile ar trebui să-şi limiteze propria 
parcare. 

(Nu ar fi minunat ca maşinile să-şi limiteze 
propria parcare?) 


De aici vine ideea simplă că poţi parca oriunde 
atât timp cât îţi laşi toate farurile aprinse. Asta ți- 
ar consuma bateria dacă staţionezi mai mult timp. 
Aceeaşi idee ar putea fi aplicată în oraşe unde ai 
parcat în locuri cu contor de parcare. Dacă îţi laşi 
farurile aprinse, nu trebuie să plăteşti contorul. 
Asta ar duce la un circuit mai rapid pe spaţiile cu 
contor de parcare din zonele centrale. 


Celelalte trei moduri de a obţine provocări de tipul 
pietrei de trecere funcţionează toate „respingând” 
un lucru care există acum  (inversândul, 
exagerându-l, distorsionându-1), dar cu ajutorul 
metodei pietrei de trecere, trebuie să extragem 
provocarea din eter. Unii oameni găsesc acest 
lucru dificil pentru că este mai puţin automat. Alţii 
cred că a prezenta o fantezie nu este greu deloc. 


PO, hoţii se identifică pe ei înşişi. 
(N-ar fi minunat dacă hoţii s-ar identifica pe ei 
înşişi?) 


Acest lucru este puţin probabil să se întâmple. Ne 
imaginăm un hoţ ridicând o mână şi spunând: 
„Sunt un hoţ.” S-ar putea identifica pe ei înşişi 
prin hainele lor. Asta duce la ideea unei robe de 
cumpărături, igienică şi purtată peste hainele 


normale. Această robă nu are nicio deschizătură şi 
niciun buzunar, aşa că furatul ar fi mai dificil. 
Oricine poartă o robă primeşte o mică reducere. 
Cei care aleg să nu poarte roba pot fi observați 
mai îndeaproape. în spatele acestei idei se află un 
concept. Pot exista modalităţi mai bune de 
realizare a acestui concept. Conceptul este că 
hoţii pot refuza o solicitare pe care alţii o găsesc 
neimportantă. 


Cu cât e mai multă fantezie, cu atât mai 
provocatoare va fi provocarea. 


PO, urci în avion imediat ce soseşti la aeroport. 

PO, fiecare pasager are un avion personal şi 
propriul pilot. 

PO, avionul te va duce unde vrei, când vrei. 

PO, un membru al echipajului are grijă doar de 
tine. 

PO, dormi întotdeauna când zbori cu avionul. 

PO, stai mereu lângă cei mai interesanţi oameni. 

PO, linia aeriană îţi oferă toate bagajele de care 
ai nevoie. 


PO, cumperi acţiuni la linia aeriană cu biletul 
tāu. 

PO, întârzierile sunt plăcute şi utile. 

PO, oricând vrei să zbori, este perioada cea mai 
ieftină. 

PO, avionul te aşteaptă dacă eşti prins în trafic. 
Chiar dacă unele dintre acestea par absolut 
imposibile, toate pot fi folosite ca provocări. Cu 
cât devii mai încrezător în abilităţile tale de 
„mişcare”, cu atât vei fi mai capabil să accepţi 
orice provocare şi să obţii valoare din ea. Cu cât 
eşti mai capabil să foloseşti provocari extreme, cu 
atât vei fi mai curajos să creezi provocări. 
Provocările slabe nu au valoare provocatoare. 


PO, avionul te aşteaptă dacă eşti prins în trafic. 


Asta duce la ideea că toate zborurile sunt 
programate cu jumătate de oră înainte de ora de 
plecare efectivă. Dacă soseşti târziu, achiţi o 
suprataxă, dar tot te urci în avion. Sau primeşti un 
voucher de reducere dacă te înregistrezi devreme. 
O altă idee este aceea de a rezerva automat, din 
nou, locuri la zborul următor pentru pasagerii 
care lipsesc, dar această rezervare este valabilă 
doar o oră. 


Este o procedură utilă, şi o practică bună a pietrei 
de trecere, să stabileşti cât mai multe provocări de 
tipul pietrei de trecere ca operaţie în sine când 
încerci să fii creativ într-o anumită privinţă. Doar 
stabileşti pietrele de trecere, fără nicio încercare 
de a le utiliza. Acest exerciţiu de creare a pietrelor 
de trecere poate elibera mintea. Probabil, vei 
descoperi că eşti tentat să foloseşti una dintre 
pietrele de trecere. Scopul exerciţiului este, totuşi, 
să aşezi pur şi simplu cât de multe pietre de 
trecere poţi în jurul zonei de concentrare creative 
a atenţiei. 


Note: 


* în original: (p)rovokmg (ojperation; (p)rovocative (p)peration 
şi (p)rovocalion (o)peratioii. (N. trad.) 

** O modalitate de reducere a numărului de infracţiuni prin 
organizarea oamenilor care locuiesc într-o zonă ca să 
păzească proprietăţile celorlalţi şi ca să furnizeze poliţiei 
date despre posibilii răufăcători. (N. tradd) 

*** A suta parte dintr-o liră sterlină. (N. trad.) 


Intrarea aleatorie 


ACEASTA ESTE CEA MAI SIMPLĂ dintre 
metodele creative. Acum este folosită pe scară 
largă de noi producători, agenţii de publicitate, 
grupuri de muzică rock, dramaturgi şi mulţi alţii. 
Am dezvoltat tehnica în 1968 şi a fost 
împrumutată sau plagiată de nenumărate ori, de 
obicei de către oameni care nu ştiu de ce şi cum 
funcţionează. 


Tehnica este deosebit de eficientă, dar pare 
complet ilogică. Există o zonă de concentrare 
creativă a atenţiei unde avem nevoie de idei. Apoi 
obţinem un cuvânt care nu are deloc legătură cu 
situaţia şi le păstrăm pe cele două împreună. 


Copiator de birou PO nas 


Din această suprapunere câutăm să dezvoltam idei 
noi. 


Orice persoană care foloseşte logica tradițională 
ar sublinia absurditatea. în cazul în care 
„cuvântul” este cu adevărat aleatoriu, atunci el ar 
fi de ajutor în orice împrejurare, indiferent care ar 


fi aceasta. Similar, orice cuvânt ar funcţiona 
pentru zona dată de concentrare a atenţiei. Astfel 
că orice cuvânt are valoare pentru orice subiect. 
Acest lucru pare culmea lipsei de logică. 


Procesul are sens doar când înţelegem cum 
funcţionează creierul ca sistem de modelare cu 
autoorganizare. Figura 2.15 (vezi pagina 253) 
arată casa ta într-un oraş mic. Mergi întotdeauna 
pe acelaşi drum când pleci de acasă. Dar, într-o zi, 
cineva te duce la o plimbare la marginea oraşului 
şi apoi găseşti drumul spre casă, probabil folosind 
o cale pe care nu ai fi urmat-o plecând de acasă. 
Pur şi simplu, probabilitățile modelului sunt 
diferite în centru faţă de periferie. Nu e nimic 
magic în asta. 


Creierul are o capacitate deosebită de a face 
conexiuni, astfel că, până şi în cazul cuvântului 
aleatoriu (intrarea), care pare foarte îndepărtat, el 
va asigura conexiunile necesare înapoi către zona 
de concentrare a atenţiei. Nu mi s-a întâmplat 
niciodată ca termenul aleatoriu să fie prea 
îndepărtat. Dimpotrivă, cuvântul aleatoriu este 
conectat adesea atât de aproape de zona de 
concentrare a atenţiei, încât efectul provocator 
este redus. 


Istoria ideilor arată multe exemple de momente în 
care un eveniment întâmplător a părut că 
declanşează o nouă idee importantă. Bineînţeles, 
asta se întâmplă doar într-o minte 


„pregătită”, care se gândeşte la subiect. Există 

o poveste despre Newton, care stătea citind sub 
un copac în Woolsthorpe, Lincolnshire, şi un măr i- 
a căzut în cap. Se presupune că acest lucru i-a 
„declanşat” ideea gravităţii ca „forţă”. Chiar dacă 
povestea nu este adevărată, există multe alte 
exemple. 


Și 
N Ai 


Figura 2.15 A tai 

E obligatoriu să stăm sub copaci şi să aşteptăm să 
ne cadă mere în cap? Chiar dacă alegem să stăm 
sub meri când e vânt puternic, procesul este mai 
degrabă pasiv. Nu putem să ne ridicâăm şi să 


scuturăm copacul ori de câte ori vrem o idee 
nouă? Putem acţiona chiar aşa, iar tehnica intrării 
aleatorii are tocmai acest scop. 


Intrarea aleatorie este una dintre tehnicile 
provocatoare, dar modul în care lucrează este 
uşor diferit de alte tehnici provocatoare. Aşa cum 
este arătat în Figura 2.16, în cazul altor tehnici 
modelâm o provocare (PO) şi apoi o folosim pentru 
a ieşi de pe calea principală cu scopul de a creşte 
şansa noastră de a ne „mişca” către noul traseu. în 
cazul tehnicii intrării aleatorii, pornim dintr-un 
punct nou şi asta creşte imediat şansele noastre 
de a atinge traseul nou. Odată ce am făcut asta, ne 
conectăm înapoi la zona de concentrare a atenţiei 
şi putem acum să folosim această nouă linie de 
gândire. 


A porni de la un punct de intrare nou este un 
proces bine stabilit în gândirea creativă. Uneori, 
putem să ne comutăm atenţia de la câştigător la 
cel învins într-un turneu de tenis, de la infractorii 
pe care îi prindem la cei pe care nu îi prindem, de 
la cititori care sunt interesaţi la cei care sunt 
plictisiţi etc. în anumite cazuri, există puncte de 
intrare posibile clar definite. Tehnica intrării 
aleatorii este mai largă şi acoperă toate cazurile, 
fie că sunt, fie că nu sunt alte puncte de intrare 
evidente. 


Nu putem „alege” cu adevărat un punct de intrare 
aleatoriu, pentru că ar putea fi ales potrivit 
gândirii noastre existente şi nu ar oferi provocare. 
Aşa că trebuie să apelâm la o metodă care 
foloseşte hazardul pentru a obţine provocarea. 
Există multe căi practice de a face asta. 


Figura 2.16 


1.Alcătuieşte o listă de 60 de cuvinte (foc, 
birou, nas, câine, avion, hamburger, tigru 
etc.). Când ai nevoie de un cuvânt aleatoriu, 
aruncă doar o privire la ceasul tău şi 
notează secundele citite. Foloseşte acel 
număr pentru a obţine un cuvânt din lista 
ta. Dacă ai un ceas cu 


» 

sutimi de secundă, atunci poţi avea o listă 
cu 100 de cuvinte. Schimbă lista o dată la 
şase luni pentru a avea cuvinte noi. 

2.Foloseşte un dicţionar. Gândeste-te la un 
număr (să spunem pagina 82) şi apoi 
gândeşte-te la o poziţie a cuvântului pe acea 
pagină (să zicem, al optulea cuvânt în jos). 
Deschide dicționarul la pagina 82 şi 
deplasează- te până la al optulea cuvânt în 
jos. Dacă acest cuvânt nu este substantiv, 
atunci continuă până ajungi la primul 
substantiv. 

3.Odată, un canadian a realizat o sferă mare 
de plastic cu 13 000 de cuvinte. Roteşti un 
mâner care amestecă cuvintele şi apoi 
citeşti cuvântul care apare la fereastră. 

4.închizi ochii şi pui degetul pe pagina unui 
ziar sau a unei cărţi. lei cel mai apropiat 
cuvânt de degetul tău. 


Toate acestea sunt modalităţi practice de a obţine 
un „cuvânt aleatoriu”. 


Tehnica intrării aleatorii este mai uşor de folosit 
decât alte tehnici provocatoare, pentru că 
provocarea este obţinută foarte uşor şi nu trebuie 
„construită”. 


Ţigară PO semafor 


în câteva secunde, aceasta duce la ideea unei 
benzi roşii în jurul ţigării, la o oarecare distanţă de 
capătul unde ar fi filtrul. Această bandă ar servi ca 
o „zonă periculoasă”. Dacă te-ai oprit din fumat 
înainte să ajungi la bandă, atunci fumatul este mai 
sigur (pentru că ultima parte din ţigară este mai 
dăunătoare). Dacă fumezi din „zona periculoasă”, 
ai putea să te simţi vinovat. Dacă ai vrea să reduci 
fumatul, ai cumpăra ţigări cu banda plasată din ce 
în ce mai departe de-a lungul ţigării. 


Această provocare duce la o sugestie neobişnuită, 
în care ar fi aşezate seminţe în filtrele de ţigară, 
astfel încât, când o ţigară a fost aruncată în 
grădină sau în parc, ar creşte flori din mucul de 
țigară. Dacă a fost ales un anumit fel de floare, 
asta ar deveni un fel de publicitate pentru acea 
ţigară. 
Şomaj PO dinţi falşi 


Dinţii falşi trebuie să se potrivească. Există de 
obicei un fel de garanţie pentru dinţii falşi. Astfel, 
indivizilor li se poate oferi un tip garantat de 
serviciu pentru a se potrivi cu nevoile lor. Dacă ei 
vor o garanţie pe termen lung, atunci salariile sunt 
mai mici decât în cazul când vor salarii mai mari, 
dar cu riscul de a fi disponibilizaţi. Pot fi decise 
priorităţile şi locul de muncă poate fi adaptat 
pentru a li se potrivi. 


Ne putem întoarce acum la provocarea sugerată 
mai devreme în această secţiune. 


Copiator de birou PO nas 


Imediat ne gândim la miros. Cum ne-ar putea fi 
mirosul de folos? Poate am putea proiecta un 
cartuş simplu pentru copiator, astfel încât orice 
defecţiune ar da un „miros” distinct. Dacă stai 
lângă copiator şi nu funcţionează, îţi miroase a 
ceva. Dacă miroase a levânţică, atunci ştii că este 
nevoie de mai multă hârtie. Dacă miroase a 
camfor, ştii că trebuie schimbat cartuşul de 
cerneală. Tehnologia ar fi simplă. Un avantaj este 
că nu trebuie să stai lângă copiator. Dacă lucrezi 
la biroul tău şi miroase a levânţică, atunci te ridici 
şi pui mai multă hârtie în copiator. Conceptul de a 
folosi mirosul pentru a indica starea unui 
mecanism complex este un concept puternic în 
sine şi ar putea fi aplicat multor tipuri de 
mecanisme. 


Este evident că tehnica intrării aleatorii este 
foarte bună pentru producerea de noi gânduri şi 
idei, la care nu am ajunge niciodată printr-un 
proces logic sau printr-unul analitic. 


Tehnica cuvântului aleatoriu este utilă în mod 
particular în următoarele tipuri de situaţii. 


Stagnarea 


Simţi că ai rămas complet fără idei. Ai încercat să 
fii creativ de mult timp, întorcându-te mereu către 
aceleaşi idei şi concepte. Pare imposibil să obţii 
idei proaspete. Introduci un cuvânt aleatoriu şi 
această tehnică îti oferă imediat noi direcţii de 
gândire. 

Foaia albă (gândirea complet noua - vezi pagina 
275) 


Ţi se dă un proiect care are nevoie de idei noi. Nu 


ştii de unde să porneşti. Nu ai idei deloc. Nu 
există nimic asupra căruia să lucrezi. în asemenea 
cazuri, tehnica intrării aleatorii este utilă în 
special pentru a face ideile tale creative să 
lucreze. Intrarea aleatorie dă un punct de plecare. 


Ideile suplimentare 


Când ai deja câteva idei, dar ai impresia că ar 
putea exista o direcţie complet diferită de gândire, 
e util să petreci puţin timp cu tehnica intrării 
aleatorii, ca să vezi dacă poate fi găsită o direcţie 
de gândire cu adevărat nouă. 


Blocajul 


Când eşti complet blocat şi nu găseşti nicio cale 
de a continua, din moment ce nu faci niciun 
progres, merită să foloseşti metoda intrării 
aleatorii. Nu există nicio garanţie că va funcţiona, 
dar investiţia de timp şi de efort este complet 
justificată. Tehnica intrării aleatorii poate să nu 
ofere soluţia dorită, dar ar trebui să deschidă noi 
căi de gândire şi să îţi permită să faci unele 
progrese. 


Deşi tehnica intrării aleatorii este atât de simplu 
de folosit, există câteva lucruri de care ar fi bine 
să ţinem cont atunci când 


apelăm la ea - adică, o serie de capcane de evitat. 


1.Nu are rost să arăţi cât de inteligent eşti 
legând intrarea aleatorie de o idee pe care o 
ai deja. Este total lipsit de sens şi, de obicei, 
doar de paradă. Scopul tehnicii este de a 
obţine idei noi, nu de a oferi o scuză pentru 
că prezinţi idei vechi. 

2.Foloseşte cuvântul aşa cum este şi nu 
rearanja literele sau nu extrage părţi din el 
pentru a obţine alt cuvânt. Asta înseamnă 
pur şi simplu să schimbi cuvântul aleatoriu 
pentru a găsi unul care se potriveşte mai 
bine cu ideile tale existente. Efectul 
provocator este pierdut. 

3.Nu urma prea mulţi paşi: asta sugerează 
Că... ceea ce duce la... şi asta îmi aminteşte 
de... s.a.m.d. Dacă 
urmezi prea mulţi paşi, vei ajunge la idei pe 
care le ai deja şi vei rata provocarea. 

4.Nu enumera toate trăsăturile cuvântului 


aleatoriu. Dacă faci astfel, vei merge pur şi 
simplu în josul listei pentru a găsi ceva care 
„se potriveşte” foarte uşor şi vei pierde 
astfel efectul provocator. la prima trăsătură 
care îti vine în minte şi încearcă să o faci să 
funcţioneze. 


5.Să nu decizi că primul cuvânt este 
inutilizabil şi imediat să cauţi altul. Astfel, 
doar aştepţi cuvântul care „se potriveşte” cu 
idei existente. Singura dată când este 
permis să cauţi alt cuvânt aleatoriu este 
când legătura dintre zona de concentrare a 
atenţiei şi primul cuvânt este atât de 
puternică şi de directă, încât nu are loc 
nicio provocare. 


Toate punctele de mai sus sunt importante pentru 
a păstra efectul „provocator” al metodei. Nu e 
vorba de a găsi o cale de a conecta cuvântul 
aleatoriu cu idei existente, ci de a provoca idei noi. 


Există un fenomen interesant care apare uneori în 
tehnica cuvântului aleatoriu. Mai întâi, oamenii 
sunt sceptici în privinţa modului în care poate 
funcţiona o metodă atât de simplă. Apoi, când 
constată că metoda chiar funcţionează, ei devin 
lacomi. 


în cazul în care cuvântul aleatoriu a produs idei 
atât de interesante, de unde ştim dacă un cuvânt 
aleatoriu diferit nu va produce idei chiar mai 
bune? Cum găsim „cel mai bun” cuvânt 
aleatoriu? 


Răspunsul simplu este că nu putem. Procesul 
rămâne unul deschis. Este adevărat că alt cuvânt 
aleatoriu ar putea produce idei chiar mai bune. Nu 
există nicio cale de a găsi „cel mai bun” cuvânt 
aleatoriu, pentru că atunci nu ar mai fi aleatoriu. 
Fii fericit că ai câteva idei noi. 

Nu ar trebui să foloseşti o succesiune de cuvinte 
aleatorii în efortul de a extrage fiecare idee 
posibilă. Foloseşte tehnica intrării aleatorii şi apoi 
treci la altă tehnică. întoarce-te la ea mai târziu, 
cu altă ocazie. Dacă foloseşti prea multe intrări 
aleatorii, apare riscul de a nu lucra suficient de 
mult cu fiecare şi vei aştepta doar să apară una 
uşoară. 


Trebuie spus că tehnica intrării aleatorii nu se 


aplică doar la cuvinte aleatorii. Poţi folosi imagini 
aleatorii în loc de cuvinte. Amesteci câteva imagini 
şi alegi una la întâmplare. Poţi folosi, de 
asemenea, obiecte. Alegi un obiect sau cumperi 
ceva de la magazin şi îl foloseşti ca stimul. 
Procesul intrării aleatorii acoperă mersul la 
expoziţii în alte domenii decât al tău şi discutatul 
cu oameni din alte domenii. Tehnica intrării 
aleatorii poate însemna să alegi şi să citeşti ziare 
care se ocupă cu alte domenii. 


Principiul general al intrării aleatorii este dorinţa 
de a căuta intrări neconectate între ele şi de a le 
folosi pentru a deschide noi căi de gândire. O 
parte din lectura fiecărui om ar trebui să fie 
aleatorie. Dacă acorzi mereu atenţie doar 
lucrurilor ce par relevante, atunci doar îţi 
consolidezi ideile existente şi nu îţi oferi ocazia să 
descoperi posibilităţi pentru noi idei. 


Cuvântul aleatoriu este cea mai convenabilă formă 
de intrare aleatorie, pentru că este atât de practic 
şi de uşor de folosit. Un cuvânt este un pachet de 
funcţii, concepte, detalii şi asocieri. Alte intrări 
aleatorii tind să fie mai puţin eficiente pentru că 
sunt mai limitate. Este, de asemenea, important să 
schimbi intrările aleatorii, pentru câ dacă le 
foloseşti pe aceleaşi, mintea ta va găsi de fiecare 
dată drumul de întoarcere către vechile 
obişnuinţe. 


Intrarea aleatorie este una dintre tehnicile 
sistematice de folosire a provocării în mod 
deliberat. 


Tehnicile de sensibilizare 


AJUNGEM ACUM LA CÂTEVA TEHNICI NOI, „de 
sensibilizare”. Deşi acestea nu sunt provocări în 
sensul strict al cuvântului, sunt provocări în 
sensul că un lucru este prezentat „pentru a vedea 
ce se întâmplă”. E implicat, de asemenea, un 
element de dezordine, din moment ce nu există 
nicio încercare de a fi analitic sau comprehensiv. 


Ca sistem de modelare, creierul este foarte 
predispus la sensibilizare. Dacă sunt stimulate 
anumite zone, atunci ele devin mai pregătite să ia 
parte la următoarele secvenţe de gândire. Această 
disponibilitate este sensibilizarea. Dacă declari că 
vrei să alegi oamenii care poartă haine galbene pe 
stadion, atunci, în timp ce priveşti mulţimea, îi vei 
observa imediat pe cei care poartă galben. 
Creierul a fost „sensibilizat” la galben. 


Scopul tehnicii de sensibilizare este de a alimenta 
mintea cu idei, pentru a permite gândirii noastre 
să urmeze câi noi şi creative. Tehnicile nu sunt la 
fel de solide sau de eficiente ca tehnicile 
provocatoare intenţionate, dar ele pot genera idei 
şi concepte inedite. 


Stratalii 


Stratali este un cuvânt nou pe care l-am inventat 
pentru a-l folosi în cartea mea I am Right, You are 
Wrong. Stratalii se referă la straturi sau învelişuri. 
Un stratal este un număr de afirmaţii şi observaţii 
simultane care sunt puse laolaltă ca un întreg. Nu 
trebuie să fie comprehensive. Nu trebuie să 
acopere toate aspectele sau să fie descriptive. Şi 
nici analitice. Aşa cum alegi un cuvânt aleatoriu 
pentru că vrei să-l foloseşti, în acelaşi fel sunt 
puse împreună afirmaţii diferite ca un „stratal”, 
pur şi simplu pentru că vrei să le pui împreună 
astfel. Un stratal este un număr de afirmaţii fără 
legătură, puse împreună doar pentru a forma un 
stratal. Scopul unui stratal este de a sensibiliza 
mintea, astfel încât să apară idei noi. 


Un stratal ar putea consta în orice număr de 
enunţuri, dar, de dragul convenienţei, am ales 


cinci. Aşadar, un stratal are cinci enunţuri. 
Numărul cinci este suficient de mare, cât să existe 
nişte idei semnificative, şi nu atât de mare, încât 
să nu poată fi considerat ca un întreg. Fiecare 
enunţ ar trebui să fie o frază sau o afirmaţie, nu 
doar un singur cuvânt. O listă de cuvinte nu 
funcţionează ca un stratal, chiar dacă susţii că 
fiecare cuvânt conţine un întreg paragraf. 


UN SIRAIAL DESPRE ASIGURAREA MASINII 


... susceptibilă de fraudă din partea solicitanţilor 
şi a atelierelor de reparaţii auto 

... creşterea costurilor de reparaţii ale daunelor 
din cauza forţei de muncă şi a complexităţii 

... reglementări legale ale plafoanelor primei de 
asigurare etc. 

... creşterea costurilor legale şi de procesare 

... comportament diferit al grupurilor selectate 


De aici apar următoarele idei: 


1.Concentrare a atenţiei doar pe grupuri cu 
venituri mari. 

2.Dacă nu este posibil să-ţi concentrezi 
atenţia pe grupuri cu venituri mari, ieşi din 
afacere. 

3.Oferă spre utilizare şi administrează o 
schemă pentru asigurarea maşinii în sistem 
de stat. 


Cea de-a treia dintre aceste idei este într-adevăr 
originală şi, probabil, are un oarecare merit. 
Asigurarea ajunge să fie văzută ca un drept 
reglementat şi de aceea devine din ce în ce mai 
greu să fie operată ca întreprindere profitabilă. 
Profiturile pot veni acum din administrarea 
schemei. 


UN SIRAIAL DESPRE RECRUTAREA 
PERSONALULUI DE CONDUCERE 


... cei mai buni oameni sunt fericiţi la locurile lor 
de muncă actuale 

... dificultate de evaluare a performantei viitoare 
..„. echilibru între personalitate şi abilitate 

... cei care vin uşor pot pleca la fel de uşor 

... care este preţul corect pentru talent 


De aici ar putea veni următoarele idei: 


1.Este mai ieftin să-ţi dezvolţi propria echipă 
de oameni decât să cumperi abilităţi 
verificate. 

2.la în considerare abilităţile la preţ ridicat 
doar ca pe o măsură de angajare temporară 
pentru a realiza anumite obiective de 
schimbare. 

3. Foloseşte mai degrabă consultanţi decât 
angajaţi cu normă întreagă. 

4. Foloseşte consultanţi şi apoi fa-le o ofertă 
de angajare dacă sunt buni. 

5. Găseşte o cale de a da cu împrumut oameni 
pentru ca ei să revină (cu experienţă mai 
mare) la locurile de muncă prezente. 

Ideea împrumutului este cea mai originală. 


UN SIRAIAL DESPRE BERE 


... O băutură predominant masculină 
... Uşor de cumpărat, uşor de băut 
„.. dificil de arătat diferenţe între branduri 
... adesea cumpărată de femei în supermarketuri 
pentru acasă 
. valoare de piaţă bazată pe noi consumatori 
sau pe ocazii de băut 


De aici apare ideea de marketing a asocierii 
intenţionate a anumitor beri cu anumite tipuri de 
mâncare. De exemplu, stabileşti să se bea bere 
Heineken când se mănâncă pui. Hotărăşti să se 
consume bere Guinness când sunt servite peşte 
sau fructe de mare. în spatele ideii se află 
conceptul de dezvoltate a pieţei bere-cu-mâncare, 
care, de asemenea, deschide piaţa pentru femei. 


Folosirea stratalilor este un proces reflexiv. Aduni 
stratalul şi apoi citeşti prin el iar şi iar şi laşi 
anumite idei să înceapă să se formeze. în mod 
clar, nu are niciun sens să alegi nivelurile 
stratalului în aşa fel încât să se potrivească unei 
idei pe care o ai deja şi apoi să-l foloseşti ca să te 
întorci înapoi la idee. Dacă totuşi stratalul este 
format neintenţionat de o idee inconştientă, atunci 
el poate fi de ajutor pentru a o aduce la nivel 
conştient - iar asta este o valoare justificată. 


A crea stratali cere exerciţiu. La început, există o 
puternică tendinţă de a fi comprehensiv şi de a 
conecta straturile. Ar trebui să-i opui rezistenţă, 
pentru că o descriere comprehensivă nu va duce 


nicăieri. Ceea ce contează sunt dezordinea şi 
caracterul arbitrar al stratalului. 


Cu cât sunt mai deconectate straturile, cu atât 
mai larg răspândită este sensibilizarea. Dacă toate 
straturile sunt comasate într-o singură zonă, 
atunci există o şansă mică pentru dezvoltarea unei 
direcţii noi de gândire. 


Gândeşte-te la stratali ca la o hârtie umezită 
înainte de a picta o acuarelă. Când atingi părţile 
umede, culoarea curge şi formează propriile 
modele. 


Tehnica filamentului 


Această tehnică a fost, de fapt, creată într-o 
manieră intenţionată folosind tehnica cuvântului 
aleatoriu. Cuvântul aleatoriu folosit a fost „păr”. 


în tehnica filamentului, stabilim concentrarea 
creativă a atenţiei şi prezentăm unele dintre 
cerinţele normale când decidem ceva pentru acea 
zonă de concentrare a atenţiei. Apoi luâm fiecare 
cerinţă separat şi ignorăm complet contextul 
actual al zonei de concentrare a atenţiei. De la 
cerinţă extindem „un filament” constând în 
moduri de satisfacere a cerinţei. Apoi, explorăm 
filamentele paralele şi alegem anumite elemente 
din fiecare fir. Apoi, căutăm să le punem împreună 
ca idee nouă. Această alegere a elementelor poate 
fi explicită sau poate fi inconştientă. 


lată un exemplu de folosire a abordării de acest 
tip în publicitate. (Solicitările obişnuite sunt 
trecute cu litere mari pe partea stângă. De la 
fiecare se extinde firul.) 


PUBLICITATE 


VIZIBIL: mare, puternic luminat, într-un loc 

vizibil, atrage privirea, manipulat frecvent. 

ATRAGEREA ATENȚIEI: zgomot, voce ridicată, 

scandal, surpriză, neaşteptat. 

AVANTAJE: promisiune, valoare, recompensă 

imediată, bani. IMAGINE BUNĂ: senzaţie de 

bine, legături strânse, calitate, lucruri bune, 

atractiv. 

CREDIBIL: convingător, aprobare, autorizat, 
oficial. 


De aici vine conceptul corporațiilor care 


organizează loterii pentru programe de caritate: 
WWE, United Way, Animal Protection, Oxfam ş.a. 
Publicitatea pentru loterie, biletele fizice, 
ceremonia de acordare a câştigurilor (dacă nu 
sunt doar taloane de răzuit), toate, vor fi legate de 
o imagine specifică a mărcii. Cuvintele-cheie care 
duc la această idee au fost, probabil, „manipulat 
frecvent”, „surpriză”, „recompensă imediată” şi 
„autorizat'”. 


O sesiune de gândire creativă încearcă să 
găsească o modalitate nouă pentru pantofi cu 
sistem de închidere cu arici. Este folosită tehnica 
filamentului. 


PANTOFI CU SISTEM DE ÎNCHIDERE 
CU ARICI 


ROBUST: rezistent la uzură, cauciuc, sticlă, oţel, 
ceramică, asfalt. AJUSTABIL: continuu, 
crestături, elastic, arcuri. 

STĂ FIX: cârlige, noduri, şuruburi, adeziv, zăvor, 
cuie. PUTERNIC: oţel, fir de tip Kevlar, plastic, 
metal, frânghie, lanţ. SIMPLU: acţiune unică, 
deschis/inchis instantaneu. ATRACTIV: 
imprimare, culoare, design, sculptură. 


De aici vine ideea unei catarame din ceramică sau 
metal emailat care are cârlige pe partea cu care 
se prinde de găurile din pantofi. Catarama poate fi 
schimbată uşor în funcţie de hainele pe care le 
porţi. Catarama devine un articol de modă şi 
bijuterie datorită formei şi aspectului. Cuvintele- 
cheie au fost aici, probabil, „ceramic”, „cârlig”, 
„plastic”, „design”. 


într-un fel, tehnica filamentului produce un tip 
diferit de „stratal”. Firele pentru fiecare cerinţă 
formează un strat pentru stratal şi sensibilizează 
mintea. Este, de asemenea, un element al 
procesului cuvântului aleatoriu, pentru că putem 
lua diverse elemente din fiecare fir şi apoi 
încercăm să le conectăm în idei noi. Aşadar, 
putem fie să lăsăm o idee să iasă la suprafaţă, fie 
să forţâăm apariţia unei idei prin juxtapuneri de 
elemente. 

O sesiune de gândire creativă îşi propune să 


îmbunătăţească „sediile bancare” (servicii 
bancare cu amânuntul). 


SEDII BANCARE 


UŞOR DE AJUNS: după colţ, la fiecare colţ, în 
mijlocul unui magazin, în staţiile mijloacelor de 
transport, în centre sportive. SPAŢIU 
SUFICIENT: mare, neaglomerat, spaţiu de 
aşteptare, spaţiu suplimentar când este necesar. 
BINE AŞEZAT: spaţii mobile, spaţii de aşteptare, 
spaţii operaţionale, indicaţii clare pentru 
locurile unde să te duci, fără zone înghesuite, 
uşurinţă la intrare şi la ieşire. 

PERSONAL SUFICIENT: fără probleme la orele 
de vârf, operaţii flexibile, personal de rezervă 
dacă este necesar, operaţii care nu necesită 
personal. 


în acest caz particular, vom lua câteva elemente şi 
le vom pune împreună intenţionat pentru a forţa 
apariţia unei idei. 

Folosim: staţiile mijloacelor de transport, spaţiu 
suplimentar dacă este necesar, indicaţii clare 
pentru locurile unde să te duci, operaţii flexibile. 


De aici vine ideea camionetelor bancare mobile, 
care pot funcţiona temporar în zone unde este 
nevoie. Camionetele de rezervă pot fi chemate 
dacă este necesar. Funcţiile pot fi alese pentru a 
satisface nevoile. Asemenea camionete ar putea 
opera în parcări. 

Aşadar, tehnica filamentului poate fi folosită în 
două moduri: 


1.Ideile care ies la suprafaţă se formează 
când priveşti printre filamente şi le permiţi 
ideilor să apară. 

2. Ideile obţinute forţat se formează când pui 
laolaltă unele elemente şi încerci să obţii o 
idee din ele. | 


Am ajuns acum la sfârşitul tehnicilor specifice 
gândirii laterale. Dar mai sunt de făcut multe 
lucruri pentru a finaliza procesul creativ. 


Aplicaţii ale tehnicilor gândirii 
laterale 


AM PREZENTAT CÂTEVA TEHNICI ale gândirii 
laterale. Majoritatea acestor instrumente au 
dovedit că funcţionează în mod sistematic şi 
eficient, fiind utilizate ani de-a rândul de oameni 
diferiţi şi în culturi diferite. Nu încape nicio 
îndoială că aceste instrumente într-adevăr 
funcţionează. Dacă descoperi că un anumit 
instrument nu funcţionează pentru tine, ia în 
considerare trei posibilităţi: 


1.Instrumentul nu a funcţionat pentru tine 
într-o situaţie particulară. Asta este de 
aşteptat, pentru că un instrument nu 


funcţionează de fiecare dată când este 
» 


folosit. 

2.Ai nevoie de mai multă practică şi de 
încredere în instrument. Asta vine odată cu 
experienţa. 

3.Există un oarecare „punct de rezistenţă” 
când foloseşti instrumentul şi el poate să nu 
funcţioneze bine în cazul tău. 


în esenţă, instrumentele sunt fundamentale şi atât 
de simple pentru procesul creativ, încât cine nu 
poate să le facă să funcţioneze este puţin probabil 
să poată fi creativ. Este important, totuşi, ca cei 
care studiază gândirea creativă să depună un 
efort pentru a face instrumentele să lucreze 
pentru ei. Ar fi păcat să renunţe după prima 
încercare şi să decidă că nu vor fi capabili 
niciodată să fie creativi. Ca şi în cazul mersului pe 
bicicletă, este dificil până când te prinzi cum 
„merg” lucrurile. 


Dacă la un seminar cineva îmi spune că i se pare 
că tehnicile nu funcţionează, îi răspund: 


Poate tehnicile nu funcţionează la tine, în acest 
moment, dar sunt o mulţime de oameni care au 
descoperit că tehnicile funcţionează în cazul lor. 


Acesta este marele avantaj al unor ani de 


experienţă în domeniu. Ajungi să ştii când ceva 
funcţionează şi acest lucru nu mai este o 
chestiune de opinie. 


Tehnici diferite au utilizări diferite? Tehnici 
diferite au zone de aplicare diferite? Care tehnici 
sunt cele mai bune şi în ce situaţii? 


Utilizarea generală a tehnicilor 


în general, fiecare dintre tehnicile gândirii laterale 
poate fi folosită în orice ocazie care cere gândire 
laterală. Totuşi, poate fi necesar să formulăm 
sarcini creative într-un mod adecvat. De exemplu, 
tehnica provocatoare a „evitării” funcţionează cel 
mai bine când trebuie să scăpăm de ceva. Aşadar, 
cum ar putea fi folosită într-o situaţie „complet 
nouă” (vezi pagina 275), în care dificultatea este 
că nu ştii de unde să porneşti? Aşadar, trebuie să 
formulezi sarcina în felul următor: 


Care ar fi abordarea de gândire „normală”, sau 
standard, în această situaţie? Acum, hai să 
evităm asta! 


Pentru exemplul contrar, putem examina 
rezolvarea de probleme. Aici este un punct definit 
care trebuie atins - eliminarea problemei. Aşadar, 
cum ar putea funcţiona în acest caz „cuvântul 
aleatoriu”? Prin definiție, tehnica cuvântului 
aleatoriu nu este direcţionată câtre un scop şi 
funcţionează cel mai bine cu o concentrare a 
atenţiei pe o „zonă generală”. Astfel, păstrăm 
problema în minte şi aplicăm tehnica cuvântului 
aleatoriu. Apoi, examinâăm dacă vreuna dintre 
ideile generate este utilă în mod direct pentru 
problemă. Chiar dacă nu se întâmplă asta, 
încercăm să modelăm sau să adaptăm o idee 
pentru a vedea dacă ea ar putea fi de valoare 
pentru a ne ajuta să rezolvăm problema. Ar putea 
exista un principiu utilizabil, chiar dacă ideea în 
sine nu ne este utilă. 


Este adevărat că unii oameni sunt mai mulţumiţi 
de unele tehnici. Cei care gândesc creativ ajung 
să aibă tehnica lor favorită, pentru că descoperă 
că ea este uşor de folosit sau că funcţionează bine 
pentru ei. De exemplu, mulţi agreează tehnica 
cuvântului aleatoriu, deoarece este foarte uşoară. 
Alţii preferă tehnica evitării pentru a scăpa de 
gândirea obişnuită în privinţa unui subiect. 


Oamenilor mai curajoşi le place piatra de trecere 
pentru că le permite provocări extreme. Evantaiul 
de concepte este preferat de cei mai organizaţi, 
cărora le place să acţioneze pas cu pas. 


Chiar dacă ai o tehnică preferată, este important 
să le practici din când în când şi pe celelalte. Ca 
jucător de golf, poţi avea o crosă favorită, dar 
trebuie să ai o oarecare dexteritate în cazul 
oricărei crose din geantă. 


Utilizarea specifică a tehnicilor 


Unele tehnici se folosesc direct oricând este 
nevoie de idei noi. 


Concentrarea atenției 


Abilitatea de a ne concentra atenţia cu precizie, 
de a ne reconcentra şi de a crea noi subzone de 
concentrare are valoare creativă în orice ocazie. 
Chiar dacă ai o sarcină fixă, există un avantaj în 
clarificarea zonei de concentrare a atenţiei şi, de 
asemenea, în crearea de noi zone de concentrare 
a atenţiei din cadrul sarcinii stabilite. Repetarea 
concentrării atenţiei din când în când şi oferirea 
de definiţii alternative pentru zona de concentrare 
a atenţiei (care poate fi o problemă) sunt, de 
asemenea, obiceiuri creative de bază, potrivite 
pentru toate situaţiile. 


Contestarea 


Contestarea creativă poate fi aplicată unor lucruri 
existente sau gândirii din timpul efortului creativ. 
De ce trebuie să ne uităm la asta în acest fel? De 
ce trebuie să rămânem între aceste limite? Chiar 
şi atunci când există o soluţie, sau o idee, formată, 
aceasta poate fi, de asemenea, contestată (sau 
unele aspecte ale ei). 


Alternativele 


Simpla căutare de alternative este însăşi esenţa 
creativităţii. Există definiţii alternative pentru 
zona de concentrare a atenţiei? Care sunt 
abordările alternative? Ce tehnici alternative am 
putea utiliza? Ori de câte ori extragem „un 
concept” în timpul gândirii creative, căutăm 
imediat moduri alternative de acţiune prin 
intermediul acelui concept. Chiar şi când avem o 
idee finală, putem întreba: există o cale mai bună 
de a face asta? 


Intrarea aleatorie 


Tehnica intrării aleatorii (ca şi cuvântul aleatoriu) 
are o aplicabilitate foarte largă. Dacă te blochezi 
şi rămâi fără idei în timpul procesului de gândire 
creativă, poţi încerca pe moment un „cuvânt 
aleatoriu”, pentru a deschide noi direcţii de 
gândire. Când nu ştii de unde să începi, cuvântul 
aleatoriu îţi va oferi puncte de pornire. Cuvântul 
aleatoriu funcționează cel mai bine când 
concentrarea atenţiei poate fi reformulată drept 
concentrare a atenţiei pe o „zonă generală”. 


Stratalul 


Stratalul este, de asemenea, o tehnică de uz 
general. La începutul exerciţiului de gândire, 
creezi un stratal referitor la întreaga situaţie la 
care te gândeşti. Acest lucru poate fi aplicat 
oricărei situaţii. în timp ce te gândeşti, poţi 
încerca un alt stratal, care, de data aceasta, te 
trimite la opinia ta asupra subiectului. Ce tipuri de 
lucruri apar în timp ce te gândeşti? în aplicarea sa 
generală, stratalul are un efect similar cu cel al 
cuvântului aleatoriu, dar este mai puţin 
provocator. Este mai util când avem de-a face cu 
situaţii complexe. 


Tehnica filamentului 


Ori de câte ori pot fi prezentate cu maximă 
claritate cerinţele situaţiei, poate fi folosită 
tehnica filamentului. Cerinţele sunt scrise una sub 
alta. De la fiecare cerinţă apare „un fir” care trece 
în afara contextului situaţiei prezente. Din 
moment ce pot fi prezentate cerinţe generale 
pentru majoritatea situaţiilor de gândire, tehnica 
filamentului se poate aplica în majoritatea 
situaţiilor. 


Tipuri de hază ale gândirii 


Există câteva tipuri de bază ale gândirii care pot fi 
luate în considerare împreună cu cele mai 
potrivite instrumente utile pentru fiecare dintre 
ele. Aceste tipuri de bază sunt o suprasimplificare 
a gândirii, dar ne oferă unele instrucţiuni pentru 
utilizarea diferitelor tehnici ale gândirii laterale. 


Gândirea orientată spre scop (atingerea 
obiectivelor) 


Cum ajungem în acest punct? Cum rezolvăm 


această problemă? Cum realizăm această sarcină? 
Avem o idee clară despre locul unde vrem să fim. 
în cazul problemelor, vrem să înlăturăm problema 
sau să scăpăm de ea. Acest tip de gândire acoperă 
probleme, sarcini, proiecte, negocieri, conflicte 
etc. Deşi multe tehnici ale gândirii laterale sunt 
potrivite pentru „gândirea orientată spre scop”, 
cele mai adecvate sunt următoarele: 


CONTESIAREA. Limitele, conceptele dominante, 
factorii esenţiali şi chiar definirea problemei pot 
fi, toate, contestate. De ce e nevoie de o astfel de 
abordare? De ce trebuie să privim acest lucru ca 
pe o problemă? 


EVANIALUL DE CONCEPTE. Aceasta este 
tehnica-cheie pentru gândirea orientată spre scop, 
pentru că este preocupată de „cum ajungem 
acolo?”. Care sunt conceptele necesare? Evantaiul 
de concepte poate el însuşi să dea noi puncte de 
concentrare a atenţiei, care, de asemenea, au 
nevoie de atenţie creativă. Folosirea sistematică a 
evantaiului de concepte ar trebui să furnizeze 
multe abordări alternative şi câi pentru atingerea 
obiectivelor. Evident, evantaiul de concepte este o 
formă elaborată de căutare a alternativelor. Când 
nu este posibil să trecem prin procesul evantaiului 
de concepte, o simplă căutare de alternative este 
mai adecvată. 


PIAT DE- T RECERE. Aceasta tehnică 
Anne abordan Cu aderatal poly iricercareă de 
întorcând problema pe dos şi punând lucrurile 
într-un fel care cere gândire nouă. în timp ce 
evantaiul de concepte va scoate la iveală o 
varietate de abordări posibile, provocarea de tipul 
pietrei de trecere va crea unele complet diferite. 
Dacă problema persistă, este important să încerci 
măcar o tehnică creativă; altfel, te vei întoarce pe 
acelaşi teren bătătorit. 


Gândirea orientată spre îmbunătăţire 
(schimbare) 


Gândirea orientată spre îmbunătăţire poate fi 
adesea reformulată ca gândire orientată spre 
realizare (cum poţi obţine un proces mai rapid?), 
dar merită să fie luată în considerare separat, 
pentru că există anumite caracteristici speciale 
ale îmbunătăţirii. Prima caracteristică este că 
există în lucru ceva » 


care funcţionează. Cea de-a doua caracteristică 
este că direcţia îmbunătăţirii (viteză mai mare, 
mai puţin timp, mai puţină energie, mai puţine 
greşeli) este formulată într-un mod general şi 
deschis. Din nou, pot fi folosite multe tehnici, dar 
cele mai utile ar putea fi următoarele: 


CONIESTAREA. Aceasta este tehnica-cheie. Cum 
am ajuns să facem acest lucru în modul acesta? 
De ce trebuie făcut în acest mod? De ce lucrăm în 
aceste limite? Putem contesta atât ce este, cât şi 
gândirea noastră despre proces. Analiza 
continuității este relevantă în mod special. 


ALTERNATIVELE. Căutăm alternative în orice 
punct. Definim puncte fixe şi câutâm moduri 
alternative de a ajunge la acele puncte fixe. Acest 
lucru nu se aplică doar procesului de ansamblu, ci 
şi fiecărei părți a lui. 

EVIIAREA. Aceasta este cea mai adecvată tehnică 
provocatoare. Precizăm lucrurile care „sunt de la 
sine înţelese” în procesul normal şi apoi le evităm. 
Pentru îmbunătăţire, există întotdeauna lucruri pe 
care să le evităm, deoarece câutâm să 
îmbunătăţim un proces în desfăşurare. Chiar şi 
problemele fundamentale pot fi supuse provocării 
prin evitare. 


Gândirea complet nouă (start) 


De unde pornim? Cum ne punem în mişcare? 
Gândirea complet nouă este opusul gândirii 
orientate spre îmbunătăţire: în cazul gândirii 
orientate spre îmbunătățire avem procesul 
existent asupra căruia să lucrăm, în timp ce în 
cazul gândirii complet noi nu avem niciun lucru 
asupra căruia să lucrăm, cu excepţia unor date 
generale. Invenția şi proiectarea sunt evident 
exemple de gândire complet nouă. La fel este şi 
dezvoltarea de noi oportunităţi şi de noi concepte. 
Uneori, gândirea complet nouă este tratată în mod 
greşit ca gândire orientată spre „atingerea 
obiectivelor”. (Am nevoie de o inventie aici.) 


INTRAREA ALEATORIE. Aceasta este tehnica- 
cheie. Tehnica intrării aleatorii va oferi imediat 
noi puncte de pornire, indiferent de situație. 
Intrarea aleatorie duce gândirea în diferite 
direcții. Imediat ce apar, aceste direcții pot fi 


modificate sau schimbate. Pot fi sugerate direcţii 
suplimentare. De aceea, trupele rock şi alte 
grupuri folosesc această tehnică. 


TEHNICA  FILAMENIULUI. Pot fi precizate 
cerinţele generale ale sarcinii („rezumatul”) şi 
apoi tehnica filamentului poate fi folosită pentru a 
dezvolta direcţii de gândire. Poţi lăsa ideile să iasă 
la suprafaţă sau le poţi „forţa”, caracteristică a 
tehnicii care presupune ca anumite lucruri să fie 
luate în considerare împreună pentru a forţa 
apariţia unei idei noi. 


GÂNDIREA ILUZIILOR. Este una dintre metodele 
provocării de tipul pietrei de trecere. într-o 
situaţie complet nouă, poţi să creezi această 
fantezie din „gândirea iluziilor” şi asta poate 
deschide direcţii de gândire. Această acţiune este 
utilă când este combinată cu un efort susţinut de a 
selecta şi de a formula | 

concepte noi pe măsură ce se dezvoltă ideile. Care 
este conceptul de la baza ideii? Cum ar putea fi 
folosit acest concept în alt mod? 


Gândirea organizatoare (ordonare) 


Toate elementele sunt la îndemână. Cum 
organizăm lucrurile în cel mai bun mod posibil? 
Asta se aplică la planuri, strategii, la unele tipuri 
de proiectare şi la organizare, în general. în timp 
ce o mare parte a acestei gândiri poate fi 
optimizare analitică, sunt necesare, de asemenea, 
unele abordări noi. 


ALTERNATIVELE.  Instrumentul-cheie este să 
încerci diferite posibilităţi. Acestea ar trebui să fie 
nu doar alternative „raţionale”, ci, de asemenea, 
unele provocatoare. Ce s-ar întâmpla dacă am 
prezenta lucrurile în acest fel? 


CONTESTAREA. O mare parte a gândirii 
„organizatoare” va fi ghidată de modalităţi 
tradiţionale de acţiune şi, de asemenea, pot exista 
presupuneri, limite şi restricţii. Prin urmare, 
contestarea este foarte importantă pentru a „pune 
la îndoială” abordările obişnuite şi pentru a 
încerca unele noi. 


DISTORSIUNEA. Aceasta este una dintre 
modalităţile de creare a unei provocări de tipul 


pietrei de trecere. Este potrivită în mod special 
gândirii organizatoare, deoarece aranjamentele 
obişnuite sunt „distorsionate” pentru a forţa unele 
abordări noi. Acest tip de provocare poate duce la 
revelații bruşte şi poate schimba modul în care 
sunt făcute lucrurile. 


Situaţiile specifice 


Voi trece acum prin câteva situaţii specifice, una 
câte una. O mare parte din ce este scris pentru 
fiecare situaţie va repeta comentariile de la 
tipurile de bază ale gândirii. Ar fi imposibil să 
excludem asta. Voi descrie cele mai potrivite 
tehnici ale gândirii laterale pentru fiecare situaţie. 
Asta nu exclude alte tehnici pentru că, în timpul 
gândirii creative, există ocazii în care ar putea fi 
folosită orice tehnică. De exemplu, dacă nu ajungi 
nicăieri cu rezolvarea unei probleme, ai putea dori 
să foloseşti cuvântul aleatoriu pe loc. Aşadar, 
tehnicile nu sunt reţete fixe, ci sugestii care să te 
ajute dacă nu ai strategii ale tale mai bune. în 
timp, poţi să îţi stabileşti propriile strategii şi 
tehnici preferate pentru a gestiona fiecare 
situaţie. 


Există, de asemenea, momente când un tip de 
situaţie îl poate include pe altul. De exemplu, în 
rezolvarea de conflicte ar putea apărea 
„probleme” specifice. Sau, într-o situaţie de 
proiectare ar putea fi nevoie de „imbunătăţire”. 
Alteori, la început poate să nu îti fie foarte clar 
cum să clasifici situaţia. Nu este rău să 


tratezi o situaţie în mai multe moduri diferite, atât 
timp cât faci progrese şi dezvolţi ideile de care ai 
nevoie. Ai grijă să nu clasifici totul ca „problemă” 
doar pentru că ai nevoie să obţii un rezultat. 


în orice caz, se presupune că relaţia cu 
informaţiile, analiza şi logica se manifestă în 
următoarele direcţii: 


1. Ai încercat din greu cu informaţii, analiză şi 
logică şi nu ai făcut niciun progres. 
Creativitatea este singura ta speranţă. 

2.Ai produs unele alternative cu ajutorul 
informaţiilor, al analizei şi al logicii, dar eşti 
dispus să încerci creativitatea pentru a 
vedea dacă ar putea apărea o abordare 


nouă. 

3.Acestea sunt probleme (situaţii) vechi şi 
pentru care a fost cheltuit mult efort de 
logică. Merită să foloseşti imediat gândirea 
creativă. 

4.în cursul gândirii tale analitice şi logice, ai 
definit anumite puncte de concentrare a 
atenţiei unde ştii că ai nevoie de idei noi. 
Efortul creativ este concentrat pe aceste 
puncte. 

5.Se produce o comutare constantă de pe 
modul analitic/logic pe modul creativ, pe 
măsură ce avansezi. 


îmbunătăţirea 


Aşa cum am precizat în nenumărate rânduri, 
pentru aceasta se pot folosi la maximum 
capacităţile oferite de creativitate, deoarece totul 
ar putea fi îmbunătăţit. Dificultatea este de a-i 
determina pe oameni să depună efort pentru 
îmbunătăţire, având în vedere că sunt atât de 
obişnuiţi să se gândească doar la „probleme”. 


Zona de concentrare a atenţiei este importantă, 
pentru că trebuie să ne fie clară. De asemenea, 
trebuie să avem abilitatea de a ne concentra 
atenţia pe orice alegem. Nu trebuie să fie 
neapărat o problemă. Dacă am reuşit să ne 
concentrăm pe ceva ce alţi oameni nu au observat, 
atunci chiar şi un mic efort creativ poate 
determina o schimbare semnificativă. 


Contestarea este importantă pentru că trebuie să 
presupunem că modul actual de a face lucrurile 
poate să nu fie cel mai bun, dar există acolo din 
motive de continuitate. De asemenea, trebuie să 
contestâăm limite, presupuneri, factori esenţiali 
etc. pentru a obţine libertatea necesară de a 
sugera schimbări. Este important să ne amintim 
că a contesta nu înseamnă un atac critic, ci o 
explorare: ar putea exista alte câi de acţiune? 


Căutarea de alternative este de o importanţă 
crucială, pentru că aşa urmează să facem o 
îmbunătăţire (dacă nu renunţăm de tot la ceva). 
Căutarea de alternative trebuie să aibă loc la 
diferite niveluri: scopul general, conceptele, 
nivelul de detaliu. Definirea punctelor fixe ne va 
ajuta să menţinem câutarea alternativelor pe 


drumul cel bun. 


Evantaiul de concepte este o cale de a examina 
cum pot fi făcute îmbunătățirile. Care sunt 
„direcţiile” generale ale îmbunătăţirii şi cum ne 
îndreptăm în aceste direcţii? Evantaiul de 
concepte poate fi aplicat, de asemenea, „scopului” 
final al acţiunii. Uită ce facem acum. Scopul 
acţiunii este acesta. Acum hai să creăm un evantai 
de concepte pentru a vedea cum am putea atinge 
acest scop. 


O examinare a „conceptelor” implicate în procesul 
actual poate duce către o schimbare în concepte 
sau câtre dezvoltarea unor modalităţi mai bune de 
a pune conceptele în acţiune. Provocarea prin 
metoda evitării ne permite să „evitâm” orice 
aspect al modului de acţiune din prezent. Acest 
lucru ne forţează să regândim procesul. 


Provocarea de tip piatra de trecere, când este 
aplicată la sisteme actuale, poate schimba radical 
natura întregului sistem. Această metodă este mai 
puţin utilă când este aplicată detaliilor şi mai 
eficientă atunci când este aplicată sistemelor în 
întregime. 


Problemele 


Zona de concentrare a atenţiei este esenţială 
pentru definirea problemei şi pentru încercarea de 
a formula definiţii alternative ale problemei. Zona 
de concentrare a atenţiei este importantă pentru a 
crea  subprobleme în cadrul problemei de 
ansamblu. Zona de concentrare a atenţiei 
îndreaptă atenţia către anumite aspecte ale 
problemei. 


Contestarea este importantă fiindcă pune la 
îndoială prezentarea problemei şi a modului în 
care este privită situaţia. Poate că problema este 
în aceeaşi măsură şi o oportunitate. Trebuie să 
atacâm problema? Sau ar putea pur şi simplu să 
dispară? Contestarea are, de asemenea, rolul de a 
pune la îndoială presupuneri, limite, polarizări şi 
toate acele lucruri care limitează gama de 
abordări şi de soluţii posibile. 


Alternativele sunt importante în fiecare punct. în 
cazul problemelor mici, căutarea de alternative în 
experienţa noastră poate fi suficientă pentru a 
rezolva problema. Definirea punctului fix ajută 


această câutare. 


Evantaiul de concepte este o tehnică majoră 
pentru rezolvarea de probleme. Care sunt 
„direcţiile” sau abordările? Ce concepte vor 
funcţiona în fiecare direcţie? Ce idei pot fi folosite 
pentru a pune conceptele în acţiune? Trebuie să 
ne amintim că evantaiul de concepte poate 
prezenta câteva idei bune, dar este puţin probabil 
să provoace idei cu adevărat noi. Totuşi, în cursul 
realizării evantaiului de concepte pot apărea 
câteva noi puncte de concentrare a atenţiei (cum 
parcâm maşini deasupra nivelului străzii?). 


Provocarea de tipul evitării este utilizată în 
abordarea standard sau actuală pentru o 
problemă sau pentru probleme de un anumit tip. 
Cum abordăm, de obicei, această problemă? 
Putem să evităm asta? Tehnica evitării poate fi 
folosită în orice etapă a gândirii creative. Când un 
lucru pare de la sine înţeles, atunci am putea să-l 
evităm. 

Provocările pietrei de trecere, de orice fel, pot fi 
utile pentru a schimba întreaga imagine în 
asemenea fel încât să iasă la suprafaţă idei noi. 
Acest lucru se întâmplă aşa în mod special când 
problema implică comportamentul unui sistem. 
Piatra de trecere poate fi cea mai bună modalitate 
de a obţine noi abordări radicale. 


Tehnica  filamentului este utilă când ne 
confruntăm cu o problemă care presupune 
„proiectare”, cu multe cerinţe care trebuie 
îndeplinite. 


Tehnica cuvântului aleatoriu este folosită când ai 
impresia că nu mai sunt idei noi şi acelaşi teren 
este bătătorit iar şi iar. Este puţin probabil ca 
această tehnică să ofere o soluţie imediată, dar 
poate deschide noi direcţii de gândire. 


Sarcinile 


Dacă o problemă e ceva ce trebuie să rezolvi, 
atunci 

„O sarcină” este ceva ce vrei să rezolvi. Sarcina 
poţi să ţi-o dai singur sau ţi-o dă altcineva. Suntem 
preocupaţi aici de „sarcini creative” care cer idei 
noi, nu doar competenţă. 


Zona de concentrare a atenţiei este importantă 
pentru a ne fi foarte clar ceea ce încercăm să 


realizâm. Să ne amintim prostul obicei al 
oamenilor creativi de a dori întotdeauna să aibă 
idei despre orice, cu excepţia sarcinii atribuite. 


Evantaiul de concepte este util mai ales pentru a 
vedea care ar putea fi abordările obişnuite ale 
sarcinii. Evantaiul ar putea indica un concept 
important şi apoi zona de concentrare a atenţiei 
se îndreaptă spre modalităţi de a pune în practică 
acel concept (cum facem să dispară maşinile, 
odată ce au ajuns în centrul oraşului?). 


Conceptele sunt extrem de importante. Este 
nevoie să generăm concepte şi să ne jucâm cu ele. 
într-adevăr, orice idee care se sugerează pe sine 
este utilă îndeosebi pentru sugerarea altui 
concept. Nu ar trebui să fie vreo grabă pentru a 
ajunge la nivelul ideii practice. Va fi suficient timp 
pentru asta mai târziu. Rămânerea la nivel 
conceptual va oferi, cel mai probabil, o abordare 
nouă. 


Cuvântul aleatoriu este un element central aici. 
Este folosit pentru a deschide noi direcţii de 
gândire care ar trebui să fie foarte diferite de 
abordările evantaiului de concepte. 


Gândirea iluziilor este, poate, cea mai utilă dintre 
provocările pietrei de trecere pentru că permite 
un pas înainte pe un drum fără sfârşit. Nu există 
nicio limită pentru fanteziile care pot juca rolul de 
provocări. 


Tehnica filamentului este folosită când cererile 
sarcinii par clare. Destul de des, obiectivul sarcinii 
este, de fapt, definit printr-un set de specificaţii şi 
cerinţe. 


Oportunitatea 


Există unele schimbări în circumstanţe şi speranţa 
că asta ar putea oferi cumva o oportunitate. Există 
un produs sau un material nou; ce oportunităţi 
oferă acest lucru? Sondajele arată schimbări în 
atitudini şi comportament; oferă acestea 
oportunităţi? 


Este importantă aici gândirea iluziilor. Acest tip 
de provocare a pietrei de trecere poate genera o 
serie de concepte. Cel care gândeşte nu este 
constrâns de ceva raţional. 


Stratalul este util pentru că, prezentând aspecte 


ale situaţiei, permite minţii să facă noi conexiuni. 
Stratalul poate fi folosit în mod pasiv sau activ 
(forțând apariţia unor idei). 


Cuvântul aleatoriu ar putea fi de ajutor pentru a 
iniţia câteva direcţii de gândire şi pentru a oferi 
cel puţin un punct de pornire de la care să ne 
deplasâm spre concepte. 


La un moment dat, în cursul gândirii, dar nu 
neapărat la început, este util să încercăm să 
extragem şi să formulăm diferite concepte. Asta 
poate rezulta din activitatea creativă deja 
întreprinsă. Uneori, conceptele se sugerează pe 
ele însele chiar la început. 


Tehnica evitării poate fi folosită din când în când 
pentru a evita lucruri care par „de la sine 
înţelese” chiar în gândirea orientată către 
oportunităţi. Gândirea orientată câtre oportunităţi 
se poate împotmoli uşor în anumite direcţii. Cei 
care gândesc trebuie forţaţi să scape de aceste 
presupuneri. 


Contestarea poate fi, de asemenea, folosită în 
însuşi procesul de gândire. Motivele sunt aceleaşi 
ca în cazul tehnicii evitării: de ce suntem 
preocupaţi doar de preţul scăzut al acestui 
material? 


Invenţia 


Există multe puncte de pornire diferite în cazul 
invenţiei. Unele dintre ele ar putea fi concentrări 
deschise ale atenţiei pe „zona generală” (Vreau să 
inventez ceva legat de grădinărit). Alteori, poate 
exista o concentrare specifică a atenţiei (Vreau o 
duză cu reglare foarte fină pentru furtunul de 
apâ). Destul de des, procesul invenţiei este 
asemănător procesului „sarcinii”. 


Concentrarea atenţiei este esenţială pentru că 
poate schimba cursul gândirii şi este important să 
observâm noua zonă de concentrare a atenţiei. Un 
inventator îşi poate propune să realizeze ceva şi 
poate sfârşi inventând altceva. în cazul invenţiei, 
acest lucru este întru totul admis. 


Evantaiul de concepte ne poate da câteva 
abordări. Dacă zona de concentrare a atenţiei a 
fost una neobişnuită, atunci evantaiul de concepte 
poate fi suficient pentru realizarea invenţiei, 
deoarece pot exista metode disponibile pentru 


îndeplinirea sarcinii. 


Tehnica filamentului este cea mai utilă aici, 
permiţând cerinţelor să fie utilizate pentru a 
stimula idei noi. Inventatorii au de obicei în minte 
un set specific de cerinţe. 


Gândirea iluziilor (şi alte tipuri de provocare de 
tip piatră de trecere) poate oferi o abordare 
diferită dacă, pentru invenţie, zona de 
concentrare a atenţiei nu este una neobişnuită. 
Cerinţele sarcinii pot fi supuse acestui tip de 
provocare (PO, apa însăşi reglează duza 
furtunului). 


Tehnica intrării aleatorii (folosind atât obiecte, cât 
şi cuvinte) poate oferi puncte de pornire noi 
atunci când alte puncte de pornire nu au dus în 
niciun loc interesant. 


Contestarea poate fi utilizată în cursul gândirii 
pentru a contesta de ce sunt făcute anumite 
presupuneri şi de ce sunt acceptate anumite 
limite. Destul de des, descoperirea, într-o invenţie, 
vine tocmai ca rezultat al acestei contestări (de ce 
o maşină de tuns iarbă trebuie să aibă roţi?). 


Proiectarea 


O invenţie este un efort creativ care poate să nu 
aibă un rezultat. Procesul de proiectare trebuie să 
aibă un rezultat, întotdeauna este posibil să 
revenim la modalităţile standard şi tradiţionale de 
a face ceva, dacă nu poate fi găsit nimic mai bun. 


Contestarea este importantă la început pentru a 
pune la îndoială abordarea obişnuită, 
presupunerile şi înțelepciunea dobândită. 
Contestarea este, de asemenea, utilă în cursul 
gândirii pentru a pune la îndoială modul în care 
merg lucrurile. 


Provocarea prin evitare este importantă din 
acelaşi motiv precizat în cazul contestării. Evităm 
presupunerile legate de proiectarea tradiţională. 
Există o tentativă de evitare a gândirii iniţiale a 
celui care se confruntă cu sarcina de proiectare 
(ce gândesc eu aici?). Evitarea în sine poate stabili 
o direcţie de gândire complet nouă. Această 
direcţie poate fi apoi dezvoltată destul de logic. 


Alternativele pot fi folosite la toate nivelurile. 
Există alternative în sensul larg al abordărilor 


alternative pentru întreaga proiectare. Există, de 
asemenea, alternative pentru punerea în aplicare 
(ce materiale pot utiliza aici?). Apoi există 
alternative ale detaliilor în direcţia generală a 
proiectării. Este necesară o definiţie foarte clară a 
punctului fix când sunt căutate alternative; altfel, 
o schimbare a unui punct poate deranja lucrurile 
în altă parte. 


Conceptele sunt folosite în două moduri. Poate 
exista o tatonare a conceptelor chiar la începutul 
procesului de proiectare. în timpul procesului de 
gândire în sine este de asemenea utilă 
cristalizarea conceptelor care apar, pentru că 
există o nevoie de a explora modalităţi de 
realizare a conceptelor. Fără conceptualizare, o 
proiectare se poate îndrepta prea mult spre detalii 
şi poate duce la haos. 


Provocarea de tipul pietrei de trecere poate fi 
încercată chiar la început, pentru a provoca un 
concept de proiectare total nou. 


Merită încercat. 


Cuvântul aleatoriu este util în proiectare pentru a 
depăşi mulţumirea de sine. Adesea, un concept de 
proiectare apare devreme şi apoi acaparează toată 
gândirea asupra subiectului. Este dificil să scapi 
de asta. Un cuvânt aleatoriu poate atrage atenţia 
dintr-odată asupra unui concept nou, care are 
rolul de a arăta că actualul concept nu este 
inevitabil. 


Situaţiile stagnante 


O situaţie stagnantă este una în care creativitatea 
pare să fi dispărut. Acelaşi teren este bătătorit iar 
şi iar. Pare imposibil să găseşti o abordare nouă. 
Această situaţie poate apărea în timp ce ne 
gândim la ceva anume sau poate apărea pe o 
perioadă mai lungă în care orice încercare de a ne 
gândi la un subiect ne conduce spre aceleaşi idei. 
Situaţiile stagnante pot fi aplicate la oricare dintre 
situaţiile specifice enumerate aici. 


Cuvântul aleatoriu este de departe cea mai simplă 
şi mai eficientă cale de a face ideile să se mişte 
din nou. Cuvântul aleatoriu doar iniţiază direcţii 
noi de gândire. Chiar dacă acestea sunt nerealiste, 
problema este rezolvată. 


Se poate apela, de asemenea, la tehnica provocării 


prin evitare. Aceasta nu este folosită asupra temei 
gândirii, ci asupra gândirii înseşi. De exemplu, 
poate fi evitat ceva ce este considerat ca fiind de 
la sine înţeles în ceea ce priveşte soluţiile care tot 
apar. (PO, nu trebuie să menţinem oamenii 
fericiţi.) 

Tehnica filamentului, folosită cu scopul de a 
„forţa” apariţia unor idei, poate fi şi ea utilă, 
deoarece operează într-o manieră asemănătoare 
cuvântului aleatoriu. 


Situaţiile complet noi 


Există situaţii „albe ca foaia de hârtie”. Nu ştii de 
unde să începi. Acestea sunt foarte diferite de 
situaţiile stagnante, în care te tot întorci la 
aceleaşi idei. 

Stratalul poate fi util, el oferind un cadru de la 
care ideile pot începe să iasă la suprafaţă. 

Când sunt disponibile cerinţe generale, atunci 
tehnica filamentului, atât prin modalităţi pasive, 


cât şi prin unele active, poate, de asemenea, să 
ofere unele puncte de pornire. 


Aşa cum ar fi de aşteptat, tehnica intrării aleatorii 
este eficientă în situaţiile complet noi, din moment 
ce nu trebuie să lucreze asupra niciunui lucru. 
Tehnica nu trebuie să se limiteze la cuvinte 
aleatorii. Pot fi obiecte aleatorii, lecturi aleatorii, 
vizite aleatorii la expoziţii ş.a.m.d. 


Proiectele 


O sarcină solicită un efort creativ şi un proiect 
solicită un efort de competenţă. Poate exista 
disponibilitate pentru a verifica dacă nu cumva 
creativitatea poate aduce beneficii alături de 
competenţa necesară proiectului. S-ar putea să 
descoperim o abordare mai bună a proiectului. 


Atât zona generală de concentrare a atenţiei, cât 
şi subzonele de concentrare ale atenţiei alese sunt 
importante. Acestea sunt zone de concentrare „ale 
gândirii” şi nu obiective ale acţiunii. 


Pot fi contestate gândirea normală, propria 
gândire actuală a cuiva, presupunerile, limitele 
etc. 


Evantaiul de concepte este abordarea clasică 
pentru atingerea obiectivelor. însuşi evantaiul 


poate prezenta câteva zone noi de concentrare a 
atenţiei, care sunt apoi supuse gândirii creative 
viitoare (cum putem transporta acest lucru cu 
ajutorul apei?). 


Provocarea prin evitare poate fi folosită în cazul 
abordărilor standard ale proiectelor. Ce luâm ca 
fiind de la sine înţeles în mod normal? Ce se 
întâmplă dacă evităm aceste lucruri? 


Tehnica filamentului stabileşte cerinţele 
proiectului şi poate găsi o abordare diferită. 
Modul pasiv de utilizare este mai potrivit aici (să 
lăsăm ideile să apară). 


Atenţia acordată conceptelor de bază implicate în 
proiect poate duce la îmbunătăţirea conceptelor, 
la schimbarea conceptelor sau doar la modalităţi 
mai bune de a pune conceptele în practică. 


Efortul creativ poate fi aplicat întregului proiect 
sau doar unor subsecţiuni diferite ale proiectului. 
De aceea, procesul de concentrare a atenţiei este 
aşa de important. 


Multe idei deja menţionate, care se referă la 
situaţiile de „proiectare” sau la „sarcină”, pot fi, 
de asemenea, potrivite pentru proiect. 


Conilictul 


încheierea unei afaceri, negocierea şi lupta sunt 
toate aspecte ale situaţiei conflictuale, în care 
interese opuse caută să-şi impună propria 
perspectiva. Metodele obişnuite implică putere, 
presiune, frică şi durere. în aceste cazuri, există 
mult mai mult loc pentru gândirea creativă decât 
cred mulţi oameni (în special, cei implicaţi în 
rezolvarea conflictului). 


Căutarea de alternative este procesul de bază. 
Acestea includ percepții alternative, nu doar ale 
situaţiei de ansamblu, ci şi ale fiecărei mişcări sau 
ale fiecărui progres. Cum este perceput acest 
lucru? Cum ar putea fi perceput? Există căi 
alternative de prezentare a propunerilor. Există 
valori şi interese alternative. Există pachete de 
alternative. A avea „punctele fixe” clare te ajută 
să găseşti alternative corecte. 


Pauza creativă este foarte importantă. în locul 
reacţiilor impulsive de moment faţă de ceea ce a 
fost propus, este nevoie de o pauză, în care 


propunerea este văzută mai mult ca o oportunitate 
decât ca o ameninţare. 


Procesul de „contestare” nu este îndreptat către 
partea opusă, ci către propria gândire. De ce 
trebuie privită situaţia în acest fel? Aceste lucruri 
sunt cu adevărat importante? Cât de mult este 
vorba de continuitate? Suntem blocaţi în anumite 
poziţii? Care sunt polarizările? Care sunt „factorii 
esenţiali”? Sunt ei cu adevărat esenţiali? 


Procesul de evitare, care adesea se alătură celui 
de contestare, poate fi aplicat, de asemenea, 
gândirii proprii. Dacă sunt potrivite condiţiile 
discuţiei, atunci provocarea prin evitare poate fi 
încercată pe o bază comună. (PO, nu a fost nevoie 
să avem ore de lucru fixe.) 


Trebuie să acordăm atenţie conceptelor de 
valoare. Abilitatea de a percepe diferite concepte 
de valoare este baza rezolvării cu succes a 
conflictelor. Odată ce conceptele de valoare au 
fost percepute, pot exista încercări de a crea căi 
de livrare a acestei valori. în plus, conceptele de 
acţiune şi de presiune trebuie extrase şi 
reproiectate (sau blocate). Este o greşeală să 
credem că toate piesele sunt deja pe masă, ca în 
jocul de şah, şi că este doar o chestiune de mutare 
a lor. 


Stratalul poate fi util atât la început, cât şi după 
ce s-a reflectat mult asupra subiectului. Stratalul 
permite celui care se gândeşte la subiect să se 
oprească şi să stea deoparte, astfel încât idei noi 
să iasă la suprafaţă. 


Ca de obicei, cuvântul aleatoriu poate fi util 
propriei gândiri pentru a prezenta câteva direcţii 
noi de gândire când s-a ajuns într-un impas. în 
cazul în care condiţiile sunt favorabile, cuvântul 
aleatoriu poate fi încercat, pe o bază comună, de 
către ambele tabere participante la exerciţiul 
creativ. 


Viitorul 


în mod normal, ne facem o imagine despre viitor 
extinzând  trendurile prezente şi  anticipând 
convergenţe atunci când diferite lucruri se 
reunesc pentru a produce un efect nou. Uneori 
avem nevoie să obţinem o privire mai detaliată 
asupra viitorului şi să  câutâm posibile 


discontinuități. Pentru a realiza acest lucru, avem 
nevoie de creativitate. 


Stratalul este o modalitate utilă de a permite 
factorilor separați să se reunească în minte pentru 
a crea posibilităţi. Pot exista mai mulţi stratali 
diferiţi în jurul aceleiaşi zone de concentrare a 
atenţiei sau în jurul diferitelor zone de 
concentrare a atenţiei. Este important ca stratalul 
să fie creat cu onestitate, şi nu doar „proiectat” 
pentru a reflecta gândirea noastră existentă. O 
modalitate ar fi aceea de a pune un număr de 
„enunţuri” ale stratalului într-o pungă şi de a 
extrage doar cinci dintre ele, aleatoriu, pentru a-l 
forma. 


Toate modalităţile de a crea provocări de tipul 
pietrei de trecere (exagerare, inversare, 
distorsionare, gândirea iluziilor) sunt utile în 
generarea discontinuitāților posibile. Aceste 
provocări ne sunt utile pentru a ne îndepărta de 
continuităţi. 

Poate fi utilă o combinaţie între provocarea de 
tipul evitării şi analiza conceptului. Observăm 
conceptele existente şi pe cele posibile viitoare, 
apoi le evităm sau evităm anumite aspecte ale lor. 
(PO, nu trebuie să muncim ca să câştigăm bani.) 


Chiar dacă unele dintre conceptele de bază rămân 
aceleaşi, ar putea exista câi alternative de 
realizare a lor (de exemplu, stiluri alternative de 
lucru). Aşadar, definirea punctelor fixe şi căutarea 
de alternative sunt importante. 


în sfârşit, cuvântul aleatoriu poate oferi unele 
posibilităţi noi, care ar putea apărea în alt mod. 
Aceste posibilităţi ar trebui explorate ca atare şi, 
de asemenea, examinate pentru a vedea cum se 
potrivesc cu alte posibilităţi generate. 


Procesul de contestare poate fi folosit în orice 
etapă pentru a contesta gândirea noastră despre 
viitor chiar în timp ce ne gândim la el. 


Strategia 


Stabilirea unei strategii este un proces complex 
care implică probleme, oportunităţi, sarcini, idei 
despre viitor şi conflicte, toate fiind reunite într-un 
proces de proiectare. Stabilirea unei strategii 
implică intrări considerabile de informaţie şi 


analiza trendurilor, a posibilităţilor şi a 
răspunsurilor competitive. Creativitatea este 
necesară pentru introducerea noilor concepte şi 
pentru proiectarea flexibilităţii şi a poziţiilor 
alternative. 


Zona de concentrare a atenţiei este, bineînţeles, 
foarte importantă. Este necesar să avem clare atât 
concentrarea atenţiei asupra ansamblului, cât şi 
diferitele subzone de concentrare a atenţiei de 
care avem nevoie. Care este scopul strategiei? Ce 
urmează să realizeze? Cum va fi acest lucru 
tratat? 


Contestarea este esenţială pentru a pune la 
îndoială înţelepciunea convenţională Şi 
tradiţională, precum şi pentru a contesta gândirea 
în cadrul organizației. Pot fi contestate 
presupunerile despre viitor şi despre răspunsurile 
competitive. Pot fi contestate limitele stabilite de 
reglementări, de valori şi de tehnologie. Uneori, 
există polarizări care pot fi contestate (activităţi la 
preţ redus sau activităţi premium). Există 
întotdeauna un ciclu al conceptelor care se 
aglomerează într-o strategie, care apoi este 
dezasamblat din nou prin contestare. în cele din 
urmă, lucrurile se aşază în strategia finală. 


Există strategii, concepte şi modalităţi alternative 
de a pune în practică o strategie particulară. 
Există viziuni alternative ale viitorului. Aici, mai 
mult decât oriunde în altă parte, este vital să 
definim punctele fixe înainte de a genera 
alternative. 


O mare atenţie trebuie acordată conceptelor care, 
în acest caz, sunt mai importante decât ideile. 
Dacă un concept este greşit, atunci nicio idee nu-l 
va corecta. Toate ideile sunt tratate ca modalităţi 
de a obţine concepte prin „regres”. 


Când există numeroase concepte, acestea pot fi 
organizate într- un evantai de concepte. O 
asemenea organizare va da apoi direcţiile 
generale înspre care ne putem mişca. De 
asemenea, se pot descoperi noi moduri de a pune 
conceptele în practică. 


Provocarea prin evitare poate fi aplicată gândirii 
existente în cadrul organizaţiei şi, de asemenea, în 
cadrul industriei. Provocarea de tip evitare poate 


fi aplicată, de asemenea, formulărilor existente ale 
strategiei. 


Ideile radicale noi vor cere provocarea de tip 
piatră de trecere şi versiunea sa legată de 
distorsiune, în special. 


Planificarea 


Multe dintre lucrurile pe care le-am scris despre 
viitor, proiectare, proiecte şi strategie sunt, de 
asemenea, relevante pentru procesul de 
planificare. Trebuie să presupunem că procesul 
logic normal al planificării a fost parcurs şi că 
există încă disponibilitatea de a căuta idei noi. 


Alternativele pot fi câutate la fiecare pas. Pot 
exista diferite căi de urmat sau modalităţi variate 
de a urma aceeaşi cale. Pot exista locuri 
alternative în care să punem punctele de 
monitorizare. Pot fi folosite alternative 
provocatoare (ce s-ar întâmpla dacă am face acest 
lucru?). 


Pot exista contestări ale planului însuşi sau ale 
condiţiilor pe care planul trebuie să le 
îndeplinească. Trebuie să acceptăm aceste limite? 
Sunt aceştia factori cu adevărat esenţiali? 


Provocarea de tipul evitării poate fi folosită atât 
pentru a genera concepte noi, cât şi pentru a testa 
flexibilitatea planului. (PO, ratele dobânzii nu 
scad.) 


Orice încercare de a restructura radical planul ar 
solicita provocarea de tipul pietrei de trecere, 
care ar servi la schimbarea percepţiilor despre 
situaţie. Dacă percepţia despre situaţie se 
modifică, atunci şi planul ar trebui să se schimbe. 


în această etapă, oricine ar trebui să aibă o idee 
destul de clară despre modul în care pot fi 
aplicate diferitele tehnici. în cele ce urmează, voi 
rezuma utilizările de bază ale acestora: 


Concentrarea atentiei. Definirea zonei de 
concentrare a atenţiei şi schimbarea zonelor de 
concentrare a atenţiei. Căutarea definiţiilor 
alternative pentru zona de concentrare a 
atenţiei. Alegerea de subzone de concentrare a 
atenţiei. 

Contestarea. Contestarea gândirii tradiţionale, a 
gândirii existente şi a gândirii din timpul unei 


sesiuni creative. De asemenea, contestarea 
caracteristicilor gândirii: presupuneri, limite etc. 
Alternativele. Găsirea diferitelor căi de a acţiona 
şi de a identifica un punct fix clar. Pot fi operate 
la diferite niveluri, variind de la general la 
detaliat. 

Evantaiul de concepte. O metodă elaborată 
pentru a găsi diferite modalităţi de a acţiona 
trecând prin concepte. Util în gândirea orientată 
spre atingerea obiectivelor. 

Conceptele. Atenție intenționată acordată 
conceptelor. Căutăm să extragem şi să 
cristalizăm concepte. Mergem înapoi de la idei 
la concepte. Modificarea şi schimbarea 
conceptelor. Găsirea unor modalităţi de a pune 
în aplicare conceptele. Utile în toate domeniile 
care funcţionează pe baza conceptelor. 
Provocarea de tipul evitării. Utilă în toate 
domeniile în care este necesară contestarea. 
Provocarea de tipul evitării transformă 
contestarea în provocare. Utilă pentru a verifica 
metodele existente şi, de asemenea, pentru a 
verifica gândirea actuală. Poate fi aplicată 
gândirii creative în timp ce se desfăşoară. 
Provocarea de tipul pietrei de trecere. în 
general, folosită pentru a încerca să obţinem 
schimbări radicale ale întregului sistem sau ale 
întregii abordări. Cea mai provocatoare dintre 
tehnici. Metoda gândirii iluziilor are, de 
asemenea, o utilizare specială pentru generarea 
ideilor într-o situaţie complet nouă. Pietrele de 
trecere funcţionează, în general, cel mai bine 
când sunt aplicate la întregul sistem. 

Intrarea aleatorie. Folosită pentru a oferi idei 
noi în orice ocazie. Este utilă de obicei pentru a 
începe de undeva în situaţii complet noi. 
Necesară, de asemenea, pentru a o lua de la 
capăt când ideile s-au spulberat. Folosită pentru 
a căuta idei suplimentare şi diferite când deja 
există unele idei. 

Stratului. Este de ajutor la începutul gândirii 
pentru a permite ideilor să iasă la suprafaţă. 
Folosit mai târziu în decursul gândirii, poate fi 
util pentru a pune în evidenţă ce idei ar putea fi 
generate ca urmare a gândirii de până atunci. 
Tehnica filamentului. Este utilă ori de câte ori 
există un set de cerinţe cunoscut. Poate fi 


folosită într-un mod pasiv pentru a lăsa ideile să 
apară, dar şi într-un mod activ sau „forţat”, când 
se comportă într-o manieră similară cuvântului 
aleatoriu. 


Cele şase palarii gânditoare 


Metoda celor şase pălării gânditoare nu a fost 
inclusă în tehnicile discutate în această secţiune 
pentru că este un proces- cadru care se aplică 
gândirii, în general, într-o organizaţie. Pălăria 
verde este o solicitare specifică pentru un efort 
creativ, dar nu indică modul în care trebuie depus 
efortul. Acesta poate fi o pauză simplă pentru a 
lua în considerare alte posibilităţi sau o încercare 
de a sugera alternative. în acest punct, pot fi 
folosite, de asemenea, alte tehnici ale gândirii 
laterale. Principala valoare a pălăriei verzi este 
spaţiul pe care îl acordă efortului creativ. 


Pălăria galbenă are o valoare ridicată pentru 
direcționarea gândirii spre valori şi caracterul 
practic. Aşadar, unei idei care apare i se poate da 
o atenţie constructivă de la început. Cuiva care se 
opune ideii i s-ar putea cere direct să facă un efort 
pentru a descoperi valoare în idee şi pentru a 
sugera o modalitate de a putea fi pusă în practică. 


Un aspect foarte important al metodei celor şase 
pălării este posibilitatea de a restricționa gândirea 
pălăriei negre la anumite intervale specifice, în loc 
să fie folosită în fiecare moment. Gândirea pălăriei 
negre ajută la examinarea ideilor, pentru a 
semnala defecte care trebuie depăşite. Gândirea 
pălăriei negre poate fi aplicată pentru evaluarea 
ideilor. 


în aceste moduri, cadrul celor şase pălării 
facilitează efortul creativ. 


Există momente când o simplă succesiune a 
pălăriilor ar putea fi folosită aproape direct ca o 
procedură creativă. în astfel de cazuri, secvenţa ar 
putea fi: 


Pălăria albă. Baza informaţiilor. Ce ştim? 

Pălâria verde. Alternative, sugestii şi idei. 

Pălâria galbena. Caracter practic, beneficii şi 
valori ale ideilor. 

Păâlâria neagră. Dificultăţi, pericole, probleme şi 
precauţii. 


Pălâria roşie. Intuiţie şi presentimente legate de 
idei. 
Păâlăria albastră. Concluzia. 


Recolta 


UN FERMIER SEAMĂNĂ un câmp întreg cu 
cereale, dar când vine culesul, este pregătit să 
recolteze doar un sfert din câmp. Restul este 
irosit. Asta este ceea ce fac cei mai multi oameni . 
atunci când folosesc gândirea creativă. 


Recolta, ca şi concentrarea atenţiei, este una 
dintre cele mai slabe părţi ale gândirii creative. 
Motivul este că ambele par simple şi directe. Nu 
se caracterizează prin nimic exotic sau incitant, 
aşa că nu li se acordă prea multă atenţie. De fapt, 
ambele procese sunt la fel de importante ca 
aspectele mai „fascinante” ale gândirii creative. 


Când ne propunem să fim creativi, suntem 
interesaţi doar să obţinem o idee care este nouă, 
practică şi vandabilă altora. Căutăm o idee 
magică. Observăm asemenea idei magice când 
apar şi ignorăm orice altceva se întâmplă în 
sesiunea de gândire creativă. 


Dacă nu eşti pasionat de păsări, atunci când le 
urmăreşti comportamentul prin binoclu nu poţi 
înţelege cu adevărat de ce cineva ar putea fi 
interesat de aşa ceva. Dar, în timp, începi să vezi 
aspecte ale comportamentului. începi să identifici 
modele. Observi diferenţe. Apoi, începe să devină 
fascinant. 


O persoană stă în faţa unei opere de artă şi decide 
că îi place sau că nu îi place. După câteva lecţii de 
educaţie plastică, aceeaşi persoană începe să 
observe mai multe: compoziţia, tuşa, cum au fost 
folosite lumina şi umbrele, alegerea culorilor 
s.a.m.d. 


Este necesar să fii instruit pentru a observa 
lucruri. Fără o asemenea instruire, pur şi simplu 
nu vedem ce este în faţa noastră. Este nevoie de o 
asemenea instruire pentru a recolta rezultatul 
sesiunii de gândire creativă. Nu este suficient 
doar să punem pe masă idei „magice” şi să 
ignorăm restul. Ar fi o pierdere uriaşă. 


în orice sesiune de gândire creativă, există cel 
puţin trei scopuri: 


1. Găsirea ideii magice. 

2.Producerea de idei noi care pot deveni 
utilizabile. 

3.Stocarea în minte a unui repertoriu de 
concepte şi de idei care pot să nu fie utile 
pe moment, dar care vor îmbogăţi orice 
gândire viitoare privitoare la o temă 
asemănătoare sau înrudită (sau chiar 
privitoare la alte teme). 


în cazul unei recolte sărace, cel de-al doilea şi cel 
de-al treilea dintre scopuri sunt ignorate. 


Recolta atentă poate însemna să iei notițe în 
timpul sesiunii sau să asculţi ulterior cu atenţie 
înregistrarea ei. Poate însemna să te gândeşti la 
sesiune, după ce s-a terminat, pentru a extrage 
anumite idei. în acest fel, întreaga valoare a 
sesiunii poate fi pusă în evidenţă şi înregistrată. 


Pentru a ajuta acest proces foarte important al 
recoltei, este util să ai un fel de listă de verificare. 
Elemente de pe această listă de verificare se pot 
suprapune şi poate să apară, din când în când, 
dificultatea de a decide unde să pui ceva. Acest 
lucru nu contează atât de mult; scopul listei de 
verificare este de a ne face să observăm lucruri - 
indiferent în ce casetă ar putea fi apoi plasate. 


Pe măsură ce trec prin punctele de pe lista de 
verificare, voi da ca exemplu recolta dintr-o 
discuţie despre proiectarea unui loc de joacă 
pentru copii. 


Ideile specifice 


Există idei concrete care pot fi puse să acționeze. 
Ideile specifice includ ideile „magice” pe care 
toată lumea le recunoaşte imediat ca 
extraordinare, dar includ, de asemenea, alte idei 
utilizabile şi realizabile. Acesta este rezultatul 
tradiţional al unei sesiuni creative. 

» 
în discuţia despre locul de joacă, câteva idei 
specifice au fost: 


o cafenea pentru părinți 
marcaje pe suprafaţă pentru „jocuri noi” 


segmentare clară pe grupe de vârstă 
Ideile „ca exemplu“ 


Acestea sunt idei care sunt cunoscute ca fiind 
irealizabile, dar ele includ unele concepte sau 
procese care sunt considerate valoroase. Ideea 
„ca exemplu” este doar o ilustrare, sau un 
exemplu. 


în discuţia despre locul de joacă, ideile „ca 
exemplu” se referă la: 


cutii pentru piese de construcţie 

un joc în care echipele rostogolesc un cub greu 
peste terenul de joacă 

un colţ al inventatorilor 


Ideile-răsad 


O idee-răsad este doar începutul unei idei. Ideea 
are potenţial, dar trebuie crescută şi dezvoltată 
pentru a deveni utilă. Asemenea idei necesită 
multă muncă pentru a da rezultate. Dar există 
simţul valorii şi potenţialul. O idee-răsad e diferită 
de o idee „ca exemplu”, deoarece, în cazul celei 
din urmă, nu există nicio intenţie de a o folosi 
ulterior. 

» 
în discuţia legată de locul de joacă, „ideile-răsad” 
includ: 


diferite companii private care să sponsorizeze 
locul de joacă o zi pe săptămână fiecare 
contractare de grupuri care să proiecteze jocuri 
pentru locul de joacă 

uniforme colorate pentru locul de joacă 


Conceptele directe 


Există concepte care apar în timpul discuţiei. 
Aceste concepte pot avansa spre idei sau pot 
rămâne concepte. în ambele cazuri, conceptele 
sunt înregistrate drept concepte. Este important, 
în special, să înregistrăm „concepte de valoare”. 
Conceptele nu sunt uşor de înregistrat, pentru că 
ele pot exista doar în calitate de concepte pentru 
moment, deoarece toată lumea presupune că 
scopul unui concept este doar de a duce la o idee. 
Pentru a observa şi înregistra concepte, trebuie 
depus un efort serios de a le recolta. 


în discuţia despre locul de joacă, au apărut 


următoarele concepte: 


un loc de joacă ar trebui să implice copiii 

o şansă de a întâlni alţi copii 

lucru împreună cu alţii, ca o echipă folosire 
flexibilă a aceluiaşi spaţiu 


Conceptele la care „se merge înapoi” 


Acestea sunt concepte care nu apar niciodată 
direct drept concepte în timpul discuţiei. Ele sunt 
concepte la care „s-a mers înapoi” în mod 
conştient în timpul discuţiei, de la idei sau de la 
idei „ca exemplu”. Acest drum înapoi către nivelul 
conceptual trebuie să aibă loc în timpul sesiunii, 
dar ar trebui să aibă loc întotdeauna în momentul 
recoltei. Aşadar, devine important să trecem prin 
toate tipurile diferite de idei şi să facem un efort 
conştient de a „merge înapoi”, de la idee la un 
nivel conceptual. Conceptul poate fi implicit în 
idee, dar demersul de a-l face explicit, ca un 
concept în sine, are o mare însemnătate. 


în timpul discuţiei despre locul de joacă, „s-a mers 
înapoi” spre următoarele concepte: 


sponsorizare comercială 

copiii să fie lăsaţi să inoveze 

formarea echipei 

structuri pentru jocuri noi 
Direcţiile 
Diferenţa dintre „concepte” şi „direcţii” a fost 
explicată în secţiunea despre evantaiul de 
concepte. Direcţiile sunt doar nişte concepte 
generale sau nişte abordări foarte largi ale unei 
situaţii. Din acest motiv, poate exista o 
suprapunere între categoria conceptelor şi cea a 
direcțiilor. Acest lucru nu contează. Efortul este 
de a surprinde direcţiile generale, fie că au fost 
exprimate explicit, fie că au rămas implicite. 


Direcţiile în discuţia despre locul de joacă au fost: 


implicare 
a te juca cu alţii 
flexibilitate 


Nevoile 
în cursul efortului creativ, ar putea apărea câteva 


nevoi clare. De exemplu, nevoia de a găsi un mod 
de a transforma un concept într-o idee practică. 


Ar putea, de asemenea, să fie definite direcţii care 
necesită concepte. 


„Avem nevoie de o cale de a face asta.” Definirea 
zonelor cu nevoi, care devin vizibile în timpul unei 
sesiuni creative, este o parte importantă a 
procesului creativ. 


A recunoaşte un impas sau o lacună este punctul 
de pornire pentru a face ceva în acest sens. 


Următoarele nevoi au apărut în timpul discuţiei 
despre locul de joacă: 


nevoia de îndrumare discretă 

nevoia de metode de a forma echipe 

nevoia de a găsi câi pentru a permite accesul pe 

vârste la locul de joacă 

nevoia de a identifica modalităţi de a implica 
interese comerciale 


Zone noi de concentrare a atenției 


Zone creative noi de concentrare a atenţiei pot 
apărea direct din nevoile observate. Chiar şi asa, 
merită să reținem orice zonă nouă de concentrare 
a atenţiei care poate fi o potenţială „zonă creativă 
nouă de concentrare a atenţiei”. Acest lucru 
înseamnă că zona de concentrare a atenţiei poate 
fi abordată mai târziu direct de grup sau de 
indivizi cărora li s-au atribuit anumite sarcini 
creative. 


în discuţia despre locul de joacă, au fost definite 

următoarele noi zone creative de concentrare a 

atenţiei: | | o 
jocuri dẹ echipă la 
locul de joacă 
(concentrare a 


atenţiei pe zona 
generală) 


modalităţi de a organiza echipele (concentrare a 
atenţiei pe scop) 

implicarea organizaţiilor comerciale 
(concentrare a atenţiei pe zona generală) 


Schimbările 


în timpul sesiunii creative, ar putea interveni o 
schimbare în gândire. Se pot deschide noi direcţii 
de gândire. Poate surveni o schimbare a direcţiei. 
Discuţia poate porni într-o direcţie şi apoi ajunge 
să urmeze una nouă. Asemenea modificări ar 
trebui observate pe o bază „de la/la”. 


Se pare că schimbăm de la această direcţie... la 
această direcţie. 

Iniţial am conceput asta în acest mod... şi apoi 

am schimbat în acest mod... 


în discuţia despre locul de joacă au fost observate 
următoarele schimbări: 


schimbarea de la a privi terenul de joacă drept 
un loc pentru jocul individual la un loc pentru 
efortul de echipă 

schimbarea de la a oferi distracţii consacrate şi 
tradiţionale la 


conceperea de noi jocuri pe terenul de joacă 
schimbarea de la a evita interesele comerciale la 
căutarea unui mod de a le implica 


Esenţa 


Punctul final pe lista de verificare este „esenţa”. 
Aceasta se referă la esenţa generală a întregii 
sesiuni. Valoarea identificării acestei esențe este 
că, în sesiunile viitoare, poţi încerca să dezvolţi 
idei diferite. De exemplu, dacă o sesiune de 
gândire a susţinut găsirea persoanei care s-a făcut 
vinovată pentru ceva, atunci o sesiune viitoare ar 
putea încerca să fie mai constructivă. Ar trebui să 
existe o singură „esenţă”, care să poată fi 
considerată specifică întregii sesiuni, chiar dacă 
sunt şi elemente care nu se potrivesc cu ea. 


Esenţa generală a discuţiei legate de locul de 
joacă a fost „noi abordări centrate pe copii”. 


în lumea revistelor, se spune că a obţine un 
abonat nou este de patru ori mai scump decât a 
păstra unul vechi. Ceva asemănător se aplică în 
cazul recoltei. A identifica o idee sau un concept 
care deja există este mult mai uşor decât să le 
generezi luând-o de la capăt. Aşadar, recolta este 
importantă, chiar dacă poate părea obositoare şi 
consumă mult timp. Se poate întâmpla, de 
asemenea, ca, în timpul recoltei, să apară idei şi 
concepte noi, chiar pe măsură ce ideile şi 
conceptele existente sunt puse în evidenţă. 


Odată ce te-ai obişnuit să recoltezi cu ajutorul 
listei de verificare, devii mai capabil să observi 
diverse lucruri în timpul sesiunii însesi. Poţi acum 
să notezi ce observi. Acest lucru îti permite să 
obţii mai mult din sesiune, chiar în timp ce se 
desfăşoară. De exemplu, abilitatea de a identifica 


schimbări ale conceptelor poate duce la un efort 
de a găsi idei care să pună un concept în aplicare. 


Observarea explicită a unei noi direcţii poate duce 
la un efort de explorare a direcțiilor viitoare (ca în 
evantaiul de concepte). Un concept „la care se 
merge înapoi” de la o idee „ca exemplu” poate 
deschide o întreagă direcţie nouă de gândire. 
Observarea deliberată a unui nou punct de 
concentrare a atenţiei poate duce imediat la o 
încercare de a găsi unele idei în jurul acelui punct 
de concentrare a atenţiei. 


Aşadar, recolta nu este doar o înregistrare 
retrospectivă a sesiunii, ci poate deveni o parte 
integrantă a acesteia. Ca şi în cazul observării 
păsărilor, ajungi să vezi şi să observi ce se 
întâmplă pe măsură ce lucrurile se desfăşoară. 


Tratarea ideilor 


FOLOSIREA DELIBERATĂ A TEHNICILOR şi a 
instrumentelor gândirii laterale a produs unele 
idei. Ce facem cu ele? 


Câteva idei noi sunt considerate ca fiind imediat 
utilizabile sau, cel puţin, testabile. Acestea pot 
trece direct la evaluare, când vor fi evaluate 
alături de alte idei produse în orice alt mod 
(copiere, analiză logică etc.). Ce se întâmplă cu 
ideile rămase? 


Această secţiune se ocupă de tratarea ideilor 
produse de gândirea creativă şi nu sunt încă gata 
să fie evaluate. în cazul lor, este nevoie de o 
muncă suplimentară. 


în acest punct nu sunt preocupat de concepte noi, 
ci de idei noi. Se depune efort pentru a transforma 
concepte în idei utilizabile. Cum pot fi puse în 
aplicare aceste concepte? Dacă acest efort 
reuşeşte, avem câteva idei suplimentare. Dacă nu, 
conceptul este supus unui efort creativ viitor, la o 
dată ulterioară. 


Respingerea în graba a ideilor 


Primul lucru care trebuie evitat este respingerea 
în grabă a ideilor. Acesta este, de obicei, 
rezultatul aplicării imediate a constrângerilor 
lumii reale. Dacă ideea nu face faţă acestor 
constrângeri, tinde să fie respinsă. Această 
folosire prematură a pălăriei negre trebuie 
contracarată cu o solicitare a pălăriei galbene şi a 
pălăriei verzi. Timpul evaluării va veni mai târziu. 
Pentru moment, efortul este încă îndreptat către 
îmbunătăţirea şi construirea ideii. 


Una dintre cele mai întâlnite şi mai eficiente 
modalităţi de a 

i | > » respinge o idee este 
simpla exprimare „asemănător cu”. 


Această idee este asemănătoare cu ceea ce 
facem deja. 

Această idee este asemănătoare cu aceea pe 
care o folosim de obicei. 


Această idee este asemânătoare cu ideea pe 

care am încercat-o şi nu a mers. 
Formularea „asemănator.cu'” pare inofensivă, dar 
ea ul dei; inseamnă sa'nu acordam NICIO 
atentie ideii sau ca nu e necesar » 
să îi rezervăm ideii timp de gândire, pentru că nu 
este deloc una nouă. Nu există nicio încercare de 
a ataca fezabilitatea sau valoarea ideii. De fapt, 
ideea poate fi recunoscută ca una bună - doar că 
este asemănătoare cu o idee existentă. Am văzut 
efectul devastator al acestei remarci simple, 
folosită într-o şedinţă pentru a desfiinţa câteva 
idei foarte bune. Este foarte dificil să aperi o idee 
împotriva acestui comentariu critic. 


Uneori, formularea este sinceră, în sensul că 
persoana care spune „asemănător cu” este într- 
adevăr incapabilă să vadă diferenţa dintre ideea 
propusă şi o idee existentă. însă adesea, 
formularea este nesinceră, pentru că mulţi oameni 
au învăţat că modul cel mai simplu de a scăpa de 
o idee nouă este să spună că nu este nouă deloc. 


Dacă alegem să abordâm un nivel conceptual 
suficient de general, atunci este posibil să spunem 
că multe idei sunt similare cu alte idei. De 
exemplu, un cal este asemănător cu un avion, 
pentru că ambele sunt metode de a ajunge din 
punctul A în punctul B. Un cârd de credit este 
asemănător cu un cârd de debit şi ambele sunt 
similare cu un cec, pentru că toate sunt moduri de 
a plăti facturi fără folosirea banilor cash. Multe 
idei importante şi valori noi vor fi pierdute dacă 
permitem folosirea acestei formulări primejdioase. 


Aşadar, când căutăm idei noi, să nu permitem 
niciodată rostirea sintagmei „asemănător cu”. 
Dacă o idee pare asemănătoare cu o idee 
existentă, „să ne concentrăm atenţia pe diferenţă” 
(una dintre metodele obţinerii mişcării). Chiar 
dacă diferenţa este doar de un procent, să ne 
concentrăm atenţia pe acel procent. 


Modelarea ideilor 


în procesul de proiectare normal, expunem 
cerinţele şi constrângerile şi apoi căutăm o idee 
care să se potrivească acestui „tipar”. Astfel, 
constrângerile sunt prezente de la început. 


în procesul de judecată normal, vedem 


constrângerile ca un fel de sită a judecății. Doar 
ideile care trec prin această sită sunt acceptabile. 


însă, în procesul creativ, folosim constrângerile 
pentru „a modela” ideea într-o formă mai 
potrivită. Acesta este un proces activ şi creativ. 
Imaginea este cea a unui olar care îşi foloseşte 
mâinile pentru a modela lutul pe roata olarului. 
Modelarea produce o formă mai bună. 


Ideea este prea costisitoare. Putem să o folosim 
într-un mod mai ieftin? 

în forma sa actuală, ideea este ilegală. Există 
vreo cale să o facem legală? 

Aşa cum este, ideea ar fi inacceptabilă. Cum 
putem face ideea acceptabilă? 


în acest moment, ideea este bună, dar ar putea 
fi folosită în exces. Putem să o modificăm pentru 
a face utilizarea ei mai anevoioasă? 


Acesta este un efort de modelare conştient şi activ 
pentru a încerca să adaptăm ideea nouă la 
constrângerile din lumea reală. Dar este permisă 
uneori şi contestarea constrângerilor. 


Dacă o idee nu poate fi modelată pentru a face 
faţă constrângerilor, atunci ideea stă în dosar sau 
e lăsată deoparte. Putem să ne întoarcem mai 
târziu la idee cu un efort de modelare reînnoit. 


Croirea ideilor 


Această operaţie de croire nu este preocupată atât 
de constrângerile lumii reale, cât de resursele 
disponibile. Un costum trebuie tăiat pentru a se 
potrivi cu materialul disponibil. Poate ideea să fie 
croită pentru a se potrivi cu resursele disponibile? 
O companie mare poate fi capabilă să realizeze o 
idee într-un fel, dar o companie mai mică poate fi 
nevoită să o folosească într-un mod diferit. 


în timpul generării de idei, ar trebui să existe la 
un moment dat o conştiinţă a resurselor actuale 
disponibile? Se poate argumenta că a aduce prea 
devreme astfel de consideraţii poate opri direcţii 
valoroase de gândire. Pe de altă parte, o anumită 
conştiinţă de fond a resurselor disponibile poate 
garanta că, în fiecare etapă, ideile sunt modificate 
ca să fie practice. Acest lucru poate cere 
dezvoltarea alternativelor viitoare chiar în timpul 


procesului creativ. Din experienţa mea, o 
conştiinţă de fond a resurselor disponibile este 
utilă de la începutul procesului creativ. Dar acest 
lucru nu trebuie folosit vreodată pentru a respinge 
idei sau pentru a închide direcţii de gândire, în loc 
de asta, conştiinţa are rolul de ghid pentru a 
îndrepta gândirea într-o anumită direcţie. 


Consolidarea ideilor 


Fiecare idee are o anumită putere sau forţă. 
Aceasta poate fi dată de beneficiile pe care le 
oferă, sau de atractivitatea ei, sau de uşurinţa cu 
care ideea poate fi implementată. O parte a 
tratării unei idei este de a identifica această 
putere şi de a încerca să o consolidăm. Acesta nu 
este un proces universal pentru îmbunătăţirea 
ideii. Este o încercare de a spori puterea centrală 
a ideii. De exemplu, puterea ideii unui restaurant 
ca loc pentru picnic de interior este costul de 
operare scăzut prin eliminarea bucătarului-şef, a 
bucătăriei, a risipei de alimente etc. Datorită 
acestui cost scăzut de operare, pot fi cheltuiţi mai 
mulţi bani pe alte lucruri, cum ar fi transportul 
pentru clienţi sau pentru decor. 


De puterea unei idei poate beneficia fie furnizorul 
de bunuri sau de servicii, fie consumatorul. Dacă 
beneficiul este pentru furnizor, atunci unele dintre 
aceste nevoi trebuie transmise consumatorului; 
altfel, consolidarea ideii poate fi prea unilaterală 
pentru a avea succes. Procesul de consolidare a 
ideii are de-a face doar cu puterea sau cu punctele 
forte ale ideii, care devin şi mai puternice. 
Indiferent cât de extraordinară pare o idee, ea 
poate fi şi mai eficientă. Deşi poate părea un 
demers inutil, este mai mult o chestiune de 
explorare a întregului potenţial al unei idei. 


Puterea ideii telefonului cu reclame ar putea fi, 
probabil, sporită prin existenţa unui buton care îi 
oferă clientului opţiunea de a folosi telefonul ca pe 
orice alt aparat de acest fel, fără să asculte 
spoturi publicitare. 


întărirea ideilor 


Dacă o clădire este şubredă într-un anumit punct, 
cauţi să întăreşti acel punct. La fel este şi cu 
ideile. Ne concentrăm atenţia acum pe slăbiciunile 


unei idei şi căutăm să întărim aceste puncte. O 
slăbiciune nu este atât o greşeală, un defect, cât o 
posibilă nereuşită sau problemă. 


Slâbiciunea unei idei ar putea fi complexitatea ei 
sau posibilitatea de a se abuza de ea. Dificultatea 
de a fi acceptată la prima vedere poate, de 
asemenea, să fie o slăbiciune, care ar fi în cele din 
urmă un succes. în asemenea cazuri, o anumită 
atenţie pentru cosmetizare ar fi. justificată. 


Slăâbiciunea unui sistem de autoexaminare cu un 
computer autonom, cu ajutorul căruia un elev ar 
putea să se testeze oricând, ar fi nevoia de a oferi 
o gamă uriaşă de întrebări, astfel încât 
răspunsurile să nu poată fi învăţate pe de rost. 
Aceasta ar putea fi depăşită prin folosirea unui 
sistem de combinaţii al căror număr poate fi uriaş. 
Poate fi, de asemenea, argumentat că un elev care 
a învăţat o mulţime de răspunsuri pe de rost, 
probabil, a studiat oricum subiectul. 


Este întotdeauna util să ţinem cont de ideile noi în 
condiţii de motivaţie slabă. Oamenii creativi 
presupun adesea că utilizatorii unei idei noi 
urmează să fie la fel de entuziasmați precum 
creatorii ideii. Pentru alţi oameni decât creatorii 
ideii, noua idee înseamnă însă osteneală, deranj şi 
risc. Aşadar, utilizatorii unei idei noi trebuie să 
ştie „de ce este bună pentru 


cc 


el. 


Conflictul cu ideile existente şi dificultățile unei 
perioade de tranziție sunt alte surse comune de 
slăbiciune a unei idei. Ideea poate fi pusă în 
aplicare într-un ritm normal sau trebuie ca totul 
să se petreacă dintr-odată? 


Preluarea ideilor 


Cine va trebui să decidă în privinţa ideii? Cine va 
trebui să o pună în practică? A cui cooperare este 
necesară? 


O idee extraordinară poate să nu ajungă nicăieri, 
în cazul în care a existat un eşec în acordarea 
atenţiei paşilor de „preluare”. Poate fi doar o 
chestiune de punere a ideii în forma corectă sau 
de prezentare a ei în contextul potrivit. Poate fi, 
de asemenea, o problemă de construire sau, cel 
puţin, de evidenţiere a avantajelor imediate 


pentru cei care se presupune că preiau ideea. 
Ideile nu există ca forme perfecte în izolare. Sunt 
implicaţi oameni în aplicarea lor, iar aceştia au 
propriile nevoi şi priorităţi. Un bucătar talentat 
ştie că prezentarea mâncării este aproape la fel de 
importantă precum calitatea ei. 


Aşa cum am menţionat mai devreme în carte, 
există câteva idei care, retrospectiv, sunt evident 
logice şi imediat atractive. Există altele care 
implică unele riscuri şi investiţii înainte ca 
valoarea să apară. Cum poate fi redus riscul? 
Există vreo modalitate de testare a ideii şi apoi de 
folosire a rezultatelor pentru ca şansele de 
preluare a ideii să crească? Există vreo cale de 
motivare a oamenilor ca să simtă că au dreptul de 
a-şi însuşi ideea? Poţi câştiga un anumit prestigiu 
dacă eşti primul care încearcă ideea nouă? 


Compararea 


Aşa cum am menţionat mai devreme, tradiţia 
occidentală este aceea de a ataca ceea ce există şi 
apoi de a concepe o alternativă pentru a depăşi 
insuficienţele actuale. Metoda nonoccidentală (şi 
japoneză) este de a nu lăsa metoda actuală 
singură, ci de a genera posibile alternative. Când 
acestea sunt disponibile, sunt comparate cu 
metoda actuală pentru a vedea dacă noile metode 
oferă vreun avantaj. Comparaţia este esenţială 
pentru proces. Este, de asemenea, esenţială 
pentru orice demers de evaluare. Există o 
comparaţie între ideea nouă şi cea consacrată. 
Există o comparaţie între diferite idei noi. 
Cuvântul nou „ebne” sugerează că un anumit 
lucru poate fi „excelent, dar nu suficient”. Aşa că 
nu mai pune problema atacării unui lucru pentru a 
obţine schimbare. 


Comparaţia poate să indice rapid avantaje, 
economii şi dificultăţi. Comparaţia poate arâta că 
ideea nouă este una bună, dar nu oferă niciun 
beneficiu semnificativ fată de cea veche. 
» 

Care sunt diferenţele? Care sunt asemănările? 
Sunt conceptele diferite sau este doar o altă cale 
de realizare prin acelaşi concept? Diferenţele sunt 
fundamentale sau superficiale? Valorile oferite de 
idei diferite apar prin mecanisme diferite sau prin 


folosirea diferită a aceluiaşi mecanism? 


O idee aparent puternică în sine pare adesea mult 
mai slabă când este comparată cu alte idei. Se 
poate demonstra că avantajele ideii noi se bazează 
doar pe speranţe, presupuneri sau condiţii ideale. 
Orice idee nouă bună trebuie să treacă testul 
comparaţiei şi trebuie să arate că avantajele 
promise au o bază solidă. Dacă ideea nouă oferă 
beneficii acolo unde nu a fost obţinut niciunul 
înainte, acesta este un mare câştig. 


Adesea, cineva care încearcă să demonstreze 
avantajele unei idei noi va oferi o comparaţie cu 
ideea consacrată. Acesta este un mod util de a 
arăta avantajele, însă nu este suficient. A avea o 
maşină mai puţin zgomotoasă nu este la fel de 
bine cu a avea o maşină silenţioasă. 


Greşelile şi defectele 


în acest stadiu, greşelile şi defectele specifice ideii 
noi pot fi luate în considerare direct. Motivul 
păstrării acestei proceduri importante până târziu 
în procesul de tratare este că, până în acest 
moment, ar fi putut apărea multe defecte. Pe de 
altă parte, unele defecte ar fi putut fi deja 
depăşite în procesul de consolidare sau de 
„preluare” a ideii. în orice caz, o imagine clară a 
defectelor, a greşelilor şi a problemelor ar trebui 
să fie acum disponibilă. 


Pot fi depăşite defectele descoperite printr-o 
metodă standard sau printr-un proces de gândire 
care să le pună în centrul atenţiei? Sau defectele 
devin noi zone creative de concentrare a atenţiei 
care cer un efort creativ intenţionat? 


Un defect serios devine un motiv pentru a renunţa 
la o idee, dacă efortul de a-l depăşi nu are succes. 
E de aşteptat ca orice defect rămas să fie surprins 
imediat în evaluarea oricărei idei noi. Oamenii pot 
fi pregătiţi să renunţe la avantaje mari refuzând 
să preia o idee care promite asemenea avantaje. 
Dar oamenii nu sunt pregătiţi să accepte nici cel 
mai mic risc provocat de un defect al unei idei. 
Echilibrul dintre avantaje şi defecte este 
îmbunătăţit mult mai uşor înlăturând defectul 
decât crescând avantajul. Oamenii au aversiune 
faţă de risc şi faţă de greşeală. Nimeni nu este 


învinuit că nu a reuşit să profite de o ocazie. Toată 
lumea este învinuită pentru acceptarea unei idei 
cu un defect cunoscut. 


în acest moment, este adecvată gândirea pălăriei 
negre. Ideea nouă este examinată pentru a găsi 
defecte, probleme şi potenţiale dificultăţi. Ce erori 
ar putea apărea în diferite situaţii? Ce ar putea 
merge rău? Ce evenimente neprevăzute ar putea 
interfera cu beneficiile aşteptate ale ideii? 


Acum este momentul pentru prudenţă negativă. 
Eforturile pozitive şi creative sunt aproape de 
final. Defectele trebuie identificate şi confruntate. 
Efortul creativ final este de a depăşi aceste 
defecte prin modificarea ideii cu scopul de „a 
evita” problemele sau prin rezolvarea creativă de 
probleme. 


Consecințele 


Pasul final în tratarea unei noi idei este de a privi 
înainte către consecințele punerii ei în aplicare. 
Ce se va întâmpla când ideea va fi folosită? Este 
un fel de analiză clipă-de-clipă; este, de asemenea, 
o privire mai cuprinzătoare asupra consecințelor. 


Ce se va întâmpla imediat? 

Ce se va întâmpla pe termen scurt? 
Ce se va întâmpla pe termen mediu? 
Ce se va întâmpla pe termen lung? 


Scala de timp efectivă a acestor consecinţe 
diferite va varia în funcţie de subiect. Pentru un 
articol de îmbrăcăminte, termenul lung poate fi 
oricând peste şase luni. Pentru o nouă centrală de 
generare a energiei electrice, termenul lung poate 
fi treizeci de ani. 


Examinarea consecințelor spaţiere slăbiciuni, 
defecte şi dificultăţi. Toate acestea trebuie 
abordate ca parte a tratării ideii. Pot exista lacune 
şi necunoscute. Pot fi sugerate scenarii 
alternative. Răspunsul concurenţei este 
necunoscut, dar unele posibilităţi de reacţie ar 
putea fi anticipate. Trebuie luate în considerare, 
de asemenea, diferite condiţii în care va funcţiona 
ideea nouă. Ar trebui gândite planuri de rezervă şi 
căi de a modifica ideea. 


Capacitatea ideii de a fi testata 


Capacitatea unei idei noi de a fi testată nu este 
parte directă a tratării ideii noi, dar sugestiile 
legate de capacitatea ei de a fi testată îi vor spori 
valoarea, astfel încât, atunci când ideea trece în 
etapa de evaluare, avem o metodă de a testa 
ideea. în unele cazuri, însăşi ideea poate fi 
modificată pentru a îmbunătăţi capacitatea ei de a 
fi testată. 


Sugestiile privind capacitatea unei idei de a fi 
testată vor trebui reluate în etapa de evaluare. 


Unele idei nu pot fi pretestate corespunzător. în 
acest caz, ar trebui să existe suficientă flexibilitate 
în construirea lor, astfel încât să poată fi făcute 
modificări în funcţie de răspunsul la ele. în acest 
fel, orice idee poate fi îmbunătăţită chiar pe 
măsură ce este utilizată. 


Evaluarea 


După ce „tratarea” ideii este completă, ea poate fi 
evaluată. La sfârşitul etapei de tratare, gândirea 
pozitivă şi constructivă a făcut tot posibilul pentru 
susţinerea ideii. Aceasta trebuie acum să 
concureze cu toate celelalte revendicări legate de 
atenţie, de timp şi de resurse. Elementele-cheie 
ale evaluarii vor fi fezabilitatea, avantajele, 
resursele şi potrivirea cu obiectivele. 


Rezultatul formal 


UNII OAMENI CRED CĂ DISCIPLINA, structura şi 
formalitatea nu au nimic de-a face cu 
creativitatea. Asta deoarece s-au obişnuit să 
înţeleagă creativitatea ca pe o eliberare de 
restricţii şi ca pe o petrecere a timpului făcând 
ceva fără un scop anume, în speranţa că o 
oarecare inspiraţie va sosi mai devreme sau mai 
târziu. Aceasta a fost o etapă utilă în dezvoltarea 
gândirii creative. Dar acum putem merge dincolo 
de procedurile sistematice, care pot fi folosite 
intenționat. 


Un peşte are o coloană vertebrală bine definită, de 
care sunt atasati muşchi, fiecare dotat cu nervi. 
Pestele nu este constrâns de nimic atunci când 
înoată în apa mării. Cu cât structura este mai 
bună, ca la delfin sau la rechin, cu atât mai libere 
şi mai ample sunt mişcările. Chiar şi o meduză are 
un fel de structură, în partea de început a cărţii, 
am scris despre diferenţa dintre structuri 
restrictive şi structuri eliberatoare. 


Fără structură şi disciplină, există un dans 
general care poate avea uneori un rezultat util. 
Eficienţa procesului poate fi sporită de structură 
şi disciplină. 

Disciplina se caracterizează prin următoarele 
aspecte: 


Timpul 


Ai stabilit un timp fix (pentru tine sau pentru alţii) 
pentru a folosi o tehnică într-o anume zonă de 
concentrare a atenţiei. | 
Respecţi acest timp. Dacă este scurt (două-patru 
minute), mintea învaţă să lucreze rapid. Ceea ce 
face disciplina timpului este să îmbunătăţească 
concentrarea atenţiei. în orele de | 

gândire din şcoli, descoperim că, odată ce s-au 
obişnuit să li se acorde un timp scurt, copiii 
produc rezultate uriaşe. Dacă, totuşi, li se dă timp 
îndelungat, ei îl risipesc. De asemenea, disciplina 
timpului îl eliberează pe cel care gândeşte de 
nevoia de a ajunge la o idee „extraordinară”. Ai 


făcut tot ce-ai putut şi, când a expirat timpul, poţi 
să te opreşti. 


Concentrarea atenției 


Disciplina concentrării atenției este foarte 
importantă. Oamenii creativi câştigă adesea ei 
înşişi un renume negativ refuzând să se 
concentreze asupra unei sarcini. Ei vor să aibă 
idei sclipitoare despre alte zone de concentrare a 
atenţiei. O persoană creativă ar trebui să 
demonstreze că este perfect capabilă să rămână la 
zona de concentrare a atenţiei solicitată. Este 
destul de uşor să te depărtezi de zona de 
concentrare a atenţiei în timpul unei sesiuni 
creative de gândire, pentru că o idee duce la altă 
idee şi cel care gândeşte este înclinat să 
urmărească direcţia mai interesantă. Dar este 
esenţial să 


păstrăm clar în minte adevărata zonă de 
concentrare a atenţiei şi să revenim la aceasta. 
Disciplina pe care o presupune concentrarea 
atenţiei este, probabil, cea mai importantă dintre 
toate disciplinele. 


Tehnica 


Există paşi formali în fiecare tehnică şi ei trebuie 
urmaţi într- un mod disciplinat. Poţi folosi o 
tehnică provocatoare şi, astfel, să stabileşti mai 
întâi provocarea. Apoi, treci la mişcare. Apoi, 
modelezi şi tratezi ideea. Cu toate că pot apărea 
suprapuneri, fiecare tehnică ar trebui folosită 
intenţionat şi formal. l 


Atitudinea generală de provocare îți este 
insuficientă şi nu poți doar să speri că se va 
întâmpla ceva. Iar şi iar, oamenii creativi mi-au 
spus că descoperă cât de fertilă le este gândirea 
creativă atunci când folosesc tehnicile într-un mod 
sistematic. Se surprind pe ei înşişi cu idei noi. 


Rezultatul 


La sfârşitul oricărui efort creativ există un 
rezultat. Am discutat, 
despre nevoia de a „recolta” acest rezultat în mod 
sistematic. Este nevoie să fii formal şi disciplinat 
legat de acest rezultat. Cei care au luat parte la 
sesiunea creativă vor cunoaşte ideile generate, 
aşa că este necesar doar un indiciu pentru a 
aduce o idee în minte. Dar mai târziu, în cadrul 


sesiunii, ideile nu mai sunt proaspete în mintea 
oamenilor şi se pierd dacă nu au fost înregistrate 
formal, în mod clar. Deşi pare plictisitor şi inutil în 
acel moment, este nevoie de această disciplină ca 
să nu se irosească o parte din valoarea gândirii 
creative. 


Rezultatul 


Concentrarea atenţiei trebuie întotdeauna să fie 
repetată. Tipul de concentrare a atenţiei trebuie, 
de asemenea, precizat. Acest lucru poate să nu 
pară la fel de important precum concentrarea 
atenţiei „pe scop”, pentru că expresia scopului 
arată automat tipul concentrării. Dar este esenţial 
în cazul „concentrării atenţiei pe zona generală”, 
altfel, nu există nicio cale de a şti ce se întâmplă. 


Următorul pas este de a stabili conceptul într-un 
mod formal, în timpul sesiunii de gândire creativă, 
conceptul poate fi prezentat clar ca un concept de 
sine stătător. Mai des, ideea a sosit în mod direct. 
în ultimul caz, este făcută o încercare de a merge 
înapoi de la idee la conceptul care pare să stea la 
baza ei. Această prezentare clară a conceptului 
este importantă pentru că, mai târziu, cineva 
poate să aprecieze conceptul, dar nu şi ideea. 


Pasul final este de a enunţa ideea sau ideile într- 
un mod formal. 


Fiecare idee este prezentată separat, chiar dacă 
par asemănătoare şi chiar dacă diferă un singur 
aspect. De exemplu, dacă urmează să 
recompensezi oamenii cu „bani” sau cu „mai mult 
timp liber”, aceste două idei ar trebui prezentate 
separat. 


Este util să foloseşti fraza de pornire: „Ideea 

este...”, „Conceptul este...” Acest lucru pare 

redundant şi inutil, dar este parte a însemnătăţii 

rezultatului. Această formalitate îi oferă o valoare 
„crescută. 


Zona de concentrare a atenţiei. Concentrarea pe 
scop presupune să acţionezi pentru a reduce 
congestionarea traficului în oraşe. Conceptul. 
Conceptul este de a recompensa oamenii, care 
ar fi putut să conducă în oraş, pentru faptul că 
au ales să nu conducă în oraş. 


Ideea. Ideea este de a răsplăti cu vouchere de 


discount pentru benzină motocicliştii care îşi 
lasă vehiculul în parcări periferice. Asemenea 
parcări ar putea fi deţinute de companiile 
petroliere. 


în acest exemplu, să observăm că formularea 
conceptului este foarte importantă. Dacă aş fi 
scris „recompensarea oamenilor pentru că nu au 
condus în oraş”, acest lucru ar fi sugerat 
recompensarea oamenilor care au maşini acasă, 
dar nu au condus niciodată în oraş. Nu este deloc 
necesar să fii concis şi 


succint în prezentarea conceptelor şi a ideilor. 
Este mai bine să fii foarte clar. Este inutil să 
notezi un singur cuvânt şi să speri că un cititor va 
înţelege mai târziu ce a fost în mintea ta şi va şti 
la ce te-ai referit prin acel termen. Fii mai bine 
explicit, decât să rezumi lucruri sau să le reduci la 
un singur cuvânt. Chiar dacă este valid din 
punctul de vedere al datelor de intrare, poate fi 
derutant din punctul de vedere al datelor de 
ieşire. 
Concentrarea atenției. Concentrare pe zona 
generală - asupra restaurantelor. 
Conceptul. Conceptul este că, în restaurant, 
clienții mănâncă din propriile farfurii. 
Ideea. Restaurantul depozitează farfuriile 
clienţilor, pe care pot fi înscrise logouri de 
identificare a corporațiilor, astfel încât invitaţii 
clientului să le folosească atunci când vin la 
restaurant. Acest lucru ar putea încuraja 
alegerea serviciilor aceluiaşi restaurant. 


Aici constatăm că o sugestie a valorii este 
adăugată ideii. Ar trebui făcut acest lucru? Cu 
excepţia cazului în care valoarea este explicită 
prin ideea însăşi, este util să o precizăm. Acest 
lucru nu trebuie făcut în detaliu, dar nu trebuie să 
se aştepte de la cineva care va citi despre idee 
mai târziu să-i ghicească valoarea. Dacă este 
necesar, poate exista titlul separat: „Valoarea 
este...” 


Concentrarea atenției. Concentrarea pe scop 
este creşterea consumului de bere. 

Conceptul. Conceptul este de a avea un număr 
crescut de ocazii când poţi să bei bere. 

Ideea. Ideea este de a asocia berea (sau un 
brand specific) cu anumite mâncăruri, cum ar fi 


pui sau peşte. 

Valoarea. Valoarea este că femeile vor cumpăra 
mai multă bere din supermarketuri şi că femeile 
şi tinerii pot deveni băutori de bere. Există, în 
consecinţă, mai multe ocazii de a bea bere. 


în acest caz, principala valoare a ideii poate fi 
implicită, dar merită să precizâm valorile 
suplimentare. Dacă acest lucru este făcut, atunci 
principala valoare trebuie, de asemenea, să fie din 
nou inclusă. 


Concentrarea atenției. Concentrarea pe scop 
este de a gestiona un deficit de ofiţeri de poliţie. 
Conceptul. Conceptul este de a determina 
locuitorii să ajute poliţia. 

Ideea. Ideea e că locuitorii ar trebui să fie 
vigilenţi în ceea ce priveşte infracțiunile şi 
comportamentul suspect şi ar trebui să existe o 
metodă de a alerta poliţia. 

Valoarea. O valoare a ideii este că rolul de 
supraveghere al poliţiei este multiplicat. O altă 
valoare este anunţul că locuitorii sunt vigilenţi, 
care ar acţiona ca un factor de descurajare 
pentru infractionalitatea locală. 


Munca suplimentară de a nota rezultatul creativ 
în acest mod formal şi disciplinat merită efortul. 
Ideile şi conceptele vor fi tratate mai serios. 
Rezultatul sesiunii de gândire creativă va fi 
păstrat. întreaga valoare a ideilor şi a conceptelor 
va fi mai uşor de apreciat. 


Ideile şi conceptele care apar într-o sesiune de 
gândire creativă ar trebui tratate în acest fel? Aici 
trebuie să facem distincţia între rezultatul privat 
al sesiunii şi rezultatul public. Rezultatul privat 
este recolta; acesta ar trebui să fie cuprinzător. 
Rezultatul public include doar acele idei şi 
concepte care sunt gata de a fi supuse atenţiei 
publice. Tipul ideii dintr-un rezultat public va 
depinde de categoria de „public” ce urmează să 
afle rezultatul, în cazul unor anumite categorii de 
„public”, este posibil să evidenţiez! idei „ca 
exemplu”, dar în cazul altora este cel mai bine să 
restrângi rezultatul la idei care arată valoare 
reală. 

Notarea rezultatului într-un mod formal îl 
forţează, de asemenea, pe cel care gândeşte să 
aibă clar definite în minte ideile şi conceptele. 


În grup sau individual 


TEHNICILE GÂNDIRII LATERALE descrise în 
această secţiune ar trebui folosite de un grup sau 
individual? Am discutat despre această problemă 
în prima parte a cărţii, dar o voi relua aici. 


Fiecare dintre tehnici poate fi folosită individual. 
Este important de ştiut pentru că tradiţia 
brainstormingului a dat impresia că demersul 
creativ este întotdeauna un proces de grup. Cu 
siguranţă, nu este aşa. 


în mod tradiţional, scopul grupului era de a 
genera idei care să fie preluate de fiecare 
membru, iar observaţia cuiva să activeze gândirea 
altcuiva. Cu tehnicile sistematice ale gândirii 
laterale poţi să-ţi stimulezi propria gândire. De 
exemplu, tehnicile provocatoare stabilesc situaţii 
provocatoare la care apoi mintea ta răspunde. 
Astfel, cel care gândeşte poate să îşi stabilească 
propriii stimuli. Aceasta este una dintre valorile 
lui PO. 


Oamenilor le place să lucreze în grupuri şi de 
obicei cred că au dobândit mai mult decât au 
făcut-o în realitate. E adevărat că te simţi singur 
când lucrezi pe cont propriu, că trebuie să ştii să 
fii disciplinat şi să ai abilitatea de a lucra cu 
instrumentele gândirii laterale. Dar grupurile sunt 
foarte lente. 


într-un grup, cineva vorbeşte şi ceilalţi ascultă. Un 
membru al grupului se poate simţi obligat să 
repete o idee sau să o elaboreze, dacă simte că 
grupul nu a apreciat-o în totalitate. Există adesea 
o tendinţă de a fi glumeţ, pentru a face grupul să 
râdă. într-un grup, la un moment dat, poate fi 
urmată o singură direcţie. 


Indivizii pot urma mai multe direcţii diferite. Nu e 
nevoie să vorbeşti sau să asculţi. Un individ poate 
urmări o idee care pare „nebunească” şi o poate 
analiza până când capătă un sens. Acest lucru 
este aproape imposibil într-un grup. 


în termeni practici, organizarea de activităţi într- 
un grup poate fi un avantaj în măsura în care 


întregul grup are impresia că îşi poate însuşi 
ideea. Acest lucru este important dacă grupul 
trebuie să accepte idei sau să le prelucreze. 


Pe de altă parte, o persoană îşi poate propune să 
gândească creativ în orice ocazie - nu e nevoie să 
solicite o sesiune de grup sau să aştepte până 
când următoarea sesiune de grup este 
programată. Poţi să gândeşti creativ când şi unde 
vrei. 


Din experienţa mea, indivizii sunt mult mai buni la 
iniţierea ideilor şi la deschiderea unei noi direcţii. 
Grupurile, totuşi, pot avea un avantaj odată ce 
ideea a fost iniţiată. Membrii grupului pot fi 
capabili să elaboreze noile idei şi, de asemenea, să 
le dezvolte în direcţii care nu ar putea fi luate în 
considerare de iniţiatorul ideii. Experienţa diversă 
a grupurilor poate fi un avantaj în acest caz. 


Chiar dacă toate tehnicile pot fi folosite de 
indivizi, ele pot fi folosite de asemenea în 
cooperare de un grup. De exemplu, membrii unui 
grup pot stabili să construiască împreună 
evantaiul de concepte. Un grup poate stabili o 
provocare a cuvântului aleatoriu şi apoi poate să 
avanseze la o idee nouă. Acest lucru poate fi făcut 
în întregime într-o discuţie obişnuită. 


Provocarea este parcare PO nisip. Ce idee 
stimulează acest lucru? 

Nisipul ar încetini maşinile - poate în asta este o 
idee. 

Nisipul sugerează plajă. Oamenii se organizează 
ei înşişi pe plajă. Poate ar trebui să lăsăm 
oamenii să se organizeze ei înşişi în parcare. 
Pentru mine, nisipul înseamnă o mulţime de 
firişoare minuscule. Asta sugerează un fel de 
sistem pe bază de „puncte” pentru accesul în 
parcare. Este nevoie de maşini, vechime, 
recompensă etc. 

Maşinile lasă urme în nisip. Cum ar fi nişte 
„făgaşe” adânci, astfel că oamenii să fie siliţi să 
conducă pe drumul pe care ar trebui şi nu să 
folosească scurtături într-o parcare? 

îmi place ideea sistemului pe puncte. Dacă nu ai 
folosit parcarea de ceva timp, ai mai multe 
puncte. Fiecare poate începe cu un număr de 
puncte, care scade când foloseşti parcarea. Aşa 


că ai folosi-o doar ocazional, când este cu 
adevărat necesar. 

Acesta nu este modul în care m-am referit la 
sistemul de puncte. Ştiu. Dar este o altă idee 
care a fost declanşată de ideea ta. 


Aici vedem cum formatul de grup permite ideilor 
să inter- acţioneze. Pe cont propriu, totuşi, 
indivizii ar fi urmat, probabil, ideile lor iniţiale, în 
loc să le prezinte şi apoi să uite de ele. 


Combinaţiile 


Combinarea gândirii creative individuale cu cea 
de grup are o valoare reală. Această abordare 
poate obţine ce e mai bun din ambele formate. 
Indivizii pot deschide noi direcţii de gândire şi 
grupul poate dezvolta idei. Există diferite moduri 
de a folosi combinaţia. 
» 
Sesiunea întreruptă 


Se porneşte cu o sesiune de grup pentru a defini 
zona de concentrare a atenţiei şi, de asemenea, 
pentru a dezvolta unele idei în jurul acesteia. 


Apoi este sugerată o tehnică de gândire laterală 
specifică. Indivizii folosesc această tehnică în 
întregime pe cont propriu, lucrând în paralel. 
Timpul acordat unei asemenea munci este, în mod 
normal, de două-patru minute. în cazul unei 
tehnici cum ar fi evantaiul de concepte, ar fi 
permise zece minute. 


Munca individuală ar putea lua întreaga tehnică 
de la început. 


Lucrezi individual, stabileşti o provocare de 
tipul evitării şi apoi foloseşti provocarea. 


Alternativ, munca de stabilire iniţială ar putea fi 
făcută în grup. 


Provocarea este: PO, avem o baie fără robinete. 
Lucraţi la asta individual. 


De exemplu, grupul ar putea prezenta un număr 
de provocări de tipul pietrei de trecere. Apoi, una 
dintre acestea este aleasă şi indivizii lucrează la 
ea în mod individual. 


Grupul poate decide punctul fix pentru alternative 
directe şi indivizii ar câuta alternative pentru a 


satisface acest punct fix. 


Dacă indivizii nu sunt foarte calificaţi în folosirea 
tehnicilor, este mai bine să se stabilească procesul 
ca grup şi apoi să se ceară indivizilor să lucreze în 
timpul procesului. Dar alături de cei cu experienţă 
în gândirea laterală, indivizii pot fi de încredere în 
a configura procesul şi în a-l folosi. 


La sfârşitul perioadei de gândire individuală, 
indivizii dau rezultatul gândirii lor. în general, 
sunt permise în jur de trei minute per individ. 
După acest rezultat, discuţia generală continuă în 
jurul ideilor care au fost prezentate. Grupul nu ar 
trebui doar să primească şi să noteze ideile, ci ar 
trebui şi să le dezvolte şi să construiască în jurul 
lor. 


Când discuţia pare să fie lipsită de viaţă, poate fi 
introdusă o tehnică nouă pentru activitatea 
individuală ulterioară. 


în acest fel, procesul se repetă. 


Toată munca individuală este directionată câtre 
folosirea unei 


tehnici specifice. Indivizii lucrează cu această 
tehnică într-o manieră intenţionată. 


Partea de grup a sesiunii are trei aspecte: 


1.A asculta feedbackul de la fiecare. 
2.A discuta ideile înaintate şi a le dezvolta. 
3. Folosirea directă de câtre grup a tehnicilor. 


Metoda sandvici 


în acest caz, indivizii sunt informaţi cu privire la 
concentrarea creativă a atenţiei. Acest lucru poate 
fi facut cu ajutorul unei sesiuni iniţiale de grup 
sau poate fi făcut prin contactarea indivizilor 
(personal sau prin e-mail). Apoi, indivizii lucrează 
complet singuri, probabil o săptămână. 
Informarea inițială poate conţine provocări 
sugerate sau poate fi lăsată complet indivizilor 
(acest lucru depinde de gradul lor de calificare). 


La sfârşitul acestui efort individual, se 
organizează o sesiune de grup în cadrul căreia 
indivizii îşi prezintă ideile. Acestea ar trebui 
exprimate verbal, dacă sunt susţinute de un 
rezultat formal scris. în jur de zece minute sunt 


alocate fiecărui individ pentru acest rezultat 
creativ. Restul sesiunii de grup este destinat 
discutării ideilor şi dezvoltării ideilor noi în jurul a 
ceea ce a fost sugerat. Pentru acest lucru ar 
trebui să se acorde timp suplimentar faţă de 
timpul pentru „raport”. 


La sfârşitul sesiunii de grup, oamenii sunt trimişi 
să lucreze în continuare individual, folosind 
gândirea creativă. Ei pot acum să ia în 
considerare conceptele şi ideile prezentate. De 
asemenea, pot să-şi îmbunătăţească propriile idei 
în lumina comentariilor grupului. La sfârşitul unei 
perioade definite, care poate fi o altă săptămână, 
indivizii sunt solicitaţi să-şi îndrepte atenţia spre o 
„recoltă” completă sau să ofere informaţii cu 
privire la gândirea lor creativă. Acesta nu este un 
raport complet asupra sesiunii de grup; el doar 
extrage acele puncte despre care un individ crede 
că sunt de interes pentru el. Aceste rezultate 
separate sunt combinate într-un singur rezultat. 
Acest rezultat poate fi distribuit înapoi la membrii 
grupului. O sesiune finală de grup este opţională. 
Dacă grupul urmează să lucreze asupra ideilor 
generate, atunci sesiunea finală de grup este 
necesară pentru discuţii ulterioare şi pentru 
selectarea ideilor. 


Unul dintre avantajele combinării metodelor (de 
grup sau individuale) este că oamenii devin mai 
toleranţi cu ideile altora. Dacă o persoană ştie că 
se aşteaptă de la ea să prezinte o idee, atunci ea 
va avea o atitudine mai constructivă faţă de ideile 
altora. 


Una dintre slăbiciunile sesiunilor de grup simple 
este că unii oameni pot sta acolo fără să prezinte 
vreo idee şi pot fi gata să discrediteze ideile 
celorlalţi, fie prin critică directă, fie prin 
desconsiderare. în cazul creativităţii individuale, 
fiecare este solicitat să facă „un efort creativ” şi 
să arate un rezultat. Acest lucru duce la o 
motivaţie mai mare pentru gândirea creativă. în 
cazul sesiunii de grup, unii oameni simt că sunt 
creativi în mod natural şi este suficient pentru ei 
să stea într-un grup şi să aştepte să se manifeste 
creativitatea lor naturală. Dar dacă ei ştiu că li se 
va solicita să folosească o tehnică specifică şi să 
găsească unele idei ale lor, atunci sunt mai 


motivaţi să dezvolte această abilitate. 


PARIEA A III-A 


APLICAREA 
GÂNDIRII CREATIVE 


Aplicarea 


ÎN PRIMA PARTE A CĂRŢII am acordat atenţie 
naturii, logicii şi importanţei gândirii creative. 


Cea de-a doua parte a fost dedicată în special 
instrumentelor intenţionate şi sistematice ale 
gândirii laterale. 


Cea de-a treia parte este destinată aplicării 
gândirii creative. 


Probabil, unii dintre cititorii acestei cărţi sunt 
preocupaţi în special de secţiunea centrală, 
pentru că vor să-şi „regleze” propria gândire 
creativă pentru îmbunătăţirea performanţei. Alţii 
sunt interesaţi mai ales de prima parte, pentru că 
vor să înţeleagă ce este creativitatea, chiar dacă 
nu vor încerca să-şi dezvolte propria abilitate de 
gândire creativă. Mulţi cititori vor fi interesaţi de 
cea de-a treia secţiune fiindcă sunt implicaţi în 
introducerea şi folosirea creativității într-o 
organizație. 


Tehnicile formale ale gândirii laterale sunt de sine 
stătătoare. Există modalități de a genera idei noi 
când avem nevoie de ele. Dar e necesar un cadru 
al aplicării; altfel, oamenii nu vor fi în situația să 
genereze idei noi. Oricât de bune ar fi tehnicile, 
dacă nu sunt folosite, nu se vor realiza prea multe. 


Sesiunea legată de aplicare va prezenta diferenţa 
dintre creativitatea de zi cu zi şi creativitatea 
specifică. 


Va fi luată în considerare introducerea 
creativităţii într-o organizaţie, pentru că trebuie 
făcută cu atenţie. 


O persoană din cadrul organizaţiei trebuie să fie 
„responsabilă” pentru efortul creativ. Cine ar 
trebui să fie aceasta? 


Apoi, vor fi descrise unele structuri specifice 
pentru aplicarea creativităţii. Acest lucru oferă 
cadre formale în care se manifestă creativitatea. 


Există o problemă legată de instruire în tehnicile 
creative. Cum va fi făcută aceasta? 


Tehnicile gândirii laterale trebuie potrivite cu 


situaţii particulare. Ce metode ar trebui folosite şi 
în ce situaţii? 


Apoi, vor fi sugerate formate pentru sesiunile 
creative individuale şi, de asemenea, pentru 
sesiunile de grup. 


în cele din urmă, vor fi făcute unele comentarii 
legate de evaluarea ideilor produse de 
creativitate. 


Sugestiile prezentate în această secţiune se 
bazează pe ani de experienţă în domeniu. Cu toate 
acestea, diferite corporaţii au propriile culturi şi 
personalităţi. Nu poate fi oferită vreo garanţie că 
un lucru care funcţionează într-o corporație va fi 
bun pentru alta. Foarte multe depind de cine este 
implicat în a face lucrurile să meargă. 


O idee importantă de reţinut este că aplicarea 
creativităţii nu este atât de uşoară cum poate 
părea pentru unii oameni, care cred că sesiunea 
ocazională de brainstorming este de ajuns sau că 
este suficient să ceară oamenilor sugestii. Dacă 
aplicarea nu este eficientă, creativitatea poate 
deveni un fel de lux periferic, care are prea puţină 
însemnătate pentru operaţiile organizaţiei. 


Creativitatea are un rol esenţial şi importanţa ei 
poate doar să crească în viitor. Este nevoie de 
creativitatea serioasă. Este nevoie de aplicarea 
serioasă a creativităţii serioase. 


Creativitatea de zi cu zi şi 
creativitatea specifică 


EXISTĂ DOUĂ MODALITĂŢI cuprinzătoare şi 
distincte de a folosi creativitatea. Una dintre 
acestea se referă la creativitatea „de zi cu zi”, 
când creativitatea devine parte a gândirii normale 
şi, de aceea, poate fi aplicată oricărei situaţii care 
solicită gândire. Aceasta ar trebui să aibă loc fără 
vreun efort formal sau intenţionat. Apoi, există 
creativitatea specifică, caz în care a fost definită o 
necesitate certă. în acest caz, se depune un efort 
formal şi deliberat de a folosi tehnicile sistematice 
ale gândirii laterale pentru a genera idei noi. 


Creativitatea de zi cu zi 


Oamenii care sunt creativi în mod natural sau 
motivaţi să fie creativi ar putea susţine că 
utilizează creativitatea în această manieră „de zi 
cu zi”. Creativitatea devine parte a gândirii 
obişnuite. Creativitatea devine o acţiune la fel de 
firească precum schimbarea treptelor de viteză la 
o maşină sau a croselor din geanta jucătorului de 
golf. Foloseşti creativitatea automat, dacă este 
potrivită. Este o atitudine constructivă şi creativă. 
Se manifestă astfel entuziasmul de 

a căuta idei noi şi de a acorda atenţie noilor idei 
găsite de alţii. Unele dintre aceste atitudini de 
bază ale creativităţii pot fi legate de tehnicile 
creative specifice. 


Pauza creativă 


Se referă la disponibilitatea de a te opri şi dea te 
întreba din când în când. Manifeşti 
disponibilitatea de a întrerupe fluxul lin al unei 
operaţii sau al unei direcţii de gândire pentru a 
pune întrebări: „Există vreo  alternativă?'; 
„Trebuie să facem asta în acest fel?”; „Ce putem 
face cu asta?”. Pauza are loc când te gândeşti la 
ceva, când citeşti ceva, când asculţi pe cineva 
vorbind. Pauza este doar o pauză. Nu este o 
acţiune specifică asa cum este concentrarea 
atenţiei. 


Contestarea 


Aceasta este o parte-cheie a gândirii creative. 
Trebuie să facem lucrurile în acest mod? Există o 
cale mai bună de a face asta? Să aruncăm o 
privire. 


Trebuie să fie clar: contestarea nu înseamnă 
critică. Imediat ce contestarea devine critică, nu 
mai este parte a creativităţii de zi cu zi. Critica 
invariabilă este perturbatoare şi depreciativă. 
Contestarea creativă este disponibilitatea de a 
crede că ar putea exista un mod diferit de a face 
ceva şi acest mod diferit ar putea oferi avantaje. 
Contestarea creativă presupune că modalitatea 
curentă de acţiune ar putea să nu fie în mod 
necesar cea mai bună. 


Contestarea include o pauză pentru a te întreba 
de ce un lucru este făcut într-un anumit fel. Acest 
fapt presupune luarea în considerare a analizei 
continuității. Există vreo rațiune istorică? 


Modul de a acţiona este blocat de solicitările 
celorlalţi? 


3 


Contestarea este un fel delicat de nemulţumire şi 
o credinţă în 


posibilitatea unei schimbări pozitive. 
Pălaria verde 


3 3 


Atitudinile implicate de gândirea pălăriei verzi 
reprezintă o parte semnificativă a creativităţii de 
zi cu zi. Poţi să-ţi „pui” pălăria verde fără să ştii că 
o faci. Dar poţi, de asemenea, să soliciţi gândirea 
pălăriei verzi într-o conversaţie sau într-o şedinţă. 
Deci, le ceri celorlalţi să facă un efort creativ într- 
un anumit moment. Este solicitarea de a câuta 
idei diferite şi de a încerca identificarea unor 
alternative. 


Concentrarea simplă a atenţiei 


Concentrarea atenţiei este „mai intenţionată” şi 
„mai specifică” decât pauza creativă sau 
contestarea. Zona de concentrare a atenţiei este 
definiţia unei nevoi creative: „Aş vrea să găsesc 
idei creative noi (în cutare caz sau în cutare 
scop).” Zona de concentrare a atenţiei poate fi 
definită cu intenţia de a o urmări mai târziu. Nici 
nu trebuie să existe această intenţie. 


Disponibilitatea de a defini o zonă de concentrare 
a atenţiei fără vreo intenţie de a te gândi ulterior 


la subiect reprezintă o parte a creativităţii de zi cu 
ZI. 


Conştientizarea faptului că un lucru a fost definit 
ca „zonă de concentrare creativă” stă la baza 
gândirii creative obişnuite în privinţa unui subiect. 
Aceasta este parte a creativităţii de zi cu zi. 


Alternativele 


Alternativele oferă cea mai bună ocazie pentru 
exersarea creativităţii de zi cu zi. Există momente 
când este evident că. 


sunt necesare alternative. Creativitatea de zi cu zi 
se străduie să identifice mai multe alternative 
decât cele care apar imediat în minte. 
Creativitatea de zi cu zi face un efort de a găsi 
alternative neobişnuite - acest lucru se aplică în 
mod special explicaţiilor. Creativitatea de zi cu zi 
încurajează mai degrabă găsirea cât mai multor 
alternative decât o examinare profundă a fiecărei 
alternative pe rând. Ce altceva se poate întâmpla? 
Ce alte alternative sunt aici? Există mai multe 
alternative? 


Mai dificil este să te opreşti şi să cauţi alternative 
când nu există nicio problemă, dificultate sau 
nevoie definită de a căuta alternative. Acest 
aspect se află în centrul pauzei creative, al 
contestării şi al concentrării atenţiei simple. Este 
parte a voinţei de a acorda atenţie lucrurilor care 
nu sunt probleme, în vederea îmbunătăţirii lor. 
» 
Provocarea 


Când cultura creativităţii a fost bine stabilită într- 
o organizaţie, provocarea poate deveni parte a 
creativităţii de zi cu zi. în asemenea cazuri, 
oamenii pot utiliza PO în mod natural şi chiar pot 
să prezinte provocări puternice („PO, această 
centură funcţionează în sens invers”). Evident, 
acest lucru nu este posibil în cazul oamenilor care 
nu sunt conştienţi de metodele provocării. Totuşi, 
„atitudinea” provocării include voinţă, luarea în 
considerare a unor idei ciudate şi chiar 
încurajarea oamenilor de a prezenta idei ieşite din 
comun. 


Există, de asemenea, voinţa de a prelua orice idee 
şi de a alege să o tratezi ca pe o provocare, fie că 
ai avut intenţia, fie câ nu. 


Atitudinea provocării presupune că: 


1.Până şi din cele mai improbabile sau 
incorecte idei se poate naşte ceva util dacă 
facem un efort de „mişcare”. 

2.Merită să stabilim „idei provocatoare” 
pentru a scoate gândirea din fagaşurile ei 
obişnuite. 


Ascultarea 


A asculta într-un mod constructiv este, de 
asemenea, o parte a creativităţii de zi cu zi. Chiar 
dacă nu vei avea niciodată o idee nouă (sau crezi 
că nu vei avea), totuşi poţi participa la apariţia şi 
la dezvoltarea ideilor valoroase, ascultând şi 
încurajând. 


Este important să ne amintim că „raţionamentul 
adaptat” este, de asemenea, o sursă de 
creativitate. Aşa cum am explicat mai devreme, 
aceasta este contribuţia creativă a unei persoane 
care simte potenţialul unei idei şi ajută la 
dezvoltarea lui. 


încurajarea atitudinilor şi a comportamentului 
creativ al altora şi, în general, sporirea unei 
culturi corporatiste a creativităţii este, de 
asemenea, parte a creativităţii de zi cu zi. 


Cum apare creativitatea de zi cu zi? Este uşor să 
descriem atitudinile Şi comportamentul 
creativităţii de zi cu zi, dar, în primul rând, cum se 
ajunge acolo? Există trei căi posibile pentru a 
ajunge la creativitatea de zi cu zi. 


Sensibilizarea 


Când înţelegi natura, logica şi importanţa 
creativităţii, ajungi să acorzi mai multă atenţie 
creativităţii. Acest tip de sensibilizare este cel mai 
bine dobândit, în primul rând, la seminare 
destinate conducerii superioare. Aceste seminare 
ar trebui ţinute pentru tot consiliul de conducere 
şi pentru orice grupuri de angajaţi. Odată, am 
ţinut un seminar pentru KLM, la care au participat 
şaizeci de directori din companie, niciunul nu a 
fost absent. Un seminar intern la DuPont a atras 
în jur de 1 300 de oameni. înregistrările video sau 
seminarele prin internet sunt alte căi, mai puţin 
eficiente, de a sensibiliza un grup. 


Din experienţa mea, dacă oamenii din conducerea 
superioară şi directorul general manifestă un 


interes direct şi personal pentru creativitate, 
atunci acesta se răspândeşte foarte repede în 
cadrul corporației. Aceasta a fost experienţa mea 
cu câteva firme de mare importanţă. Din 
nefericire, încercările de a răspândi creativitatea 
de la un mic focar din cadrul unei companii nu au, 
de obicei, succes. 


Instruirea 


Voi aborda mai târziu în detaliu problema 
instruirii. Este posibil să încurajăm creativitatea 
de zi cu zi oferind instruire în tehnicile formale ale 
gândirii laterale. Odată ce aceste tehnici au fost 
învăţate, atitudinile ataşate tehnicilor pot fi 
folosite chiar şi când tehnica însăsi nu este 
folosită în mod formal. 


Instruirea eficientă în gândirea creativă va 
construi întotdeauna atitudini pentru creativitatea 
de zi cu zi. lar de instruire ar trebui să beneficieze 
cât mai multi oameni. 


Cel puţin, ar trebui să existe instruire în metoda 
celor şase pălării, din moment ce aceasta oferă o 
modalitate simplă de a introduce creativitatea 
într-o organizaţie prin posibilitatea solicitării 
„gândirii pălăriei verzi”. 

Programe şi structuri 


Dacă susţinem creativitatea prin programe ca 
„îmbunătățire continuă” sau „management total al 
calităţii”, atunci atitudinile învăţate în cadrul unor 
astfel de programe pot încuraja creativitatea de zi 
cu zi. Acest lucru poate fi aplicat, de asemenea, 
programelor legate de „satisfacția clienţilor”. 
Pentru că toate aceste programe încurajează 
regândirea şi îmbunătățirea, ele pot, de 
asemenea, să susțină atitudinile faţă de 
creativitatea de zi cu zi. 


Structuri cum ar fi cercurile calităţii şi schemele 
de sugestii pot ajuta, de asemenea, dezvoltarea 
atitudinilor creativităţii de zi cu zi, chiar dacă 
acestea pot fi limitate la acelea care sunt 
implicate în structuri. Structuri specifice ale 
creativităţii, precum „lista indiciilor creative” şi 
sistemul FAT/CAT™, sunt alte moduri de 
dezvoltare a atitudinilor gândirii creative în 
întreaga * 

organizaţie. (FAT/CAT""- este Sarcină Atribuită 


Fixă/Echipa pentru Acţiuni Creative. Unei anumite 
echipe i se dă o sarcină creativă şi i se cere să 
lucreze la ea.) Aceste lucruri vor fi luate în 
considerare mai târziu. 


Oamenii simt foarte repede „jocul” care se joacă. 
Dacă îşi dau seama că demersul creativ este 
apreciat, recompensat şi încurajat, atunci se vor 
strădui să fie mai creativi. Această nevoie 
generală necesită întărirea prin instruire şi prin 
structuri specifice care oferă un cadru pentru 
comportamentul creativ. 


în mod ideal, creativitatea de zi cu zi ar trebui să 
fie răspândită în întreaga organizaţie şi ar trebui 
să fie implicaţi oamenii de la toate nivelurile şi din 
toate zonele. Oricine gândeşte trebuie să fie 
capabil să utilizeze creativitatea de zi cu zi. 


Creativitatea specifica 


în cazul creativităţii specifice există o concentrare 
a atenţiei definită sau o sarcină creativă. Se 
depune apoi un efort sistematic şi deliberat de a 
genera idei şi concepte noi pentru acea 
concentrare definită a atenţiei. Aici, creativitatea 
este folosită ca o procedură deliberată pentru 
producerea de idei noi. Există trei aspecte ale 
creativităţii specifice: 


1. Definirea zonei de concentrare a atenţiei 


sau a sarcinii 
>» 


creative; 

2. Structurare pentru aplicarea intenţionată a 
instrumentelor sistematice ale gândirii 
laterale; 

3.Evaluarea şi implementarea rezultatului 
gândirii creative. 


Definirea zonei de concentrare a atenției 


Pot apărea probleme care se identifică singure. 
Indivizii determină zone de concentrare creativă 
precise. Poate fi vorba de o nevoie creativă 
evidentă. Toate acestea sunt modalităţi prin care 
pot apărea zonele de concentrare creativă. Pot 
exista, de asemenea, modalităţi mai formale, cum 
ar fi „Lista indiciilor creative” sau programul 
FAT/CAT"", de stabilire a sarcinilor creative. La 


finalul acestor posibilităţi diferite, vor exista zone 
precise de concentrare creativă a atenţiei. 


Structuri pentru gândirea creativă 


Odată ce zona creativă de concentrare a atenţiei a 
fost definită, acea zonă poate fi supusă gândirii 
creative intenţionate. Acest lucru poate fi făcut de 
grupuri sau de indivizi, sau de o combinaţie între 
cele două, aşa cum am menţionat. Această gândire 
poate avea loc în cadrul structurilor deja 
existente, cum ar fi cercurile calităţii ori grupurile 
orientate pe sarcină, sau pot fi stabilite grupuri de 
creaţie speciale (FAT/CAT™) pentru acest 
obiectiv. 


Se întâmplă adesea ca grupul care se ocupă deo 
temă sau de o problemă să organizeze propria 
sesiune de gândire creativă intenţionată pentru a 
o rezolva. Poate exista un sistem de sesiuni 
creative regulate în care sunt alimentate zonele 
actuale de concentrare a atenţiei. 


Structurile pentru aplicarea gândirii creative vor 
fi descrise într-o secţiune ulterioară. 


Evaluarea şi implementarea 


Grupul care are stabilită o zonă creativă de 
concentrare a atenţiei poate fi implicat, de 
asemenea, în evaluarea ideilor care apar ca 
urmare a gândirii creative intenţionate. în aceste 
cazuri, procesul este continuu. Dacă grupul 
„Jânditor” este diferit de grupul „de 
implementare”, atunci trebuie acordată atenţie 
transferului ideilor, astfel încât cei de la care se 
aşteaptă să lucreze asupra ideii să fie implicaţi în 
proces într-un stadiu suficient de timpuriu pentru 
a-şi putea însuşi noile idei. 

Ideea importantă legată de creativitatea specifică 


este că noile idei ar trebui să fie luate in 
considerare în acelaşi mod ca . 


materia primă, tehnologia, patentele, designul sau 
energia. Ideile noi au o existenţă şi o importanţă 
definite. Faptul că sunt doar produse ale minţii nu 
ar trebui să le devalorizeze. în definitiv, toate 
progresele umane se datorează lor. Chiar şi atunci 
când o idee nouă nu va fi folosită, ea tot ar trebui 
tratată formal. Ideea continuă să existe ca o idee 
nefolosită sau inutilizabilă. Nu este ca şi cum ai 
încerca să aprinzi un foc într- un loc în care acesta 


este deja aprins. Ideile continuă să aibă valoare fie 
că sunt, fie că nu sunt folosite. 


în cazul creativităţii specifice este important ca 
lucrurile să fie precise şi clare în fiecare etapă. 
Definirea sarcinii creative trebuie să fie specifică. 
Structura pentru aplicarea gândirii laterale 
trebuie să fie specifică. Rezultatul efortului creativ 
trebuie să fie specific. Nu în ultimul rând, 
evaluarea şi implementarea (dacă există) trebuie 
să fie specifice. 


Creativitatea specifică nu este o problemă de 
presentiment creativ, de căutare în jur a zonei de 
concentrare a atenţiei, sperând că inspiraţia îţi va 
oferi ceva util, pe măsură ce avansezi. 
Creativitatea serioasă înseamnă să fii serios în 
cadrul fiecărei etape. 


Există grupuri speciale (C&D, marketing, produse 
noi, grupuri noi de afaceri, strategie corporatistă 
etc.), care au mare nevoie de creativitatea de zi cu 
Zi. Asemenea grupuri au, de asemenea, nevoie de 
creativitatea specifică, dar sunt adesea reticente 
faţă de definirea zonelor creative de concentrare a 
atenţiei şi fată de realizarea eforturilor creative 
intenţionate; ele simt aşa pentru că petrec tot 
timpul fiind „creative”, neexistând necesitatea 
unui efort „specific”. Aceasta este o viziune 
greşită. Chiar şi cei mai creativi oameni pot 
beneficia de natura intenţionată a creativităţii 
specifice. 


Note: 


* în original: Fixed Assigned Task/Creative Action Team. (N. 
trad.) 


Lista indiciilor creative 


Să luăm în considerare două abordări posibile. 


Vreau să fiu creativ şi mi-am dezvoltat abilitatea 
de gândire creativă. Acum, voi căuta ceva în 
legătură cu care să fiu creativ. Am această zonă 
definită de concentrare a atenţiei şi am nevoie 
de câteva modalităţi de a obţine idei noi - ce pot 
să fac? 


în primul exemplu, motivaţia şi abilitatea vin 
primele şi apoi urmează o încercare de 
identificare a obiectivelor. în cel de-al doilea 
exemplu, există conştiinţa unei nevoi definite şi 
apoi căutarea unei modalităţi de a genera idei în 
jurul ei. 

Nu este o chestiune de a alege ce este preferabil. 


Cea mai bună modalitate de a dezvolta motivaţie 
şi abilităţi creative este dea. l 


arăta mai întâi o necesitate definită. Odată ce 
apar necesitatea şi perspectiva unei acţiuni, 
învăţarea abilităţilor gândirii creative nu mai este 
un lux periferic, ci ceva obligatoriu. Chiar şi aşa, 
este surprinzător cât de des vor oamenii să 
înceapă invers. 


Mai devreme am discutat despre importanţa 
concentrării atenţiei în creativitate şi am 
menţionat această idee iar şi iar. 


Concentrarea atenţiei este importantă din două 
motive: 


1.Concentrându-ne atenţia pe lucruri pe care 
nimeni altcineva nu s-a concentrat, putem 
dezvolta idei noi valoroase cu efort creativ 
minim. 

2. Metodele creative sistematice sunt mai 
eficiente când stabilim clar zona creativă de 
concentrare a atenției şi 


nu renunţăm la ea. 

Am menţionat de asemenea că, din experienţa 
mea, cei mai multi directori au o abilitate scăzută 
de a stabili zonele creative de concentrare a 
atenţiei. Cei mai mulţi cred că gândirea este bună 


doar pentru rezolvarea de probleme. Nu este 
nevoie să căutăm probleme, pentru că se anunţă 
ele însele. Aşa că abilitatea de a căuta probleme 
sau zone creative de concentrare a atenţiei nu 
este una dintre deprinderile de gândire ale 
directorilor. Obiceiul de a defini zonele care 
necesită creativitate trebuie dezvoltat. Aici vom 
discuta despre Lista indiciilor creative. 


Lista  indiciilor creative presupune să aduni 
laolaltă, în mod formal, zonele definite care 
necesită creativitate. Acestea sunt stabilite ca 
zone creative de concentrare a atenţiei sau ca 
sarcini creative. 


Alcatuirea Listei indiciilor creative 


1.Ca exerciţiu creativ, un grup se poate 
întâlni pentru a alcătui o listă a indiciilor 
creative. Membrii grupului au primit 
informații în prealabil şi vin cu unele 
sugestii. La întrunire sunt prezentate idei 
suplimentare. Rezultatul final ar trebui să 
fie o Listă a  indiciilor creative cu 
aproximativ douăzeci de elemente. 

2.Indivizii dintr-un departament pot fi 
solicitaţi să facă propria Listă a indiciilor 
creative şi să o trimită la şeful 
departamentului, care apoi va alcătui Lista 
generală a indiciilor creative. 

3.Unei echipe i se poate atribui sarcina de a 
întocmi o Listă a indiciilor creative. Această 
echipă vorbeşte cu oamenii din 
departament şi, treptat, realizeazā Lista 
indiciilor creative, care apoi este dată 
înapoi pentru comentarii celor consultați. 

4.Un individ realizează o Listă a indiciilor 
creative, care apoi este trimisă altora 
pentru sugestii, modificări şi adăugiri. 


Poate exista o Listă a indiciilor creative pentru un 
individ, sau pentru un grup, sau pentru o echipă. 
Poate exista o Listă a indiciilor creative pentru un 
departament, o divizie sau chiar pentru întreaga 
organizaţie. Pot coexista mai multe Liste ale 
indiciilor creative, care sunt desemnate prin unele 
nume sau numere. 


Elemente ale Listei indiciilor creative 


Există tendinţa de a completa Lista indiciilor 
creative cu probleme. Astfel, ar deveni doar o altă 
listă cu probleme. Totuşi, ar fi incorect să se 
excludă toate problemele din Lista indiciilor 
creative, pentru că şi acestea au nevoie de atenţie 
creativă. Ar fi bine să avem o combinaţie între 
patru tipuri diferite de elemente. 


PROBLEMA: Acestea ar fi concentrări ale atenţiei 
asupra scopului şi ar fi de tipul dificultății clasice 
sau al devierii. Cum rezolvăm această problemă şi 
cum depăşim acest obstacol? Ar trebui să existe o 
combinaţie de probleme cu adevărat dificile, care 
persistă de mult timp, cu alte probleme, care ar fi 
mai uşor de rezolvat. Există două criterii de 
selectare a problemelor: 


1.Rezolvarea problemelor ar determina o 
schimbare foarte importantă şi (de preferat) 
măsurabilă. 

2.Efortul creativ ar putea să schimbe ceva (în 
scopuri motivaţionale) în rezolvarea 
problemei. 


Problemele nu ar trebui să fie asa de tehnice sau 
să solicite asa de multe detalii tehnice, astfel încât 
oamenii din afara ariei stabilite să nu aibă nicio 
şansă de a lucra asupra lor. Asemenea probleme 
sunt potrivite doar pentru o Listă a indiciilor 
creative dintr-o arie de specialitate definită. 


SARCINA DE ÎMBUNĂTĂȚIRE: Aria este definită 
şi tipul de îmbunătăţire este specificat. Astfel, 
există, de asemenea, concentrări creative ale 
atenţiei pe scop. Cum putem grăbi asta? Cum 
putem reduce risipa? Cum putem îmbunătăţi 
calitatea? Sarcinile pot uneori să aibă o ambiţie 
măsurată. Cum putem reduce spargerile cu 50% 
în următoarele şase luni? Criteriile de selecţie 
pentru îmbunătăţirea sarcinilor sunt similare cu 
acelea pentru selecția problemelor. Totuşi, 
îmbunătățirea presupune acordarea unei atentii 
mai mari unor rezultate uşor de evaluat. Este 
esențial sā se arate că procesul creativ chiar 
funcționează. Aşa că este importantā alegerea 
sarcinilor în care rezultatele produc un efect 
măsurabil - cel puțin, la început. 


PROIECTUL: Un proiect poate fi un proiect oficial 
deja în lucru sau poate fi un proiect special pus în 
aplicare ca rezultat al unei sesiuni de gândire 
creativă. Proiectul poate fi autoimpus. Proiectul 
poate include invitaţii de a inventa sau a proiecta 
ceva nou. Proiectul poate include ocazional 
chestiuni care nu sunt direct legate de muncă, dar 
pot fi legate de comunitate. Proiectul poate 
include ca sarcină în sine elaborarea unor noi 
proiecte creative. 


CAPRICIUL SI OPORTUNITATEA: Ultima 
categorie este strâns legată de tipul de 
concentrare a atenției pe „zona generală”. 
„Capriciul” alege pur şi simplu zona şi îi invită pe 
cei care gândesc să dezvolte idei în cadrul ei. 
Asemenea zone pot fi rezultatul unor zone 
neobişnuite de concentrare a atenţiei care au fost 
solicitate. Ele pot fi alese, de asemenea, aleatoriu. 
Această categorie poate să includă, în plus, 
„oportunităţi”. La orice schimbare sau la orice 
produs nou, acest lucru poate fi considerat ca o 
zonă de oportunitate şi pot fi solicitate idei 
creative. Dacă există o zonă despre care se 
consideră că are un potenţial neutilizat, aceasta 
poate fi prezentată, de asemenea, ca o zonă de 
oportunitate. 


Următorul exemplu de Listă a indiciilor creative 
arată gama de elemente: 


PROBLEME 


Parcarea este prea mică 

Numărul celor care participă la diverse activităţi 
scade Cozile de la cantină 

Competitorul are costuri operaţionale mai bune 


Lipsa de comunicare între cercetare şi 
marketing 

SARCINI DE ÎMBUNĂTĂȚIRE 

Reducerea timpului petrecut în şedinţe 

Răspunsul mai rapid la reclamaţiile clienţilor 

Preluarea mai bună a mesajelor 

Curăţarea mai rapidă a matriţelor 

Mai puţine zgârieturi pe suprafeţele finisate 

PROIECTIE 


Organizarea excursiilor lunare pentru 
comunitatea celor în vârstă 


Stabilirea sistemului de instruire creativă 

Proiectarea unei vitrine pentru expunerea mai 

bună a produsului 

Inventarea unui pupitru pentru computer 

Memorarea numelor tuturor celor din 
departament 


CAPRICIU/OPORIUNIIATE 


întrerupătoare 

Ultimele cinci minute din zi 

Semnături pe scrisori 

Folosirea unei fibre extrem de elastice 
Folosirea expertizei unui grădinar amator 


Folosirea Listei indiciilor creative 


Lista indiciilor creative poate fi afişată la aviziere 
şi păstrată în birouri. O versiune a ei într-o formă 
de carte poştală poate fi păstrată în portmoneu. 
Lista indiciilor creative este publicată în reviste 
interne şi sunt publicate, în acelaşi timp, sugestii 
cu privire la elementele de pe listă. 


Lista indiciilor creative poate oferi sugestii pentru 
instruirea legată de creativitate şi, de asemenea, 
pentru sesiuni formale de gândire creativă. 


Indivizii îşi pot propune să abordeze elemente din 
Lista indiciilor creative. Grupurile se pot întâlni 
pentru a-şi concentra atenţia pe un element sau 
pe altul. 


Elemente din Lista indiciilor creative pot fi 
atribuite Echipelor pentru Acţiuni Creative în 
cadrul programului FAT/CAT™ . 

Nu există nimic imuabil în privinţa Listei indiciilor 
creative; elemente din ea pot fi abandonate sau 
înlocuite de altele. Prima elaborare a listei poate fi 
foarte diferită 

de forma sa de după câteva săptămâni, în cazul în 
care s-au făcut modificări. 


Lista indiciilor creative şi 

rezolvarea generală de probleme 

Există probleme corporatiste care trebuie 
rezolvate prin colectarea de informaţii şi de 
analize ulterioare. E posibil ca unele dintre aceste 
probleme să fie în curs de investigare în cadrul 
unor departamente sau grupuri. Lista indiciilor 
creative nu înseamnă un rezumat al tuturor ideilor 
emise în cadrul organizaţiei. Un element ar trebui 


să-şi găsească locul în listă dacă pare că se referă 
la o nevoie creativă; asta în cazul în care 
problema sau sarcina nu poate fi rezolvată cu 
ajutorul altor abordări şi devine necesară o 
abordare nouă. Nevoia specifică pentru o idee 
nouă ar trebui prezentată în locul întregii 
probleme. 


în alte cazuri, pot exista deja unele abordări, dar 
se solicită una nouă. 


Lista  indiciilor creative va asigura doar o 
orientare succintă spre zona de concentrare a 
atenţiei şi spre nevoia creativă. Ar trebui să existe 
o descriere cât mai completă a nevoii, disponibilă 
pentru cei care aleg să-şi concentreze atenţia 
asupra sarcinii. 


„De ce acest element particular se află pe Lista 
indiciilor creative?” este o întrebare întotdeauna 
îndreptăţită. Răspunsul la această întrebare ar 
trebui să fie o nevoie definită de concepte şi idei 
noi. Dacă răspunsul nu este satisfăcător, 
elementul poate fi scos de pe listă. 


Valoarea Listei indiciilor creative 


Lista indiciilor creative are mai multe valori 
diferite. 


1.Există subiecte care necesită cu adevărat 
atentie 


creativă. Lista indiciilor creative invită 
oamenii să se gândească la asemenea 
subiecte. Există o valoare directă a ideilor 
utile produse prin atenţie creativă. 


2.în căutarea definirii elementelor din Lista 
indiciilor creative, oamenii trebuie să 
privească în jurul lor şi să examineze ceea 
ce fac. în timp, dezvoltă obiceiul de a alege 
zone creative de concentrare a atenţiei. 
Chiar dacă nu se vor găsi, toate, pe Lista 
indiciilor creative, asemenea zone creative 
de concentrare a atenţiei pot fi abordate în 
alte moduri. 

3.Lista indiciilor creative este un memento 
pentru nevoia de creativitate şi contribuie la 
promovarea unei culturi a efortului creativ. 

4.Lista  indiciilor creative oferă sarcini 


creative imediate pentru instruirea creativă 
şi pentru practica tehnicilor creative. Lista 
oferă, de asemenea, sarcini creative care 
pot fi atribuite în programul FAT/CAT™. 


5.Lista indiciilor creative ilustrează nevoia de 
gândire creativă, aşa că oferă un motiv 
pentru instruirea creativă. 

6.Listele indiciilor creative specializate în 
anumite domenii pot susţine concentrarea 
atenţiei pe nevoi creative reale în acele 
zone. 

7.Lista indiciilor creative oferă obiective 
„oficiale” pentru efortul creativ. Orice 
element al listei este la fel de valoros ca un 
obiectiv. 

8.Lista indiciilor creative oferă o provocare 
pentru cei care se consideră creativi. Le 
oferă ocazia de a-şi arăta această abilitate. 

9.Lista  indiciilor creative oferă interes, 
implicare şi distracţie în afara limitelor 
activităţilor imediate. | 

10. Lista indiciilor creative oferă un mijloc 
de a-i identifica atât pe cei care sunt cu 
adevărat creativi, cât şi pe cei care sunt 
motivaţi să fie creativi. 


Pericolele 


Există câteva pericole asociate cu Lista indiciilor 
creative. Primul pericol este că lista ajunge să 
conţină „probleme generale”, care solicită mai 
mult informaţii şi analize decât nevoia de idei 
creative noi. 


Cel de-al doilea pericol este că Lista indiciilor 
creative ajunge să fie plină cu elemente 
neînsemnate,  banalizând astfel creativitatea 
însăsi. | 

Ambele pericole pot fi evitate de câtre custodele 
Listei  indiciilor creative, care cercetează şi 
formulează cu grijă elementele consemnate. 
Această funcţie extrem de importantă poate fi 
îndeplinită de către un individ sau de către o 
echipă mică. 


Introducerea creativităţii 


Deja facem tot ceea ce trebuie făcut. 

Avem alte priorităţi, mai importante. 
Creativitatea este o chestiune de talent - tot ce 
poţi face e să găseşti oameni creativi. 

Suntem destul de buni la asta. 

Avem câţiva oameni destul de creativi. 

Să-ţi spun câteva lucruri creative pe care le 
facem. 


La seminarele mele sunt întrebat adesea despre 
introducerea creativității într-o organizație. 
Trebuie să le răspund că nu este uşor deloc. 


Permiteţi-mi să încep cu partea cea mai uşoară. 
Ideal ar fi să existe un director general care este 
el însuşi creativ sau care înţelege clar nevoia de 
creativitate. 


Acesta a fost cazul regretatului Sam Koechlin, 
director general la Ciba-Geigy. Acesta a fost cazul 
regretatului Michael Pocock, director general la 
Shell. Acesta a fost cazul lui Phil Smith, fost 
director general la General Foods (înainte de 
preluare). Acesta a fost cazul lui Gunnar 
Wessman, care a fost director general al 
companiei Pharmacia, în Suedia. Acesta a fost 
cazul lui Ron Barbaro, fost director general la 
Prudential. Există şi alte exemple. în astfel de 
cazuri, interesul directorului general este urmat 
de seminare interne care au rolul de a scoate în 
evidentă logica şi natura creativităţii. Acest lucru 
este foarte important, pentru că există atât de 
multe concepţii greşite despre creativitate. Nu 
poţi să scapi pur şi simplu de aceste concepţii 
greşite într-o conversaţie sau într-o prezentare pe 
hârtie făcută unui grup. Când Mano Kampouris, 
director general la American Standard, a devenit 
interesat de creativitate, a organizat o serie de 
seminare interne pentru superiori, pentru a-i face 
pe toţi să înţeleagă ce este creativitatea. Deşi 
instrumentele gândirii laterale sunt menţionate, 
nu e vorba atât de sesiuni de instruire, cât de 
sesiuni de sensibilizare. Ele sunt foarte 
importante. 


în alte cazuri, cineva din conducerea superioară a 
participat la unul dintre seminarele mele publice 
şi a devenit interesat de subiect. Aşa a aparut 
preocuparea deosebită pentru creativitate la 
DuPont. David Tanner a participat la un seminar 
public la Toronto şi a devenit interesat de subiect. 
Acesta a fost urmat de câteva seminare pentru 
directorii de la DuPont. Odată ce aceşti oameni au 
înţeles că nu este vorba de creativitate „nebună”, 
ci de o abordare serioasă şi sistematică a unui 
subiect important, s-a obţinut susţinere pentru un 
Centru oficial al Creativităţii, care a fost înfiinţat 
la DuPont. 
» 

Introducerea temeinică a creativităţii într-o 
organizaţie este un lucru personal şi este nevoie 
de conducere. Toată lumea dintr-o comisie poate 
da din cap şi poate fi de acord, acceptând că 
valoarea creativităţii este însemnată. Dar nu se 
face nimic, pentru că există crize, probleme şi 
exerciţii de reducere a costurilor, care au 
prioritate. Creativitatea este un lux pe care şi l-ar 
dori toţi, dar pentru care nu insistă nimeni. Este 
necesar ca un director general sau cineva din 
conducere să fie „apărătorul procesului” (voi 
discuta despre asta mai târziu). 


Este posibil pentru un grup mic, motivat, dintr-o 
organizaţie să dezvolte competenţe deosebite în 
privinţa creativităţii şi apoi să le folosească ca 
bază pentru a răspândi creativitatea în 
organizaţie? Sunt sigur că este posibil, dar eu nu 
am întâlnit acest model. Este nevoie de o abilitate 
de comunicare dezvoltată pentru a trece graniţele 
în zonele paralele, ale celorlalţi. Bănuiesc totuşi 
că acest lucru se întâmplă, din când în când. 


în teorie, ar trebui să fie uşor să introducem 
creativitatea ca parte a oricărui program în 
desfăşurare privind managementul calității, 
îmbunătățirea continuă sau reducerile de cost, din 
moment ce toate acestea cer un anumit nivel de 
gândire creativă pentru a furniza modalități mai 
bune de a acţiona. în practică, nu este atât de 
uşor, deoarece motivațiile şi structurile acestor 
programe sunt atât de rigide, încât nu este loc 
pentru ceea ce este În mod evident necesar. 


Aşadar, care sunt modalitățile de introducere a 


creativităţii într-o organizaţie, dacă nu există un 
director general orientat spre viitor? 


Sensibilizarea 


Asta implică participarea unui număr suficient de 
directori executivi, inclusiv a directorului cu cea 
mai mare experienţă, la un seminar despre 
gândirea laterală. Acesta este modul cel mai 
simplu şi cel mai eficient. Putem încerca să 
sensibilizăm oamenii folosind înregistrări, dar 
acest lucru este mai puţin eficient, pentru că nu 
există efectul de masă. 


Cele şase pălării gânditoare 


Această procedură simplă a fost preluată rapid de 
multe organizații pentru că are beneficii 
semnificative şi este simplă. Cadrul este extrem 
de eficient pentru a face şedinţele mai productive 
şi pentru a obţine mai multe idei de la oameni, 
idei care se răspândesc ele însele. Metoda celor 
şase pălării nu este preocupată doar de gândirea 
creativă, dar are câteva elemente relevante în 
acest sens. Pălăria verde acordă timp şi spaţiu 
pentru gândirea creativă. Pălăria verde este o 
solicitare pentru gândirea creativă. Când este 
făcută această solicitare, există o conştientizare 
crescută că poate fi nevoie de creativitate şi că 
poate exista o lipsă de abilitate în această 
privinţă. Metoda celor şase pălării limitează, de 
asemenea, folosirea pălăriei negre la anumite 
perioade specifice. Astfel devine posibil să se 
discute idei noi, pe larg şi într-un mod productiv. 


La un nivel simplu, odată ce directorii văd că 
metoda celor şase pălării este atât simplă, cât şi 
eficientă, ei devin mai motivaţi să încerce alte 
metode pentru a obţine o gândire mai bună. Aşa 
că introducerea metodei celor şase pălării poate fi 
un prim pas util. 


Apărător nominalizat/Apârâtor al procesului 


Dacă un director cu astfel de abilităţi îşi asumă 
„creativitatea” ca fiind „preocuparea” sa, atunci 
introducerea poate avea loc. Acest lucru depinde 
în totalitate de energia şi de abilităţile de 
comunicare ale acelei persoane. Cu cât 
creativitatea arată rezultate tangibile mai 
devreme, cu atât mai repede se va realiza 
introducerea. 


Acest apărător al procesului nu trebuie să fie o 
persoană în mod special creativă. Abilităţile de 
comunicare şi energia organizatorică sunt mai 
importante. 


Structuri şi programe 


Stabilirea unui sistem formal pentru Lista 
indiciilor creative sau pentru alte structuri de 
lucru (vor fi menţionate într-o secţiune viitoare) 
poate ajuta introducerea creativităţii, dar, în 
primul rând, cine trebuie să stabilească asemenea 
structuri? 


Programe ca FAT/CAT™, programe asociate cu 
instruirea creativă intenţionată, pot oferi un mijloc 
pentru introducerea creativităţii, dar voinţa 
trebuie să fie acolo prima. Structurile şi 
programele pot ajuta când există voinţă, dar nicio 
idee despre cum să se procedeze. 


Cel mai dificil lucru este, de departe, depăşirea 
mulţumirii de sine. Există multe organizaţii care 
cred în mod sincer că fac suficiente lucruri în 
privinţa creativităţii. Acestea nu sunt mai mult 
decât vorbe goale sau activitate într-un anumit 
sector mic. Când, în cele din urmă, astfel de 
organizaţii ajung să aibă probleme cu lipsa 
proiectelor creative, ele stabilesc fără întârziere 
un exerciţiu de reducere a costurilor, pentru că 
este modalitatea cea mai tangibilă şi imediată de a 
obţine o oarecare îmbunătăţire. 


Mulţumirea de sine îşi este sieşi cel mai bun 
raspuns. Un om care este cu adevarat bun la ceva 
nu se simte mulţumit de sine. 


şi nu crede că este inutil să devină mai bun. 


Responsabilitatea 


Cine este responsabil de supravegherea 
programului creativ? 

A cui este problema? 

Cine se presupune că face lucrurile să se 
întâmple? 


Creativitatea este „un lucru bun” şi nimeni nu este 
împotriva creativităţii. Toată lumea are nevoie de 
creativitate, aşa că ea este problema tuturor. 
Tocmai din aceste motive, creativitatea sfârşeşte 
prin a fi problema nimănui şi nu se întâmplă 
nimic. Nimic nu se va petrece legat de creativitate 
decât dacă o persoană are grijă să se întâmple. 


Aparatorul procesului 


în cazul fiecărui produs nou este nevoie de un 
„apărător al produsului”. Este cel care pune 
energie în produs şi îl menţine în mişcare. Este cel 
care luptă pentru produs şi reprezintă produsul la 
orice întâlnire, când alţii se luptă pentru resurse 
destinate proiectelor lor. El semnalizează un 
proiect şi îl susţine când lucrurile nu funcţionează 
şi când toti ceilalţi sunt »9 » > 

demoralizaţi. Fără un apărător al produsului, la 
primul indiciu al unei dificultăţi, produsul ar 


începe să moară. 


La fel, este nevoie de „un apărător al procesului”, 
care să facă lucrurile să meargă în cazul 
creativităţii. Creativitatea este la fel de fragilă ca 
orice produs. Creativitatea are nevoie să fie 
energizată. Creativitatea are nevoie de un 
apărător care să lupte pentru ea. Deoarece 
creativitatea pare o idee în sine atât de bună, 
oamenii presupun că nu este nevoie să insiste în 
privinţa ei. Dar este nevoie, pentru că, în mod 
natural, suntem mult mai înclinați către 
rezolvarea de probleme şi către colectarea de 
informaţii. 


Sir Colin Marshall, fostul director general al 
companiei British Airways, care a fost în mare 
parte responsabil de schimbarea acestei linii 
aeriene, crede cu tărie într-un „apărător 
nominalizat”. El susţine că fără un apărător 


nominalizat nu se vor întâmpla prea multe lucruri. 
Mulţi alţii au ajuns la aceeaşi concluzie. Este 
nevoie de cineva responsabil să facă lucrurile să 
se întâmple. Este nevoie de cineva la care poţi să 
te întorci şi să întrebi: 


Ce s-a întâmplat cu creativitatea? 

Cât am progresat? 

Poţi să-mi prezinţi un raport legat de acest 
lucru? 


Deşi sunt întru totul de acord cu nevoia de a 
exista un apărător nominalizat, nu cred că se va 
ajunge prea departe cu asta. Cineva poate să fie 
responsabil, dar poate să nu fie în poziţia de a 
investi suficientă energie în această problemă. 
Modul în care văd eu acest lucru, „apărătorul 
procesului” este mai mult decât apărătorul 
nominalizat. Este adevărat că, în unele cazuri, 
dacă persoana implicată este foarte energică, 
atunci cele două funcţii pot fi aceleaşi. 


Care sunt trăsăturile necesare unui apărător al 
procesului? 


Apărătorul procesului nu trebuie să fie în mod 
special creativ. Deseori, există în cadrul 
organizaţiei cineva motivat să fie creativ, care şi-a 
construit o reputaţie privitoare la creativitate. 
Aceasta nu este persoana potrivită să fie apărător 
al procesului. O asemenea persoană şi-a stabilit o 
nişă din care îi este dificil să iasă. O asemenea 
persoană poate la fel de bine să fi generat 
vrăjmăşii (născute din frustrare) de-a lungul 
anilor. O asemenea persoană nu este întotdeauna 
luată suficient în serios. Creativii sunt adesea 
competitivi şi critici cu privire la ideile altora. Din 
aceste motive, apărătorul procesului ar trebui să 
aibă interes şi motivaţie pentru creativitate, dar 
nu trebuie să fie în mod special un om deosebit de 
creativ. 


Apărătorul procesului trebuie să aibă multă 
energie şi capacitate organizaţională. Deoarece 
creativitatea se intersectează cu multe domenii şi 
pentru că va fi nevoie să se ocupe de multe zone 
diferite, nu există o cale şi un impuls naturale. De 
aceea, apărătorul procesului nu poate să stea 
deoparte şi să lase lucrurile să curgă de-a lungul 
unui fagaş stabilit. Este necesar să stabilească 
lucrurile la fiecare pas al călătoriei. 


Apaărătorul procesului ar trebui să fie cineva, pe 
cât posibil, de la nivelul conducerii - care are timp 
disponibil şi energie. Creativitatea are nevoie să 
fie reprezentată la nivel superior şi în şedinţele 
celor cu funcții de conducere. Aparâtorul 
procesului trebuie să fie, de asemenea, un om „de 
lume”, cu contacte bune şi cu abilitatea de a le 
folosi. Vor fi solicitate grupuri de contact 
importante. Apărătorul procesului trebuie să fie 
persuasiv şi un bun vânzător. Este uşor să lauzi 
excesiv creativitatea şi să construieşti aşteptări 
care nu pot fi împlinite (îţi rezolvi toate 
problemele într-o jumătate de oră). Pe de altă 
parte, trebuie să convingi oamenii să acţioneze, în 
loc să presupună că domeniul creativ le este 
inaccesibil. 


Apaărătorul procesului trebuie să fie capabil să 
construiască o echipă şi să o motiveze. 
Introducerea creativităţii nu este o muncă pentru 
un singur om. Acesta este un alt motiv pentru care 
oamenii creativi, care tind să fie singuratici, nu 
sunt cu adevărat potriviţi ca apărători ai 
procesului. 


Toate aceste trăsături extraordinare fac să pară 
imposibil de găsit un asemenea model, care să nu 
fie deja suprasolicitat făcând prea multe lucruri. O 
asemenea persoană nu ar avea timp şi energie. O 
posibilă candidatură pentru apărătorul procesului 
este cea a unei persoane care a atins o poziţie 
superioară într-o anumită zonă şi care nu este 
interesată să devină director general. O asemenea 
persoană poate fi în căutarea unei noi provocări. 
Continuând să facă ceea ce face de ani buni, nu 
mai are parte de provocare suficientă. O 
asemenea persoană ar fi un apărător ideal al 
procesului. Pot exista asemenea oameni 
disponibili în organizaţie. O alternativă poate fi o 
persoană mai tânără, cu atribuţii importante. 
Acest „proiect” poate fi dat acestei persoane 
pentru a-i testa abilitatea şi, de asemenea, pentru 
a-i extinde accesul în întreaga corporație. 


Managerul de concept 


Cred că, în viitor, organizaţiile vor avea un 
„manager de concept” oficial. într-o lume foarte 
competitivă, în care toate organizaţiile ating un 
nivel de bază al competenţei, singurele care vor 


produce schimbari sunt conceptele mai bune. Vom 
ajunge să tratâm conceptele la fel de serios ca 
finanţele, munca, energia şi materia primă. Nu va 
fi suficient doar să sperăm că, „într-un fel”, vor 


apărea concepte mai bune. Nevoia pentru un * 
„Concept C&D”- formal este discutată în cartea 
mea ** 


Sur/petition—. Managerul de concept va fi 
responsabil în special cu colectarea, generarea şi 
dezvoltarea noilor concepte. Acest rol va fi cheia 
pentru succesul oricărei organizaţii. Rolul va 
merge mult dincolo de strategia corporatistă. 


într-o organizație mică, rolul  apărătorului 
procesului şi cel al managerului de concept ar 
putea fi combinat într-o singură persoană. într-o 
organizaţie mare, apărătorul procesului ar lucra 
cu şi pentru managerul de concept. Rolul 
managerului de concept este de a ocroti 
dezvoltarea conceptelor. Rolul  apărătorului 
procesului de creativitate este de a fi sigur că tot 
personalul dezvoltă şi foloseşte un nivel înalt al 
abilității creative. 


Centrul Creativităţii 


Cu mulţi ani în urmă, David Tanner a fost un 
apărător excelent al procesului creativ pentru 
compania DuPont. El a înfiinţat un Centru oficial 
al Creativităţii, cu personal angajat cu normă 
întreagă. Biroul lui se afla lângă biroul 
directorului general. Acesta este genul de 
seriozitate cu care creativitatea ar trebui tratată. 
Investiţia în creativitate este la fel ca investiţia în 
cercetare - cu excepţia faptului că este mult mai 
ieftină. 

în locul furnizării creativităţii de câţiva oameni 


creativi care îsi 

folosesc la maximum potenţialul, există acum un 
efort oficial de răspândire a creativităţii în tot 
mediul de lucru şi, de asemenea, de înfiinţare de 
structuri pentru încurajarea creativităţii ca atare. 


Centrul Creativităţii are formatori capabili să-i 
instruiască pe alţii în domeniu. Centrul a instruit 
coordonatori care acţionează ca „manageri de 
proces” într-o şedinţă. Un coordonator ar fi invitat 
la o şedinţă unde este necesar să se dezvolte idei 


noi în jurul unei zone de concentrare a atenţiei. 
Coordonatorul ar ghida întâlnirea în folosirea 
diferitelor tehnici creative. în acest fel, 
participanții la şedinţă ar fi capabili să aplice 
tehnici chiar dacă nu au fost instruiți complet în 
privința lor. De asemenea, ar învăța tehnicile pe 
māsurā ce le aplică propriilor probleme. 


Centrul Creativităţii are rolul de a organiza 
seminare, şedinţe şi prezentări şi, în general, de a 
dezvolta o cultură corporatistă a creativității. 


Centrul Creativităţii are o responsabilitate foarte 
clară şi definită pentru dezvoltarea creativităţii în 
cadrul organizaţiei. 


Ca precauţie, ar trebui spus că a înfiinţa un 
„Centru al Creativităţii” şi a-l lăsa aşa nu ar fi 
eficient. Centrul Creativităţii nu este substitut 
pentru apărătorul procesului. Apărătorul 
procesului este întotdeauna necesar. Odată ce 
există un apărător puternic al procesului, Centrul 
Creativităţii amplifică şi concretizează eforturile 
acelui apărător al procesului. Odată ce 
creativitatea este stabilită în întregime drept 
cultură corporatistă, Centrul Creativităţii ar trebui 
să fie capabil să-i susţină avântul. 


Mai mult, Centrele Creativităţii, sau Birourile 
Creativităţii, ar trebui să evite trivializarea pe 
care o presupune încercarea de a- şi justifica rolul 
cu activităţi care sunt distrageri de la iniţiativa lor 
principală. 


Apare uneori sugestia că, dacă „instituţionalizăm” 
creativitatea printr-un Centru al Creativităţii, sau 
printr-un Birou al Creativităţii, atunci toţi ceilalţi 
şi-ar pierde interesul. Este, cu siguranţă, un 
pericol dacă centrul presupune că face întreaga 
activitate de gândire creativă de care este nevoie. 
Aceasta ar fi o greşeală gravă. Scopul Centrului 
Creativităţii sau al Biroului Creativităţii este 
tocmai de a-i determina mai uşor şi în mod 

mai productiv pe toţi ceilalţi să fie creativi. N-ar 
trebui să existe suspiciuni legate de înfiinţarea 
unei enclave creative care îi exclude pe alţii. Este 
vorba, mai degrabă, de stabilirea unui 
departament plin de energie într-o organizaţie. 
Ţelul lui este de a oferi energie celorlalţi. 


Reţeaua 


în plus faţă de Centrul Creativităţii este nevoie de 
o distribuire a celor responsabili local şi motivaţi 
să investească energie în procesul creativ. în 
esenţă, există două tipuri de reţea. 


1.0 reţea de „apărători ai procesului” sau de 
coordonatori. Astfel de oameni înţeleg 
creativitatea, sunt capabili să conducă 
şedinţe creative şi chiar oferă instruire 
creativă. Ei pot lucra în diferite 
departamente, secţii, fabrici etc. Stabilirea 
şi susţinerea acestei reţele este o parte- 
cheie a distribuţiei generale a creativităţii. 
Poate să nu fie suficient să aşteptăm ca 
oamenii să-şi ofere serviciile ca voluntari. Ar 
fi mai bine să selectăm persoana potrivită şi 
apoi să o convingem să devină interesată de 
creativitate. 

2. Cel de-al doilea tip de reţea îi aduce 
laolaltă pe cei care au fost dintotdeauna 
interesaţi de creativitate şi care pot fi cu 
adevărat foarte creativi. Astfel de oameni 
sunt exemple pentru cei din jurul lor şi 
reprezintă, de asemenea, o resursă specifică 
talentului creativ. Aşa cum am indicat mai 
devreme, aceşti oameni nu sunt în mod 
necesar potriviţi pentru a deveni apărători 
locali ai procesului, pentru că talentul lor 
creativ nu presupune şi talent pentru 
organizarea şi motivarea celorlalţi. în unele 
cazuri, va exista o suprapunere a celor două 
reţele, dar este important să fie luate în 
considerare ca reţele separate. 


Departamentul de resurse umane 


Pe măsură ce corporaţiile au ajuns să înţeleagă, în 
sfârşit, că oamenii sunt resursa lor cea mai 
semnificativă, au crescut importanţa şi prestigiul 
departamentului de resurse umane (DRU). Acest 
fapt era absolut necesar. Rolul departamentului 
de resurse umane este cuprinzător şi se întinde de 
la instruire şi evaluare la rezolvarea de probleme 
şi la răspundere generală. Oamenii sunt motorul 
care face organizaţia să funcţioneze, aşa că a-i 
căuta trebuie să fie o preocupare-cheie în orice 


organizaţie. 


Responsabilitatea pentru introducerea şi 
derularea programelor de creativitate ar trebui să 
fie pur şi simplu lăsate în seama departamentului 
de resurse umane? La prima vedere, acest lucru 
ar avea sens, pentru că dezvoltarea abilităţilor 
creative ale întregului personal este, în mare 
parte, o chestiune ce ţine de departamentul de 
resurse umane. Mai mult de atât, aspectele legate 
de formarea abilităţilor creative ar trebui să fie 
introduse în instruirea care este deja organizată 
de departamentul de resurse umane. Poate fi 
văzută, de asemenea, ca un mod convenabil de a 
gestiona „problema” creativităţii: „Să o dăm DRU 
şi să-i lăsâm pe ei să se ocupe de ea.” 


în practică, departamentul de resurse umane este 
puternic suprasolicitat cu lucruri pe care oamenii 
se aşteaptă să le facă. Unele dintre acestea sunt 
rutiniere, altele implică introducerea de noi 
programe, cum ar fi managementul calităţii sau 
serviciul de relaţii cu clienţii. Este un pericol 
pentru creativitate faptul că ar putea fi văzută ca 
un alt element în plus pe lista de lucruri de bifat. 
Creativitatea nu ar primi, în acest fel, energia şi 
concentrarea atenţiei de care este nevoie. 


Aşadar, să laşi creativitatea în grija 
departamentului de resurse umane nu este o idee 
bună, decât dacă există cineva în acest 
departament care are un grad înalt de motivație, 
timpul şi energia disponibile pentru a deveni 
apārātorul procesului. 


w 


în orice caz, apărătorul procesului trebuie să 
menţină o legătură foarte strânsă cu 
departamentul de resurse umane, pentru că 
dezvoltarea abilităților personale legate de 
creativitate se încadrează în categoria activităţilor 
acestui departament. în probleme de instruire 
creativă specifică sau de încorporare a vreunui 
element de creativitate în instruirea de rutină, 
este nevoie ca apărătorul procesului de 
creativitate să lucreze cu cei de la resurse umane. 


Când departamentul de resurse umane este 
implicat în derularea programelor de calitate, 
reduceri de costuri şi altele asemenea, ar trebui 
să existe o legătură strânsă cu apărătorul 


procesului de creativitate ca să fie posibilă 
introducerea tehnicilor creative ca un fel de „set 
de instrumente” pentru utilizarea în aceste 
programe. 


Acolo unde există un program specific, cum ar fi 
FAT/CAT™, departamentul de resurse umane 
poate lua conducerea în introducerea creativităţii 
în organizaţie. Ar fi nevoie în continuare de 
apărătorul procesului în cadrul larg al aplicării 
abilităţilor creative. 


Aşa cum am menţionat în prima parte a cărţii, deşi 
abilităţile creative sunt evident necesare în 
programe de calitate şi de îmbunătăţire continuă, 
creativitatea trebuie să aibă o identitate a sa. Din 
acest motiv, strategia DuPont de a păstra 
creativitatea şi îmbunătăţirea continuă separat, 
dar, în cooperare, are sens. 


Formatorii 


Ca un gest serios pentru susţinerea creativităţii, 
organizaţiile trimit uneori oameni la cursuri ca să 
înveţe tehnici ale gândirii creative. Ideea este că 
aceşti oameni se vor întoarce şi îi vor instrui pe 
alţii pentru a le folosi. 


Acest lucru este cu siguranţă util, dar 
funcţionează doar dacă există deja o schemă 
internă de training solidă, în care formatorii 
instruiți îşi vor face loc. Acest lucru poate fi într- 
adevăr parte a unui program de instruire regulat. 
în astfel de cazuri, pot fi folosite noile abilităţi ale 
formatorilor. 


Dar dacă se aşteaptă de la formatori să preia 
responsabilităţi pentru introducerea creativităţii 
în organizaţie, acest fapt nu se va solda cu 
rezultate care să funcţioneze. Formatorii pur şi 
simplu nu sunt în poziţia din care să stabilească 
programe de instruire pe scară largă sau, mai 
mult, să dezvolte structuri creative. Aceasta este o 
aşteptare nerealistă. 


Formatorii instruiți pot fi o parte importantă a 
dezvoltării programelor creative, dar ei nu sunt în 
poziţia din care să ofere energie esenţială pentru 
organizare. 


Pericolul este că o organizaţie care a trimis 
formatori la cursuri poate apoi să creadă că nu se 


mai poate face nimic în privinţa creativităţii. 
Formatorii instruiti sunt o resursă. Dar resursele 
trebuie folosite de antreprenori. Apărătorul 
procesului este antreprenorul creativităţii din 
cadrul organizaţiei. 


în final, introducerea serioasă a creativităţii într-o 
organizaţie depinde de omul potrivit la locul 
potrivit. 


Note: 
* C&D - Cercetare şi dezvoltare. (N. trad.) 
** HarperBusiness, New York, 1992. (N. a.) 


Structuri şi programe 


AM FĂCUT ADESEA REFERIRE la temerea că 
procesul creativ poate fi anihilat de tehnici 
sistematice sau asfixiat de structuri şi programe 
de instituţionalizare. Jucătorii de fotbal sau de 
baseball talentaţi joacă pe un teren obişnuit cu 
reguli obişnuite şi totuşi talentul lor este uşor de 
remarcat. Vechea idee potrivit căreia creativitatea 
înseamnă pur şi simplu eliberare de restricţii are 
sens doar atunci când considerăm creativitatea un 


subiect tabu. 


Structurile şi programele sunt cadre pentru 
încurajarea şi recompensarea comportamentului 
creativ. 


Cel mai important lucru legat de introducerea 
creativităţii într- o organizaţie este să considerăm 
comportamentul creativ ca fiind „o aşteptare”. 
Paradoxul este că, mai întâi, trebuie să privim 
comportamentul creativ ca pe ceva special şi 
extraordinar (pentru că, altfel, toţi vor pretinde că 
erau oricum creativi) şi apoi să-l facem 0... 
aşteptare. Dar cum facem ceva „o aşteptare”? O 
modalitate este de a pune acea persoană într-o 
situaţie în care acest tip de comportament este 
necesar şi trebuie folosit pentru a îndeplini o 
anumită sarcină. Despre asta sunt structurile şi 
programele. 


în această secţiune, voi prezenta câteva structuri 
şi programe posibile. Unele sunt tradiţionale, iar 


altele sunt noi. Nu există nicio sugestie că o 
organizaţie ar trebui să încerce să le folosească pe 
toate sau să folosească multe dintre ele. Pur şi 
simplu, descriu nişte posibilităţi. în general, o 
structură este ceva mai stabilă decât un program. 
Un Centru oficial al Creativităţii este o structură, 
în timp ce un program de calitate doar rulează în 
cadrul structurilor existente. Totuşi, programele 
de îmbunătăţire continuă şi programele de 
siguranţă pot fi permanente. 


Programe de sugestii 


Unele organizaţii reuşesc să obţină multe lucruri 
din programele de sugestii, dar în alte organizaţii 
programul este aproape inexistent. Japonezii au o 
cultură a sugestiilor din motivele menţionate mai 
devreme în carte. Unul dintre motivele pentru 
care programele japoneze funcţionează este acela 
care se referă la faptul că se „aşteaptă” de la 
oameni să facă sugestii şi acestea sunt luate în 
considerare, de obicei, la nivelul la care au fost 
formulate. Astfel că sugestiile personalului vin 
prin cercuri ale calităţii şi sunt examinate la acel 
nivel. în Occident, sugestiile sunt toate strânse 
într-o schemă şi apoi sunt analizate într-un punct 
de colectare la nivelul conducerii. Acest fapt pune 
o mare presiune pe evaluatori, cărora le este 
dificil să găsească timp pentru această activitate. 
Ca rezultat, sugestiile  „nebuneşti” sunt 
descurajate şi programul este folosit doar de 
puţini oameni, care se simt capabili de sugestii cu 
adevărat serioase. 


Sistemul de recompensare este adesea prea 
îndepărtat. De obicei, o sugestie trece prin 
numeroase comitete de evaluare. Dacă sugestia 
este, în cele din urmă, pusă în aplicare, faptul este 
recompensat. Mulţi simt că nu vor avea vreodată 
acest tip de idee, astfel că nici nu se deranjează. 
Mai mult, anumite domenii, cum ar fi ingineria, 
sunt deschise la sugestiile care se referă la făcut 
bani, dar în cazul altora, cum ar fi serviciul de 
relaţii cu clienţii, este dificil să se acorde valoare 
unei idei noi. 

Este mai bine ca recompensa să fie exprimată prin 
„recunoaştere”, la scurt timp după ce a fost făcută 
sugestia. Oamenii ar trebui răsplătiți, prin 
recunoaştere, pentru că formulează sugestii - 


indiferent de calitatea lor. Pentru a sprijini 
selecţia şi, de asemenea, pentru a-i indica celui 
care a făcut sugestia de ce o idee nu a fost 
folosită, este important să se precizeze că toate 
sugestiile trebuie însoţite de o explicaţie privind 
modul în care sugestia urmează să aducă 
„valoare”. 


Dacă programele de sugestii sunt păstrate ticâind 
în fundal, atunci multi oameni încetează să le 
observe. Din moment ce programul este 
întotdeauna acolo, nu trebuie să te ocupi de el azi 
sau mâine. Din moment ce este posibil să te 
concentrezi pe orice, nu este necesar să te 
concentrezi pe ceva anume. 


Este o idee bună să existe „explozii scurte de 
concentrare a atenţiei”. Astfel că, pentru două 
săptămâni, accentul poate fi pus pe sugestii legate 
de „siguranţă” şi acest lucru poate fi promovat cu 
postere, anunţuri ş.a.m.d. Apoi, pentru o vreme, 
nu există niciun accent special. Mai târziu, ar 
putea fi programate alte două săptămâni, care să 
fie direcționate câtre „reducerea costurilor” şi, de 
asemenea, câtre multă publicitate. Apoi ar putea 
exista o concentrare a atenţiei pe „economisirea 
energiei”, sau pe „reducerea risipei”, sau pe 
„îmbunătățirea procesului” etc. Fiecare zonă de 
concentrare a atenţiei este scurtă şi definită. 
Sugestiile pentru zona specificată de concentrare 
a atenţiei sunt cerute în timpul acordat. 


Se presupune că oamenii care propun sugestii 
sunt, de obicei, creativi, dar că nu depun vreun 
efort intenţionat de a-şi îmbunătăţi abilităţile 
creative. S-ar putea organiza o instruire de bază 
în creativitate, disponibilă pentru cei care solicită 
aşa ceva. 


Cercurile calităţii 


Când sistemele cercurilor calităţii sunt în vigoare, 
poate fi adăugată instruire creativă pentru a 
permite cercurilor să funcţioneze mai eficient. 


Nu ar avea sens să fie introdusă creativitatea 
chiar de la început, pentru că membrii unui cerc 
al calităţii ar putea avea o mulţime de sugestii 
utile de făcut, folosind experienţa şi analiza lor 
logică. Din momentul în care randamentul acestor 
metode operaţionale începe să scadă, instruirea în 


creativitate va avea sens. înainte de asta, o 
asemenea instruire ar putea fi considerată inutilă 
şi complicată. 


Folosirea tehnicilor creative în cadrul cercurilor 
calităţii 

depinde mult de zonele creative definite de 
concentrarea atenţiei. Ar trebui să se pună accent 
pe găsirea unor astfel de zone de concentrare a 
atenţiei fie în fiecare grup, fie ca exerciţiu 
general. Stabilirea unei Liste a indiciilor creative 
ar fi utilă aici. Introducerea unei zone creative de 
concentrare a atenţiei care furnizează „o 
problemă”, ce nu poate fi rezolvată direct, este cel 
mai bun cadru pentru folosirea instrumentelor 
creativităţii. în astfel de circumstanţe se constată 
valoarea instrumentelor. 


Poate fi utilă, de asemenea, în accentuarea 
faptului că, în timp ce calitatea presupune să faci 
acelaşi lucru mai bine, creativitatea poate implica 
să faci ceva diferit. în plus, creativitatea poate fi 
de ajutor când vrem să îmbunătăţim metodele 
existente. 


Calitatea, îmbunaâtăţirea continuă 
şi scâderea costurilor 


Există numeroase programe preocupate de 
managementul calităţii, de îmbunătăţirea 
continuă, de reducerea costurilor etc. Ele au 
propriile obiective, structuri şi metode. Există 
momente când sunt probleme de rezolvat. Sunt 
momente când este necesar să găsim o cale „mai 
bună” de a face ceva. Uneori trebuie să producem 
alternative suplimentare. Câteodată, aceste nevoi 
pot fi satisfăcute prin experienţă, prin analiză sau 
prin informaţii suplimentare. Dar, alteori, există o 
nevoie reală pentru gândirea creativă. De aceea 
este necesar să se construiască abilităţi creative 
în aceste programe. 


Când apare nevoia de gândire creativă, o 
persoană poate pur şi simplu să se conecteze la o 
tehnică creativă. în afară de setul de instrumente 
pentru tehnici, sunt importante atitudinile care se 
dobândesc în cadrul instruirii creative în toate 
programele de acest fel. De exemplu, există 


obiceiul de a schimba ceea ce se face. Există 
voinţa de a te opri la ceva ce nu este o problemă, 
pentru a vedea dacă ai putea descoperi o cale mai 
bună de a acţiona. Există voinţa de a identifica 
„punctul fix” şi de a căuta alternative. 


Există o sinergie evidentă între creativitate şi 
asemenea programe. Uneori, se formează în 
aceste programe o componentă a creativităţii, dar 
este, de obicei, prea slabă. Este mai bine să 
introducem un element specific abilității creative, 
care este dobândit direct în calitate de 
„creativitate” şi care este proiectat de oameni cu 
experienţă în creativitate. 


Centrul Creativităţii 


Un Centru al Creativităţii specific este un tip de 
structură pe care l-am discutat deja. Un asemenea 
centru are propriile activităţi şi va asigura, de 
asemenea, coordonarea multor sugestii prezentate 
în această secțiune. De exemplu, Centrul 
Creativităţii ar putea să răspundă de Lista 
indiciilor creative şi de dosarul Cloud „9”. 


Centrul Creativităţii oferă o structură energizantă 
pentru concentrarea atenţiei. Centrul Creativităţii 
susţine un cadru pentru colectare şi organizare. 
Centrul Creativităţii are rolul de a găsi o cale de a 
realiza lucruri, care nu sunt treaba nimănui 
altcuiva (din domeniul creativităţii). 


Cercetarea şi dezvoltarea (C&D) 
conceptelor 


Aceasta este o sugestie de mare importanță. 
Conceptele ar trebui să fie tratate la fel de oficial 
precum C&D în tehnică. Multe organizații 
cheltuiesc milioane de dolari pe C&D în tehnică, 
dar nimic direct pe concepte. Se presupune că 
acestea din urmă apar într-o manieră haotică. 
însă, atunci când competența tehnologică atinge 
acel nivel la care nu mai apar schimbări, intră în 
acțiune conceptele. Ideea cercetării şi * 
dezvoltării conceptelor este prezentată complet în 
altā carte—. Pentru moment, este suficient să 
spunem că C&D de la nivelul conceptelor ar 
însemna o utilizare frecventă a creativităţii şi ar 
cãuta să dezvolte abilități creative în toate zonele. 
Când organizațiile vor începe să înființeze 


departamente de C&D în cazul conceptelor, va fi 
nevoie să ia creativitatea cu adevărat în serios. 


Lista indiciilor creative 


Lista indiciilor creative a fost prezentată în detaliu 
în secţiunea anterioară. O menţionez aici doar de 
dragul exhaustivităţii. Lista indiciilor creative este 
o structură simplă, utilă pentru a introduce 
creativitatea şi pentru a o menţine. 


Lista indiciilor creative ar trebui organizată pe cât 
posibil într-o manieră oficială şi serioasă. Este 
ceva ce ar trebui supervizat de câtre apărătorul 
procesului sau de câtre Centrul Creativităţii. 
Poate fi o Listă globală a indiciilor pentru întreaga 
companie sau pentru departamentele mari. Dar ar 
trebui, de asemenea, să existe Liste ale indiciilor 
creative „locale”, mult mai specializate. Sugestii 
cu privire la elementele din Lista indiciilor pot fi 
puse cap la cap şi publicate (aşa cum sunt sau 
într-o formă rezumativă). Cu siguranţă, sugestiile 
cele mai interesante şi de succes ar trebui scoase 


în evidentă. 
>» 


Dosarul Cloud „9'” 


Structura a fost dezvoltată de o companie de 
construcţii din vestul Canadei. Cloud „9 
înseamnă „vis”. Dosarul este un dosar fizic, care 
este transmis  respectându-se un model de 
comunicare între directori (şi alţii). Pot exista mai 
multe astfel de dosare care circulă, precum şi 
dosare locale pentru zone speciale. 


Dosarul ar trebui să ajungă la o persoană o dată 
pe lună sau o dată la două luni. în acest dosar 
apar următoarele posibilităţi: 


Ideile noi. Acestea sunt idei care nu sunt 
originale, dar care poate sunt folosite de altă 
organizaţie. Dar nu sunt încă folosite de 
organizaţia ta. Ele sunt idei ce pot fi 
împrumutate sau imitate. 

Ideile originale. Acestea sunt idei care simt 
prezentate ca originale. Creatorul ideii poate 
menţiona numele său, dacă doreşte. Aceste idei 
pot fi legate de puncte de concentrare a atenţiei 
specifice unui domeniu sau se pot baza pe alte 


materiale din dosar. 

Comentarii constructive. Acestea pot fi 
comentarii ale pălăriei albe, care adaugă 
experienţă sau informaţii, pentru a susţine o 
idee din dosar. Pot fi comentarii ale pălăriei 
galbene, pentru a indica valoarea ideilor din 
domeniu. Pot fi comentarii ale pălăriei verzi, 
care sugerează alternative sau modificări ale 
ideilor din dosar. Nu ar trebui să fie comentarii 
ale pălăriei negre decât dacă se precizează, în 
acelaşi timp, o modalitate de a depăşi o 
problemă posibilă. 

Zone noi creative de concentrare a atenției. 
Acestea pot fi sugestii pentru zone noi de 
concentrare. Ele pot fi precizate ca probleme, 
sarcini, oportunităţi ş.a.m.d. Un loc special în 
domeniu poate fi alocat zonelor creative de 
concentrare a atenţiei, astfel că acestea pot fi 
surprinse dintr-o privire. 


Dosarul este citit, completat şi dat mai departe. 
Dacă dosarul devine prea voluminos, atunci pot 
exista dosare de rezervă şi un index care indică 
modul în care pot fi obţinute informaţii 
suplimentare. 


Dosarul Cloud „9” are mai multe roluri: 


1.Un memento periodic pentru a gândi 

creativ. 

2. Oferirea de zone creative de concentrare a 
atenţiei despre care să se gândească 
creativ. 

3. Idei şi concepte la care să se reacționeze. 

4. Un canal simplu în care să fie plasate ideile. 

5. Valoarea propriu-zisă a ideilor şi a 

sugestiilor. 


Valoarea  „canalului” este foarte importantă. 
Multor oameni nu le place să aibă idei, pentru că 
acestea le dau bătăi de cap. Ideea devine, de fapt, 
o povară. Ce faci cu acest lucru? Pe cine trebuie 
să convingi? Cum arăţi că funcţionează? Dosarul 
Cloud „9” oferă cel mai simplu dintre canale. Dacă 
ai o idee nouă, doar aştepţi până când dosarul 
ajunge la tine şi apoi îţi pui ideea în dosar. Nu 
trebuie să faci nimic mai mult. 


Fisa sarcinii creative 


Dosarul Cloud „9” este o „oportunitate”. Nimănui 
nu i se cere să pună ceva în dosar. Poţi să-l citeşti 
şi să-l dai mai departe fără să adaugi nimic. Fişa 
sarcinii creative este, totuşi, o solicitare creativă 
specifică. Destinatarului i se cer direct idei 
creative pe o zonă definită de concentrare a 
atenţiei. 


Destul de des, oamenii au idei pe un anumit 
subiect; când sunt întrebaţi de ce nu au prezentat 
aceste idei, ei răspund: 


Nu era treaba mea. 

Nimeni nu ar fi fost interesat de ideea mea. 
Nimeni nu mi-a cerut. 

Nu vreau să mă obosesc să formulez o idee. 


Fişa sarcinii creative este elaborată având ca scop 
depăşirea unei asemenea rezistenţe şi, de 
asemenea, provocarea apariţiei unor idei noi. 


în prima parte a Fişei se precizează „sarcina” 
creativă sau zona de concentrare a atenţiei. 
Aceasta ar trebui să fie definită adecvat, dar nu 
sunt necesare detalii excesive. Este prezentată 
sarcina propriu-zisă (o sugestie, o soluție, 
alternative suplimentare, un concept nou etc.). 


Fişa poate conţine sugestii legate de tehnicile 
care ar putea fi folosite. O provocare specifică 
(PO...) poate fi prezentată în Fişa sarcinii, dar 
destinatarul nu e obligat să o folosească. 


Fişa sarcinii creative este trimisă individual unor 
persoane nominalizate, cărora li se cere o 
contribuţie creativă. Este dat un termen-limită şi 
Fişa sarcinii completată trebuie returnată 
expeditorului până la acea dată. 


Apoi sunt colectate diferite idei şi concepte. Dacă 
sunt necesare informații suplimentare, atunci 
creatorul ideii poate fi contactat direct. Dacă este 
necesar, cei care au arătat cel mai mare interes şi 
competenţe într-un domeniu pot fi aduşi împreună 
pentru o sesiune de gândire creativă. 


Fişa sarcinii creative poate fi organizată de 
Centrul Creativităţii sau de apărătorul procesului. 
Orice persoană, din orice zonă, care are nevoie de 
o contribuţie creativă în privinţa unui subiect 
specific, poate trimite o Fişă a sarcinii creative. 


Este mai simplu, totuşi, dacă acest lucru este 
coordonat de un Centru al Creativităţii sau de o 
structură echivalentă. Evident, o Fişă a sarcinii ar 
putea fi trimisă direct şi acest lucru ar putea 
deveni un obicei ori de câte ori este nevoie de idei 
noi. 


Auditul oportunitaţii 


Directorii sunt adesea învinuiți că fac greşeli sau 
că nu rezolvă probleme. Dar se întâmplă extrem 
de rar ca o persoană să fie învinuită că a pierdut o 
oportunitate. Rezultatul este că foarte puţini îşi 
asumă riscul de a face ceva nou. Dacă încearcă 
într- adevăr ceva nou şi merge rău, asta înseamnă 
o notă proastă pentru reputaţia lor. Dacă nu 
încearcă niciodată ceva nou, nu riscă niciodată să 
facă greşeli. Aşadar, de unde vine energia 
inovatoare? Regretatul Sam Koechlin, director 
general la Ciba- Geigy, mi-a spus odată că i-ar 
plăcea să vină la el manageri în fiecare an să-i 
povestească despre toate greşelile comise. Dacă 
au făcut erori, cel puţin au încercat lucruri noi. Nu 
a văzut să se întâmple aşa ceva în Elveţia. 


Auditul oportunităţii— este un mod oficial de a 
solicita directorilor de a prezenta oportunităţi sau 
idei noi pe care le-au luat în considerare în timpul 
anului. Acest lucru devine o aşteptare şi o sarcină 
de îndeplinit. Să nu pui nimic în Auditul 
oportunității este acum un eşec - să nu faci nimic 
nu mai este cel mai sigur joc. Astfel, Auditul 
oportunității este o structură care „cere” gândire 
antreprenorială. Auditul ar trebui să prezinte 
oportunităţile luate în considerare, ce s-a făcut în 
privinţa lor şi de ce nu au fost preluate (sau, dacă 
au fost preluate, care este progresul realizat). 


Auditul oportunității poate fi folosit ca atare sau 
modificat pentru a fi un Audit creativ. 


Sesiunile creative regulate 


Ar putea fi stabilit un orar pentru sesiuni creative 
regulate, într- un departament sau într-o zonă 
locală. Aceste sesiuni sunt planificate periodic; 
poate în prima miercuri din fiecare lună. Este 
stabilită o oră fixă; ar putea fi o şedinţă la micul 
dejun sau o şedinţă la sfârşit de zi. Se stabileşte 
agenda pentru fiecare şedinţă. Indivizii pot trimite 


sugestii pentru agendă. Agenda circulă pe la 
oameni cu o săptămână înainte de şedinţă şi 
persoanele sunt invitate să gândească creativ în 
particular înainte de întâlnire. Ar putea chiar să 
aducă la şedinţă rezultate formale ale ideilor şi ale 
conceptelor. 


Sesiunile creative regulate ar fi organizate de 
apărătorul „local” al procesului. Este bine ca 
aceste şedinţe să nu fie numite sesiuni de 
brainstorming, pentru că asta ar putea crea o 
impresie greşită. Şedinţele ar putea folosi 
denumirea de „creativitate serioasă”, aşa cum a 
fost descrisă în această carte. Formatul unei 


sesiuni creative va fi descris într-un capitol viitor. 


Valoarea sesiunilor creative regulate este însuşi 
caracterul lor periodic. Acest lucru este în 
contrast cu stabilirea sesiunilor ad- hoc, după cum 
sunt necesare. Odată ce sesiunile regulate sunt 
puse în aplicare, în cadrul lor poate fi introdusă 
concentrarea creativă. Fiecare sesiune încearcă 
să abordeze un singur element din Lista indiciilor 
creative. 


Pentru că sesiunea creativă ar fi limitată la un 
număr relativ mic de oameni, este posibil să existe 
mai multe sesiuni paralele, care se desfăşoară în 
acelaşi timp sau în momente diferite. în general, 
opt oameni este numărul maxim pentru o sesiune 
creativă. 


Organizarea sesiunilor creative, cum ar fi 
organizarea Listei indiciilor creative, a Fişelor 
sarcinii creative, Auditul oportunității şi restul, 
este ceva ce poate fi făcut în Centrul Creativităţii. 


Formatorii şi instruirea 


Evident, instruirea este o structură importantă 
pentru dezvoltarea creativităţii într-o organizaţie. 
Fa va fi descrisă în detaliu într-o secţiune 
următoare. 


în general, există o instruire care adaugă un 
element de „creativitate” formării continue, cum 
ar fi instruirea introductivă sau instruirea pentru 
programe specifice. Apoi există o instruire 
specifică, al cărei scop este să transmită abilităţi 
ale gândirii creative. 


Instruirea este o piesă esenţială în întregul proces 


al creativităţii în cadrul organizaţiei. Fără ea, 
abilităţile creative vor rămâne rudimentare. A te 
baza pe talentul natural sau pe inspiraţie 
înseamnă foarte puţin şi se iroseşte astfel 
potenţialul disponibil. Instruirea într-un cadru 
puternic are o valoare însemnată, dar dacă este 
considerată calea unică de a introduce 
creativitatea într-o organizaţie, atunci vorbim de 
aşteptări exagerate. 


Coordonatorii 


Folosirea coordonatorilor (parte a culturii DuPont) 
este un concept interesant, care a fost deja 
menţionat în paginile anterioare şi este inclus aici 
pentru a completa ideile prezentate. Coordonatorii 
nu sunt atât formatori, cât „manageri ai 
procesului”. Ei sunt invitaţi la o şedinţă pentru a 
conduce procesul creativ. Astfel, ei devin ghizi 
pentru folosirea tehnicilor creative specifice. în 
acest fel, participanţii ajung să le utilizeze sub 
îndrumare şi îşi pot forma unele abilităţi de 
folosire a tehnicilor. în acelaşi timp, pot observa 
procesul aplicat la subiecte de mare interes 
pentru ei. Aşadar, motivaţia şi utilitatea sunt 
ridicate. 


Trebuie avute în vedere câteva precauţii. Există 
pericolul ca participanţii să ajungă să se bazeze 
aşa de mult pe coordonatori, încât să nu încerce 
niciodată să dezvolte abilităţi pentru ei înşişi. în 
mod ideal, coordonatorii trebuie să fie doar ghizi, 
nu să facă treaba în locul participanţilor. 


A învăţa tehnicile creative prin aplicarea lor la 
propriile probleme imediate nu este cel mai bun 
mod de a le învăţa, pentru că atenţia este 
concentrată mai mult pe conţinutul problemei tale 
decât pe procesul de gândire în sine. De obicei, 
este mai util să înveţi tehnicile pe subiecte în care 
nu eşti implicat în mod direct şi apoi să le aplici 
propriilor probleme. 


Totuşi, sistemul „de coordonatori” este un mod 
practic şi eficient de a folosi creativitatea în 
munca dintr-o organizaţie. 


Programul FAT/CAT™ 


Acesta este un nou program, proiectat special 
pentru a introduce creativitatea în mod oficial 


într-o organizaţie. Aşa cum am menţionat mai 
devreme, acronimul este de la: Fixed Assigned 
Task (Sarcină Atribuită Fixă) şi Creative Action 
Team (Echipa pentru Acţiune Creativă). 


Sarcinile sunt fixe şi sunt atribuite unor mici 
echipe de acţiune. Ele au responsabilitatea de a 
genera idei şi concepte noi în privinţa sarcinii fixe. 
Mai multor echipe li se pot atribui mai multe 
sarcini. Există o structură specifică pentru 
program şi se furnizează, de asemenea, instruire 
de bază, solicitată pentru echipele participante. 


Petrecerea timpului făcând ceva 
fară un scop anume 


în această secţiune am prezentat câteva structuri 
şi programe specifice pentru introducerea oficială 
şi aplicarea creativităţii într-o organizaţie. 
Abordarea obişnuită, aceea de a avea câţiva 
oameni creativi care îşi petrec timpul făcând ceva 
fără un scop anume, în speranţa că îi vor inspira 
pe alţii, este total greşită. 


Note: 


* Sur/petilion, HarperBusiness, New York, 1992. (N. a.) 
** Sugerat în cartea mea Opportunities, publicată de Penguin 
Books, Londra, 1977. (N. a.) 


Instruirea 


AM SUSŢINUT ÎN ACEASTĂ CARTE că formarea 
abilităţilor de gândire creativă se poate realiza 
într-o manieră intenţionată. Acest lucru nu este în 
acord cu două principii tradiționale ale 
creativităţii: 


I. Creativitatea este un talent natural pe care 
unii oameni îl au şi alţii nu; aşa că tot ce 
poţi face în privinţa creativităţii este să 
angajezi oameni care au acest talent 
natural. 

2. Creativitatea constă în a fi eliberat de 

temeri şi inhibiţii 
şi, odată acestea înlăturate, este suficient 
să-ţi petreci timpul făcând ceva fără un scop 
anume şi se va întâmpla un lucru util. 
Pentru a încuraja această joacă, judecata 
trebuie suspendată. 


Nu intenţionez să repet aici motivele, atât 
teoretice, cât şi practice, pentru care aceste 
noţiuni sunt depăşite şi inadecvate. Putem instrui 
în gândirea creativă la fel cum putem instrui în 
matematică, gătit sau joc de tenis. Acest lucru nu 
înseamnă că o persoană instruită în domeniul 
creativităţii va deveni un geniu. Chiar dacă eşti 
antrenat să joci bine tenis nu înseamnă că vei 
deveni campion la Wimbledon. Creativitatea utilă 
poate fi folosită din plin de oricine oricând, sub 
nivelul de geniu. 


Instruirea implică voinţă, abilitate şi metodă. 


Voința. Trebuie să existe voinţa de a instrui 
oamenii în abilităţi | 
de gândire creativă. Nu este vorba doar despre 
a pune în evidenţă talentul lor creativ natural. 
Acest lucru nu este suficient. Trebuie să existe o 
încercare asumată de a preda anumite tehnici şi 
proceduri. 
Abilitatea. Profesorii şi formatorii trebuie să 
aibă abilitatea de a 


instrui în creativitate. Acesta nu este un subiect 


complex, cu condiţia ca formatorii să aibă o idee 
clară despre ceea ce fac. Doar jocul şi 
încurajarea oamenilor să aibă idei „nebuneşti” 
nu sunt de ajuns. Efectul ar fi doar temporar. A 
învăţa tehnicile creative formale este ca mersul 
pe bicicletă pentru prima dată. Totul pare ciudat 
şi nefiresc. Te întrebi cum vei ajunge să fii 
capabil să stăpâneşti această abilitate. Te 
întrebi cum ar putea alţi oameni să înveţe 
vreodată. Dar, după un timp, te agâţi de asta. 
Mai târziu, când eşti un ciclist competent, te uiţi 
înapoi şi te întrebi de ce ţi s-a părut dificil. Tot 
ceea ce ne solicită să facem lucruri care nu se 
potrivesc cu obiceiurile şi cu tendinţele noastre 
naturale pare ciudat mai întâi. 

Depăşirea inhibiţiilor naturale prin „distracţie” 
şi „nebunie” nu este nici singura abordare, nici 
cea mai eficientă. A înţelege logica creativităţii 
are putere mai mare (şi este singura cale în 
cazul tehnicienilor). 

Metoda. Există programe formale în instruirea 
gândirii laterale, care este o abordare specifică 
şi intenţionată a creativităţii serioase. Această 
carte nu este una „de instruire” ca atare. Există 
programe pentru furnizorii de instruire pentru 
ca aceştia să fie capabili să transmită abilităţile 
gândirii laterale cursanților lor. Uneori, cei 
responsabili cu instruirea creativă au obiceiul 
dezastruos de a culege o parte din acest 
program şi o parte din alt program, crezând că 
acest lucru trebuie să fie mai bun decât orice 
abordare specifică pentru predarea creativităţii. 
Acest lucru este extrem de confuz pentru 
cursanţi, pentru că anumite abordări intră în 
contradicţie unele cu altele. Mai mult, nu există 
o bază uniformă pentru toate programele. Unele 
nu au bază deloc. Apoi, unii formatori au 
tendinţa de a rescrie un program existent. în 
afară de ilegalitatea acţiunii, căci se încalcă 
astfel drepturile de autor, asta nu face decât să 
satisfacă un orgoliu. Există o mulţime de 
posibilităţi pentru dezvoltarea programelor 
existente şi pentru a le completa cu exemple 
locale, fără să le rescrii. Când acest lucru este 
făcut pentru a evita să plăteşti un program, 
acest lucru se numeşte piraterie intelectuală şi 
este periculos din punct de vedere legal. 


Cerinţele instruirii 


Cerinţele instruirii creative pot fi separate în arii 
bine definite. Este important pentru formator să 
aibă în minte foarte clar tipul de instruire oferit. 


Acest lucru nu are nimic de-a face cu profunzimea 
instruirii. 
1. Abilitatea creativă generala 
Orice persoană implicată într-un proces de 
gândire are nevoie de unele abilităţi creative. 
Oricine trebuie să lucreze cu concepte, percepții 
şi idei are nevoie de abilităţi creative. Fără 
abilităţi creative, poţi doar să urmezi o rutină 
stabilită sau combinaţii ale ei. 

» 
Acest tip de instruire a abilităţilor creative ar 
trebui să fie parte a educaţiei la toate nivelurile, 
de la şcoala primară la învăţământul superior. Dar 
nu este. Prin urmare, instruirea abilităţilor 
creative generale trebuie asigurată în cadrul 
organizaţiilor care vor să beneficieze de ele. 


Acesta este tipul de abilitate creativă care ar 
trebui să fie disponibil oricărei persoane dintr-o 
organizaţie - fără excepţie. Asta nu înseamnă că 
acelaşi grad de abilitate creativă este necesar la 
toate nivelurile. 


La nivelul conducerii, există o mare nevoie de a 
înţelege importanţa logicii creativităţii. 
Creativitatea trebuie văzută nu ca un lux periferic, 
ci ca o resursă centrală. Obiceiurile şi tehnicile 
gândirii laterale ar trebui să fie disponibile oricui. 
După aceea, unii directori vor continua să 
folosească aceste metode în viaţa lor, alţii nu. 
Tehnici cum ar fi Cele şase pălării gânditoare şi 
Cei şase pantofi de acţiune (descrise într-o carte 
de-ale mele cu acelaşi nume şi care tratează 
tipurile de acţiune) ar trebui stabilite ca părţi ale 
conduitei gândirii. 

La alte niveluri, poate nu e practic să se meargă 
atât de mult în profunzime (dar ar fi folositor, 
dacă este posibil). Poate fi suficient să se 
înţeleagă precis valoarea creativităţii şi să se 
ofere unele tehnici de bază, aşa că o persoană 
care vrea să fie creativă va avea instrumente 
specifice de folosit. îndemnul de „a gândi” are o 


valoare practică limitată. 
2. Creativitatea pentru o zonă specială 


Sunt anumite zone speciale unde există o cerere 
constantă mare pentru idei noi. într-un fel, „ideile” 
sunt produsele acestor zone. Mulţi oameni cred că 
se află în aceste zone pentru că sunt deja extrem 
de creativi. într-o oarecare măsură, acest lucru 
este adevărat. Un talent natural (şi motivaţie) 
pentru creativitate nu poate decât să se dezvolte 
prin învăţarea metodelor sistematice. 


Aceste zone speciale includ cercetarea, în cazul în 
care creativitatea nu este necesară doar pentru 
depăşirea problemelor, ci şi pentru dezvoltarea 
noilor direcţii de cercetare a conceptelor noi. 
Cercetarea ar trebui condusă mai mult de 
concepte decât de impulsul natural al tehnologiei. 
Nu ar trebui să fie o chestiune legată de 


Ce putem face - cum putem să folosim acest 
lucru acum?, 


ci mai mult una despre: 


Ar fi extraordinar dacă am putea face - cum 
putem să facem acest lucru acum? 


Instruirea oamenilor de ştiinţă şi a inginerilor nu 
dezvoltă suficient abilităţile de gândire creativă. 
Accentul este pus în întregime pe colectarea şi pe 
analiza datelor. 


Zona cercetării are nevoie, de asemenea, de multă 
creativitate pentru a descoperi aplicaţii practice 
ale progreselor noi. 


Noi zone întregi de cercetare pot depinde de 
abilitatea de a dezvolta concepte noi. 


Departamente de realizare a produselor noi pot 
subzista bazându-se pe o reţetă de funcţionare cu 
îmbunătăţiri de genul „şi-eu-la-fel”. Pot fi lăsaţi 
alţii să dezvolte o piaţă şi apoi să se meargă mai 
departe cu un produs îmbunătăţit de genul „şi-eu- 
la-fel” Gândirea creativă poate fi solicitată pentru 
modificările dorite sau pentru a obţine patente. 


Când există disponibilitatea de a dezvolta produse 
cu adevărat noi, nevoia de creativitate 
conceptuală este uriaşă. Produsele noi urmează să 
funcţioneze doar dacă se integrează complet în * 

valorile complexe ale cumpărătorului.- 


Conştientizarea acestor valori complexe şi găsirea 
unor câi de a le integra reprezintă un exerciţiu 
creativ. Odată ce conceptul este la locul potrivit, 
este nevoie să se creeze idei pentru realizarea lui. 
în final, creativitatea este necesară pentru a 
elabora modalităţi de pretestare a produsului. 


Creativitatea este necesară, de asemenea, pentru 
a scurta timpul de producţie şi pentru a reduce 
costul dezvoltării produsului. 


Unele organizaţii au departamente pentru Afaceri 
Noi, care sunt în căutare de arii inedite de 
dezvoltare. Uneori, acest lucru este o chestiune de 
achiziţii şi de preluări, alteori, de noi activităţi 
comerciale. 


Este nevoie de creativitate în căutarea de posibile 
scenarii viitoare. Este nevoie să se identifice 
discontinuități care pot aduce probleme sau 
oportunităţi. Este nevoie să se elaboreze concepte 
suficient de adaptabile la condiţiile schimbării sau 
la prognoze imperfecte. 


Analiza informaţiilor poate indica trenduri, dar 
cum urmează să interactioneze aceste trenduri? 
Analiza informaţiilor care îti 


indică trenduri va arăta, de asemenea, aceleaşi 
trenduri tuturor celorlalţi. 


Ce concepte noi poţi crea pentru a ieşi în 
evidenţă? Punctele de pornire într-o construcție 
pot fi aceleaşi, dar nevoia de a construi poate să 
difere. 


Uneori, creativitatea este necesară chiar şi în 
analiza informaţiilor. Mintea poate vedea doar 
ceea ce este pregătită să vadă. Va trebui să 
porneşti o idee, o ipoteză, o speculație sau un 
model în mintea ta pentru a le putea identifica în 
datele pe care le examinezi. 


Structura de C&D a conceptului, menţionată 
înainte, este legată direct de această arie a noilor 
afaceri. 


Orice organizaţie competentă are o capacitate 
puternică de livrare. Fără concepte bune, acest 
potenţial este irosit. 


Strategia corporatistă ar trebui să fie un utilizator 
frecvent al creativităţii, datorită nevoii de a 


„proiecta” concepte şi alternative. Multe 
incertitudini (viitorul, comportamentul competitiv, 
presiuni ecologice, comportament guvernamental) 
cer proiectări flexibile şi schimbări de direcţie. 
Unele dintre acestea pot fi derivate prin analiză 
logică şi folosirea conceptelor tradiţionale. Foarte 
des, este nevoie de un concept nou. Putem fi 
siguri că, în orice situaţie, conceptele tradiţionale 
ne oferă valoare deplină? Cât ar trebui să investim 
în efort creativ? Dacă recompensele pot fi mari - 
aşa cum este la nivel de strategie corporatistă - , 
atunci are sens să se investească masiv în 
posibilităţi creative. La sfârşit, toate ideile 
creative trebuie supuse judecății pălăriei negre, 
aşa că nu există niciun pericol de a cădea în 
capcana unei idei irealizabile, îmbunătăţirea atât 
a abilităţilor de generare creativă, cât şi a celor de 
judecată/evaluare este cea mai bună combinaţie. 


Orice organizaţie care se mândreşte cu abilităţile 
sale de evaluare ar trebui să fie un investitor 
frecvent în efortul creativ. 


Marketingul este un amestec de analiză, tradiţie, 
strategii „şi- eu-la-fel” şi concepte creative. Există 
o sferă de acţiune foarte mare pentru conceptele 
inovatoare, care are un efect puternic. Pe măsură 
ce competitorii te prind din urmă în ceea ce 
priveşte conceptele inovatoare, trebuie să continui 
să înaintezi. Modalităţile stabilite de acţiune 
trebuie, în acelaşi timp, folosite şi provocate. 
Trebuie găsite noi sinergii şi noi rute câtre 
consumator. Valorile se schimbă tot timpul şi este 
necesar să se ţină pasul cu schimbările lor, iar 
acestea să fie transformate în avantaje. Este 
necesar, de asemenea, să apară noi modificări ale 
valorilor. Produsele tradiţionale trebuie reinnoite 
şi » > repoziţionate. Alte segmente de piaţă 
trebuie să fie descoperite şi create. întotdeauna 
există pericolul de a fi prea deştept şi de a 
exagera lucrurile. 


în marketing, există o nevoie specială pentru 
abilităţile legate de concept. Niciodată nu pot fi 
prea multe concepte noi. Niciodată nu pot fi prea 
multe căi alternative de punere în practică a unui 
concept. în unele cazuri, cum ar fi marketingul 
direct, există posibilitatea de a testa idei destul de 
uşor. Acest lucru asigură o recompensă pentru 
generarea de idei diferite. Există întotdeauna 


tentatia de a acţiona la fel ca alţii şi de a 

> > > > rămâne cu ideile 
despre care se ştie că funcţionează. în acelaşi 
timp, există teama că, într-o zi, vechile idei vor 
înceta să funcţioneze sau că un competitor le va 
face să fie depăşite. 


Negocierea şi înțelegerile nu sunt „arii speciale” 
tradiţionale pentru creativitate, dar ambele 
implică proiectarea noilor concepte şi sugerarea 
de noi valori. Cu ajutorul proiectării creative, 
ambele părţi pot obţine lucruri care au sens 
pentru ele. Negocierea nu trebuie să presupună 
doar un schimb de putere, presiune şi durere. Pot 
exista încercări de a face valorile opuse să se 
potrivească. 


în negociere şi în conflicte din cadrul relaţiilor de 
muncă există, de asemenea, o arie de acţiune 
pentru creativitate. Totodată, există nevoia de a 
crea valori noi şi de a găsi căi acceptabile de 
punere în practică a acestora. Proiectarea 
alternativelor noi merge dincolo de analiză şi este 
un proces cu adevărat creativ. Publicitatea, 
relaţiile publice, ambalarea, designul pentru 
fabricare şi designul pentru proces sunt, de 
asemenea, zone speciale, care solicită direct 
creativitatea. 


Am prezentat unele dintre nevoile din aceste zone 
speciale pentru a indica locul central pe care îl 
are creativitatea în cazul lor. în fiecare zonă, 
există pericolul ca tradiţia şi imitarea să limiteze 
treptat creativitatea, deoarece tendinţa este de a 
avea o viaţă confortabilă şi un risc redus. De ce 
să-ţi asumi riscul, dacă poţi să faci o muncă 
responsabilă fără risc? 


Instruirea creativă în aceste zone speciale nu este 
simplă, pentru că cei din aceste zone se consideră 
foarte creativi şi le displace să fie „invățați” 
creativitate. Totuşi, odată ce au studiat tehnicile, 
sunt destul de fericiţi să le folosească pentru a 
obţine rezultate eficiente. Există o nevoie de a 
învăţa despre creativitate în profunzime, atât în 
ceea ce priveşte „logica” creativităţii, cât şi 
tehnicile formale specifice. Este nevoie de 
antrenament repetat. Este necesar să subliniem 
formalitatea tehnicilor, pentru că acestea pot 
contrasta cu abordarea liberă obişnuită în aceste 


zone speciale. Gândirea laterală nu ar trebui 
prezentată ca fiind mai bună decât „creativitatea 
naturală”, ci doar ca o cale de a obţine idei 
suplimentare printr-o abordare diferită. într-un 
fel, tehnicile formale oferă fiecărei persoane un 
„asistent de creaţie”, care este, de fapt, aceeaşi 
persoană, care operează într-un mod diferit. 


3.Abilităţile creative de operare 


Există oameni cărora li se poate cere să folosească 
abilităţi creative în mod intenţionat şi formal 
pentru a genera idei noi. De exemplu, membrii 
sesiunilor creative regulate vor avea nevoie de 
abilităţi de operare ale gândirii laterale, pentru că 
le vor utiliza în mod regulat. Echipa din programul 
FAT/CAT™ va avea nevoie de abilitatea creativă. 


Formatorii trebuie să aibă abilitatea de a 
demonstra aplicarea tehnicilor creative şi, de 
asemenea, trebuie să coordoneze activitatea altor 
oameni. 


Oamenii implicaţi în aceste grupuri sau echipe de 
creaţie speciale sunt oameni care în mod normal 
nu sunt implicaţi în gândirea creativă. Aşa că 
abilităţile creative trebuie adăugate experienţei 
lor din diferite domenii. Aceste grupuri sunt mult 
mai uşor de instruit decât oamenii din zona 
specială menţionată înainte. Asta pentru că nu au 
un stil consacrat de creativitate şi au mai puţine 
probleme legate de orgoliu. Accentul instruirii 
trebuie pus pe caracterul practic. Nu este foarte 
important să se înţeleagă logica creativităţii, dar 
trebuie să fii capabil să pui în aplicare, cu precizie 
şi în mod formal, diferite tehnici creative. Nu este 
neapărat util să li se ofere tuturor membrilor 
echipei întregul set de tehnici creative. Setul de 
instrumente poate fi redus, dar ele trebuie 
predate meticulos. 


Dintre toate tipurile de abilităţi creative, abilitatea 
creativă de operare are o utilitate nemijlocită. 
Acestea sunt abilităţi care vor fi utilizate constant. 
O persoană are nevoie să fie instruită în aşa fel 
încât să poată aplica imediat tehnica de gândire 
creativă necesară. Este ca şi instruirea unui 
chirurg: dincolo de cunoştinţele de fond necesare, 
trebuie să capete abilităţi „de tăiere” folosite în 
operaţii specifice. 


Formele de instruire 


Instruirea în gândire creativă înseamnă formarea 
abilității. Acest lucru presupune instruirea legată 
de metodele uşor de folosit, dar eficiente în 
simplitatea lor. Sunt necesare o mulţime de 
exemple pentru a arăta cum funcţionează o 
metodă. E nevoie de multe exerciţii. 


Practica ar trebui să fie mereu un amestec de 
elemente „îndepărtate”, care nu-i privesc în mod 
direct pe cei care sunt instruiți. Astfel, atenţia 
poate rămâne concentrată asupra procesului de 
gândire şi încrederea poate fi construită în timp 
ce tehnicile sunt exersate. Din când în când, pot fi 
discutate nemijlocit subiecte relevante, pentru a 
demonstra că metodele sunt la fel de performante 
şi în cazul lor. 


Cel mai bine este să se practice creativitatea pe 
subiecte dificile; astfel, poţi observa imediat 
valoarea unei idei. Când sunt alese subiecte 
uşoare, valoarea ulterioară poate fi doar o opinie 
mai bună, prin urmare, sentimentul realizării nu 
va fi puternic, iar conştiinţa unei „idei noi” va fi 
mai slabă. De exemplu, dacă propui ca angajaţii să 
fie plătiţi la date aleatorii în locul datei obişnuite, 
este foarte dificil să prevezi ce s-ar întâmpla. Dacă 
propui un pahar cu un fund rotunjit, atunci ar fi 
uşor să prevezi consecinţele. 
» 

Formarea abilității înseamnă întotdeauna formare 
„din centru”. Acest lucru este în contrast evident 
cu predarea normală a subiectului, care este o 
predare „de la margine”. în predarea obişnuită, se 
pune accent pe distingerea unei situaţii de alta, 
pentru a putea fi folosită acţiunea indicată. Se 
acordă multă atenţie zonelor care se suprapun şi 
zonelor gri, pentru că deciziile sunt necesare în 
continuare în astfel de zone. Cazurile evidente 
sunt uşoare şi clare. Un judecător priceput îşi 
petrece tot timpul în aceste zone gri şi încearcă să 
le clarifice. în „predarea din centru”, pur şi simplu 
ignori zonele gri, pentru că nu contează. în 
schimb, foloseşti exemple bune şi directe pentru 
a-ţi susține punctul de vedere.  Proiectezi 
demonstraţii cu ajutorul acestor exemple. Dacă un 
lucru este confuz, renunţi la el pur şi simplu şi 
treci mai departe. Intenţia ta este ca elevii să 


rămână cu o idee precisă despre ceea ce ar trebui 
să facă. Confuzia este marele inamic al dezvoltării 
abilității. 


Alocarea timpului 


Există mai multe formate de instruire, pe care le 
voi enumera aici. Acestea sunt doar sugestii. 


Seminarul de o zi (6 Y2 ore) 


Asemenea seminare sunt utile pentru că oferă o 
înţelegere a creativităţii pentru grupuri mari. Ele 
sunt necesare pentru a sensibiliza organizaţiile cu 
privire la importanţa creativităţii. Sunt acoperite 
în acest timp unele dintre tehnicile de bază ale 
gândirii laterale, dar există doar o posibilitate 
limitată de practicare a tehnicilor. Dar multe 
lucruri pot fi cuprinse în acest timp. Acest tip de 
seminar este potrivit, de asemenea, pentru 
managementul de la nivelul cel mai de sus. Nu 
este nicio limită a numărului celor care pot 
participa la un asemenea seminar. Este posibil să 
ai de-a face cu peste 500 de participanţi sau chiar 
mai mulţi. 

Seminarul de două zile (IVA ore) 


Seminarul de două zile acoperă acelaşi teren ca 
seminarul de o singură zi, dar include şi alte 
materiale. Principala diferenţă este oportunitatea 
mult mai mare de a practica tehnicile şi de a avea 
o idee despre ele. Din acest motiv, numărul celor 
care participă ar trebui să fie mai mic (în jur de 
50). Este posibil să se organizeze seminare cu un 
număr mai mare de participanţi, dar se va acorda 
mai puţină atenţie individuală. 

Instruirea formatorilor (5 zile sau 40 de ore) 


Acest tip de instruire este proiectat în mod 
specific pentru a echipa formatorii cu instrumente 
şi metode pe care să le transmită celor veniţi la 
pregătire. Stilul este destul de diferit de 
seminarele de o zi sau de două, care vizează 
învăţarea tehnicilor pentru ca participanţii să le 
utilizeze individual. Se pune un accent deosebit pe 
exersare, aşa că metodele sunt înţelese clar într- 
un sens practic şi pot fi clarificate neînțelegerile 
într-o sesiune de instruire ulterioară. 


Seminarul de gândire laterală avansată 
(5 zile sau 40 de ore) 


Acest tip de instruire este proiectat pentru cei 
care au o nevoie personală mare de a folosi 
abilităţi creative. Nu este un program pentru 
formatori, ci un program pentru utilizatori. Sunt 
prezentate unele dintre tehnicile avansate ale 
gândirii CC** 

laterale (cum ar fi „flowscapes”—). Se pune accent 
pe practica individuală şi pe lucrul în grup. 
Numărul participanţiior la aceste cursuri este de 
20 de persoane. 


Acum, urmează diferite module proiectate pentru 
a fi folosite de formatorii instruiți ai unei 
organizaţii. 

Modulul de 40 de ore 


Acesta este un curs aprofundat, proiectat pentru 
angajaţii din zone speciale, care vor avea nevoie 
de gândirea creativă în munca lor. 


Modulul de 20 de ore (a nivel de conducere) 


Acesta este destinat directorilor, care nu au 
nevoie de creativitate în mod special, dar se pot 
folosi de creativitate atât în propria lor muncă, cât 
şi pentru a putea să-i încurajeze pe alţii să şi-o 
dezvolte. 

» > 
Modulul de 10 ore (abilitatea de baza) 


Acest modul ar acoperi tehnicile gândirii laterale, 
aşa cum ar putea fi necesare grupurilor creative 
de operare. Accentul cade pe aplicarea directă a 
tehnicilor. 


Modulul de (ninimum) 5 ore 


Acest modul conţine strictul necesar şi acoperă o 
selecţie de metode. Este instruirea care ar putea fi 
folosită pentru tot personalul dintr-o organizaţie. 
Dacă o sesiune mai amplă de instruire nu se 
justifică, acest modul ar fi suficient pentru 
echipele programului FAT/CAT™. 


Fiecare dintre aceste module poate fi scurtat prin 
reducerea timpului alocat practicii. Acest lucru nu 
este recomandat, din moment ce odată cu 
formarea abilității este necesară şi 


experimentarea abilității. Poţi să iei pe cineva şi 
să-i arâţi jocul de tenis. Dar acest lucru nu o 
transformă pe persoana respectivă într-un jucător 
de tenis. Pentru a deveni jucător de tenis, trebuie 


să ieşi pe teren şi să practici acest sport. De 
aceea, practica ghidată este o parte atât de 
importantă pentru instruirea în creativitate. 


Modulele pot fi despărțite în segmente de durată 
diferită, în funcţie de stilul de instruire al 
diferitelor organizaţii. De exemplu, modulul de 20 
de ore ar putea fi împărţit în segmente de patru 
ore. Ca principiu general, cu cât sunt mai multe 
segmente, cu atât va fi mai eficientă instruirea, 
fiindcă timpul de intervenţie va permite atât 
practica, cât şi  „aprofundarea” metodelor. 
Predarea creativităţii într-o singură etapă prezintă 
riscul obosirii participanţilor şi favorizarea unor 
procese în detrimentul altora (la fel de 
importante), care sunt ignorate. 


Note: 


* Vezi Sur/petition, HarperBusiness, New York, 1992. (N. a.) 

** „Flowscapes” este o tehnică cognitivă de cartografiere, prin 
care se construieşte diagrama fluxului conştiinţei, legat de o 
idee, o temă sau un subiect. (N. trad.) 


Formatele 


ÎNTOTDEAUNA AM PREFERAT să tratez tehnicile 
de gândire laterală ca pe „instrumente”. Un 
tâmplar are câteva instrumente (ciocan, 
fierăstrâău, rindea, daltă, burghiu etc.) şi le 
foloseşte adecvat. Nu există o succesiune anume 
de paşi pe care tâmplarul trebuie să o urmeze. 
Odată ce tâmplarul acumulează experienţă în 
folosirea instrumentelor, ştie la ce e bun fiecare. 
Sunt întotdeauna un pic suspicios în privinţa 
programelor de instruire care prezintă cursantului 
paşi de urmat detaliaţi. Acest lucru arată 
impresionant şi este foarte bun în pregătirea 
lecţiilor. Dar, înapoi la lucru, cursantul uită 
succesiunea şi este pierdut. Dacă nu există o 
anume succesiune, foloseşti instrumentul aşa cum 
crezi că este adecvat. Succesiunea poate să nu fie 
cea mai bună, dar tot va fi eficientă. 


Cea mai importantă idee în proiectarea 
programelor şi a sesiunilor de instruire este că tot 
ceea ce este predat ar trebui să fie simplu şi 
practic. Acest lucru este prea des uitat de aceia 
care caută să elaboreze o procedură 
impresionantă în complexitatea ei, dar prea 
complicată pentru a fi pusă în aplicare. Sunt mult 
mai interesat de „simplitatea eficientă”. Tehnica 
celor şase pălării gânditoare este un exemplu de 
simplitate eficientă. 


Este important să existe câteva exemple de 
formate practice în cadrul cărora să fie utilizate 
instrumentele gândirii laterale. 


Utilizarea imediata 


Este posibil să foloseşti o tehnică de gândire 
laterală instantaneu, imediat. Gândeşte-te la 
următoarea scenă: 


Nu am progresat câtre ceva nou. Tot revenim la 
aceleaşi idei. Să încercăm un cuvânt aleatoriu 
(tehnica). Concentrarea atenţiei pe scop: prea 
mulţi oameni întârzie la serviciu. Cuvântul 
aleatoriu este „punte” (obţinut dintr-o listă de 
şaizeci de cuvinte prin consultarea secundarului 


unui ceas). Două minute de gândire individuală. 
Două minute de gândire individuală. 


Ce idei aveţi? Să începem cu tine. 

Odată ce te afli pe o punte, trebuie să traversezi 

pe partea cealaltă. Aşadar, ideea este să avem 

oameni care intră în sediile noastre înainte să 

înceapă lucrul. Am putea oferi ziare matinale 

pentru citit, mic dejun simplu şi altele 

asemenea. 

Am ajuns la aceeaşi idee de la punte dentară, 
gură şi a mânca. 


Puntea este o modalitate de a face oamenii să 
traverseze ceva. Putem să facem oamenii „să 
traverseze” oraşul? Am putea să avem propriile 
noastre autobuze care să strângă oamenii dintr- 
un punct central. Ar putea chiar să lucreze în 
autobuz. Ar putea fi programate şedinţe în 
autobuz pentru a folosi timpul destinat 
călătoriei. 
M-am gândit la o punte suspendată. Asta ar 
putea însemna suspendarea oamenilor care 
întârzie. Dar ce putem spune despre situaţia 
opusă: a da un bonus celor care ajung cu cinci 
minute mai devreme, mai mult de o dată pe 
săptămână. 

Bun. Avem câteva idei aici. Le putem rezuma... 
întregul proces ar putea dura şase minute. S-ar 
putea acorda timp suplimentar pentru explorarea 
ideilor care au pornit de la cuvântul aleatoriu, 
extrăgând concepte şi găsind diferite modalităţi 
de a le folosi (de exemplu, recompensă pentru cei 
care ajung mai devreme). 


Putem observa altă folosire imediată, chiar mai 
simplă, a unei tehnici. 


Avem nevoie de câteva idei pentru a acoperi 
mesele dintr-un restaurant. Vom încerca folosind 
câteva alternative directe. Punctul fix este: atenţia 
la suprafaţa meselor. lată câteva idei imediate. 


Fete de masă 


Persoanele care iau masa aleg propria faţă de 
masă. 

Şervete de masă. 

Nimic. Doar o masă curată. 

Plăci ceramice încrustate. 

Blaturi de masă detaşabile. 


Un fel de muşchi sau de iarbă. 

O suprafaţă de sticlă cu ceva interesant 
dedesubt, cum ar fi un obiect vechi de artă sau 
chiar furnici care se agită într-un recipient 
sigilat. 

Citate celebre pe o suprafaţă din plastic laminat. 
în regulă. Avem câteva idei aici. 


Un asemenea proces ar putea să dureze patru 
minute. Este interesant de observat cum 
alternativele au evoluat de la convenţional la 


„nou”, imediat ce a fost sugerată ideea 
provocatoare „muşchi sau iarbă”. 


Ar fi putut să urmeze o întreagă serie de suprafeţe 
„interesante” pentru masă. în acest moment, 
conceptul de „ceva interesant de privit sau despre 
care să vorbim” ar fi putut fi extras şi prezentat ca 
un nou „punct fix”. 

Se poate crede că aceste utilizări imediate sunt 
atât de obişnuite, că nu este necesar să fie 
formale. Dar formalitatea adaugă valoare. De 
exemplu, definirea punctului fix când căutăm 
alternative este mai importantă decât formularea 
„hai să descoperim nişte alternative”. 


Formatele individuale 


Am discutat deja despre momentul potrivit în care 
indivizii sau grupurile pot folosi gândirea laterală. 
Cel mai mare avantaj al utilizării individuale este 
rapiditatea, deoarece nu există feedback al 
grupului şi nici nevoie de timp pentru discuţii. în 
general, aplicarea unei tehnici de câtre grup 
durează mai mult cu trei-cinci minute decât în 
cazul unui singur individ. O altă caracteristică de 
economie a timpului când se lucrează individual 
se referă la faptul că ideile şi conceptele sunt 
scrise pe măsură ce sunt produse, ceea ce nu se 
întâmplă când ideile sunt generate în discuţii de 


grup. 
ETAPA 1. CONCENTRAREA ATENȚIEI 


Identificarea şi clarificarea zonei de concentrare 
a atenţiei Introducerea informaţiilor, dacă este 
necesar 

Exprimarea şi definirea alternativă a zonei de 
concentrare a atenţiei 

Alegerea de subzone de concentrare a atenţiei 
pentru utilizarea ulterioară 


ETAPA 2. TEHNICA 


Alegerea tehnicii 
Stabilirea tehnicii (crearea unei provocări) 
Folosirea tehnicii 


ETAPA 3. REZULTATUL 


Extragerea conceptelor 
Lucrul cu conceptele 
Recolta 

Tratarea ideilor 
Rezultatul formal 


Este dificil să stabilim intervale fixe, pentru că 
fiecare etapă poate avea o durată mai lungă sau 
mai scurtă, în funcţie de zona de concentrare a 
atenţiei, de tehnica particulară aleasă, de fluxul 
ideilor şi de cantitatea de lucru necesară. Un 
reper general ar putea fi: trei minute pentru etapa 
de concentrare a atenţiei, trei minute pentru 
etapa tehnicii şi şase minute pentru etapa 
rezultatului. Durata intervalului pentru etapa 
rezultatului va varia în funcţie de natura sarcinii. 
Dacă tehnica de gândire laterală este folosită 
pentru a găsi câteva idei noi, atunci nu sunt multe 
de făcut în etapa rezultatului dacă niciuna dintre 
ideile generate nu este cu adevărat nouă. Dacă, 
totuşi, tehnica este utilizată pentru a genera idei 
ca atare, atunci etapa rezultatului trebuie 
aprofundată. 


Extragerea conceptelor din idei şi lucrul cu 
conceptele pentru a le îmbunătăţi şi pentru a 
produce idei noi sunt parte a etapei rezultatului, 
fiindcă urmează folosirii directe a tehnicii. 


La un moment dat, pot fi puse în practică mai 
multe tehnici. Totuşi, nu este recomandat să se 
apeleze la mai mult de trei tehnici în aceeaşi 
sesiune. 


Concentrarea atenţiei 
Tehnica 1 

Tehnica 2 

Tehnica 3 

Rezultat 


în munca individuală, lucrul cu conceptul, recolta 
şi tratarea ideilor pot fi realizate împreună, după 
utilizarea tehnicii finale. Când se lucrează în grup, 
aceste lucruri trebuie făcute după fiecare tehnică 
pusă în aplicare. 


Exemplu: 
CONCENTRAREA ATENȚIEI 


îmbunătăţirea semafoarelor în orice fel 

Concentrarea atenţiei pe scop 

Semafoarele să îndeplinească aceeaşi funcţie ca 
în prezent 


TEHNICA 1. TEHNICA CONTESTĂRII 
De ce luminile sunt aşezate vertical? 


De ce luminile sunt aşezate la înălţime? 
De ce există un set de lumini? 

Concept: 

Mai multe lumini în mai multe locuri 


TEHNICA 2. TEHNICA EVITĂRII 

E de la sine înţeles că luminile ar trebui să fie 
vizibile | 

PO, semafoarele nu sunt vizibile 

Idee: 

Un semnal radio care aprinde o lumină roşie în 

fiecare maşină, dacă lumina aprinsă a 

semaforului este roşie. 


Rezultatul 


Conceptul luminilor multiple ar putea sugera 
duplicarea luminilor în locuri diferite. Poate 
lumini puse pe drum, astfel că o bandă de drum îsi 
schimbă culoarea. Poate luminiţe aranjate într-o 
formă specială. 

Conceptul extras de la lumina declanşată de 
semnalul audio din maşină este că fiecare maşină 
ar răspunde automat la lumini. Acest lucru ar 
putea fi făcut prin modificări în suprafaţa 
drumului pentru a produce protuberanţe sau o 
barieră fizică. Un sunet ar putea, de asemenea, să 
fie declanşat în maşină. 


Recolta: 

Două direcții generale: formă şi aşezare diferită 
a luminilor şi ceva în maşină care răspunde 
automat la lumini. 

Ideile „ca exemplu”: lumină sau sunet în maşină 
declanşate de un semnal radio; bandă de lumină 
pe drum; modificare a suprafeţei drumului; mai 
multe lumini aranjate în forme. 

Schimbarea in gândire: de la a privi luminile 
însele la a privi răspunsul maşinii. De asemenea, 


trecerea de la un răspuns opţional al maşinii la 
un răspuns forţat, ca în cazul barierei. 


Modelarea ideilor: 

Poate lumina roşie ar putea fi mai mare decât 
celelalte. Sau ar putea să existe două lumini 
roşii. 

Dispozitivul de răspuns din maşină este un 
mecanism suplimentar, astfel că, dacă el 
eşuează, sistemul obişnuit al luminilor ar opera 
în continuare. 

Gândirea suplimentară a solicitat dezvoltarea 
conceptului unei bariere fizice care ar împiedica 
înaintarea maşinii, dacă lumina este roşie. 


Rezultatul formal: 

Ideea. Ideea este o lumină roşie mai mare sau 

dublă pentru a fi mai vizibilă. 

Valoarea. Este mai important să vezi lumina 

roşie decât oricare alta. 

Conceptul. Un sistem de răspuns în maşină 

pentru a indica starea luminilor. 

Valoarea. Avertisment timpuriu şi puternic în 

privinţa faptului că luminile de dinainte sunt 

roşii. 
în acest exemplu, recolta şi tratarea ideilor ar fi 
putut fi mai detaliate. De pildă, dificultatea în 
cazul semnalului audio este de a distinge maşini 
care vin dintr-un sens de maşini care vin din alt 
sens (ar putea fi necesar ca semnalul să fie înainte 
de intersecţie). Este întotdeauna util să foloseşti 
lista de verificare pentru recoltă şi, de asemenea, 
paşii diferiţi pentru „tratarea” ideilor care apar. 


Formatele de grup 


Etapele formatului de grup sunt similare celor 
specifice formatului individual, dar ceea ce se 
întâmplă în cadrul lor este, evident, diferit. 

Etapa concentrării atenţiei 


1.Un individ care aduce solicitarea creativă 
grupului poate prezenta zona de 
concentrare a atenţiei asupra căreia grupul 
urmează să lucreze. Este oferit, de 
asemenea, rezumatul datelor necesare. 


2.Membri ai grupului fac sugestii pentru 
zonele de concentrare a atenţiei. Sunt 
discutate zone de concentrare a atenţiei şi 


definiţii alternative. Este decisă o formă 
finală a zonei de concentrare a atenţiei. 
Tipul zonei de concentrare a atenţiei este 
exprimat clar. 


Etapa tehnicii 


1.Un formator, sau cineva care conduce 
procesul creativ, poate decide tehnica şi 
poate chiar să o prezinte grupului, pentru 
ca membrii să lucreze cu ea. 

„Vom folosi tehnica cuvântului aleatoriu. 
Semafor PO 


nor. 

Membrii grupului lucrează asupra acestui 
lucru, fie individual, pentru aproximativ trei 
minute, fie în colaborare cu ceilalţi, ca o 
echipă. 

2. Formatorul indică tehnica şi apoi fiecare o 
preia şi lucrează cu ea singur, ca şi cum ar 
fi lucrat într-un format individual. 

„Vreau să folosim tehnica evitării. Preluaţi-o 
în mod individual şi folositi-o.” 

3.Grupul poate discuta ce tehnică să 
utilizeze. Dacă va fi folosită o tehnică 
provocatoare, atunci pot fi făcute propuneri 
pentru provocare. Apoi, este aleasă una 
dintre provocările propuse ca fiecare să 
lucreze cu ea. După aceea, lucrul poate fi 
desfăşurat individual sau în grup. 
în ansamblu, este cel mai bine ca fiecare să 
lucreze cu aceeaşi provocare la un moment 
dat, pentru că discuţia este apoi mai 
productivă. Dacă fiecare lucrează cu o 
provocare diferită, ar putea la fel de bine să 
muncească individual. 


Etapa rezultatului 


în cazul lucrului în grup, există întotdeauna o 
etapă a rezultatului după fiecare tehnică. Aceasta 
nu este o recoltă completă, ci o formă simplificată, 
care are următoarele elemente: 


I. Indivizii îşi prezintă rezultatele propriului 
efort creativ. 


2. Notarea ideilor şi a conceptelor. 


3. Se porneşte de la concepte şi se ajunge la 
idei. 
4. Discuţie generală (construirea ideilor). 


Următoarea etapă 


Următoarea etapă poate consta în continuarea 
discuţiilor de grup sau în introducerea unei 
tehnici suplimentare. Acest lucru se întâmplă aşa 
cum este indicat mai sus. 


Rezultatul final 


Rezultatul final constă în recolta integrală în urma 
întregii sesiuni, tratarea completă a ideilor şi 
prezentarea rezultatului formal. 


Recolta poate fi făcută de grup ca întreg sau 
indivizii pot încerca să aibă propriile recolte şi 
rezultatele diferite sunt aduse împreună după 
aceea. 


Tratarea ideilor şi a rezultatelor formale sunt 
realizate în urma cooperării între membrii 
grupului. 


Din nou, este dificil să stabileşti intervale fixe, 
pentru că timpul va depinde de numărul de 
oameni din grup, de natura subiectului, de tehnica 
aleasă (evantaiul de concepte durează mai mult) şi 
de fluxul ideilor. Cu cât sunt mai multe idei, cu 
atât mai lungă va fi perioada recoltei şi a tratării 
ideilor. 


Timpul aproximativ pentru un modul de 30 de 
minute ar fi împărţit după cum urmează: 


Etapa concentrării atenţiei: 3 minute 
Etapa tehnicii: 3 minute 

Etapa rezultatului: 10 minute 
Rezultatul final (recolta etc.): 10 minute 
Rezultatul formal: 4 minute 


Cum am menţionat înainte, timpul petrecut cu 
recolta şi cu tratarea ideilor va depinde de natura 
sarcinii creative. Dacă este doar o căutare de idei 
noi, atunci cele care nu sunt noi trebuie tratate în 
profunzime. Dacă nu există idei noi, concepte noi 
sau chiar idei „ca exemplu”, atunci etapa 
rezultatului final poate fi înlocuită de o tehnică 
suplimentară. 


Modulul de 30 de minute poate fi repetat, dar 
etapa finală a rezultatului are loc doar la sfârşitul 


sesiunii complete, aşa că secvenţa s-ar derula 
după cum urmează: 


Concentrarea atenţiei 
Tehnica 1 

Rezultat 

Tehnica 2 


Rezultat 
Rezultat final 


înregistrarea 


în mod tradiţional, sesiunile creative de grup au 
nevoie de cineva care ia notițe. Din experienţa 
mea, am descoperit că cei care iau notițe 
încetinesc procesul în mod considerabil şi, de 
asemenea, reduc mult rezultatul ideilor. Asta se 
întâmplă pentru că cel care ia notițe este 
suprasolicitat; toată lumea se uită la el pentru ai 
se nota ideea. Cel care ia notițe scrie ideile într-o 
formă simplificată sau, mai des, presupune că s-ar 
potrivi la o rubrică anterioară. Este destul de uşor 
şi logic să pui o idee nouă la o rubrică deja 
existentă, pentru că ideea chiar se potriveşte 
acolo. Dar, mai târziu, este imposibil să extragi 
natura specială a ideii puse în acea rubrică. 


Am participat la şedinţe creative care erau din ce 
în ce mai interesante pe măsură ce evoluau. Apoi 
am ascultat rezultatul, care era incredibil de 
prost. Esenţa ideilor individuale a fost pierdută 
complet în procesul de înregistrare. 


Preferinţa mea este pentru înregistrările de sunet, 
care apoi pot fi recoltate după cum doreşte 
fiecare. Cel mai bine este să existe mai multe 
aparate de înregistrare, căci intenţiile de a face 
copii sunt rareori urmate. Asemenea înregistrări 
au marele avantaj că permit acordarea atenţiei şi 
unor propuneri care puteau foarte uşor să fie 
trecute cu vederea. Se întâmplă adesea ca, dacă 
mulţi oameni aşteaptă să spună ceva, o remarcă 
valoroasă să se piardă, din moment ce următorul 
vorbitor nu o culege, ci oferă ceva ce aştepta să 
zică. 

O alternativă la un dispozitiv de înregistrare audio 
(dictafon, telefon personal sau altele asemenea) 
este ca fiecare individ din grup să aibă 
responsabilitatea de a nota acele idei şi concepte 


care par valoroase. Conform naturii umane, există 
probabilitatea ca toate ideile să fie notate de o 
persoană sau alta. Când munca individuală este 
realizată în timpul unei sesiuni de grup, rezultatul 
poate fi dat în formă scrisă chiar dacă este 
formulat şi verbal. 


Dacă sunt lipite o mulţime de bucăţi de hârtie pe 
pereţii încăperii, cu siguranţă va exista un sens al 
realizării, dar acest fapt poate încetini lucrurile şi 
poate reduce procesul creativ, din moment ce 
oamenii încearcă să lucreze de la ideile deja 
notate. Acest lucru este inutil când pot fi folosite 
procese provocatoare intenționate. în cazul 
evantaiului de concepte, este necesar un flipchart 
sau o tablă albă, atunci când este efectuat ca un 
exerciţiu de grup. 


Structura grupului 


Un grup este definit ca un număr de oameni aduşi 
împreună pentru un scop. în acest caz, scopul este 
gândirea creativă. în brainstormingul tradiţional, 
grupul este o parte esenţială a procesului. în 
gândirea laterală, grupul foloseşte tehnicile 
gândirii laterale formale, şi atunci când se 
lucrează în grup, şi atunci când se lucrează 
individual. Grupul poate adăuga valoare 
suplimentară, permiţând discuţiile şi dezvoltarea 
ideilor sau a conceptelor generate. De exemplu, 
un individ are o idee, cineva din grup merge 
înapoi către concept şi altcineva propune o cale 
chiar mai bună de a pune conceptul în aplicare. 


Numărul participanţilor 


Numărul ideal este sase. Patru oameni creativi şi 
constructivi s- ar descurca foarte bine. Opt este 
numărul maxim. Acesta permite unor membri din 
grup să fie tăcuţi, în loc să fie toată lumea activă 
în permanenţă. 


în procesul gândirii laterale, membrii grupului 
pot, din când în când, să lucreze individual, 
folosind tehnicile formale ale gândirii laterale. 
Când se întâmplă astfel, este necesar ca aceşti 
oameni să alimenteze grupul cu rezultatele 
gândirii lor. Asta ia timp: în jur de două sau trei 
minute de persoană. Dacă grupul este mare, 
atunci acest proces de feedback va dura prea 
mult. 


Mai mult, grupurile mai mari le permit unora să 
fie leneşi şi să stea deoparte, lăsându-i pe alţii să 
lucreze. De asemenea, grupurile mari îi 
încurajează pe unii să-şi asume un rol de 
„observator” sau un rol „critic” şi să comenteze 
ideile altora. în grupurile mici, se aşteaptă ca 
fiecare să aibă o contribuţie egală, în grupurile 
mari, oamenii pot beneficia de o competenţă 
„oficială” şi acest lucru poate inhiba performanţa 
grupului. 


Tipul participanţilor 


Se spune uneori că este necesar să existe şi 
persoane străine de tema discutată, pentru a da o 
abordare nouă. Acest lucru are un sens, dar nu 
este atât de necesar când provocările pot fi 
stabilite în mod intenţionat. în gândirea creativă 
tradiţională nu exista un mod formal de a stabili 
provocări, aşa că totul se baza pe idei „nebuneşti” 
şi pe inocenţă. 


O parte a scopului creativităţii în grup este 
dezvoltarea abilităţilor gândirii creative. Acest 
scop este cel mai bine servit având grupul format 
din oameni care vor lucra împreună. 


Dacă, în situaţii specifice, scopul grupului este de 
a crea la modul serios unele idei noi necesare, 
poate fi un avantaj faptul de a avea un om sau doi 
din afară sau cel puţin din diferite departamente. 


Când sunt examinate probleme strategice, 
probabil cel mai bine este ca membrii grupului să 
vină de la nivelurile de management care, în mod 
normal, lucrează cu asemenea subiecte. Dar dacă 
atenţia este concentrată asupra procesului sau a 
activităţii dintr-un departament anume, atunci o 
secţiune transversală pe verticală poate avea 
rezultate, apelându-se la oameni de la diferite 
niveluri. 


Rolurile oficiale 


Există un singur rol oficial; acesta este 
„organizatorul grupului”. Organizatorul grupului 
stabileşte timpul şi locul şedinţei şi îi reuneşte pe 
membri. Organizatorul grupului porneşte şi 
opreşte şedinţa. Organizatorul grupului stabileşte 
agenda (de obicei, după ce se consultă cu alţii). 


Organizatorul grupului acţionează ca preşedinte 
în timpul întâlnirii, pentru a se asigura că nu 


vorbesc prea mulţi în acelaşi timp. Organizatorul 
grupului poate încerca să-i aducă pe participanţi 
înapoi la zona de concentrare a atenţiei, repetând 
acest lucru la anumite intervale sau solicitând, 
dacă e cazul, o schimbare formală a zonei de 
concentrare a atenţiei. 


în general, organizatorul grupului poartă „pălăria 
albastră”, care controlează gândirea. 
Organizatorul grupului propune tehnicile care vor 
fi folosite de indivizi sau de grup. Organizatorul 
grupului supraveghează stabilirea provocărilor, 
furnizarea de cuvinte aleatorii etc. Organizatorul 
grupului  programează  feedbackul indivizilor. 
Organizatorul grupului face aranjamente pentru 
înregistrare sau pentru alte metode legate de 
rezultat. 


în unele cazuri, rolul organizatorului poate fi 
preluat de un coordonator instruit, care este 
„manager de proces” pentru şedinţă. Funcţiile 
prezentate mai sus devin apoi funcțiile 
coordonatorului. în asemenea cazuri, 
„preşedintele” şedinţei nu este aceeaşi persoană 
cu coordonatorul. Coordonatorul este invitat la 
întâlnire de câtre preşedintele şedinţei, care face 
parte din grup şi este responsabil de înfiinţarea 
grupului şi de urmărirea agendei. în aceste cazuri, 
coordonatorul este un „angajat” adus să ajute la 
derularea părţii creative a şedinţei. Preşedintele 
şedinţei este responsabil de continui şi de zona de 
concentrare a atenţiei. 


Nu există nicio persoană care să ia notițe, din 
motivele prezentate. 


Timpul 


Multi factori afectează durata. Dacă şedinţele 
urmează să fie 


ţinute ca sesiuni creative regulate, atunci fiecare 
şedinţă poate fi scurtă. Este dificil să aduci 
impreună oamenii necesari, care trebuie să se 
deplaseze şi care nu pot renunţa uşor la propria 
lor muncă, astfel că la şedinţă timpul trebuie 
exploatat la maximum. Dacă există zone 
importante care au urgentă nevoie de idei noi, 
atunci şedinţele pot fi mai lungi pentru a le 
acoperi pe toate. 


în general, totuşi, eu sunt pentru şedinţele mai 
scurte, de 60 sau de 90 de minute. Poate fi 


adăugată o jumătate de oră pentru recoltă sau 
pentru tratarea suplimentară a ideilor. 


Primele 15 minute ar trebui să fie întotdeauna 
rezervate pentru practicarea uneia sau a alteia 
dintre tehnicile gândirii laterale pentru probleme 
îndepărtate, care nu-i privesc pe cei prezenţi. 
Acest lucru este un fel de încălzire şi ajută, în 
plus, la dezvoltarea abilității de folosire a acelei 
tehnici, din moment ce este dificil să se 
construiască abilităţi în timp ce tehnica este 
aplicată unor probleme locale presante. 


Formatele 

Formatele şedinţei şi echilibrul dintre munca 
individuală şi de 

grup au fost deja discutate. 


Evaluarea 


VINE UN TIMP CÂND ACORDAREA ATENȚIEI 
constructive unei idei noi trebuie să se oprească. 
Ideea trebuie să părăsească cuibul şi să-şi urmeze 
propriul drum în lume. Ideea nouă trebuie să 
concureze cu alte posibile idei şi să-şi dovedească 
propria valoare. 


O evaluare preliminară poate fi parte a procesului 
creativ, pentru că poate ajuta la modelarea ideii 
transformând-o întruna mai bună. Aceasta este 
parte a „tratării” ideii. Dar când procesul de 
tratare se încheie, ideea trebuie să înfrunte o 
evaluare adecvată. 


Procedura de evaluare nu este parte a gândirii 
creative. Este parte a evaluării, a judecății şi a 
capacităţii de decizie a unui individ sau a unei 
organizaţii. Această capacitate de judecată trebuie 
aplicată tuturor tipurilor de subiecte şi de idei din 
orice sursă. Evaluarea ideilor creative nu ar trebui 
să fie niciodată diferită de evaluarea altor idei. De 
aceea susţin întotdeauna că » 

nu există „dezastre” care să fie atribuite gândirii 
creative. Când dezastrele chiar apar, ar putea fi 
provocate de evaluarea slabă a posibilităţilor 
creative. Tocmai din acest motiv, sistemul de 
judecată/decizie care operează în organizaţie ar 
trebui folosit în evaluarea finală a ideilor produse 
de creativitate. 


Singura excepţie de la procedura de mai sus are 
loc atunci când o organizaţie decide intenţionat să 
aloce o proporţie fixă a resurselor sale pentru 
ideile creative, care au un potenţial ridicat, dar 
presupun şi un risc mare. Ideile creative care 
caută să intre în această categorie vor fi, în mod 
clar, evaluate diferit de alte teme. Criteriile de 
evaluare ale unui proiect de cercetare nu sunt 
neapărat aceleaşi cu cele ce ţin de evaluarea unei 
schimbări în programul de producţie. 


Observațiile actuale asupra evaluării ar trebui 
citite în lumina a ceea ce am scris până acum în 
această secţiune. 


în comparaţie cu cele câteva secunde, cât ar putea 
să dureze lansarea unei idei noi, procesul de 


evaluare este mai îndelungat. Aşa ar trebui să fie, 
pentru că procesul de evaluare poartă riscul. 


Categoriile de final 


Vreau să încep cu „categoriile de final” sau cu 
acele cutii în care ideile evaluate ar putea fi 
aşezate la sfârşitul procesului de evaluare. Acest 
lucru va da un indiciu bun în privinţa naturii 
evaluării. Nu categorii speciale, existând multe 
moduri de a face acelaşi lucru. 


Idee care poate fi utilizată imediat 


Există idei evaluate ca fiind valoroase şi ca putând 
fi utilizate imediat. Acest lucru nu înseamnă că 
ideea va fi folosită imediat. O organizaţie poate 
avea mai multe idei care pot fi utilizate imediat, 
dar să nu aibă resurse. 


Idee bună, dar nu pentru noi 


Ideea este evaluată ca fiind valoroasă şi practică, 
dar nu se „potriveşte” cu nevoile sau cu starea 
prezentă a organizaţiei. Aceasta se leagă de tipul 
de evaluare „cea mai bună casă”, care va fi luat în 
considerare mai târziu. Ar trebui prezentate 
motivele pentru care nu se potriveşte. 


Idee bună, dar nu pentru acum (amânată) 


Ideea este văzută ca fiind practică şi valoroasă. 
Există sentimentul că, în viitor, ea ar putea fi 
relansată şi utilizată. Ideea, totuşi, nu se 
potriveşte cu nevoile sau cu priorităţile 
momentului. Nu este deloc acelaşi lucru cu 
categoria anterioară, care susţine că ideile nu se 
potrivesc deloc, nici acum şi nici altă dată. 
Amânând o idee, înseamnă că ea rămâne acolo ca 
să fie supusă atenţiei din când în când. 


Are nevoie de mai multă prelucrare 


Există defecte şi insuficiențe serioase ale ideii. 
Totuşi, aceasta nu este imposibilă şi chiar are 
potenţial. Se sugerează să se lucreze în plus 
asupra ideii. Această muncă suplimentară poate fi 
atât logică, cât şi creativă. Poate fi organizat chiar 
un grup operativ cu scopul de a dezvolta o idee. 


Puternică, dar inutilizabilă 


în această categorie putem include ideile care au 
putere mare, dar, dintr-o varietate de motive, nu 
pot fi folosite. Aceste motive se pot referi la 


reglementări, preocupări legate de mediu, factori 
de risc major, restrângerea produselor existente 
ş.a.m.d. Există o recunoaştere dublă, că ideea este 
puternică, dar că nu poate fi utilizată. Ideile din 
această categorie sunt puse în dosar şi examinate 
ocazional. Circumstanţele se pot schimba şi ideea 
poate deveni utilizabilă. Din această idee pot fi 
preluate concepte utile şi pot fi puse într-o formă 
care să fie de folos. 


Interesanta, dar inutilizabila 


Aceste idei nu sunt „puternice“, dar sunt 
„interesante” pentru că deschid multe posibilităţi. 
Ideile interesante sugerează o schimbare în 
afacere şi percepții noi. Efectul ideilor interesante 
asupra percepţiei poate fi chiar mai valoros decât 
folosirea actuală a ideii. Acestor idei ar trebui să li 
se acorde atentie şi ar trebui păstrate la îndemână 
pentru a fi observate din când în când. Aceste idei 
au o valoare stimulativă şi creativă chiar dacă nu 
pot fi utilizate vreodată. 


Valoare slaba 


Ideea este practică şi se potriveşte în organizaţie. 
Dar valoarea ideii şi beneficiile sugerate sunt prea 
slabe. Nu există motiv sau motivaţie pentru a 
folosi asemenea idei. E posibil ca valoarea ideii să 
fie subestimată, caz în care este responsabilitatea 
celui care a propus-o să-i demonstreze adevărata 
însemnătate. Unele idei atrag atenţie şi interes 
pentru că se disting prin noutate. Dar atunci când 
asemenea idei sunt supuse evaluării complete, se 
poate constata că acea „noutate” este aproape 
singura valoare. în timp ce acest lucru poate fi de 
ajuns în lumea publicităţii, nu la fel se întâmplă şi 
în alte domenii. 


Fără o valoare practica 


Multe idei sunt considerate ca fiind imposibil de 
pus în practică. Acest lucru înseamnă că există 
deficienţe fundamentale. Nu este vorba de a lucra 
mai mult pe aceste idei. Ele merită să fie respinse. 
Pot ieşi la suprafaţă mai târziu într-o formă 
diferită, dar în acest moment ele merită să fie 
respinse. Indulgenţa creativă nu ar trebui să caute 
să păstreze vii asemenea idei. 


Poate fi observat că există multe categorii între 
„idei care pot fi utilizate imediat” şi „fără o 


valoarea practică”. Ideile puse în aceste alte 
categorii pot juca în continuare un rol important 
în gândirea organizaţiei. însă doar ideile din 
categoria celor care pot fi „utilizate imediat” merg 
mai departe către decizia de implementare cu 
prioritate. Ideile din categoria celor care pot fi 
utilizate imediat pot avea nevoie în continuare de 
testare şi de includerea în studii-pilot, ambele 
pentru a le verifica şi (mai important) pentru a 
construi o bază de suport pentru a le pune în 
aplicare. Rezultatele testului pot fi mult mai 
motivante decât o idee în sine. 


Considerentele importante 


Mai jos sunt prezentate considerentele importante 
care ar putea fi folosite în evaluarea ideii. Fiecare 
acoperă o arie largă şi poate fi elaborat în detaliu. 


Beneficiile 


Acesta este primul şi cel mai important 
considerent. Dacă ideea nu oferă niciun beneficiu, 
atunci nu are rost să fie luată în considerare mai 
departe. Care este relaţia dintre „valoare” şi 
„beneficii”? Uneori, cele două sunt folosite în mod 
interschimbabil şi nu este nicio problemă. în 
esenţă, „valoarea” se află în idee şi de „beneficii” 
profită cei influenţaţi de idee. Frumuseţea este 
intrinsecă unei statui, iar de beneficiile acesteia se 
bucură turiştii, fotografii, artiştii şi alţii, care sunt 
influenţaţi de această frumuseţe. 


Care sunt beneficiile? Cât de mari pot fi ele? Cum 
pot fi obţinute? De ce depind beneficiile? Cât de 
durabile sunt? Acestea sunt întrebări care trebuie 
puse. De exemplu, beneficiile care depind de 
ratele de schimb actuale pot fi mari, dar pot să nu 
dureze foarte mult. Beneficiile legate de producţia 
la costuri mici într-o ţară pot sau nu pot să dureze. 
Beneficiile unui nou concept financiar pot dura 
doar până când competitorii reproduc conceptul. 


Cine ar obţine beneficiile? Aceasta este o 
întrebare-cheie. Beneficiile ar merge direct către 
producător în termeni de costuri mai mici şi de 
profit mai bun? Beneficiile ar merge către 
cumpărător în termeni de cost mai mic, calitate 
mai bună sau funcţii suplimentare? Sunt momente 
când beneficiile ating atât cumpărătorul, cât şi 
producătorul. De exemplu, un design mai bun 


poate fi mai atrăgător pentru cumpărător şi de 
vânzările crescute ar beneficia producătorul. Cum 
rămâne cu intermediarii sau cu canalele prin care 
produsul sau serviciul trebuie să treacă? 
Pachetele cu detergent concentrat reduc costurile 
de manipulare din supermarketuri cu 45% şi, de 
aceea, sunt preferate de vânzătorii cu amănuntul. 
Ideea nouă face viata vânzătorilor cu amănuntul 
mai uşoară sau mai dificilă? Ideea nouă face viaţa 
agenţilor sau a brokerilor mai uşoară sau mai 
dificilă? Articolele noi care solicită servicii 
frecvente de întreţinere sau cărora le poţi arăta 
mai greu utilitatea nu oferă beneficii vânzătorilor 
cu amănuntul. 

Beneficiile pentru mediu pot fi reale, dar sunt, de 
asemenea, o reclamă bună. 


întreaga gamă a beneficiilor şi amploarea lor 
trebuie prezentate clar, oferind motive logice şi 
informative în privinţa avantajelor aşteptate. 


Fezabilitatea 


S-ar putea argumenta că trebuie să ţinem cont 
mai întâi de fezabilitate. Dacă o idee nu este 
practică, atunci de ce să te deranjezi cu privire la 
beneficii? Dar motivul pentru care trebuie 
abordate la început beneficiile, dacă ele sunt 
percepute ca fiind semnificative, se referă la 
faptul că, în acest caz, trebuie depus mult mai 
mult efort pentru a găsi o cale de a face ideea să 
meargă. 


Uneori, ideile nu sunt practice pentru că ele 
contravin unui principiu de bază (cum ar fi 
maşinile cu mişcare continuă). Nu are rost să se 
meargă mai departe cu acestea. 


Alteori, ideile nu sunt fezabile pentru că ele 
contravin unor reglementări sau sunt ilegale. Pot 
fi făcute eforturi pentru a păstra conceptul şi 
pentru a schimba ideea, astfel încât să fie legală şi 
să se potrivească cu reglementările. Uneori, poate 
chiar să merite să se facă lobby pentru 
schimbarea reglementărilor. 


Ideile care nu sunt fezabile pentru că ar putea să 
supere anumiţi oameni sau să provoace daune 
mediului pot fi examinate suplimentar pentru a se 
vedea dacă aceste pericole pot fi evitate. 


Uneori, ideile nu sunt fezabile pentru că nu există 


un mod standard de a le realiza sau vreo 
tehnologie disponibilă. Există multe exemple de 
idei de mare succes în cazul cărora prima reacţie 
a fost: „Asta nu poate fi o idee bună!” A fost doar 
insistența antreprenorului care a găsit până la 
urmă o cale prin care ar putea fi realizată. Multe 
idei pot fi respinse în acest moment pentru că nu 
există o cale fezabilă de a le realiza. Dar dacă 
beneficiile sunt suficient de puternice, atunci pot 
fi făcute eforturi serioase pentru a găsi o 
modalitate de a realiza ideea. Când Ron Barbaro a 
propus ideea „beneficiilor din timpul vieţii” pentru 
industria asigurărilor de viaţă, a fost întâmpinat 
de un cor de comentarii care explicau de ce ideea 
nu ar putea fi realizată. 


Problema este de a hotărî cât efort urmează să fie 
investit în idee pentru a o face fezabilă. 


Dacă ideea pare fezabilă, asta simplifică mult 
lucrurile. 


Resursele 


Avem resursele necesare pentru a face ideea să 
funcţioneze? Vrem să alocâm resurse pentru 
această idee? 


Care este costul financiar? Care este costul de 
timp? Care este costul în ore de lucru şi la ce 
nivel? Care este costul pentru neînțelegerile şi 
perturbările activităţilor în curs? Care este costul 
discuţiilor aprinse şi al complicaţiilor? Cine va 
lucra la idee? Cine va fi responsabil de idee? 


Ce putem spune despre devierea resurselor şi a 
efortului de la alte activităţi şi proiecte? 


Ar fi bine să poată fi puse în aplicare toate ideile 
care sunt valoroase şi practice, dar întotdeauna 
este o problemă de resurse limitate. 


Dacă resursele nu sunt pur şi simplu disponibile, 
atunci decizia este simplă. Dar dacă resursele 
sunt disponibile, atunci decizia este una legată de 
priorităţi şi de comparații. 

în mod clar, este foarte importantă o evaluare 
realistă a resurselor necesare. Resursele necesare 
pentru a implementa o idee nouă sunt aproape 
întotdeauna extrem de subestimate. 


Potrivirea 
Ideea se „potriveşte” organizaţiei? 


„Potrivirea” este o problemă complexă, însă foarte 
importantă. O idee poate fi potrivită pentru un 
nou-venit care încearcă să-şi facă loc pe piaţă. 
Altă idee ar putea fi potrivită doar pentru o 
organizaţie mare, suficient de puternică pe piaţă 
ca să o facă să funcţioneze. 


Ideea se potriveşte cu politica, cu strategia şi cu 
obiectivele corporației? Ideea se potriveşte cu 
imaginea şi cu aşteptările publicului? Ideea se 
potriveşte cu speranţele analiştilor stocurilor? 


La nivel intern, ideea se potriveşte cu 
personalitatea şi cu ambițiile directorului general 
şi, de asemenea, ale celor care trebuie să ia 
decizii în privinţa ideii? Ideea se potriveşte cu 
motivațiile celor care vor fi imediat responsabili 
de punerea ei în practică? Ce reprezintă pentru 
mine această idee? 


Dificultatea cu „potrivirea” este că doar ideile 
tradiţionale vor fi percepute ca „potrivite” cu 
comportamentul obişnuit al organizaţiei. Prin 
definiţie, nicio idee nouă nu se va „potrivi”. 


în acelaşi timp, este foarte dificil să faci o idee 
nouă să funcţioneze, dacă nu se potriveşte cu 
stilul şi cu motivaţia organizaţiei. O idee foarte 
valoroasă şi practică poate eşua din cauza acestei 
lipse de „potrivire”. 


Ca şi în cazul „fezabilităţii”, asta poate fi o zonă 
pentru efort suplimentar. Dacă ideea pare că nu 
se potriveşte, poate fi facută să se potriveasca? 
Cât de mult efort suntem dispuşi să depunem 
pentru a face ideea să se potriveasca? 


Cercetarea amănunţită „a celei mai bune case” 
este o cale de evaluare a celei mai potrivite case 
pentru o idee. Nu este vorba atât de examinarea 
ideii în sine, cât de a descoperi unde s-ar potrivi o 
asemenea idee. Este imaginată casa ideală pentru 
o idee şi apoi acest ideal este comparat cu 
organizaţia existentă. Care ar fi cea mai bună casă 
pentru această idee? Putem oferi acest tip de 
casă? 


Beneficiile percepute ale ideii vor trebui să 
conducă orice efort pentru a o face sā se 


potrivească. 
Factorii esenţiali 


Deşi „factorii esenţiali” pot fi schimbaţi, asta nu 
înseamnă că nu au validitate. Când sunt evaluate 
idei şi alternative, este nevoie să fim constienti de 
„factorii esenţiali”. Aceşti factori decid dacă o idee 
poate sau nu să fie utilizată. Dacă factorul esenţial 
nu este prezent, atunci ideea trebuie aruncată - 
sau trebuie făcut un efort pentru a include 
factorul esenţial. 


Există două tipuri fundamentale de factori 
esenţiali: vitali şi fatali. 


Factorii vitali 


Aceşti factori sunt necesari pentru „viaţa” ideii, 
motiv pentru care sunt numiţi factori „vitali”. Fără 
astfel de factori, ideea nu va funcţiona. Asemenea 
factori pot include profitabilitate, conformitate cu 
reglementări, acceptare de câtre sindicate, piaţă 
definită, canal de distribuţie, alocare a resurselor 
ş.a.m.d. Unii dintre aceşti factori vitali sunt 
inerenţi ideii, dar alţii apar din modalitatea în care 
ideea este tratată. Capitalizarea adecvată este un 
factor vital pentru succesul oricărei afaceri noi. 
Alocarea resurselor necesare este un factor vital 
pentru succesul oricărei idei noi. 


Factorii fatali 


Ca şi factorii vitali, sunt necesari pentru viaţa unei 
idei noi, astfel că factorii „fatali” duc la moartea 
unei idei. Dacă ideea conţine aceşti factori fatali, 
ea nu poate funcţiona. Azi, daunele aduse 
mediului este un factor fatal în multe ţări. Un preţ 
prea ridicat este alt factor fatal. Costurile juridice 
mari şi complicațiile pot fi alt factor fatal. 
încălcarea drepturilor de proprietate intelectuală 
ar putea fi, de asemenea, un factor fatal. 
Asocierea cu corporaţii aflate în declin poate fi 
uneori un astfel de factor. Cruzimea faţă de 
animale sau exploatarea minorităţilor sunt alti 
factori fatali. 


Ca şi în cazul fezabilităţii şi al potrivirii, efortul 
depus pentru a scăpa de factori fatali (nu doar de 
a-i ascunde) sau de a introduce factori vitali este 
întotdeauna condus de valoarea percepută a ideii. 
Cu excepţia cazului în care aceasta este foarte 


ridicată, ideile vor fi respinse pe baza factorilor 
vitali şi a factorilor fatali - şi aşa trebuie să se 
întâmple. 


Flexibilitatea 


Flexibilitatea este considerată o caracteristică 
importantā a ideii noi. Condițiile viitoare sunt 
nesigure. Comportamentul viitor al competitorilor 
este nesigur. Valorile se schimbā tot timpul. 
Costurile viitoare sunt nesigure. 


în fața unei astfel de incertitudini, este dificil de 
prezis dacă o anumită idee va funcționa. Totuşi, 
este nevoie de idei noi. Nu poți sā stai deoparte şi 
să eviţi toate riscurile nefacând nimic. Răspunsul 
este flexibilitate. 


Ideea poate fi modificată pentru a se adapta la 
condiţiile schimbarii? Este ideea suficient de 
flexibilă? Când competitorii răspund într-un fel, 
poate fi ideea schimbată pentru a ieşi în 
întâmpinarea acestui răspuns? Dacă este nevoie 
de o schimbare a preţului, poate fi făcută? 


Ideile rigide nu sunt alegeri bune. A construi 
flexibilitatea ideilor este o parte importantă a 
procesului de proiectare. 


Dacă această idee funcţionează, putem dezvolta o 
serie întreagă de idei suplimentare pentru a 
profita de avânt? Putem avea „fiul lui Lassie” şi 
„nepotul lui Lassie”? Putem transforma un succes 
într-o întreagă gamă de modele? Dacă ne asumăm 
riscul şi avem succes, cum îl maximizăm? 


Poziţia de rezervă 


Dacă, din diferite motive, ideea eşuează, care este 
poziţia de rezervă? Putem minimiza pierderile? 
Putem câştiga ceva din această încercare (poate 
învăţarea unui lucru despre piaţă)? Eşecul noii 
idei va deteriora produsele, imaginea, relaţiile cu 
distribuitorii existente? 


Poziţia de rezervă obişnuită este de a găsi un ţap 
ispăşitor, o persoană pe care să se dea vina pentru 
eşec. Adesea, acest lucru este decis în avans. 


Deşi nimeni nu porneşte de la presupoziţia că o 
idee va eşua, este prudent să fie stabilită o poziţie 
de rezervă. 


Testarea ideii 


A acorda atentie caracterului testabil al unei idei 
ar trebui să fie 

parte a procesului de proiectare a oricărei idei 
noi. Această idee poate fi testată într-o instalație- 
pilot? Această idee poate fi testată cu mostre? 
Această idee poate fi testată prin sondaj la 
consumator? Gradul de acceptare a acestei idei 
poate fi testat în avans aflând opiniile oamenilor 
sau prin „scurgeri” în presă? 

Această idee poate fi testată permiţând altcuiva să 
o încerce mai întâi? Această idee poate fi testată 
prin focus-grupuri sau în magazine? Aşa cum am 
indicat deja, există câteva valori ale testării: 


1.Pentru a vedea dacă ideea funcţionează. 

2. Pentru a modifica ideea în concordantă cu 
feedbackul. 

3. Pentru a oferi suport pentru idee. 


Poate fi nevoie de multă creativitate pentru 
proiectarea procedurilor de testare practice şi 
persuasive. 


Riscul 


La baza tuturor judecăților, a deciziilor şi a 
evaluărilor există un factor de risc. Scopul 
proiectării şi al evaluării este de a reduce riscul. 


Există riscul ca ideea să eşueze. Există riscul ca 
ideea să se dovedească mult mai costisitoare 
decât s-a sperat. 


Există riscul ca ideea să producă daune (imagine, 
răspundere pentru produse, relaţii cu 
distribuitorii, relații cu clienții etc.). 

Există riscul ca ideea să distragă atenția şi 
resursele de la alte probleme. 


Există riscul ca o schimbare neprevăzutā a 
circumstanțelor să distrugă ideea. 


Există riscul ca un eşec al tehnologiei să conducă 
la eşecul ideii. 


Există riscul ca ideea să poată declanşa 
răspunsuri competitive foarte eficiente, fapt ce 
neutralizează valoarea ideii. 


Lista riscurilor posibile poate fi extinsă aproape la 
infinit, pentru că orice este legat de viitor este 
nesigur. Riscurile pot fi gestionate în mai multe 
moduri: 


1.a fi conştient de riscurile posibile; 
2. proiectarea de poziţii de rezervă şi sisteme 
de izolare a daunelor; 
3. reducerea riscului prin testare; 
4. reducerea riscului prin reproiectarea ideii; 
5. sisteme de avertizare timpurie; 
6. a fi cât se poate de informat; 
7. asigurare; 
8. reacţii şi răspunsuri rapide; 
9.difuzarea riscului între parteneri şi 
parteneriate comerciale; 
10. evaluarea raporturilor risc/recompensă. 


Când s-a făcut tot posibilul pentru a reduce sau 
pentru a izola riscul, există decizia finală legată de 
cât risc este dispusă să-şi asume o organizaţie. 
Când costul introducerii unui produs nou este 
redus, există un risc mai mic legat de o asemenea 
introducere. 


La sfârşit, organizaţiile trebuie să ia decizii „de 
risc” sau „ antreprenor iale”. Cât din resursele 
disponibile urmează să fie alocate noilor acţiuni 
riscante, unde recompensa potenţială este mare, 
dar există, de asemenea, şi un factor de risc? 


A refuza toate aceste acţiuni riscante şi a păstra 
continuitatea şi activităţile fără risc reprezintă în 
sine un risc mare. A nu face nimic nu înseamnă 
evitarea tuturor riscurilor, ci acceptarea unui risc 
mare prin inerție. 


Uneori, este posibil să prinzi din urmă un produs 
„şi-eu-la-fel”, odată ce altcineva a dezvoltat noua 
piaţă. Dar alteori este prea târziu şi piaţa este 
pierdută pentru un competitor. 


Decizia finala 


în cursul examinării ideilor, adesea deciziile apar 
pur şi simplu. Devine tot mai evident că o idee nu 
oferă beneficii suficiente pentru a fi dusă mai 
departe. Devine evident că există multe dificultăţi 
în implementarea ei. Devine evident că factorii 
fatali nu pot fi excluşi din idee. Opiniile 


consensuale pot să apară treptat; aşa iau decizii 
japonezii. 

Discuţiile în jurul ideilor vor avea nevoie de cele 
şase pălării gânditoare pentru a pune în mişcare 
diferite moduri de gândire. 


Dacă procesul de evaluare nu determină propriile 
decizii, trebuie luate decizii mai conştiente. 
Asemenea decizii pot fi luate în mai multe moduri. 


Sistemul punctelor 


Diferiţilor factori de evaluare (dar nu factorilor 
esenţiali) li se poate da o pondere şi fiecărei idei i 
se dau puncte pentru fiecare factor. La sfârşit, 
ideile favorabile ar trebui să apară drept 
concurenţii principali. 


Dificultatea în cazul oricărui sistem pe puncte este 
că tinde să producă idei slabe şi nu foarte 
interesante, pentru că aceste idei slabe tind să se 
regăsească în orice zonă. 


Comparaţia directa 


Comparaţia directă poate fi făcută între ideile 
concurente sau între alternativele disponibile. Pot 
fi notate punctele de asemănare şi diferenţă şi 
performanţe diferite pot fi comparate cu criterii 
de evaluare. Avantajul comparării directe este că 
permite considerarea altor factori decât cei din 
orice listă de evaluare. Este, de asemenea, mai 
uşor să evaluezi idei ca 

„intreg. 

De obicei, comparaţia funcționează cel mai bine 
pe baze de „respingere”. Te concentrezi pe riscuri 
şi defecte şi acest lucru îţi oferă un motiv să 
respingi anumiți concurenţi. Concentrarea 
atenţiei pe punctele bune face foarte dificilă 
respingerea oricărei idei, pentru că apare ezitarea 
de a pune deoparte o idee cu potenţial. 


Logica retrospectivă 


lei fiecare idee la rând şi îţi imaginezi că ai decis 
să alegi (sau să foloseşti) acea idee. Acum explici 
publicului motivele alegerii. Destul de frecvent, o 
idee care pare foarte puternică se dovedeşte a fi 
slabă când încerci să pui laolaltă motivele alegerii 
ei. Se pare că atracţia ideii este mai mult 
emoţională decât raţională şi bazată mai degrabă 
pe speranţă decât pe aşteptări justificate. 


Acesta este un exerciţiu util pentru că ideile 
trebuie selectate pe baza unor motive care pot fi 
explicate. Acesta este, totuşi, pericolul respingerii 
ideilor neobişnuite, unde potenţialul este ridicat, 
dar motivele pentru susţinerea lor nu sunt 
puternice. 


Emoțiile 


Deşi nu ne place să recunoaştem, în esenţă toate 
deciziile sunt emoţionale. Informaţiile şi logica 
doar ne pun într-o poziţie mai bună pentru a ne 
manifesta emoţiile. Prin urmare, putem câuta 
bazele emoţionale ale deciziilor noastre. în cazul 
fiecărei alternative, putem căuta emoţiile de la 
baza unei alegeri particulare. Dacă ar fi să 
selectâăm acea alternativă, care ar fi emoția 
subiacentă? 


Cele mai relevante trei emoţii sunt: 


1 .frica; 
2. lăcomia; 
3.lenea. 


Frica de risc şi vina reprezintă bazele pentru 
respingerea ideilor sau pentru sentimentul lipsei 
de entuziasm faţă de ele. Uneori, frica poate fi o 
forţă conducătoare. Frica de a fi lăsat în urmă, 
frica de a pierde cotă de piaţă sau frica de a fi 
atacat de un competitor pot duce la acţiune 
pozitivă. 

Deşi „lăcomia” pare un cuvânt jignitor, în acest 
context se referă la dorinţa de a creşte, de a 
ajunge mai mare, de a face lucrurile să meargă, 
de a creşte cota de piaţă şi preţul stocurilor. Este 
o forţă conducătoare pozitivă. 


Lenea conduce multe decizii. Există o aversiune 

fată de a 

face , 
orice lucru diferit. Există o preferinţă pentru 
„viaţa liniştită”, în care nu se întâmplă prea multe. 
Orice proiect nou cere atenţie, incertitudinea 
muncii suplimentare şi chiar „gândire”. Tendinţa 
este de a evita toate acestea. Aşadar, când motivul 
de bază este „lenea”, ideile sunt refuzate sub un 
pretext sau altul. 


De ce îmi place acea idee? De ce nu îmi place acea 


idee? Cât de mult contribuie în fiecare caz frica, 
lăcomia şi lenea? 


Circumstan tele 


în ce circumstanțe aş alege această idee? în ce 
circumstanțe aş continua cu această idee? 


Ca şi alte cadre, acest cadru al „circumstanței” 
poate face alegerile mai uşoare. Probabil cā 
circumstanțele ideale nu ar putea fi asigurate 
niciodată. 


O idee trebuie să fie funcțională 


Există uneori credinţa că o idee minunată va fi asa 

de bună şi » 9 9 
de puternică, că toată lumea va fi târâtă după ea. 
Această situație nu este valabilă aproape 
niciodată. Este întotdeauna necesar „să facem 
ideea să meargă”. Trebuie să existe un individ, 
sau un grup, care decide că ideea merită într- 
adevăr să fie realizată şi este hotărât să 
depăşească obstacolele sau divergenţele din calea 
realizării ideii. Este inutil să cauţi o idee 
funcţională fără această acţiune a efortului. Din 
acelaşi motiv, o idee care nu este în mod evident 
una extraordinară poate fi funcţională dacă o 
persoană îi întrevede potenţialul şi o face să 
meargă. 


Diamantele nu sunt foarte frumoase în stare 
brută. Abilitatea meseriaşului care le taie este cea 
care le scoate la iveală frumuseţea. Aşadar, 
valoarea ideilor este relevată doar de aceia care 
îşi propun să facă ideea să meargă. 


Rezumat 


SCOPUL SCRIERII ACESTEI CĂRŢI a fost de a 
oferi o prezentare completă şi la zi a gândirii 
laterale. Această carte a fost plănuită atât ca o 
lucrare de referinţă, cât şi ca un manual al 
utilizatorului. Gândirea laterală este preocupată în 
mod special de schimbarea conceptelor şi a 
percepţiilor şi de generarea noilor concepte şi 
percepții. Produsele finale sunt idei folositoare. 
Conceptele, percepțiile şi ideile apar în toate 
domeniile care cer gândire. Cu excepţia cazului în 
care ceea ce faci poate fi realizat prin obişnuinţe 
automate repetitive, este necesară o oarecare 
abilitate în gândirea laterală. Convingerea mea 
este că orice student din orice universitate şi orice 
director au nevoie de un exemplar al acestei cărţi. 
Principalele teme pe care le descriu în carte pot fi 
rezumate în felul următor: 


Tema 1 


Gândirea creativă creşte rapid ca importanţă şi va 
ajunge să aibă o poziţie centrală în finanţe, în 
industria materiilor prime şi în ceea ce priveşte 
oamenii. Cum toate organizaţiile ating un nivel 
stagnant al competenţei, doar conceptele mai 
bune vor oferi un avantaj competitiv. Apa este 
necesară pentru supă, dar supa este mai mult 
decât apă. Apa reprezintă competenţa de bază. Pe 
măsură ce afacerea se mută de la competiţie la 
sur/petition, cererea pentru gândire conceptuală 
puternică trebuie să crească. Noile concepte nu 
vor veni din analiza datelor, pentru că mintea 
poate observa doar ceea ce este pregătită să vadă. 
Trebuie să existe abilitatea de a crea noi 
concepte. 


Organizațiile competente au un potenţial mare, 
dar el este irosit, cu excepţia cazului în care 
mecanismul organizaţiei este folosit pentru a pune 
în acţiune idei eficiente. 


Gândirea creativă este la fel de importantă pentru 
acele organizaţii care încă urcă spre nivelul 
maxim al competenţei lor. în cazul gândirii 
creative, există o nevoie reală de a găsi câi mai 


bune pentru a obţine calitate, reducere a 
costurilor şi îmbunătăţire continuă. 
» 

Lumea înfruntă un număr din ce în ce mai mare 
de probleme. Multe dintre acestea nu vor ceda la 
tehnica de analiză simplă folosită pentru a 
investiga cauza şi pentru a o înlătura. în multe 
situaţii, cauza nu poate fi înlăturată şi este nevoie 
de „proiectarea” unei căi de urmat prin crearea 
de noi concepte. 


De unde vor veni aceste concepte, dacă nu din 
gândire creativă? 


Tema 2 


Ştim acum, pentru prima dată în istorie, că există 
o necesitate matematică absolută pentru 
creativitate în creierul uman. Percepția operează 
ca sistem informaţional cu autoorganizare, în care 
informaţiile primite se aranjează ele însele în 
modele sau secvenţe. Aceste modele nu sunt 
simetrice şi trebuie să ai 


capacitatea de a le destructura. Acest lucru se 
întâmplă în mod natural în umor şi în revelații. Se 
poate întâmpla în mod intenţionat cu ajutorul 
proceselor formale ale gândirii laterale. Pentru că 
putem să recunoaştem ideile creatoare care sunt 
logice retrospectiv, am crezut în mod greşit că 
logica este suficientă. Acest lucru este total 
incorect într-un sistem care funcţionează pe baza 
unor modele. 


„Secvența de timp” a experienţei noastre este cea 
care stabileşte conceptele şi percepțiile noastre. 
Secvența de timp a evenimentelor este cea care 
stabileşte modalităţile noastre de a. 

acţiona. Secvența de timp a istoriei este cea care 
stabileşte structurile şi instituţiile noastre. Poate 
fi necesar să ne eliberăm 


de această secvenţă de timp pentru a ne folosi în 
totalitate de potenţialul experienţei noastre, care 
este blocat într-o secvenţă de timp. 


Tema 3 


Creativitatea nu este un talent mistic pe care unii 
il au, iar alţii pot doar să-i invidieze pe aceştia. 
Gândirea laterală este tipul de gândire creativă 
care poate fi învăţat, practicat şi folosit de toată 


lumea. Unii oameni pot fi mai buni la asta decât 
alţii, ca în cazul oricărei abilităţi. Studiul gândirii 
laterale nu-i va transforma pe oameni în genii, dar 
va suplimenta abilităţile de gândire existente cu o 
abilitate valoroasă de a genera idei noi. 
Perspectiva tradiţională potrivit căreia gândirea 
E a este doar o chestiune de eliberare a 
oamenilor de inhibiţii şi de frici . 

este învechită şi inadecvată. Comportamentul 
natural al creierului este de a forma modele şi de 
a ne bloca în ele - din acest motiv, creierul este 
atât de bun în clasificarea care dă sens lumii. 
Aşadar, eliberarea de frici şi de inhibiţii va duce 
doar la o uşoară dezvoltare a creativităţii. Pentru 
a fi creativi în mod 


eficient, trebuie să învăţăm să facem unele lucruri 
care nu sunt fireşti pentru creier. De exemplu, 
trebuie să învăţăm cum să creăm provocări şi cum 
să le folosim cu operaţia mintală nouă a 
„Mişcării”. 


Abordarea „nebună” a creativităţii este foarte 
superficială şi a împiedicat seriozitatea cu care 
gândirea creativă ar trebui tratată. Această 
abordare „nebună” se bazează pe înţelegerea 
insuficientă a ceea ce este necesar să se întâmple 
în gândirea creativă. Gândirea creativă nu este o 
abordare a salvelor de idei trase la întâmplare în 
speranţa că una va fi utilă. Putem să scăpăm de 
efectele restrictive ale judecății într-o manieră 
mult mai eficientă şi intenţionată, folosind 
tehnicile formale şi sistematice ale gândirii 
laterale. Acestea pot fi folosite de indivizi pe cont 
propriu sau de către grupuri. Grupurile nu sunt 
esenţiale, aşa cum sunt în brainstormingul 
tradiţional, care este parte a tradiţiei viziunii 
„nebune”. 


Tema 4 


în carte sunt prezentate procesele sistematice, 
instrumentele şi tehnicile gândirii laterale. 
Patruzeci de ani de experiență au arătat că aceste 
tehnici pot fi învăţate şi chiar funcționează. Astfel 
de procese de bază, cum ar fi contestarea, 
alternativele şi provocarea, pot fi învăţate ca 
tehnici intenţionate. Nu este suficient să ai o 
atitudine creativă şi apoi să aştepţi să se întâmple 
ceva. Când ai nevoie de o idee nouă, este posibil 


să te aşezi şi să foloseşti tehnici sistematice 
pentru a produce idei noi. 


în carte sunt menţionate modalităţile prin care 
tehnicile sistematice pot fi aplicate la astfel de 
situaţii diferite, cum ar fi rezolvarea de probleme, 
îmbunătăţirea, oportunitatea, proiectarea etc. 


Gândirea creativă nu trebuie să fie o chestiune 
legată de aşteptarea inspiraţiei. 


Tema 5 


în carte am discutat despre introducerea 
„creativităţii serioase” într-o organizaţie. Este 
necesar ca o persoană de la nivelul conducerii să 
aibă responsabilitatea de „apărător al procesului”; 
altfel, nu se va întâmpla mare lucru. Rolul gândirii 
creative trebuie recunoscut ca atare, dar trebuie 
folosit şi pentru a oferi resurse semnificative în 
programe în curs de desfăşurare, cum ar fi 
calitatea, reducerea costurilor şi îmbunătăţirea 
continuă. Sunt discutate idei practice legate de 
instruire şi de structuri pentru folosirea continuă 
a creativităţii. Mai multe organizaţii de mare 
importanţă au ales deja acest drum. 


Tema O 


în acest moment, majoritatea organizaţiilor spun 
vorbe goale legate de importanţa creativităţii şi au 
pretenţii de la publicitatea corporatistă, care e în 
principal de suprafaţă. Alte organizaţii au o 
mulţumire de sine nejustificată faţă de eforturile 
creative minore. în general, creativitatea este încă 
privită ca un proces periferic şi ca un lux. 
Organizațiile de succes ale viitorului sunt cele 
care au început deja să gândească diferit. 
Creativitatea este esenţială pentru a debloca 
potenţialul oamenilor din organizaţia ta. Dacă 
există voinţa de a introduce şi de a folosi 
creativitatea serioasă într-o manieră serioasă, 
atunci există modalităţi disponibile în care acest 
lucru poate fi făcut. Din nefericire, sunt mulţi 
practicanți ai creativităţii care nu au avansat 
dincolo de etapa de a crede că este suficient să 
încurajezi oamenii să fie un pic nebuni. Nu mai 
este de ajuns. 


Există o nevoie reală pentru creativitate serioasă. 
Acest lucru explică titlul cărții. 


Anexa 1 
Tehnicile gândirii laterale 


Cele şase pălarii gânditoare 


Fiecăruia dintre cele sase moduri fundamentale 
de comportament al gândirii îi este atribuită o 
pălărie de o culoare diferită. în acest mod, 
gândirea poate fi schimbată după dorinţă, de la un 
mod la altul. 


Un mod particular de gândire poate fi solicitat în 
orice moment. Gândirea critică poate fi mai 
productivă prin limitarea folosirii ei la momentul 
potrivit. 


Cele şase pălării gânditoare oferă un cadru 
concret pentru trecerea de la argumentarea 
tradiţională şi gândirea antagonistă la explorarea 
unui subiect în scopul cooperării. 


Pălăria albă: gândire legată de informaţii. 

Pălăria roşie: intuiţie şi presentiment. 

Pălăria neagră: precauţie şi negativitate logică. 

Pălăria galbenă: logica pozitivă. 

Pălăria verde: efort creativ şi gândire creativă. 

Pălăria albastră: control al procesului însuşi de 
gândire. 


Pauza creativa 


Q, foart f dara St uză ne Geto necesară entru. a 
e gandi A rés alternativa saa preo alta 
Cal e a acționa. Exista » 

disponibilitatea de a acorda atenție creativă 
oricărui subiect. în fluxul lin al gândirii sau al 
discuţiei, multe lucruri sunt luate ca fiind de la 
sine înţelese. Pauza creativă permite celui care 
gândeşte să se oprească puţin mai mult pentru a 


observa ceva. 


Concentrarea simpla a atenţiei 


în mod normal, ne gândim la probleme şi la 
dificultăţi care ne forţează să le acordăm atenţie. 
Totuşi, rezultate creative eficiente pot fi obţinute 
prin concentrarea atenţiei asupra temelor pe care 
toţi ceilalţi le-au ignorat. Concentrarea simplă a 


atenţiei nu este o încercare de a genera idei noi, ci 
disponibilitatea de a observa un punct ca zonă 
potenţială de concentrare a atenţiei pentru efortul 
creativ: „Acesta ar fi un punct bun de concentrare 
creativă a atenţiei.” Notarea acestor puncte de 
concentrare a atenţiei fără încercarea de a genera 
idei este suficientă. 


Contestarea 


Contestarea creativă este unul dintre procesele 
fundamentale ale gândirii laterale. Contestarea 
creativă nu este un atac, o critică sau o încercare 
de a arăta de ce un lucru este inadecvat. Este o 
provocare a unicităţii: „Este aceasta singura cale 
posibilă?” Contestarea creativă presupune că un 
lucru este făcut într-un anumit mod din motive 
care au existat înainte şi încă pot sau nu să existe. 
în orice caz, poate exista un mod mai bun dea 
acţiona. 


Contestarea creativă poate fi direcţionată câtre o 
temă în sine, dar poate fi orientată, de asemenea, 
către gândirea tradițională despre temă. 
Contestarea creativă poate fi direcţionată şi către 
gândirea din orice moment: „De ce trebuie să 
privim acest lucru în acest fel?” Contestarea 
creativă poate fi orientată câtre factori care ne 
modelează gândirea: concepte dominante, 
presupuneri, limite, factori esenţiali, factori de 
evitare şi polarizări de tipul ori/ori. Cu ajutorul 
contestării, îi examinăm direct pentru a verifica 
dacă sunt cu adevărat necesari. 


Contestarea creativă schimbă, de asemenea, 
„continuitatea”, când acţionăm într-un anumit fel 
pentru că aşa s-a făcut până atunci. Acest pro ces 
al „ analizei continuității” priveşte următoarele 
tipuri de continuitate: 


Continuitatea neglijării: nimeni nu s-a deranjat 
să se gândească la acest lucru. 

Continuitatea blocajului: necesitatea de a se 
potrivi cu alte teme. Continuitatea mulţumirii de 
sine: succesul repetat ne împiedică să regândim 
un lucru. 

Continuitatea secvenţei de timp: suntem prinşi 
în secvenţa experienţei noastre. 


Alternativele 


Acesta este un alt proces fundamental al gândirii 
laterale. Căutarea de alternative este însăsi 
esenţa creativităţii. 


Ea implică disponibilitatea de a te opri să cauţi 
alternative când nu există o nevoie evidentă de a 
face aşa ceva, de a te opri să cauţi alternative, 
chiar şi atunci când următorul pas este logic şi la 
îndemână, de a face un efort pentru a identifica 
alternative suplimentare, în loc să fii mulţumit cu 
acelea care au fost găsite (în chestiuni practice, 
este necesară o întrerupere în această căutare), 
de a „proiecta” alternative noi prin schimbarea 
situaţiei, în loc să fii mulţumit doar cu 
„analizarea” situaţiei date, precum şi importanţa 
definirii „punctului fix” la care alternativele se vor 
referi: „Alternative cu respectarea cărui punct 
fix?” Punctul fix poate fi scop, grup, asemănare 
sau concept. Adesea, poţi să defineşti mai multe 
puncte fixe într-o situaţie şi apoi să identifici 
alternative pentru fiecare dintre acestea. 


Evantaiul de concepte 


Acesta este util în mod special pentru gândirea 
orientată spre scop: „Cum ajungem acolo?” 
Gândirea orientată spre atingerea obiectivelor 
include rezolvarea de probleme şi îndeplinirea 
sarcinii. Evantaiul de concepte este un mod 
elaborat de a căuta alternative, folosind concepte 
pentru a produce alternative suplimentare. 


Lucrăm înapoi de la scopul gândirii la concepte 
largi sau „direcţii” care ar trebui să ne ducă acolo. 


Apoi lucrăm înapoi de la direcţii la „concepte”, 
care sunt căile de mişcare în cadrul acelei direcţii. 
Pot exista mai multe straturi de concepte, variind 
de la ceva larg la ceva specific. 


Apoi, lucrăm înapoi de la concepte la „idei”, care 
sunt modalităţi practice şi specifice de a pune 
conceptele în acţiune. 


Când creăm un evantai de concepte, este posibil 
să pornim din orice punct şi apoi să ne mişcăm 
înainte, către scopul gândirii, sau înapoi, către 
ideile specifice. 


Conceptele 


Este important să fii capabil să lucrezi cu 
concepte şi la nivel conceptual. Conceptele sunt 
metode sau căi generale de a face diverse lucruri. 
Conceptele sunt exprimate într-o manieră 
generală, neclară, nespecifică. Fiecare concept 
trebuie pus în aplicare printr-o „idee” specifică. 
Scopul lucrului la nivel conceptual este de a fi 
capabil „să dai naştere” cât mai multor idei. 


Uneori, conceptele sunt create direct. Alteori, este 
bine să „renunţi” la orice idee pentru a descoperi 
conceptul din spatele ei. De câte ori facem ceva, 
ar trebui să depunem efort pentru a extrage 
conceptul sau conceptele implicate (fie că sunt 
proiectate, fie că nu). 


Odată ce extragem conceptul, putem să-l întărim, 
să-l schimbăm sau să găsim câi mai bune prin care 
să-l punem în aplicare. 


Există concepte legate de „scop”, care au legătură 
cu ceea ce încercăm să facem. Sunt concepte 
legate de mecanism, care descriu modul în care va 
fi produs efectul. 


Există concepte legate de valoare, care indică 
felul în care ceva va oferi valoare. 
Provocarea şi mişcarea 

> > 
Există o nevoie absolută pentru provocare în orice 
sistem informaţional cu autoorganizare (cum ar fi 
percepţia). Provocarea şi mişcarea sunt necesare 
pentru a destructura modelele. Destructurarea 
modelelor este necesară datorită naturii 
asimetrice a modelelor: ceva ce devine evident 
ulterior poate fi invizibil previziunii. 
Cuvântul nou PO înseamnă „Operaţie 
Provocatoare” şi semnalează că un lucru este 
plănuit în mod direct ca provocare, în cazul 
oricărei provocări, trebuie să folosim operaţia 
mintală activă a „mişcării” pentru a avansa câtre o 
idee inedită. Mişcarea este o operaţie activă şi nu 
doar o suspendare a judecății. 


Apariţia provocărilor 


Cineva care gândeşte creativ poate alege să 
trateze ca pe o provocare orice afirmaţie, remarcă 


sau eveniment pe care îl experimentează. Nu 
contează dacă acest lucru a fost plănuit ca o 
provocare. Alegerea este în totalitate a celui care 
gândeşte. 


O idee care este judecată ca fiind şubredă sau 
chiar ridicolă poate fi totuşi folosită ca o 
provocare pentru mişcarea către idei utile. în 
acest fel, putem spune despre provocări că „apar” 
fără să fie create în mod intenţionat. 


Provocările de tipul evitarii 


Acestea sunt provocări stabilite intenţionat de 
către cel care gândeşte creativ. Cel care gândeşte 
ia orice punct care este „de la sine înţeles” sau 
normal într-o situaţie şi apoi continuă cu 
„evitarea” acestuia. Evitarea este realizată negând 
punctul, anulându-l, abandonându-l sau pur şi 
simplu făcând ceva fără el. Punctul „de la sine 
înţeles” nu trebuie să fie niciodată o problemă, o 
plângere sau o dificultate. 


Provocarile de tipul pietrei de trecere 


Există, de asemenea, moduri intenţionate de a 
crea provocări. Este important ca provocările să 
fie create fără teamă şi fără niciun gând despre 
cum ar putea fi ele folosite. Nu are rost să înflorim 
o idee existentă pentru a elabora o provocare. 
Provocările trebuie stabilite mecanic. Există patru 
metode pentru a obţine o provocare de tipul 
pietrei de trecere. 


Inversarea 


Este luat „sensul” normal al acţiunii şi apoi 
„inversat” pentru a forma o provocare. Trebuie să 
existe acţiune şi în sens opus. 


Exagerarea 


Măsurătorile sau dimensiunile normale (număr, 
mărime, greutate) sunt exagerate dincolo de 
normal, fie în sus, fie în jos. O exagerare în jos nu 
ar trebui să atingă niciodată zero. 


Distorsiunea 


Relaţia obişnuită dintre părţile implicate sau 
succesiunea normală de evenimente este 
modificată într-o manieră arbitrară pentru a crea 
„O distorsiune” a situaţiei. Aceasta formează 


provocarea. 
Gândirea iluziilor 


Aici este prezentată o dorinţă fantezistă: „Nu ar fi 
drăguţ dacă...” Aceasta trebuie să fie o fantezie, 
nu doar o dorinţă sau un obiectiv. O fantezie este 
ceva ce nu aştepţi, practic, să se întâmple. 


Intrarea aleatorie 


Principiul de bază este că, dacă porneşti dintr-un 
punct diferit, creşte probabilitatea de a identifica 
modele diferite de acelea pe care le-ai fi folosit 
când porneşti din „centru”. 


Cea mai convenabilă formă a intrării aleatorii este 
cuvântul aleatoriu, care poate fi obţinut în mai 
multe moduri (inclusiv folosind secundarul unui 
ceas pentru a selecta un cuvânt dintr- o listă de 
şaizeci de cuvinte). Cuvântul aleatoriu este apoi 
folosit pentru a descoperi noi idei în jurul zonei 
alese de concentrare a atenţiei. 


Procesul intrării aleatorii poate funcţiona, de 
asemenea, cu obiecte, imagini, lecturi, expoziţii 
etc. Ideea importantă este că intrarea este 
aleatorie şi nu este aleasă. 


Mişcarea 
> 


Mişcarea este o operaţie mintală activă şi nu doar 
o absentă a judecății. Mişcarea poate opera la 
nivelul unei disponibilităţi generale de a ne mişca 
înainte, de la o idee la o nouă idee, dar există, de 
asemenea, moduri sistematice şi formale de a 
obţine mişcarea ce urmează a fi folosită. 


Extragerea unui principiu 


Extragem un principiu, un concept, o trăsătură 
sau un aspect din provocare şi ignorăm restul. 
Căutăm să lucrăm cu acel principiu pentru a 
construi o idee nouă în jurul lui. 


Concentrarea atenţiei pe diferenţă 


în ce fel provocarea este diferită de modul 
obişnuit de a acţiona? Putem să înaintăm de la 
acea diferenţă spre o idee utilă nouă? Chiar dacă 
diferenţa este măruntă, tot ne concentrăm atenţia 
pe ea pentru a identifica o idee nouă. Această 
metodă este, de asemenea, cea mai bună apărare 
împotriva sintagmei ucigătoare de idei „la fel ca”. 


Clipâ-de-clipă 


Vizualizăm modul în care provocarea este pusă în 
aplicare - chiar dacă acest lucru este imposibil în 
realitate. Apoi urmărim să vedem ce s-ar întâmpla, 
„clipă-de-clipă”. încercăm să extragem o idee 
nouă din această observaţie. 


Aspectele pozitive 


Aici ne concentrăm atenţia pe acele aspecte care 
sunt pozitive în mod direct în provocare. Ignorăm 
restul şi căutăm să construim o idee din aceste 
aspecte pozitive. 


Tipurile de circumstanţe 


Căutăm circumstanţe speciale în care provocarea 
ar avea, aşa cum este, o oarecare valoare directă. 
Apoi înaintăm către o idee folositoare, fie pentru 
acele circumstanţe, fie, mai util, pentru alte 
circumstanţe. 


Stratalul 


Aceasta este o tehnică „de sensibilizare”. Punem 
împreună cinci afirmaţii despre situaţie, fără 
legătură între ele, şi apoi vedem ce idee nouă 
apare. Nu ar trebui să existe nicio încercare de a 
fi descriptivi sau cuprinzători în ceea ce priveşte 
afirmaţiile şi nu trebuie să se străduiască cineva 
să acopere toate aspectele împrejurării. Pentru a 
face stratalul să arate aleatoriu, poate fi util să 
scriem afirmaţiile pe bucăţi de hârtie care sunt 
puse într- o pungă, dintre care sunt extrase cinci. 
Numărul cinci l-am ales din comoditate 
perceptivă. 


Tehnica filamentului 


Cerinţele de bază în orice situaţie supusă 
cercetării sunt scrise una sub alta. Fiecare cerinţă 
este apoi examinată printr-un „fir” extins. Această 
examinare are câteva caracteristici prin 
intermediul cărora este de obicei îndeplinită orice 
cerinţă. Contextul actual al problemei sau al zonei 
creative de concentrare a atenției este ignorat 
complet. 


în modul pasiv de folosire a tehnicii filamentului, 
firele sunt observate până când „apare” o idee din 
acest proces de sensibilizare. 


în modul activ sau „forţat” de folosire a tehnicii 
filamentului sunt culese elemente din fiecare fir şi 
apoi este făcut un efort serios pentru a forţa 
aceste elemente să dea împreună o idee nouă. 


Mai multe detalii legate de aceste procese şi 
tehnici se găsesc în capitolele anterioare ale 
cărţii. în fiecare caz există un proces creativ de 
bază, care este pus în aplicare într-un mod 
particular. De exemplu, procesul de bază al 
provocării poate fi folosit într- o manieră 
sistematică, pas cu pas. Unele dintre procese, cum 
ar fi contestarea sau alternativele, sunt, 
bineînţeles, comune multor abordări ale gândirii 
creative. Cuvântul nou PO, tehnicile formale ale 
provocării şi mişcării şi tehnica intrării aleatorii 
au fost, toate, dezvoltate de mine cu ani în urmă 
ca o modalitate sistematică de punere în practică 
a provocării. 


Când folosim tehnicile, este important să le 
păstrăm precise şi distincte. Combinarea lor cu 
alte abordări ale gândirii creative mai mult reduce 
puterea tehnicilor şi riscă să creeze confuzie, care 
este duşmanul gândirii eficiente. 


Anexa 2 


Note cu privire la folosirea 
tehnicilor 
gândirii laterale 


ESTE FOARTE IMPORTANT ca toţi cititorii 
acestor note să parcurgă întreaga secţiune 
privitoare la aplicarea tehnicilor de gândire 
laterală. Notele de aici sunt idei scurte şi nu 
acoperă folosirea completă a tehnicilor. 

Sase pălarii 

Folosite drept cadru general pentru discuţie. 
Pălăria verde cere un efort creativ specific. 
Pălăria galbena solicită o vedere pozitivă şi 
constructivă asupra ideii apărute. Pălăria neagră 
este folosită pentru a pune „precauţia” şi gândirea 
logică negativă în poziţiile lor corecte, ca o parte 
ulterioară a tratării ideii: „incă nu avem nevoie de 
pălăria neagră.” 

îimbunătă țirea 

Concentrarea clară a atenţiei şi alegerea 
subzonelor de concentrare. Contestarea 
metodelor existente, a conceptelor existente şi a 
gândirii existente. Puncte fixe pentru alternative. 
Provocarea de tipul evitării pentru a trece dincolo 
de fagaşurile existente ale gândirii. Provocarea de 
tipul pietrei de trecere pentru o schimbare 
radicală a întregului sistem. Evantaiul de 
concepte pentru o reconsiderare majoră a ceea ce 
este făcut. 


Problemele 


Concentrarea atenţiei pentru definirea problemei. 
Definiţii alternative ale problemei. Subzone de 
concentrare a atenţiei pe părţi ale problemei. 
Contestarea definiţiei şi a prezentării problemei. 
Contestarea gândirii existente.  Contestarea 
factorilor modelatori ai gândirii (limite etc. ). 
Contestarea conceptelor de bază. Puncte fixe şi 
alternative pentru probleme simple şi evantaiul de 
concepte pentru eforturi creative importante. 
Provocare de tipul evitării pentru îndepărtarea de 


abordările standard. Provocare de tipul pietrei de 
trecere pentru  regândire radicală. Cuvântul 
aleatoriu când suntem blocaţi sau pentru a găsi o 
abordare foarte diferită. 


Sarcinile 


Ca şi în cazul problemelor, tehnica filamentului 
poate fi folosită de la început. Se pune un accent 
mai mic pe contestare şi mai mare pe dorinţe. 
Gândirea iluziilor, specifică provocării de tipul 
pietrei de trecere, este de mare folos. 


Proiectarea 

aleatoriu poate da o abordare nouă. Contestarea 
conceptelor existente. Contestarea gândirii care 
are loc în timpul efortului creativ. Provocările de 
tipul evitării cu privire la cerinţe. 


Gândirea complet nouă 


Situaţii variabile în care nu există un punct de 
pornire clar şi niciun lucru de evitat. Folosirea 
cuvântului aleatoriu pentru a da un punct de 
pornire. Folosirea stratalilor pentru a permite 
ideilor să apară. Tehnica filamentului, dacă 
cerinţele sunt cunoscute. Gândirea iluziilor, 
specifică provocării de tipul pietrei de trecere. 


Oportunitatea 


Tratată ca o combinaţie de gândire complet nouă, 
proiectare şi sarcină. 


Invenţia 


Aceasta poate lua forma „rezolvării de probleme”, 
a sarcinii, a gândirii complet noi sau a 
oportunității, în funcţie de rezumatul invențiilor. 


Blocajul sau stagnarea 


Când se pare că nu există idei noi, intrarea 
aleatorie este cea mai utilă tehnică pentru a face 
lucrurile să meargă din nou. Provocarea de tipul 
evitării poate fi folosită pentru gândirea actuală, 
pentru a ieşi din ciclul existent al gândirii. 
Gândirea iluziilor şi piatra de trecere pot de 
asemenea să deschidă noi direcţii. 


Proiectele 
Foloseşte evantaiul de concepte pe proiect ca 


întreg. Alege subzone de concentrare a atenţiei șI 
foloseşte contestarea şi. 


alternativele pentru acestea. Problemele şi 
sarcinile se pot defini ele însele în cadrul 
proiectelor şi acestea pot fi apoi tratate ca atare. 
Există o nevoie puternică de a defini unde este cu 
adevărat necesar efortul creativ. Adesea, 
proiectele pot fi tratate ca o combinaţie de sarcină 
şi proiectare. 


Conilictul 


Nevoia ca zona de concentrare a atenţiei şi 
nevoile creative să 


fie foarte clare. O combinaţie de probleme, 
gândire complet nouă, proiectare şi sarcină. E 
posibil să fie necesară proiectarea unei câi de 
urmat. S-ar putea să fie nevoie să încerci o 
abordare complet nouă cu ajutorul cuvântului 
aleatoriu. Contestarea şi provocarea de tipul 
evitării pot fi aplicate la gândirea actuală şi mai 
ales în situaţii de blocaj. 


Viitorul 


Aici, stratalii sunt necesari de la început, pentru a 
face accesibile unele idei. Tehnica cuvântului 
aleatoriu ar trebui să ofere discontinuități. 
Provocarea de tipul evitării forţează un nou mod 
de gândire pe orice temă. Analiza conceptului 
este, de asemenea, importantă aici. 


Strategia 


Aceasta este pur şi simplu un proces de proiectare 
care poate include subprobleme şi luarea în 
considerare a viitorului posibil. Poate fi încercată 
tehnica filamentului, dacă solicitările sunt clare. 
Procedura generală ar fi prezentarea unei 
strategii şi apoi realizarea schimbărilor în mai 
multe puncte. Există o nevoie puternică pentru 
lucrul de bază cu concepte: care sunt conceptele 
utilizate? Este posibil ca schimbările eficiente să 
vină din provocarea de tipul evitării. Este nevoie 
frecvent de puncte fixe şi de alternative în cadrul 
strategiei generale. 


Planificarea 


Aceasta este cel mai bine tratată ca o combinaţie 
de proiectare şi sarcină. Poate fi necesar ca 
subproblemele şi zonele noi de concentrare a 
atenţiei care apar să fie tratate ca atare. 


Provocarea este o tehnică eficientă în acest caz, 
mai ales când este aplicată propriei gândiri a 
planificatorului. Punctele fixe şi alternativele sunt 
valoroase ca variante de lucru. 


în timp, utilizările de bază ale tehnicilor vor 
deveni familiare şi cel care gândeşte creativ o va 
alege dintre tehnicile posibile pe cea care pare 
necesară în acel moment - aşa cum un tâmplar îşi 
alege uneltele. 


Funcţiile de bază ale instrumentelor pot fi 
rezumate astfel: 


zone şi subzone de concentrare a atenţiei; 
alternative şi alternative elaborate (evantai de 
concepte); contestare a ceea ce există; 

evitare a ceea ce există; 

regândire radicală (piatra de trecere); 

idei proaspete şi pornire nouă (cuvântul 
aleatoriu); sensibilizare (stratalul şi tehnica 
filamentului). 


Anexa 3 
Lista de verificare a recoltei 


RECOLTA ESTE O ÎNCERCARE deliberată de a 
culege, de a strânge sau de a extrage întreaga 
valoare creativă apărută în timpul unui efort de 
gândire creativă, făcut de un individ sau de un 
grup. Este util să avem o listă de verificare pentru 
a sprijini acest proces, în loc să încercăm să ne 
amintim totul. 


Există o suprapunere considerabilă între elemente 
pe lista de verificare dată aici. Asta nu contează. 
Scrie un element la orice rubrică ţi se pare 
potrivită. Scrie acelaşi element în mai multe 
rubrici, dacă vrei. 


Este dată aici lista completă de verificare a 
recoltei. Nu trebuie folosită cu fiecare ocazie. 
Adesea, o listă simplificată va fi suficientă. în 
situaţii când se caută idei „noi” în plus faţă de 
unele care au fost găsite deja, nu trebuie trecută 
fiecare idee. Este suficient să fie menţionate acele 
idei care par diferite de ideile existente. 


Ideile specifice 


Idei concrete care pot fi puse în aplicare. Ideea ca 
atare aduce satisfacţii. Ideea pare nouă, practică 
şi valoroasă. Acesta este rezultatul dorit al 
efortului creativ. 


Ideile „ca exemplu“ 


„Exemple” de idei; nu sunt intenţionate precum 
ideile care pot fi folosite. Se crede că ideea „ca 
exemplu” încorporează un principiu sau un 
concept util şi arată cum ar putea fi aplicat. Ar fi 
necesară o muncă suplimentară pentru ca aceste 
idei „ca exemplu” să fie transformate în idei care 
pot fi utilizate. 


Ideile-râsad 


începuturile unei idei. Există un indiciu sau o 
licărire a unei idei. Ideea poate fi vagă sau slab 
formată, dar există simţul că ideea poate fi 
„crescută” într-una care poate fi utilizată. Ideea- 
răsad diferă de ideea „ca exemplu”, pentru că nu 
există intenţia de a dezvolta ideea „ca exemplu”, 
dar în cazul ideii-răsad există această intenţie. 


Conceptele directe 


Concepte care au fost identificate drept concepte 
în timpul muncii creative. Ele pot sau nu să 
conducă la idei. Conceptul poate fi observat chiar 
şi atunci când cel care gândeşte eşuează 


să găsească un mod practic de a-l pune în 
aplicare. Nu este uşor să înregistrezi sau să-ţi 
aminteşti concepte, pentru că sunt de obicei 
percepute doar ca paşi către idee. Dar conceptele 
chiar au o existenţă importantă ca atare. 


Conceptele la care „se merge înapoi” 


Conceptele la care „se merge înapoi” de la idei, fie 
în timpul sesiunii creative, fie în timpul discuţiei 
care urmează, fie chiar în timpul procesului de 
recoltă în sine. întotdeauna este posibil să mergi 
înapoi către unul sau mai multe concepte de la 
fiecare idee, căutând „metoda generală” de la 
baza ideii. în cazul ideilor „ca exemplu”, trebuie 
să existe întotdeauna un efort deosebit de a merge 
înapoi spre concept - pentru a dezvolta mai multe 
idei practice. 


Direcţiile 

Reprezintă concepte generale la care te poţi 
gândi. O direcţie este „abordarea” unei probleme 
sau a unei situaţii. Ar trebui să fie întotdeauna 
posibil să extragem principalele abordări urmate 
în timpul gândirii creative. Acestea pot fi afirmate 
în mod explicit sau pot fi extrase mai târziu. Este 
uneori dificil să distingem între concepte şi 
direcţii. 

Nevoile 


Pot fi observate în mod particular în timpul muncii 
creative. Poate fi nevoie de un concept: „Avem 
nevoie să găsim o cale de a face asta.” Poate fi 
nevoie să dezvoltăm alternative suplimentare sau 
idei mai practice. Nevoile exprimate în timpul 
sesiunii creative sunt observate în timpul recoltei. 


Noile zone de concentrare a atenţiei 


în cazul în care au fost observate în mod explicit 
în timpul muncii creative: „Aceasta este o nouă 
zonă de concentrare creativă a atenţiei.” Este 
posibil, dar mult mai puţin valoros, să observăm 
noi zone de concentrare a atenţiei în timpul etapei 
recoltei. O nouă zonă de concentrare a atenţiei va 
solicita un efort creativ intenţionat. 


Schimbările 


Accentul se poate schimba. Modul cum privim 
ceva se poate schimba. Abordarea se poate 
schimba. Zona de concentrare a atenţiei se poate 
schimba. Toate schimbările importante care apar 
în timpul muncii creative ar trebui notate în 
următoarea formă: „A existat o schimbare de la 
—”, Astfel de schimbări pot fi mai uşor percepute 
ulterior decât în timpul sesiunii înseși. 


Esenţa 


„Esenţa” în general sau tendinţa întregii sesiuni 
creative. Această „esenţă” poate să nu includă 
toate punctele, dar dă o indicație generală despre 
tipul gândirii din timpul sesiunii. De exemplu, 
„esenţa” unei discuţii cu privire la traficul 
congestionat ar putea „condamna egoismul 
şoferului”. 


Orice alt punct de interes care apare în sesiunea 
de gândire creativă poate fi notat. Gândirea în 
sine poate fi, de asemenea, subiect al 


comentariului. Se poate remarca modul în care 
anumite abordări sau tehnici au părut că 
stimulează idei, în timp ce altele nu. Recolta este 
un proces al „pălăriei albastre”, pentru că stăm 
deoparte şi observăm rezultatul gândirii. 


Anexa 4 


Tratarea listei de verificare a 
ideilor 


DUPĂ PROCESUL RECOLTEI, este necesar să iei 
fiecare idee individual şi să lucrezi direct asupra 
ei într-o încercare de a o transforma într-una care 
poate fi utilizată. Scopul final al oricărui efort 
creativ este producerea ideilor fezabile, valoroase 
şi acceptabile. Ocazional, astfel de idei sunt 
produse în timpul sesiunii creative în sine, dar, 
adesea, mai este mult de lucru, înainte ca ea să 
devină utilizabilă în mod direct. Chiar şi atunci 
când ideile par perfecte, ele trebuie supuse 
procesului de tratare, pentru a vedea dacă pot fi 
îmbunătăţite în continuare. 


Aici este dată o listă de verificare utilă a paşilor 
de tratare. O prezentare în detaliu a acestui 
subiect se găseşte în carte. 


Procesul de tratare poate fi unul îndelungat şi e 
posibil să nu poată fi aplicat fiecărei idei unice 
prezentate în sesiunea creativă. Aceasta este o 
chestiune legată de nevoie, de circumstanţă şi de 
alegere. Trebuie spus, totuşi, că până şi ideile ce 
par inutile se pot schimba dramatic ca rezultat al 
„tratării” eficiente. 


Modelarea ideilor 


Constrângerile vieţii reale, cum ar fi costuri, 
legalitate, caracter acceptabil ş.a.m.d., sunt acum 
considerate factori modelatori. Poate fi modelată 
ideea pentru a se potrivi acestor constrângeri? 
Aceste constrângeri nu sunt folosite drept criterii 
de respingere, ci pentru un fel de modelare 
constructivă. Această idee poate fi realizată mai 
ieftin? Există o cale de a face această idee legală? 


Croirea ideilor 


în timp ce factorii modelatori se referă mai mult la 
constrângeri externe, croirea se referă mai mult la 
resursele organizaţiei. Poate fi croită ideea pentru 
a se potrivi resurselor? Resursele includ oamenii, 
timpul, motivaţia, banii ş.a.m.d. Există vreo cale 


de a face această idee utilă pentru noi? 
Consolidarea ideilor 


Efortul este de a creşte „puterea” ideii. „Puterea” 
unei idei este modul în care oferă valoare. Nu 
există niciun motiv să presupunem că prima 
formulare a ideii este în mod obligatoriu cea mai 
potrivită. Chiar şi o idee bună poate fi făcută mai 
bună şi una slabă poate fi făcută mai puternică. 
Concentrarea atenţiei se axează pe valoarea ideii. 
întărirea ideii 

Ideile au punctele lor slabe, chiar dacă acestea nu 
sunt defecte reale. Aici ne concentrăm atenţia pe 
întărirea acelor puncte slabe. O idee, care este 
destul de complexă, poate fi făcută mai simplă? 
Poate că o idee ar fi „mai acceptabilă” dacă ar fi 
opţională. Care sunt punctele slabe? Ce putem 
face în privinţa lor? 

Preluarea ideilor 


Aici, atenţia se mută de la ideea în sine la 
„preluarea” ideii. Cine va decide în privinţa ideii? 
Cine o va pune în practică? A cui cooperare şi a 
cui bunăvoință sunt necesare pentru idee? Ne 
concentrăm atenţia pe aceste teme şi vedem cum 
poate fi ea schimbată pentru a creşte 
probabilitatea preluării. 


Comparaţia 


Facem o comparaţie directă între ideea propusă şi 
ideea pe care o va înlocui. Se realizează o 
comparaţie între modul nou de a acţiona şi modul 
actual de a face un lucru. Poate exista, de 
asemenea, o comparaţie între noile idei 
alternative propuse. Comparaţia se concentrează 
pe puncte de diferenţă, pe puncte de valoare şi pe 
puncte de dificultate. 


Greşelile şi defectele 


Aici folosim gândirea pălăriei negre pentru a găsi 
greşeli şi defecte ale ideii. Aceasta ar trebui să fie 
o căutare meticuloasă. Apoi, este depus un efort 
pentru a le corecta. Scopul este de a îmbunătăţi 
ideea şi, de asemenea, de a anticipa ce se va 
întâmpla în etapa de evaluare. 


Consecințele 


Consecințele punerii ideii în aplicare sunt 


urmărite mai departe, în viitor. Ce este probabil 
să se întâmple imediat, pe termen scurt, pe 
termen mediu şi pe termen lung? Acestea pot fi 
doar aşteptări rezonabile şi bănuieli. Cadrele de 
timp reale depind de natura ideii în sine. în lumina 
acestei examinări a consecinţelor, trebuie să 
schimbăm în vreun fel ideea? Dacă un drum nou 
nu va face decât să aglomereze traficul pe termen 
lung, ce ar trebui să facem? 


Capacitatea ideii de a fi testată 


Poate fi ideea testată? Putem concepe o 
modalitate de a testa ideea? Poate fi ideea 
modificată pentru a-i creşte capacitatea de a fi 
testată? O idee care poate fi testată are o şansă 
mai mare de a fi aleasă. O testare de succes oferă 
putere susținătorilor ideii. în lipsa altei variante, 
există un posibil „test al informaţiilor” în care 
colectarea datelor ar putea susţine ideea? 


Preevaluarea 


Cum estimăm că va fi evaluată o idee? Cum poate 
fi ea modificată pentru a satisface anumite nevoi? 
Cum ar trebui prezentată? Cunoaşterea 
procesului de evaluare şi a persoanelor efectiv 
implicate în desfăşurarea lui este utilă aici. 


Procesul de tratare finalizează acţiunea creativă, 
constructivă şi pozitivă în favoarea noii idei. 
Următoarea etapă este procesul de evaluare şi 
ideea creativă nu ar trebui să aştepte o tratare 
mai bună decât cea dată oricărei idei din orice 
sursă. De aceea este atât de importantă etapa 
tratării. Dacă nu este corect făcută, o idee bună 
poate fi pierdută, iar efortul creativ poate fi irosit. 
Ideile care par extraordinare datorită noutăţii lor 
trebuie tratate adecvat pentru ca ele să ofere 
valoare reală. Euforia noutăţii este o valoare doar 
pentru creatorii ideii. Accentul trebuie pus pe 
valoarea de utilizare, pe fezabilitate, pe resurse şi 
pe potrivire. 


